# verses

text:
Lefatshe la bo le tobekanye, le se na sepe, go le lefifi godimo ga bodiba; Mowa wa Modimo o kala mo godimo ga metsi.


text:
wa bitsa lesedi “Motshegare”, lefifi lone wa le bitsa “Bosigo”. Mme ga nna mantsiboa, ga ba ga nna moso, e le letsatsi la ntlha.


text:
Modimo wa ba wa re: “A metsi a a kwa tlase ga legodimo a phuthegele kwa felong go le gongwe gore go bonale mmu o o omileng.” Mme ga dirafala jalo.


text:
Modimo wa bitsa mmu o o omileng “Lefatshe”, phuthegelo ya metsi yona wa e bitsa “Lewatle”. Modimo wa bona, fa go le molemo.


text:
Modimo wa ba wa re: “A lefatshe le tlhoge botala jo bonana, e bong merogo e e nang le peo le ditlhare tse di ungwang maungo mo lefatsheng ka fa mefuteng ya tsona, a peo ya tsona e leng mo teng ga one.” Mme ga dirafala jalo.


text:
Ke fa lefatshe le tlhoga botala jo bonana, e bong merogo e e nang le peo ka fa mefuteng ya yona, le ditlhare tse di ungwang maungo ka fa mefuteng ya tsona a peo ya tsona e leng mo teng ga ona. Modimo wa bona, fa go le molemo.


text:
Modimo wa ba wa re: “A go nne masedi mo loaping lwa legodimo a a kgaoganyang motshegare le bosigo, a a dirang ditshupo le dipaka tse di laotsweng le malatsi le dinyaga.


text:
Modimo wa dira masedi a magolo a le mabedi; lesedi le legolo e le le le laolang motshegare; lesedi le lebotlana e le le le laolang bosigo; le dinaledi wa di dira.


text:
Modimo wa ba wa re: “A go nyeule bontsi jwa dilonyana tse di phelang mo metsing; le dinonyane di fofe kwa godimo ga lefatshe fa tlase ga loapi lwa legodimo!”


text:
Modimo wa tlhola maruarua le dilo tsotlhe tse di phelang tse di itshikinyang, tse di nyeulang mo metsing ka fa mefuteng ya tsona, le dinonyane tsotlhe tsa mafofa ka fa mefuteng ya tsona. Modimo wa bona, fa go le molemo.


text:
Le gona wa di tshegofatsa wa re: “Atang lo ntsifale lo tlale mo metsing a lewatle! Le dinonyane a di ate mo lefatsheng!”


text:
Modimo wa ba wa re: “A lefatshe le ntshe diphedi ka fa mefuteng ya tsona, e leng diruiwa le digagabi le diphologolo tsa naga ka fa mefuteng ya tsona.” Mme ga dirafala jalo.


text:
Modimo wa dira diphologolo tsa naga ka fa mefuteng ya tsona le diruiwa ka fa mefuteng ya tsona le digagabi tsotlhe tsa naga ka fa mefuteng ya tsona. Modimo wa bona, fa go le molemo.


text:
Modimo wa fela o re: “A re direng batho ka fa setshwanong sa rona ba ba tshwanang le rona gore ba laole ditlhapi tsa lewatle le dinonyane tsa legodimo le diruiwa le lefatshe lotlhe le dilo tsotlhe tse di gagabang fa fatshe.”


text:
Jaanong Modimo wa tlhola batho ka fa setshwanong sa ona, wa ba tlhola ka fa setshwanong sa Modimo; wa ba tlhola e le monna le mosadi.


text:
Modimo wa ba tshegofatsa, Modimo wa ba raya wa re: “Atang lo ntsifale, lo tlale ka lefatshe, lo le laole, lo buse ditlhapi tsa lewatle le dinonyane tsa legodimo le diphedi tsotlhe tse di gagabang fa fatshe.”


text:
Modimo wa ba wa re: “Bonang, ditlhogi tsotlhe tse di nang le peo tse di mo lefatsheng lotlhe le ditlhare tsotlhe tsa maungo a a nang le peo ke di lo naya gore e nne dijo tsa lona.


text:
Mme fa e le diphedi tsotlhe tsa lefatshe le dinonyane tsotlhe tsa legodimo le dilo tsotlhe tse di gagabang fa fatshe tse di nang le mowa wa bophelo tsona ke di naya ditlhogi tsotlhe tse ditala go nna dijo tsa tsona.” Mme ga nna jalo.


text:
Jaanong Modimo wa leba dilo tsotlhe tse o di dirileng, wa fitlhela di le molemo thata. Mme ga nna mantsiboa ga ba ga nna moso, e le letsatsi la borataro.


text:
Ka letsatsi la bosupa Modimo o ne wa wetsa tiro ya ona e o e dirileng; wa ikhutsa ka letsatsi la bosupa, o sena go fetsa tiro yotlhe ya ona e o e dirileng.


text:
Mme Modimo wa tshegofatsa letsatsi la bosupa, wa le itshepisa; ka gonne Modimo o ne wa ikhutsa ka lone o sena go fetsa tiro yotlhe ya ona e o e tlhodileng ka go e dira.


text:
Ditirafalo tsa legodimo le lefatshe, fa di tlholwa, ke tse: E rile ka motlha o Morena Modimo o dirileng lefatshe le legodimo ka ona


text:
ga bo go ise go nne ditlhatshana dipe tsa naga mo lefatsheng, go ise go mele botala bope jwa naga; ka gonne Morena Modimo o ne o ise o nese pula mo lefatsheng; le gona go se na motho yo o ka lemang naga.


text:
Ke fa Morena Modimo o bopa motho ka lerole la mmu, o budulela mowa wa bophelo mo dinkong tsa gagwe; motho a nna mophedi jalo.


text:
Jaanong Morena Modimo wa dira tshimo kwa Etene mo ntlheng ya botlhabatsatsi, wa baya motho teng yo o mmopileng.


text:
Morena Modimo wa tlhogisa ditlhare tsa mefutafuta teng, di medile mo lefatsheng, e le tse di eletsegang mo matlhong, tse di monate go jewa. Setlhare sa bophelo sa bo se le fa gare ga tshimo mmogo le setlhare sa kitso ya molemo le bosula.


text:
Noka ya bo e tswa mo Etene go nosa tshimo eo; fa e sena go tswa teng, ya kgaogana, ya nna dinoka di le nne.


text:
Leina la ya ntlha ke Phišone; ke yona e e potologang lefatshe lotlhe la Hawila kwa gouta e leng teng.


text:
Gouta ya lefatshe leo ga e a pekwa; teng go na le boroku jwa bedula le majwe a a tlhokegang a šohama.


text:
Leina la noka ya boraro ke Hitekele; ke yona e e elang mo ntlheng ya botlhabatsatsi ya Asiria. Noka ya bone ke Ferathe.


text:
Fela setlhare sa kitso ya molemo le bosula sona o se ka wa se ja! Gonne ka letsatsi le o se jang, o tlile go swa.”


text:
Le gona Morena Modimo wa re: “Ga go molemo fa motho a nna a le nosi fela; ke tla mo direla mothusi yo o mo tshwanetseng.”


text:
Jaanong e rile Morena Modimo o sena go bopa diphedi tsotlhe tsa naga le dinonyane tsotlhe tsa legodimo, wa di isa kwa mothong go bona, ka fa a tla di bitsang ka teng gore mafoko otlhe a motho o tla bitsang diphedi ka ona, e nne maina a tsona.


text:
Diruiwa tsotlhe le dinonyane tsotlhe tsa legodimo le diphologolo tsotlhe tsa naga motho a di taya maina, mme motho a bo a se na mothusi yo o mo tshwanetseng.


text:
Ke fa Morena Modimo o thulametsa motho; ya re a sena go robala, wa ntsha longwe lwa dikgopo tsa gagwe, wa thiba ka nama, fa lo duleng teng.


text:
Mme logopo loo Morena Modimo o lo ntshitseng mo mothong wa bopa mosadi ka lone, wa mo isa kwa mothong.


text:
Ke fa motho a re: “Ahee! Kana yo ke lesapo la marapo a me le nama ya nama ya me; ene yo o tla bidiwa monnagadi, gonne o ntshitswe mo monneng.”


text:
Ke ka moo monna a tla tlogelang rraagwe le mmaagwe, a ngaparela mosadi wa gagwe; mme ba tla nna nama e le nngwe fela.


text:
Noga e ne e feta diphologolo tsotlhe tsa naga ka boferefere tse Morena Modimo o di dirileng; ya botsa mosadi ya re: “A ruri Modimo o buile wa re: ‘Lo se ka lwa ja ditlhare dipe tsa tshimo’?”


text:
Fela Modimo o buile ka ga maungo a setlhare se se fa gare ga tshimo wa re: ‘Lo se ka lwa a ja le e seng go a ama, e se re gongwe lwa swa.’ ”


text:
Kana Modimo o itse gore motlhang lo a jang, matlho a lona a tla buduloga, lo tshwana le Modimo, lo itse molemo le bosula.”


text:
Ke fa mosadi a bona gore setlhare seo se molemo go ka jewa, le gona se kgatlha matlho; setlhare seo se eletsega ka ntlha ya go tlhalefisa motho. A ba a tsaya maungo a sona, a ja, a naya le monna wa gagwe yo o neng a na nae, mme le ene a ja.


text:
Ya baa gona matlho a bone a budulogang, ba lemoga gore ga ba a tswala; ba rokaganya matlhare a mofeie, ba itirela ditswalo.


text:
Jaanong ya re ba utlwa mokgwasa wa Morena Modimo o sepela mo tshimong go le phefo ya mantsiboa, motho le mosadi wa gagwe ba tshaba sefatlhego sa Morena Modimo, ba iphitlha mo teng ga ditlhare tsa tshimo.


text:
Ene a re: “Ke utlwile mokgwasa wa gago mo tshimong, jaanong ka boifa, ka ke ne ke sa ikatega, ka ba ka iphitlha.”


text:
Morena a fetola a re: “Ke mang yo o go boleletseng gore ga o a ikatega? A kampo o jele setlhare se ke go laetseng ka re: O se ka wa se ja?”


text:
Motho a re: “Mosadi yo ò mo nneileng gore a nne le nna ke ene yo o mphileng leungo la setlhare seo, ka ja.”


text:
Morena Modimo wa botsa mosadi wa re: “Ke eng se o se dirileng?” Mosadi a re: “Noga e ntsieditse, mo ke bileng ka ja.”


text:
Ke fa Morena Modimo o raya noga o re: “E re ka o dirile jalo o hutsitswe mo diruiweng tsotlhe le mo diphologolong tsotlhe tsa naga. O tla gwapa ka mpa, o ja lerole ka malatsi otlhe a bophelo jwa gago.


text:
Le gona ke tla baya letlhoo fa gare ga gago le mosadi le fa gare ga losika lwa gago le losika lwa gagwe; lone lo tla go tšhwetla tlhogo, mme wena o tla lo loma serethe.”


text:
Morena a raya mosadi a re: “Ke tla go ntsifaletsa ditapisego thata, fa o ithwele; o tla belega bana ka botlhoko, o tla tlhologelelwa monna wa gago, mme ene o tla go laola.”


text:
A raya Atame a re: “E re ka o utlwile lentswe la mosadi wa gago, wa ja setlhare se ke go laetseng ka re: ‘O se ka wa se ja!’ masimo a hutsitswe ka ntlha ya gago. O tla ja tsa ona ka matsapa ka malatsi otlhe a bophelo jwa gago.


text:
O tla ja dijo ka mofufutso wa sefatlhego sa gago go fitlhelela o boela kwa mmung, gonne o ntshitswe mo go ona; o lerole, mme o tla boela leroleng.”


text:
Jaanong Morena Modimo wa re: “Bonang, motho o fetogile, o tshwana le rona ka go itse molemo le bosula. Jaanong a a se ka a ntsha letsogo, a fula le maungo a setlhare sa bophelo, a a ja, a tloga a phela ka bosakhutleng!”


text:
Ke ka moo Morena Modimo o mo ntshitseng mo tshimong ya Etene gore a ye go lema mmu o a ntshitsweng mo go ona;


text:
wa leleka motho, wa baya boKerubime mo ntlheng ya botlhabatsatsi ya tshimo ya Etene, ba nna le tšhaka ya molelo e e kgadikang go disa tsela e e yang kwa setlhareng sa bophelo.


text:
Atame o ne a itse Efa, mosadi wa gagwe; ke fa a nna moimana, a belega Kaine a re: “Ke bonye monna ka thuso ya Morena.”


text:
Abele le ene a tlisa tsa maitibolo a dinku tsa gagwe le mafura a tsona. Mme Morena a itumelela Abele le setlhabelo sa gagwe.


text:
A ga ke re, fa o dira sentle, o ka tsholetsa sefatlhego, mme fa o sa dire sentle, boleo bo lalela fa mojako, bo go tlhologeletswe, mme wena o bo laole.”


text:
Ke fa Morena a botsa Kaine a re: “Abele monnao o kae?” Ene a re: “Ga ke itse. A ke modisa wa ga nnake?”


text:
Jaanong o hutsitswe, o lelekilwe mo nageng e e atlhamolotseng legano go amogela madi a ga monnao a a tsholotsweng ke diatla tsa gago.


text:
Fa o lema masimo, ga a kitla a tlhola a go ntshetsa dijo ka fa nonofong ya ona; o tla nna mofaladi le motshabi mo lefatsheng.”


text:
Bona, kajeno o nteleka mo nageng e; ke tla iphitlha, ke tshaba sefatlhego sa gago; ke tla nna mofaladi le motshabi mo lefatsheng. Mongwe le mongwe yo o mponang o tla mpolaya.”


text:
Mme Morena a mo raya a re: “Nnyaya, mongwe le mongwe yo o go bolayang, Kaine, o tla busolosiwa gasupa.” Morena a ba a baya lotshwao mo go Kaine gore a se ka a bolawa ke ope yo o mmonang.


text:
Ke fa Kaine a tloga fa pele ga sefatlhego sa Morena, a ya go nna kwa lefatsheng la Note mo ntlheng ya botlhabatsatsi ya Etene.


text:
Kaine o ne a itse mosadi wa gagwe a nna moimana, a belega Henoge; a ba a aga motse, a o taya leina la Henoge, a o teelela morwawe.


text:
Henoge a belegelwa Irate; Irate a tsala Mehuyaele; Mehuyaele a tsala Methusaele; Methusaele a tsala Lamege.


text:
Sila le ene a belega, a tshola Thubale-Kaine; a nna mothudi wa dilo tsa mefutafuta tsa kgotlho le tsa tshipi. Kgaitsadia Thubale-Kaine e ne e le Naama.


text:
Lamege o ne a raya basadi ba gagwe a re: “Ata le Sila, utlwang lentswe la me; lona basadi ba ga Lamege, reetsang mafoko a me: Ruri, ke tla bolaya monna yo o ka nntshang ntho, le lekau le le ka nkhutlang.


text:
Atame a ba a itse mosadi wa gagwe gape; a belega morwa, a mo taya leina la Sethe. Gonne a re: “Modimo o mphile ngwana yo mongwe mo boemong jwa ga Abele yo Kaine o mmolaileng.”


text:
Sethe le ene a belegelwa morwa, a mo taya leina la Enose. Metlheng eo ba simolola go bitsa leina la Morena.


text:
Tlhatlologano ya losika lwa ga Atame ke e: Ka letsatsi le Modimo o tlhodileng Atame ka lone, o ne wa mo dira ka fa setshwanong sa Modimo.


text:
O tlhodile monna le mosadi, wa ba tshegofatsa, wa ba bitsa “Batho” ka letsatsi le ba tlhodilweng ka lone.


text:
E rile Atame a le dinyaga di le 130, a tsala morwa yo o tshwanang nae ka fa setshwanong sa gagwe, a mo taya leina la Sethe.


text:
Malatsi a ga Atame, a sena go tsala Sethe, ke dinyaga di le 800, a ntse a tsala bomorwa le bomorwadi.


text:
Mme ya re Sethe a sena go tsala Enose, a phela dinyaga di le 807, a ntse a tsala bomorwa le bomorwadi.


text:
Mme ya re Enose a sena go tsala Kenane, a phela dinyaga di le 815, a ntse a tsala bomorwa le bomorwadi.


text:
Mme ya re Kenane a sena go tsala Mahalalele, a phela dinyaga di le 840, a ntse a tsala bomorwa le bomorwadi.


text:
Mme ya re Mahalalele a sena go tsala Jarete, a phela dinyaga di le 830, a ntse a tsala bomorwa le bomorwadi.


text:
Mme ya re Jarete a sena go tsala Henoge, a phela dinyaga di le 800, a ntse a tsala bomorwa le bomorwadi.


text:
Mme ya re Henoge a sena go tsala Methusala, a sepela le Modimo dinyaga di le 300, a ntse a tsala bomorwa le bomorwadi.


text:
Mme ya re Methusala a sena go tsala Lamege, a phela dinyaga di le 782, a ntse a tsala bomorwa le bomorwadi.


text:
a mo taya leina la Noa a re: “Yo, o tla re gomotsa mo tirong ya rona le mo matsapeng a diatla tsa rona kwa masimong a Morena o a hutsitseng.”


text:
Mme ya re Lamege a sena go tsala. Noa, a phela dinyaga di le 595, a ntse a tsala bomorwa le bomorwadi.


text:
bomorwa Modimo ba bona bomorwadia batho, fa ba le bantle, ba tsaya basadi mo go bona botlhe ba ba ba ratang.


text:
Ke fa Morena a re: “Mowa wa me ga o kitla o busa mo mothong ka bosakhutleng, gonne le ene ke nama. A malatsi a gagwe e nne dinyaga di le 120 fela.”


text:
Mo malatsing ao ga bo go le mekaloba mo lefatsheng; le gona morago ga moo, fa bomorwa Modimo ba kopana le bomorwadia batho, ba ba tshodisa bana. Bona bao ke bagale ba bogologolo, ke banna bale ba ba tumileng.


text:
Jaanong ya re Morena a bona bosula jwa batho bo le bogolo le maano otlhe a dikakanyo tsa dipelo tsa bone a le bosula fela ka metlha yotlhe,


text:
Jaanong Morena a re: “Ke tla nyeletsa batho ba ke ba tlhodileng, ke ba tlosa mo lefatsheng; bone batho le diruiwa le digagabi le dinonyane tsa legodimo; gonne ke ikwatlhaya, ka ke ba dirile.”


text:
Tsa bophelo jwa ga Noa ke tse: Noa e ne e le monna yo o siameng, a se na molato mo bathong ba metlha ya gagwe; Noa o ne a sepela le Modimo.


text:
Ke fa Modimo o leba lefatshe, o fitlhela le senyegile; gonne batho botlhe ba ne ba sentse setho sa bone mo lefatsheng.


text:
Mme Modimo wa raya Noa wa re: “Bofelo jwa batho botlhe bo tlile fa pele ga me. Gonne lefatshe le tletse tshiamololo e ba e dirang. Ka moo ke tla ba senya, ke ba tlosa mo lefatsheng.


text:
Itirele mokoro o mogolo ka dikgong tsa paina, o dire matlwana mo mokorong oo, o o thibe ka boka ka fa teng le ka fa ntle.


text:
O o dire jaana: Boleele jwa mokoro oo e nne mabogo a le 300; boatlhamo jwa ona e nne mabogo a le 50; bogodimo jwa ona e nne mabogo a le 30.


text:
O direle mokoro oo fenstere ya boleele jwa letsogo kwa godimo mo tikologong. “Setswalo sa mokoro oo o se tsenye mo lotlhakoreng lwa ona. O dire matlwana a a kwa tlase le a a fa gare le a a kwa godimo mo go ona.


text:
Gonne ke tla tlisa morwalela wa metsi mo lefatsheng, e le go senya nama yotlhe e mowa wa bophelo o leng mo go yona fa tlase ga letsatsi; tsotlhe tse di mo lefatsheng di tla swa.


text:
Mme wena ke tla dira kgolagano nao e e tlhomameng; o tla tsena mo mokorong oo, wena le bomorwao le mosadi wa gago le basadi ba bomorwao, ba na nao.


text:
Le gona o tsenye bobedi le bobedi jwa dilo tsotlhe tse di phelang tsa nama yotlhe tsa mofuta mongwe le mongwe mo mokorong oo, e le go di phedisa nao. A e nne e tonanyana le e namagadi.


text:
A di le pedi tsa mefuta yotlhe ya dinonyane le tsa mefuta yotlhe ya diruiwa le tsa mefuta yotlhe ya digagabi tse di mo lefatsheng di tsene le wena go bolokelwa bophelo.


text:
O be o itseele dijo tsa mefutafuta tse di jewang, o di phuthele kwa go wena gore e nne dijo tsa gago le tsa tsona.”


text:
Jaanong Morena a raya Noa a re: “Tsena mo mokorong, wena le ba lapa la gago botlhe; gonne ke go bonye o le mosiami mo gare ga ba metlha eno.


text:
Tsaya tse ditonanyana tse supa le tse dinamagadi tse supa tsa mefuta yotlhe ya diphedi tse di itshekileng; gape o tseye e tonanyana le e namagadi ya mefuta yotlhe ya diphedi se di sa itshekang;


text:
le gona mo mefuteng yotlhe ya dinonyane tsa legodimo o tseye tse ditonanyana tse supa le tse dinamagadi tse supa, e le go boloka losika lwa tsona mo lefatsheng lotlhe.


text:
Gonne e tla re malatsi a supa a sena go feta, ke nese pula mo lefatsheng malatsi a le 40 le masigo a le 40; ke tla nyeletsa tsotlhe tse di phelang tse ke di dirileng, ke di tlosa mo lefatsheng.”


text:
Noa a tsena mo mokorong a na le bomorwawe le mosadi wa gagwe le betsi ba gagwe, metsi a morwalela a ise a tle.


text:
Diphedi tse di itshekileng le diphedi tse di sa itshekang le dinonyane le tsotlhe tse di gagabang fa fatshe


text:
tsa tla kwa go Noa ka bobedi le bobedi, tsa tsena mo mokorong, e tonanyana le e namagadi, jaaka Modimo o laetse Noa.


text:
Ka ngwaga wa 600 wa bophelo jwa ga Noa, ka kgwedi ya bobedi, ka letsatsi la some supa; ka lone letsatsi leo ga phunyega metswedi yotlhe ya madiba a magolo, ga bulega maroba a legodimo.


text:
Ka lone letsatsi leo Noa a tsena mo mokorong le bomorwa Noa Seme le Hame le Jafethe le mosadi wa ga Noa le basadi ba le bararo, e bong betsi ba gagwe.


text:
E ne e le bone le mefuta yotlhe ya diphologolo le mefuta yotlhe ya diruiwa le mefuta yotlhe ya digagabi tse di gagabang fa fatshe le mefuta yotlhe ya dinonyane ka fa mebaleng ya mafofa a tsona.


text:
Tsa tsena kwa go Noa mo mokorong, e le bobedi le bobedi jwa nama yotlhe e mowa wa bophelo o leng mo go yona.


text:
Tse di tsenyeng e ne e le e tonanyana le e namagadi tsa nama yotlhe, jaaka Modimo o mo laetse. Ya re a sena go tsena natso, Morena a tswala.


text:
Ke fa morwalela o tla mo lefatsheng malatsi a le 40; metsi a nna a golela godimo, a tsholetsa mokoro, wa tlhatloga wa katoga lefatshe.


text:
Metsi a kokomoga thata thata mo lefatsheng, mo a bileng a khurumetsa dithaba tsotlhe tse dikgolo tse di fa tlase ga legodimo lotlhe.


text:
Ke fa go swa nama yotlhe e e itshikinyang mo lefatsheng, e bong dinonyane le diruiwa le diphologolo le tsotlhe tse di gagabang fa fatshe le batho botlhe.


text:
Tsotlhe tse di neng di na le mowa wa bophelo mo dinkong tsa tsona, tsotlhe tse di neng di le fa go omileng tsa swa.


text:
Modimo wa nyeletsa jalo diphedi tsotlhe tse di mo lefatsheng, e leng batho le diruiwa le digagabi le dinonyane tsa legodimo, tsa fedisiwa mo lefatsheng; ga bolokega Noa fela le tse di neng di na nae mo mokorong.


text:
Jaanong Modimo wa gopola Noa le diphologolo tsotlhe le diruiwa tsotlhe tse di neng di na nae mo mokorong. Modimo wa fokisa phefo mo lefatsheng, mme metsi a ngotlega.


text:
Metsi a nna a boa, a fokotsega mo lefatsheng; ya re malatsi a le 150 a sena go feta, metsi a nna a ngotlega.


text:
Metsi a nna a ngotlegela pele go ya kgweding ya some; ka la ntlha la kgwedi ya some ga bonala ditlhoa tsa dithaba.


text:
Ya re ka leeba le sa bone le fa e le bogato jwa lonao, la boela kwa go ene mo mokorong; gonne metsi a ne a sa ntse a le mo lefatsheng lotlhe. Ke fa a ntsha letsogo, a le tsaya, a le busetsa kwa go ene mo mokorong.


text:
Leeba leo la boela kwa go ene ka nako ya mantsiboa, la tla le tshotse letlhare le lešwa la setlhare sa olefa ka molomo. Ke fa Noa a lemoga gore metsi a ngotlegile mo lefatsheng.


text:
Ka letsatsi la ntlha la kgwedi ya ntlha ya ngwaga wa 601 metsi a bo a tšhele mo lefatsheng. Ke fa Noa a tlosa thulelo ya mokoro a leba, a fitlhela lefatshe le omile.


text:
Diphedi tsotlhe tse di nang nao tsa mefutafuta, e bong dinonyane le diruiwa le digagabi tsotlhe tse di gagabang fa fatshe, tswaa natso gore di itsamaele mo lefatsheng, di ate, di ntsifale mo lefatsheng.”


text:
Le diphologolo tsotlhe le diruiwa tsotlhe le dinonyane tsotlhe le digagabi tse di gagabang fa fatshe tsa tswa mo mokorong ka fa mefuteng ya tsona.


text:
Noa a ba a agela Morena aletare, a tsaya dingwe tsa diruiwa tsa mefutafuta tse di itshekileng le tsa dinonyane tsa mefutafuta tse di itshekileng, a dira ditlhabelo tsa phiso mo aletareng.


text:
Ke fa Morena a dupa monko o o monate, mme Morena a bua mo pelong ya gagwe a re: “Ga nkitla ke tlhola ke hutsa lefatshe gape ka ntlha ya motho; gonne dikakanyo tsa pelo ya motho di bosula go tswa bonyaneng jwa gagwe. Ga nkitla ke tlhola ke bolaya tsotlhe tse di phelang gape jaaka ke dirile.


text:
Ka metlha yotlhe ya lefatshe ga go kitla go khutla go jwala le go roba, le letsididi le mogote, le selemo le mariga, le motshegare le bosigo.”


text:
Jaanong Modimo wa tshegofatsa Noa le bomorwawe, wa ba raya wa re: “Atang lo ntsifale lo tlale ka lefatshe!


text:
A diphedi tsotlhe tsa lefatshe le dinonyane tsotlhe tsa legodimo di lo boife, di lo tshabe; di neetswe mo diatleng tsa lona mmogo le tsotlhe tse di gagabang fa fatshe le ditlhapi tsotlhe tsa lewatle.


text:
Tsotlhe tse di phelang e tla nna dijo tsa lona; ke di lo file tsotlhe fela jaaka ditlhogi tse ditala.


text:
Mme madi a lona a e leng maphelo a lona ke tla a busolosetsa; ke tla a busolosetsa mo sebateng sengwe le sengwe le mo seatleng sa motho. Ke tla busolosetsa bophelo jwa motho mo seatleng sa motho-ka-ene.


text:
Yo o tshololang madi a motho, le ene madi a gagwe a tla tshololwa ke batho; gonne Modimo o dirile motho ka fa setshwanong sa ona.


text:
ke e tlhomamisetsa le dilo tsotlhe tse di phelang tse di nang le lona; e bong dinonyane le diruiwa le diphologolo tsotlhe tsa lefatshe tse di nang le lona; le tsotlhe tse di duleng mo mokorong, e leng diphedi tsotlhe tsa lefatshe.


text:
Ke tlhomamisa kgolagano ya me le lona ka re: Ga go kitla go tlhola go nyelediwa nama epe ka metsi a morwalela; morwalela wa metsi ga o kitla o tlhola o nna teng gape go senya lefatshe.”


text:
Modimo wa ba wa re: “Sesupo sa kgolagano e e sa khutleng e ke e dirang fa gare ga me le lona le dilo tsotlhe tse di phelang tse di nang le lona ke se:


text:
Jaanong e tla ne e re fa ke kgobokanya maru kwa godimo ga lefatshe, motshewabadimo o bonale mo marung.


text:
Foo ke tla gopola kgolagano ya me e e leng teng fa gare ga me le lona le diphedi tsotlhe. Metsi ga a kitla a tlhola a nna morwalela o o senyang nama yotlhe.


text:
Jaanong e tla ne e re fa motshewabadimo o le mo marung, ke o lebe go ikgakolola kgolagano e e sa khutleng e e fa gare ga Modimo le mewa yotlhe e e phelang mo nameng yotlhe e e mo lefatsheng.”


text:
Modimo wa raya Noa wa re: “Ke sona sesupo sa kgolagano e ke e tlhomamisitseng fa gare ga me le nama yotlhe e e mo lefatsheng.”


text:
Ke fa Hame rraagwe Kanana a bona bosaikatega jwa ga rraagwe, a ya a bolelela bomorwa-rraagwe ba babedi ka fa ntle.


text:
Mme Seme le Jafethe ba tsaya kobo, ba e baya mo magetleng a bone babedi, ba kata ka sa morago, ba bipa bosaikatega jwa ga rraabo, ba ntse ba fapositse difatlhego tsa bone gore ba se bone bosaikatega jwa ga rraabo.


text:
A Modimo o bulele Jafethe mafatshe, a a nne mo ditenteng tsa ga Seme, mme Kanana e nne motlhanka wa gagwe!”


text:
Losika lwa bomorwa Noa Seme le Hame le Jafethe ke lo. Ba ne ba tsalelwa bomorwa morago ga morwalela wa metsi.


text:
Ditšhaba tse di anameng tsa dinaga tse di fa lewatleng di tswa mo go bao. Ke bone bomorwa Jafethe le mafatshe a bone le dipuo tsa bone le ditso tsa bone le ditšhaba tsa bone.


text:
E ne e le motsomi yo mogolo fa pele ga Morena; ke ka moo go a tleng go twe: “Mokete ke motsomi yo mogolo fa pele ga Morena jaaka Nimerote.”


text:
Naga ya Bakanana e ne e simologa kwa Sitone go ya go fitlha kwa Gerara le go ya kwa Gasa le go ya kwa Sotoma le Gomora le Atema le Seboime go fitlha kwa Leša.


text:
Ke bone bomorwa Hame ka fa ditsong tsa bone le dipuong tsa bone mo mafatsheng a bone le mo ditšhabeng tsa bone.


text:
Hebere a tsalelwa bomorwa ba le babedi; leina la wa ntlha ke Phelege – gonne batho ba lefatshe ba ne ba kgaogana mo metlheng ya gagwe – leina la monnawe ke Jokotane.


text:
Ke bone bomorwa Seme ka fa ditsong tsa bone le ka fa dipuong tsa bone mo mafatsheng a bone ka fa ditšhabeng tsa bone.


text:
Ke tsona ditso tsa bomorwa Noa ka fa ditshikeng tsa bone mo ditšhabeng tsa bone. Ditšhaba tse di mo lefatsheng di dule mo go bone, tsa anama mo lefatsheng morago ga morwalela.


text:
Mme ya re ba hudugela kwa ntlheng ya botlhabatsatsi, ba fitlhela lebala mo lefatsheng la Sineare, ba aga teng.


text:
Ke fa ba raana ba re: “A re yeng re bope diekana, re di bese, di butswe!” Diekana tse e ne e le matlapa a bone, boka jwa mmu e le seretse sa bone sa go aga.


text:
Ba re: “Tlayang a re ikageleng motse le kago e e godimo e setlhoa sa yona se fitlhang kwa legodimong gore re itirele leina le le tumileng, e se re gongwe ra phatlalala mo lefatsheng lotlhe.”


text:
Jaanong Morena a re: “Ruri, botlhe ke morafe o le mongwe fela wa puo e le nngwe fela. Selo se ke tshimologo ya tiro ya bone. Go tloga fa ga ba nke ba palelwa ke sepe se ba se akanyang.


text:
Morena a ba phatlalatsa fa ba ne ba le teng, a ba falaletsa kwa dinageng tsotlhe tsa lefatshe. Ba khutla jalo go aga motse oo.


text:
Ke ka moo o teilweng leina la Babele; gonne teng koo Morena o tlhakatlhakantse puo ya batho botlhe, Morena a ba falatsa le dinaga tsotlhe tsa lefatshe go tswa teng.


text:
Ba losika lwa ga Seme ke ba: Ya re Seme a le dinyaga di le 100, a tsala Arephagasadi, dinyaga di le pedi morago ga morwalela.


text:
Ya re Seme a sena go tsala Arephagasadi, a phela dinyaga di le 500, a ntse a tsala bomorwa le bomorwadi.


text:
Mme ya re Arephagasadi a sena go tsala Sela, a phela dinyaga di le 403, a ntse a tsala bomorwa le bomorwadi.


text:
Mme ya re Sela a sena go tsala Hebere, a phela dinyaga di le 403, a ntse a tsala bomorwa le bomorwadi.


text:
Mme ya re Hebere a sena go tsala Phelege, a phela dinyaga di le 430, a ntse a tsala bomorwa le bomorwadi.


text:
Mme ya re Phelege a sena go tsala Rehu, a phela dinyaga di le 209, a ntse a tsala bomorwa le bomorwadi.


text:
Mme ya re Rehu a sena go tsala Seruge, a phela dinyaga di le 207, a ntse a tsala bomorwa le bomorwadi.


text:
Mme ya re Seruge a sena go tsala Nahore, a phela dinyaga di le 200, a ntse a tsala bomorwa le bomorwadi.


text:
Mme ya re Nahore a sena go tsala Thara, a phela dinyaga di le 119, a ntse a tsala bomorwa le bomorwadi.


text:
Ba losika lwa ga Thara ke ba: Thara o ne a tsala Aborame le Nahore le Harane, Mme Harane a tsala Lote.


text:
Mme Harane a swa pele ga rraagwe mo lefatsheng le a tsaletsweng mo go lone, kwa motseng wa Ure wa Kalatea.


text:
Ke fa Aborame le Nahore ba tsaya basadi: Leina la mosadi wa ga Aborame ke Sarai; leina la mosadi wa ga Nahore ke Mileka, morwadia Harane, yo e leng rraagwe Mileka le Iseka.


text:
Jaanong Thara a tsaya Aborame morwawe, le Lote morwa Harane, morwa morwawe, le Sarai ngwetsi wa gagwe, mosadi wa ga Aborame morwawe, a huduga nabo, a tloga kwa Ure wa Kalatea, a re o ya kwa lefatsheng la Kanana; mme ba fitlha fela kwa Harane, ba aga teng.


text:
Jaanong Morena a raya Aborame a re: “Tloga o tswe mo lefatsheng la ga eno, o tlogele ba ga eno le lelapa la ga rraago, o ye kwa lefatsheng le ke tla le go bontshang.


text:
Ke tla go dira setšhaba se segolo, ke go tshegofatsa, ke tumisa leina la gago gore o nne tshegofatso.


text:
“Ke tla tshegofatsa ba ba go tshegofatsang, ke hutsa ba ba go hutsang; ditshika tsotlhe tsa lefatshe di tla tshegofadiwa ka wena.”


text:
Ke fa Aborame a tloga jaaka Morena a mo laetse. Lote a ya nae. Ya re Aborame a huduga kwa Harane, a bo a le dinyaga di le 75.


text:
Aborame a tsaya Sarai, mosadi wa gagwe, le Lote, morwa monnawe, le dithuo tsa bone tse ba di bonyeng le makgoba a ba a rekileng kwa Harane. Ba huduga go ya kwa lefatsheng la Kanana, ba be ba fitlha kwa lefatsheng la Kanana.


text:
Aborame a ralala lefatshe leo go fitlha kwa felong ga Šegeme le kwa setlhareng sa motherebinthe sa boitseanape. Mo metlheng eo ga bo go le Bakanana mo lefatsheng leo.


text:
Ke fa Morena a iponatsa mo go Aborame a re: “Lefatshe le ke tla le naya ba losika lwa gago.” Jaanong Aborame a agela Morena yo o iponaditseng mo go ene aletare gona.


text:
A ba a tloga teng, a ya kwa dithabeng tse di mo ntlheng ya botlhabatsatsi ya Bethele, a tlhoma tente ya gagwe teng, Bethele a le kwa bophirimatsatsi, mme Ai a le kwa botlhabatsatsi. Le gona moo a agela Morena aletare, a bitsa leina la Morena.


text:
Go kile ga nna leuba mo lefatsheng leo, ke fa Aborame a ya kwa Egepeto go jaka gona; gonne leuba le ne le le legolo mo lefatsheng leo.


text:
Jaanong ya re a le gaufi le go tsena mo Egepeto, a raya Sarai, mosadi wa gagwe, a re: “Kana o mosadi yo montle.


text:
Jaanong e tla re Baegepeto ba go bona, ba re: ‘Ke ene mosadi wa gagwe,’ mme ba tla mpolaya, wena ba go lesa o phela.


text:
O tle o ba ree o re, o kgaitsadiake gore ke tle ke tsholege ka ntlha ya gago, ke phele ka lebaka la gago.”


text:
Le dikgosana tsa ga Farao tsa mmona, tsa mmoka fa pele ga Farao; ke fa mosadi yoo a isiwa kwa ntlong ya ga Farao.


text:
Ene a direla Aborame tse di molemo ka ntlha ya gagwe, a bona dinku le dikgomo le diesele le makgoba a banna le a basadi, le diesele tse dinamagadi le dikammele.


text:
Mme Morena a otla Farao le ba lapa la gagwe ka dikotlo tse dikgolo ka ntlha ya ga Sarai, mosadi wa ga Aborame.


text:
Ke fa Farao a bitsa Aborame a re: “Ke eng se o se ntiretseng? Ke ka ntlha ya eng fa o sa mpolelela gore ke mosadi wa gago?


text:
Ke ka ntlha ya eng fa o ne wa re: ‘Ke kgaitsadio’? Ka ba ka mo tsaya gore e nne mosadi wa me. Mme jaanong, bona, mosadi wa gago ke yo, mo tsee, o tsamae.”


text:
Aborame a tloga jalo kwa Egepeto, ene le mosadi wa gagwe le tsotlhe tse a nang natso, a boela kwa nageng ya borwa ya Kanana, Lote a ntse a na nae.


text:
A nna a tsamaya ka go tloga fa le go nna fale, go tswa kwa borwa go ya go fitlha kwa Bethele, kwa felong fa tente ya gagwe e neng e le teng mo tshimologong fa gare ga Bethele le Ai,


text:
Jaanong lefatshe la bo le sa ba lekane go ka nna mmogo, gonne dithuo tsa bone di ne di le dikgolo; ka moo ba palelwa ke go nna mmogo.


text:
Ga ba ga tsoga kgang fa gare ga badisa ba diruiwa tsa ga Aborame le badisa ba diruiwa tsa ga Lote. Le gona Bakanana le Baferesi ba ne ba nna mo lefatsheng leo ka sebaka seo.


text:
Ke fa Aborame a raya Lote a re: “A go ko go se nne kgang fa gare ga me le wena, le fa gare ga badisa ba me le badisa ba gago, gonne re bana ba motho.


text:
Kana lefatshe lotlhe le fa pele ga gago! A ko o kgaogane le nna. Fa o ka ya ntlheng ya la molema, ke tla ya ntlheng ya le le jang; mme fa o ka ya ntlheng ya le le jang, ke tla ya ntlheng ya la molema.”


text:
Ke fa Lote a tsholetsa matlho a bona lebala lotlhe la Joretane e le naga e e nang le metsi yotlhe, e tshwana le tshimo ya Morena le lefatshe la Egepeto go fitlha kwa Soare, Morena a ise a senye Sotoma le Gomora.


text:
Lote a itlhophela lebala lotlhe la Joretane; Lote a hudugela kwa ntlheng ya botlhabatsatsi; motho a kgaogana jalo le mogoloa-rraagwe.


text:
Aborame a sala mo lefatsheng la Kanana; Lote a ya go nna kwa metseng ya lebala la Joretane, a tsamaya a ntse a tlhomolola a tlhoma ditente tsa gagwe go ya go fitlha kwa Sotoma.


text:
Jaanong ya re Lote a sena go kgaogana nae, Morena a raya Aborame a re: “A ko o tsholetse matlho o ntse o eme foo, o lebe kwa bokone le kwa borwa le kwa botlhabatsatsi le kwa bophirimatsatsi.


text:
Ke tla atisa losika lwa gago jaaka lerole la lefatshe; ke go re, fa motho a ka kgona go bala lerole la lefatshe, losika lwa gago le lone lo tla nna le go ka balwa.


text:
Ke fa Aborame a huduga ka ditente tsa gagwe, a ya a na fa ditlhareng tsa metherebinthe tsa ga Mamere tse di kwa Heberone, a agela Morena aletare gona.


text:
Mo metlheng ya ga Amorafele, kgosi ya Sineare, le Arioge, kgosi ya Elasare, le Ketorelaomere, kgosi ya Elame, le Thitale, kgosi ya ditšhaba,


text:
bone bao ba simolola ntwa le Bera, kgosi ya Sotoma, le Bireša kgosi ya Gomora, le Sinabe, kgosi ya Atema, le Semebere, kgosi ya Seboime, le kgosi ya Bela, ke Soare.


text:
Jaanong ka ngwaga wa some nne ga tla Ketorelaomere le dikgosi tse di nang nae, ba fenya Barefaime kwa Ašetherothe-Karenaime le Basusi kwa Hame le Baemime mo lebaleng la Khiriathaime;


text:
Ba boa ba fitlha kwa Ene-Mišephate, e bong Kateše, ba thopa naga yotlhe ya Baamaleke le Baamori ba ba neng ba agile kwa Hasesone-Thamare.


text:
Ke fa go bolola kgosi ya Sotoma le kgosi ya Gomora le kgosi ya Atema le kgosi ya Seboime le kgosi ya Bela, e bong Soare, tsa ipaakanyetsa ntwa mo lebaleng la Sidime


text:
go lwa le Ketorelaomere, kgosi ya Elame, le Thitale, kgosi ya ditšhaba, le Amorafele, kgosi ya Sineare, le Arioge, kgosi ya Elasare: Dikgosi tse nne tsa lwa le dikgosi tse tlhano.


text:
Mme lebala la Sidime la bo le tletse didiba tsa boka jwa mmu. Jaanong ya re dikgosi tsa Sotoma le Gomora di tshaba, tsa wela ka moo. Mme ba ba falotseng ba tshabela kwa dithabeng.


text:
Ba thopa le Lote, morwa monnaa Aborame, le dithoto tsotlhe tsa gagwe, ba tsamaya ka tsona. Kana o ne a agile kwa Sotoma.


text:
Ga tla mofalodi, a itsise Aborame wa Mohebere yo o neng a agile kwa ditlhareng tsa metherebinthe tsa ga Mamere wa Moamori, morwa-rraagwe Ešekole le Anere; bao ba ne ba dirile kgolagano le Aborame.


text:
Ya re Aborame a utlwa, fa morwa monnawe a tshwerwe, a bolotsa batlhanka a gagwe ba ba itseng ntwa, ba ba tsaletsweng mo lapeng la gagwe, ba le 318, a latelela bale go fitlha kwa Dane.


text:
Mme a kgaoganya batlhanka ba gagwe, a ba dira ditlhopha, a tlhasela bale bosigo, a ba fenya, a ba latelela go fitlha kwa Hoba mo go leng ntlheng ya bokone ya Damaseko.


text:
Jaanong ya re a boa, a sena go fenya Ketorelaomere le dikgosi tse di nang nae, kgosi ya Sotoma ya tswa, ya mo kgatlhantsha kwa mogorogorong wa Sawe o e leng mogorogoro wa kgosi.


text:
Melegi-Seteke, kgosi ya Saleme, a tlisa senkgwe le weine; ene e ne e le moperesiti wa Modimo o o godimodimo.


text:
A mo tshegofatsa a re: “A Aborame a tshegofadiwe ke Modimo o o godimodimo, Motlhodi wa legodimo le lefatshe!


text:
A go bakwe Modimo o o godimodimo o o neetseng baba ba gago mo diatleng tsa gago!” Aborame a mo ntshetsa karolo ya lesome ya tsotlhe.


text:
Mme Aborame a raya kgosi ya Sotoma a re: “Ke tsholeletsa letsogo kwa Moreneng Modimo o o godimodimo, Motlhodi wa legodimo le lefatshe,


text:
ke ikana ke re: Ga nka ke ka tsaya tlhale le fa e le kgole ya setlhako le e seng sepe sa tsotlhe tse e leng tsa gago, e se re gongwe wa re, o humisitse Aborame.


text:
Ga ke batle sepe kwa ntle ga tse makau a di jeleng. Fela a banna ba ba ileng le nna, Anere le Ešekole le Mamere, bone ba amogele kabelo ya bone.”


text:
Morago ga dilo tseo Lefoko la Morena la tla kwa go Aborame ka pono la re: “Aborame, se boife! Ke nna thebe ya gago; tuelo ya gago e kgolo thata.”


text:
Mme Aborame a re: “Morena Modimo, o tla mpha eng, ka e le fa ke tla tsamaya, ke se na bana? Mme Eliesere yo wa kwa Damaseko o tla ja boswa jwa lapa la me.”


text:
Ke fa Lefoko la Morena le tla kwa go ene le re: “Nnyaya, yoo ga a nke a rua tsa gago, mme yo o tswang mo mmeleng wa gago, ke ene yo o tla jang boswa jwa gago.”


text:
A ba a mo ntshetsa kwa ntle a mo raya a re: “A ko o lelale kwa legodimong, o bale dinaledi, fa o ka kgona go di bala!” A ba a mo raya a re: “Losika lwa gago lo tla nna kalo.”


text:
A ba a mo raya a re: “Ke nna Morena ke go ntshitseng kwa Ure wa Kalatea go tla go go naya lefatshe le, go le rua.”


text:
A mo araba a re: “Ntlisetse kgomo ya dinyaga di le tharo le podi ya ngwaga tse tharo le phelehu ya ngwaga tse tharo le lephoi le leeba.”


text:
Aborame a mo tsisetsa tsotlhe tseo, a di fatola ka bogare; a baya mefama a e lebagantse. Fela dinonyane a se ka a di fatola.


text:
Jaanong ya re letsatsi le batla go phirima, Aborame a welwa ke boroko jo bogolo, mme letshogo le lefifi le legolo tsa mo tlela.


text:
Ke fa Morena a raya Aborame a re: “O tshwanetse go itse gore losika lwa gago e tla nna baeng mo lefatsheng le e seng la bone. Ba tla nna batlhanka teng, ba gatelelwa dinyaga di le 400.


text:
Mme le setšhaba seo se ba tla nnang batlhanka ba sona ke tla se otla; morago ga moo ba tla huduga ka dithoto tse dikgolo.


text:
Jaanong ya re letsatsi le sena go phirima, go le lefifi thata, ga bonala sebeso se se kuang musi le kgabo ya molelo e raletse fa gare ga mehama ele.


text:
Ka letsatsi leo Morena a dira kgolagano le Aborame a re: “Lefatshe le ke tla le naya losika lwa gago go simolola kwa nokeng ya Egepeto go fitlha kwa nokeng e kgolo, nokeng ya Ferathe,


text:
Sarai, mosadi wa ga Aborame, o ne a sa mmelegele bana; jaanong a na le lelata la Moegepeto, leina la lone e le Hagare.


text:
Sarai o ne a raya Aborame a re: “A ko o bone, Morena o ntimile bana. Bogolo a ko o kopane le letata la me; ka gongwe nka bona bana ka ene.” Aborame a utlwisisa lentswe la ga Sarai.


text:
Ke fa Sarai, mosadi wa ga Aborame, a tsaya Hagare wa Moegepeto lelata la gagwe, a mo neela Aborame, monna wa gagwe gore a nne mosadi wa gagwe. Ga dirafala jalo, fa Aborame a sena go nna dinyaga di le some mo lefatsheng la Kanana.


text:
Ke fa Sarai a raya Aborame a re: “Tshiamololo e, e ntirafalela ka ntlha ya gago. Ke nna ka nosi ke go neetseng lelata la me mo mabogong a gago, mme ya re le bona le le moimana, ka nyatsega mo matlhong a lone. A Morena a atlhole fa gare ga me le wena!”


text:
Mme Aborame a raya Sarai a re: “Bona, lelata la gago le mo thateng ya gago; le direle se se siameng mo matlhong a gago.” Jaanong ya re Sarai a re o a le kokobetsa, la tshaba, la mo tlogela.


text:
Ke fa moengele wa Morena a le fitlhela fa motsweding wa metsi mo sekakeng, kwa motsweding o o fa tseleng e e yang kwa Sure.


text:
A botsa a re: “Hagare, lelata la ga Sarai, o tswa kae? O ya kae?” Ene a re: “Ke tlogetse Sarai, mohumagadi wa me, ka tshaba.”


text:
Moengele wa Morena a mo raya a re: “Boela kwa mohumagading wa gago, o ikokobetse fa tlase ga seatla sa gagwe.”


text:
Moengele wa Morena a ba a mo raya a re: “Losika lwa gago ke tla lo atisa thata thata, mo lo tla bong lo pale go ka balwa ka ntlha ya bontsi.”


text:
Le gona moengele wa Morena a mo raya a re: “Bona, o moimana, o tla belega ngwana wa mosimane, o mo tee leina la Isemaele; gonne Morena o utlwile pogisego ya gago.


text:
Ene e tla nna motho yo o tshwanang le esele ya naga. Seatla sa gagwe se tla lwa le botlhe. Diatla tsa botlhe di tla lwa nae. O tla nna mo ntlheng ya botlhabatsatsi ya bomorwa-rraagwe botlhe.”


text:
Ke fa Hagare a bitsa leina la Morena yo o buileng nae a re: “Ò Modimo o o mponang.” Gonne a re: “A le gona ke mo setse morago ka matlho fano yo o mponang?”


text:
Ke ka moo sediba sele se bidiwang: “Sediba sa Mophedi-yo-o-mponang.” Kana se fa gare ga Kateše le Berete.


text:
Hagare a belegela Aborame ngwana wa mosimane; morwawe yo Hagare a mmelegeng Aborame a mo taya leina la Isemaele.


text:
E rile Aborame a le dinyaga di le 99, Morena a iponatsa mo go ene, a mo raya a re: “Ke nna Modimo Rra-thata-yotlhe! Sepela fa pele ga me, foo o nne mosiami.


text:
Ka moo ga o nke o tlhola o bidiwa Aborame, mme leina la gago e tla nna Aborahame; gonne ke tla go dira rra-bontsi jwa ditšhaba.


text:
“Ke tla tlhomamisa kgolagano ya me fa gare ga me le wena le bana ba gago morago ga gago ba losika longwe le longwe gore e nne kgolagano e e sa khutleng ya go re: Ke tla nna Modimo wa gago le wa bana ba gago morago ga gago.


text:
Lefatshe le o leng moeng mo go lone, e leng lefatshe lotlhe la Kanana, ke tla le go naya le bana ba gago morago ga gago go nna boswa jo bo sa khutleng, mme ke tla nna Modimo wa bone.”


text:
Jaanong Modimo wa raya Aborahame wa re: “Fela o tshegetse kgolagano ya me, wena le bana ba gago morago ga gago mo losikeng longwe le longwe lwa bone.


text:
Kgolagano ya me fa gare ga me le lona le bana ba gago morago ga gago e lo tshwanetseng go e tshegetsa ke e: A banna le basimane botlhe ba lona ba rupisiwe!


text:
Lo rupisiwe mo nameng ya letlalo la bonna jwa lona; seo e tla nna sesupo sa kgolagano gare ga me le lona.


text:
A go rupisiwe mosimanyana mongwe le mongwe wa lona a le malatsi a le 8 mo ditshikeng tsotlhe tsa lona le motlhanka yo o tsaletsweng mo ntlong le yo o rekilweng ka selefera le fa e le moeng wa kae le kae, yo e seng wa losika lwa lona.


text:
Batlhanka ba ba tsaletsweng mo ntlong ya gago le ba ba rekilweng ka selefera ya gago ba tshwanetse go rupisiwa. Kgolagano ya me e tla nna jalo mo nameng ya lona, e le kgolagano e e sa khutleng.


text:
Mme monna le mosimane yo o nang le letlalo la bonna yo o sa rupisiwang mo nameng ya letlalo la bonna jwa gagwe, motho yoo a a nyelediwe mo morafeng wa ga gabo; o sentse kgolagano ya me.”


text:
Modimo wa ba wa raya Aborahame wa re: “Sarai, mosadi wa gago, o se ka wa tlhola o mmitsa Sarai, mme leina la gagwe a e nne Sara.


text:
Ke tla mo tshegofatsa, mme le ka ene ke tla go naya ngwana wa mosimane; ke tla mo tshegofatsa gore a nne mmaditšhaba; dikgosi tsa merafe di tla tswa mo go ene.”


text:
Ke fa Aborahame a wela fa fatshe ka sefatlhego, a tshega, a ipotsa mo pelong a re: “A nka tsalelwa ngwana ke le dinyaga di le lekgolo? A Sara le ene o ka belega a setse a le dinyaga di le 90?”


text:
Mme Modimo wa re: “Ruri, Sara mosadi wa gago o tla go belegela ngwana wa mosimane; o mo tee leina la Isaka. Ke tla tlhomamisa kgolagano ya me nae le losika lwa gagwe morago ga gagwe gore e nne kgolagano e e sa khutleng.


text:
Le ka ga Isemaele ke go utlwile, bona, ke tla mo tshegofatsa, ke mo atisa, ke mo ntsifatsa gagolo thata. O tla tsala dikgosi di le 12. Ke tla mo dira setšhaba se segolo.


text:
Mme kgolagano ya me ke tla e tlhomamisetsa Isaka yo Sara o tla mo go belegelang ngwaga o o tlang ka sona sebaka se.”


text:
Ke fa Aborahame a tsaya Isemaele morwawe le batlhanka botlhe ba ba tsaletsweng mo ntlong ya gagwe le botlhe ba ba rekilweng ka selefera ya gagwe, e bong ba batonanyana botlhe ba batho ba lelapa la ga Aborahame, a rupisa nama ya letlalo la bonna jwa bone ka lone letsatsi leo, fela jaaka Modimo o mo laetse.


text:
Le gona ga rupisiwa nae banna botlhe ba ntlo ya gagwe, e bong batlhanka ba ba tsaletsweng mo ntlong le ba ba rekilweng ka madi mo bathong ba sele.


text:
Morena a ba a iponatsa mo go ene kwa ditlhareng tsa metherebinthe tsa ga Mamere, a ntse fa mojakong wa tente go le motshegare ka selebalo.


text:
Ya re a tsholetsa matlho, a bona banna ba le bararo ba eme fa pele ga gagwe. Fa a ba bona, a tloga fa mojakong wa tente, a akofa go ba kgatlhantsha, a inamela fa fatshe


text:
Ke tla lo tlisetsa thathana ya bogobe gore lo lapolose dipelo tsa lona. Morago ga moo lo ka feta. Gonne ke ka moo lo fapogetseng kwa motlhankeng wa lona.” Ba araba ba re: “Dira ka fa o buileng ka teng.”


text:
Ke fa Aborahame a itlhaganela, a ya mo tenteng kwa go Sara a re: “Akofa o tsee dielo di le tharo tsa bupe jo bosweu, o dube, o bese dinkgwe.”


text:
Aborahame a ba a sianela kwa dikgomong, a tlhaola namane e e boruma e e siameng, a e neela motlhanka; mme ene a e tlhaba ka bonako.


text:
Jaanong a tsaya mašwi a madila le a lobese le namane e a e apeileng, a di baya fa pele ga bona, ene a ntse a eme fa go bone fa tlase ga setlhare fa ba ja.


text:
Morena a ba a re: “Ke tla ba ke boela kwano go wena isago ka nako e, ke fitlhela Sara, mosadi wa gago, a na le ngwana wa mosimane.” Sara o ne a ntse a reeditse a le fa mojakong wa tente fa morago ga gagwe.


text:
Kana Aborahame le Sara ba ne ba tsofetse, ba godile thata; mokgwa wa sesadi o sa tlhole o dirafalela Sara.


text:
Ka moo Sara a tshegela mo pelong a re: “A nka utlwa monate wa lorato ke setse ke onetse, le morena wa me a tsofetse?”


text:
Ke fa Morena a botsa Aborahame a re: “Sara o tshegang a re: ‘A ruri nka belega ke setse ke tsofetse?’


text:
A go na le sengwe se se ka palelang Morena? Isago ka nako e e beilweng ke tla boela kwano go wena; foo Sara o tla bo a na le ngwana wa mosimane.”


text:
Ke fa Sara a latola a re: “Ga ke a tshega!” A re jalo gonne a boifa. Mme ene a re: “Nnyaya! O tshegile.”


text:
Banna bao ba nanoga, ba tloga teng. Ya re ba lebile Sotoma, Aborahame a ntse a na nabo, a ba felegetsa,


text:
Etswe Aborahame a tla nna setšhaba se segolo se se thata tota, le gona ditšhaba tsotlhe tsa lefatshe di tla tshegofadiwa ka ene;


text:
gonne ke mo tlhophile gore a laele bana ba gagwe le ba lapa la gagwe morago ga gagwe gore ba sepele mo tseleng ya Morena, ba dire ka tshiamo le ka tshwanelo gore Morena a tle a tlisetse Aborahame tse a di mo solofeditseng.”


text:
Ke fa Morena a re: “Go na le selelo se segolo ka ga Sotoma le Gomora; ruri maleo a bone a magolo thata.


text:
Ke rata go fologa, ka bona gore a ba dirile gotlhe ka fa selelong se se tlileng kwa go nna ka ga bone gongwe nnyaya; ke rata go itse.”


text:
Ka gongwe go ka nna le basiami ba le 50 mo motseng oo. A le bone o tla ba nyeletsa, o se ke o itshwarele felo foo ka ntlha ya basiami ba ba 50 ba ba mo go ona?


text:
A go nne kgakala nao go dira jalo, go bolaya mosiami mmogo le moikepi gore mosiami a dirafalelwe ke tse di dirafalelang moikepi! Gona moo a go nne kgakala nao! A moatlhodi wa lefatshe lotlhe ga a nke a dira ka tshiamo?”


text:
Morena a re: “Fa nka fitlhela basiami ba le 50 mo motseng wa Sotoma, ke tla itshwarela felo gotlhe ka ntlha ya bone.”


text:
Aborahame a bua gape a re: “A ko o bone, ke nameditse pelo go bua le Morena, le fa ke le lerole le molora fela.


text:
Motlha ope mo basiaming ba le 50 go ka tlhaela ba le batlhano. Jaanong a o tla senya motse otlhe ka ntlha ya ba batlhano ba?” A araba a re: “Ga nka ke ka o senya fa ke fitlhela ba le 45 teng.”


text:
A tswelela pele gape go bua nae a re: “E ka re gongwe ga fitlhelwa ba le 40 gona.” Mme a re: “Ga nka ke ka dira jalo ka ntlha ya ba ba 40.”


text:
A ba a re: “Ka thapelo, a Morena a se ka a galefa fa ke bua gape: Ka gongwe go tla fitlhelwa ba le 30 gona.” Mme a re: “Ga nka ke ka dira jalo fa ke fitlhela ba ba 30 gona.”


text:
A bua gape a re: “A ko o bone, ke nameditse pelo go bua le Morena. Motlhamongwe go tla fitlhelwa ba le 20 teng.” Mme a re: “Ga nka ke ka ba senya ka ntlha ya ba ba 20.”


text:
A ba a re: “Ka thapelo, a Morena a se ka a galefa. Nte ke bue gangwe fela: Gongwe go tla fitlhelwa ba le some fela gona.” Mme a re: “Ga nkitla ke ba senya ka ntlha ya ba ba some.”


text:
Baengele ba babedi ba ne ba fitlha kwa Sotoma mantsiboa, Lote a ntse fa kgorong ya Sotoma. Ya re Lote a ba bona, a nanoga, a ba kgatlhantsha, a ikobela fa fatshe ka sefatlhego,


text:
a re: “Barena ba me, a ko lo fapogele kwa lapeng la motlhanka wa lona, lo lale, lo tlhape dinao. Lo ka phakela, lwa wela tseleng ya lona.” Mme ba re: “Nnyaya! Re tla lala mo dipatlelong.”


text:
Jaanong ya re a ba rapela thata, ba fapogela kwa go ene, ba tsena mo ntlong ya gagwe; a ba direla dijo, a besa dinkgwe tse di sa bedisiwang, mme ba ja.


text:
Ya re ba ise ba robale, banna ba motse wa Sotoma ba dikanyetsa ntlo, ba bašwa le ba bagolo, e le morafe otlhe, go sa tlhokafale ope,


text:
ba kua Lote, ba mmotsa ba re: “Banna bale ba kae ba ba tlileng kwa go wena bosigo? Ba ntshetse kwa go rona gore re ba senye.”


text:
A ko lo bone, ke na le bomorwadiake ba babedi, ba ba iseng ba itse monna. A nke ke ba ntshetse kwa go lona gore lo ba direle ka fa thatong ya lona. Fela banna bao se ba direng sepe. Gonne ke ka moo ba tlileng mo tshireletsong ya ntlo ya me.”


text:
Mme ba re: “Thiboga foo!” Ba re: “O tlile fela o le moeng, mme jaanong o rata go re laola. Jaanong ge, re tla go direla bosula bogolo go bale.” Ba pitlaganya monna, e bong Lote thata, ba atamela go thuba setswalo.


text:
ba otla banna ba ba fa mojakong wa ntlo ka bofofu, ba bašwa le ba bagolo, mo ba itapiseditseng lefela go batla mojako.


text:
Ke fa banna bao ba botsa Lote ba re: “O na le bomang mono kwa ntle ga ba lapa? Tsaya bagwe le bomorwao le bomorwadio le botlhe ba e leng ba ga eno mo motseng, o ba ntshe mo felong fano!


text:
Gonne re tla senya felo fano, ka selelo se le segolo ka ga ba mono fa pele ga Morena, mme Morena o re romile go tla go ba senya.”


text:
Lote a tswa, a ya go bua le bagwe ba gagwe ba ba neng ba tla nyala bomorwadie, a re: “Nanogang lo tswe mo felong fa, gonne Morena o tla senya motse o!” Mme bagwe ba gagwe ba ne ba re, o bolela metlae fela.


text:
Ya re mahube a tlhatloga, baengele ba kurusa Lote ba re: “Nanoga o tshabe le mosadi wa gago le bomorwadio ba babedi ba ba nang nao, e se re gongwe wa nyelela ka boikepo jwa motse o!”


text:
Mme ya re a diega, banna bao ba tshwara Lote le mosadi wa gagwe le bomorwadie ba babedi mabogong, ba ba ntsha, ba ba ntshetsa kwa ntle ga motse – gonne Morena o ne a rata go ba rekegela.


text:
Ya re ba sena go ba ntshetsa kwa ntle, mongwe a re: “Tshaba o boloke bophelo jwa gago! Se gadime, se emaeme gope mo lebaleng le! Tshabela kwa dithabeng gore o se nyelele!”


text:
A ko o bone, motlhanka wa gago o bonye bopelotlhomogi mo matlhong a gago; o ntiretse ka boutlwelo-botlhoko jo bogolo, wa boloka bophelo jwa me; fela ke palelwa ke go tshabela kwa dithabeng; gongwe tatlhego e tla nkwela, ke swa.


text:
A ko o bone motse o, o gaufi go ka tshabela teng; ona o monnye, nte ke tshabele teng gore ke phele, ka e le o monnye.”


text:
A mo araba a re: “Go siame, kopo e ya gago le yona ke e utlwile; ga nkitla ke senya motse o ò buileng ka ga ona.


text:
Itlhaganele o tshabele teng, gonne ga ke kgone go dira sepe o ise o fitlhe teng.” Ke ka moo ba biditseng motse oo Soare.


text:
Ke fa Morena a nesetsa Sotoma le Gomora sebabole le molelo tse di tswang mo Moreneng kwa legodimong.


text:
A ribegetsa metse eo le naga yotlhe ya teng le baagi botlhe ba metse eo le tse di tlhogileng fa fatshe.


text:
a leba kwa Sotoma le Gomora le kwa lebaleng lotlhe la teng, a bona musi o tlhatloga mo lefatsheng jaaka musi wa leiso le legolo.


text:
E rile Modimo o senya metse ya lebala leo, Modimo wa gopola Aborahame, wa ntsha Lote mo thibegetsong, fa o ribegetsa metse e Lote a neng a agile mo go yona.


text:
Lote a huduga kwa Soare, a nna kwa thabeng, a na le bomorwadie ba babedi, gonne a boifa go aga kwa Soare; a nna mo logageng, ene le bomorwadie ba babedi.


text:
Jaanong yo mogolo a raya monnawe a re: “Rraarona o tsofetse. Ga go na monna mo lefatsheng yo o ka nnang le rona jaaka e le mokgwa wa lefatshe lotlhe.


text:
Ba dira jalo. Ba nosa rraabo weine bosigo joo; yo mogolo a tsena, a robala le rraagwe; mme ene a se ka a lemoga, fa a robala le fa a tsoga.


text:
Ya re kamoso yo mogolo a raya monnawe a re: “Bona, ke letse ke robetse le rre. A re mo nose weine gape bosigo gore le wena o tsene o robale nae, mme re tsose losika ka rraarona.”


text:
Ba dira jalo. Ba nosa rraabo weine le bosigo joo; yo mmotlana a ya a robala nae; mme ene a se ka a lemoga, fa a robala le fa a tsoga.


text:
Yo mmotlana le ene a belega ngwana wa mosimane, a mo taya leina la Benami; ke ene Rra-Baamone ba metlha eno.


text:
Aborahame a huduga teng, a ya kwa lefatsheng la borwa, a nna fa gare ga Kateše le Sure, a ya go fudisa kwa Gerara.


text:
Aborahame o ne a bolela ka ga Sara, mosadi wa gagwe, a re: “Ke kgaitsadie.” Ke fa Abimelege, kgosi ya Gerara, a roma, a tsaya Sara.


text:
Mme Modimo wa tla kwa go Abimelege ka toro bosigo, wa mo raya wa re: “Bona, o tshwanetse go swa ka ntlha ya mosadi yo ò mo tsereng; gonne ke mosadi yo o nyetsweng ke monna.”


text:
Mme Abimelege o ne a ise a mo atamele; ka moo a botsa a re: “Morena, a o tla bolaya le setšhaba se se siameng?


text:
A ga ke re, Aborahame o ntheile a re: ‘Ke kgaitsadie.’ Le Sara a re: ‘Aborahame ke kgaitsadie.’ Ke dirile jalo ka pelo e e se nang molato le ka diatla tse di phepa.”


text:
Modimo wa mo araba mo torong wa re: “Le nna ke itse, fa o dirile jalo ka bosenamolato jwa pelo ya gago. Nna ka nosi ke go thibetse gore o se ka wa nteofela; ke ka moo ke sa go leseletsang go mo ama.


text:
Jaanong busetsa monna mosadi wa gagwe, gonne ene ke moporofeti. O tla go rapelela gore o phele. Mme fa o sa mo rebole, itse gore o tla swa tota, wena le ba ga eno botlhe.”


text:
Abimelege a phakela mo mosong, a bitsa batlhanka botlhe ba gagwe, a bolela tsotlhe tse mo ditsebeng tsa bone; ke fa banna bao ba boifa thata.


text:
Abimelege a ba a bitsa Aborahame, a mmotsa a re: “Kana o re diretseng? Ke go leofetse ka eng, fa o ntliseditse le bogosi jwa me boleo jo bogolo. O ntiretse tse di sa tshwanelang go dirwa.”


text:
Aborahame a araba a re: “Ke ne ke re: Ga go na poifo-Modimo mo felong fano; ba tla mpolaya ka ntlha ya mosadi wa me.


text:
Jaanong e rile Modimo o nkhudusa mo ntlong ya ga rre, o nkgarakgatsha, ka mo raya ka re: ‘Lorato lwa gago lo o tla ntirelang ka lone mo felong gongwe le gongwe kwa re tla fitlhang teng ke lo: O bolele ka ga me o re: O kgaitsadiake.’ ”


text:
Ke fa Abimelege a tsaya dinku le dikgomo le batlhanka le malata, a di naya Aborahame; a ba a mmusetsa Sara, mosadi wa gagwe.


text:
A ba a raya Sara a re: “Bona, ke neile kgaitsadio diselefera di le 1 000. Bona, tsona di go busetsa tlotlo ya gago fa pele ga botlhe ba ba nang nao; o siamisitswe jalo fa pele ga botlhe.”


text:
Jaanong ya re Aborahame a rapela Modimo jalo, Modimo wa fodisa Abimelege le mosadi wa gagwe le malata a gagwe, mo ba bileng ba belega gape.


text:
Gonne Morena o ne a tswetse dipopelo tsa lelapa la ga Abimelege ka ntlha ya ga Sara, mosadi wa ga Aborahame.


text:
Morena o ne a tshegofatsa Sara jaaka a buile; Morena a direla Sara, ka fa a mo solofeditseng ka teng.


text:
Sara a nna moimana, a belegela Aborahame ngwana wa mosimane mo botsofeng jwa gagwe ka nako e Modimo o neng o e mmoleletse.


text:
A ba a re: “Ke mang yo o neng a ka raya Aborahame a re: ‘Sara o tla amusa bana’? Gonne ke mmelegetse morwa a ntse a tsofetse.”


text:
Ngwana ene a gola, a ba a kgwisiwa. Aborahame a dira moletlo o mogolo ka letsatsi le Isaka o kgwisitsweng ka lone.


text:
a raya Aborahame a re: “Leleka lelata le, le morwaa-lona! Gonne morwa lelata le ga a tshwanela go ja boswa le Isaka morwaake.”


text:
Mme Modimo wa raya Aborahame wa re: “Se kgopisege ka ntlha ya mosimane le ka ntlha ya lelata la gago. Utlwa lentswe la ga Sara mo go tsotlhe tse o di buang nao; gonne losika lwa gago lo tla bidiwa ka Isaka.


text:
Ke fa Aborahame a phakela mo mosong, a tsaya senkgwe le lekuka la metsi, a di naya Hagare, a di baya mo legetleng la gagwe, le ngwana, a mo naya tsela. Hagare a tsamaya, a kgarakgatshega mo sekakeng sa Bereseba.


text:
a tloga, a nna fatshe a lebagana nae a le kgakalanyana, fa bora bo ka hulang go fitlha teng, gonne a re: “Ke palelwa ke go leba ngwana a swa.” A nna jalo a lebaganye nae. Ngwana a tlhatlosa lentswe, a lela.


text:
Modimo wa utlwa lentswe la mosimane. Moengele wa Modimo a bitsa Hagare a le kwa legodimong, a mo raya a re: “Molato ke eng, Hagare? Se boife, gonne Modimo o utlwile lentswe la mosimane fa a leng teng.


text:
Ke fa Modimo o mmudulola matlho, a bona sediba sa metsi, a ya a tlatsa metsi mo lekukeng, a nosa mosimane.


text:
Ka sebaka sona se Abimelege o ne a bua le Aborahame, a na le Phigolo, molaodi wa mephato ya gagwe, a re: “Modimo o na nao mo go tsotlhe tse o di dirang.


text:
Jaanong ge, inkanele fano ka Modimo, fa o se kitla o ntirela ka boikanyologo, le fa e le banake gongwe bana ba banake; mme lorato lo ke go diretseng ka lone, le nna o ntirele ka lone mmogo le lefatshe le o fudisang mo go lone.”


text:
Fela Aborahame a kgalemela Abimelege ka ntlha ya sediba sa metsi se batlhanka ba ga Abimelege ba se mo amogileng ka thata.


text:
Abimelege a araba a re: “Ga ke itse gore ke mang yo o dirileng jalo; le gona ga o a ka wa mpegela; le gona ke simolola go utlwa kajeno.”


text:
Ke fa Aborahame a ntsha dinku le dikgomo, a di naya Abimelege; ba babedi bao ba dira kgolagano jalo.


text:
Ke fa Abimelege a botsa Aborahame a re: “Dikwana tse supa tseo tse o di tlhaotseng di le nosi ke tsa eng?”


text:
Aborahame a re: “Ke go re o amogele dikwana tse supa tseo mo seatleng sa me gore e nne sesupo sa me sa go re ke epile sediba seo.”


text:
Ba ne ba dira kgolagano jalo kwa Bereseba. Morago ga moo Abimelege a nanoga, a na le Phigolo, molaodi wa mephato ya gagwe, ba boela kwa lefatsheng la Bafelesita.


text:
Aborahame a tlhoma setlhare sa motamariseka kwa Bereseba; teng koo a bitsa leina la Morena Modimo o o sa khutleng.


text:
E rile morago ga ditirafalo tse, Modimo wa leka Aborahame, wa mo raya wa re: “Aborahame!” A araba a re: “Ke fano.”


text:
Ke fa o re: “A ko o tsee morwao yo o esi yo ò mo ratang, ene Isaka, o ye kwa nageng ya Moria, o mo dire setlhabelo sa phiso teng mo go nngwe ya dithaba e ke tla e go supetsang.”


text:
Ke fa Aborahame a phakela ka moso, a belesa esele ya gagwe, a tsaya batlhanka ba le babedi ba gagwe, le Isaka morwawe, ba ya nae; a fatsa dikgong tsa setlhabelo sa phiso; a tloga a ya kwa felong fa Modimo o go mmoleletseng.


text:
Ke fa Aborahame a raya batlhanka ba gagwe a re: “Salang fa le esele, mme nna le mosimane re tla ya fale; e tla re re sena go obamela, re boele kwano go lona.”


text:
Aborahame a tsaya dikgong tsa setlhabelo sa phiso, a di rwesa Isaka morwawe; a tsaya molelo le thipa ka seatla; bona babedi ba sepela mmogo jalo.


text:
Ke fa Isaka a raya Aborahame rraagwe a re: “Rra!” A araba a re: “Ke fano, morwaaka!” A ba a botsa a re: “Bona, molelo ke o, dikgong ke tse, mme kwana ya setlhabelo sa phiso e kae?”


text:
Aborahame a araba a re: “Morwaaka, Modimo o tla ipatlela kwana ya setlhabelo sa phiso.” Bona babedi ba sepela mmogo jalo.


text:
Ya re ba sena go fitlha kwa felong fa Modimo o go mmoleletseng, Aborahame a aga aletare teng, a aletsa dikgong, a bofa Isaka morwawe, a mmaya mo aletareng mo godimo ga dikgong.


text:
Ke fa moengele wa Morena a mmitsa a le kwa legodimong a re: “Aborahame! Aborahame!” A araba a re: “Ke fano!”


text:
A re: “O se ka wa baya letsogo mo mosimaneng, se mo dire sepe! Gonne jaanong ke a itse gore o boifa Modimo, ka o sa nkganela ka morwao yo o esi.”


text:
Jaanong ya re Aborahame a tsholetsa matlho, a bona phelehu kwa morago ga gagwe, e tshwerwe dinaka mo sekhung. Aborahame a ya teng, a tsaya phelehu, a e dira setlhabelo sa phiso mo boemong jwa ga morwawe.


text:
Aborahame a taya felo foo leina a re: “Morena-o-bonye”; ke ka moo ba sa ntseng ba bua ba re: “Mo thabeng ya Morena-o-bonye.”


text:
a re: “Morena a re: Ke ikanne ka nna ka re: E re ka o dirile jalo, o sa nkganela ka morwao yo o esi,


text:
ke tla go tshegofatsa thata, losika lwa gago ke tla lo ntsifatsa gagolo jaaka dinaledi tsa legodimo le jaaka motlhaba o o fa losing lwa lewatle. Losika lwa gago lo tla thopa metse ya baba ba lone.


text:
Ditšhaba tsotlhe tsa lefatshe di tla tshegofadiwa ka losika lwa gago, ka ntlha ya gore o utlwile lentswe la me.”


text:
Ya baa gona Aborahame a boelang kwa batlhankeng ba gagwe; ba tloga ba ya mmogo kwa Bereseba. Mme Aborahame a nna teng.


text:
Ya re morago ga dilo tseo, Aborahame a begelwa ga twe: “Bona, Mileka le ene o belegetse Nahore monnao bana.


text:
Mogadingwana wa gagwe yo leina la gagwe e leng Reuma, le ene a belega Teba le Kahame le Thahaše le Maaga.


text:
mme a swela kwa Khiriathe-Areba, ke go re kwa Heberone mo lefatsheng la Kanana. Ke fa Aborahame a tsena go hutsafalela Sara le go mo lelela.


text:
“Ke moeng le mofaladi fela mo go lona. Mpheng felo ga phitlho mo go lona, e nne ga me gore ke tsee moswi wa me, ke ye go mo fitlha.”


text:
“Re utlwe, morena! O kgosana ya Modimo mo gare ga rona. Fitlha moswi wa gago mo lebitleng le le phalang mabitla a mangwe a rona. Ga go na ope mo go rona yo o tla go ganelang ka lebitla la gagwe, fa o rata go fitlha moswi wa gago.”


text:
a bua nabo a re: “Fa lo ntumelela go tlosa moswi wa me fa go nna, le go mo fitlha, nkutlweng, lo nthapelele Eferone, morwa Sohare


text:
gore a mphe logaga lwa gagwe lwa Makapela lo lo kwa bofelong jwa naga ya gagwe, a lo nnee fa pele ga lona ka tlhwatlhwa e e tshwanetseng, e nne felo ga me ga phitlho.”


text:
Mme Eferone o ne a ntse mo gare ga Bahethe. Ene Eferone wa Mohethe a fetola Aborahame mo ditsebeng tsa Bahethe botlhe ba ba tsenyeng mo lekgotleng la motse wa gagwe a re:


text:
“Nnyaya, morena, nkutlwe! Naga eo ke a e go naya, le logaga lo lo mo go yona ke a lo go naya; ke lo go naya fa pele ga banna ba morafe wa ga etsho. Fitlha moswi wa gago.”


text:
a ba a raya Eferone mo ditsebeng tsa beng ba naga eo a re: “Ee, fa wena o rata ke e reka, ka thapelo nkutlwe, ke lefele naga eo ka selefera, e amogele mo go nna. Foo ke tla fitlha moswi wa me teng.”


text:
“Morena, nkutlwe, naga ya dišekele di le 400 tsa selefera ke eng fa gare ga me le wena? Fitlha moswi wa gago fela.”


text:
Aborahame a utlwana le Eferone. Aborahame a lekanyetsa Eferone selefera e a e boletseng mo ditsebeng tsa Bahethe, e bong dišekele di le 400 tsa selefera, tse e neng e le madi a sebaka sele.


text:
Ga tlhomamisiwa jalo gore naga ya ga Eferone e e kwa Makapela e e lebaganyeng le Mamere, naga eo le logaga lo lo mo go yona le ditlhare tsotlhe tse di mo nageng eo, ka fa molelwane o supang ka teng,


text:
ke ya ga Aborahame; o e rekile mo matlhong a Bahethe botlhe ba ba neng ba le mo lekgotleng la ga gabo ka letsatsi leo.


text:
Morago ga moo Aborahame a fitlha Sara, mosadi wa gagwe, mo logageng lwa naga eo ya Makapela e e ntlheng ya botlhabatsatsi ya Mamere, yo e leng Heberone mo lefatsheng la Kanana.


text:
Naga eo le logaga lo lo mo go yona ya tswa jalo mo go Bahethe ya nna felo ga mabitla oora Aborahame.


text:
Jaanong Aborahame a raya motlhanka yo mogolo wa lelapa la gagwe yo o neng a okametse dilo tsotlhe tsa gagwe, a re: “A ko o bee seatla sa gago fa tlase ga letheka la me


text:
gore ke go ikanise ka Morena Modimo wa legodimo le lefatshe, fa o se nke o batlela morwaake mosadi mo go bomorwadia Bakanana ba ke agileng mo gare ga bone;


text:
o ikane fa o tla ya kwa lefatsheng la ga etsho le kwa go ba ga etsho, go batlela morwaaka Isaka mosadi teng.”


text:
Motlhanka a mo raya a re: “Ka gongwe mosadi o tla gana go ntshala morago go tla lefatsheng leno. A foo ke tla tshwanela go busetsa morwao kwa lefatsheng lele, kwa wena o tswang teng?”


text:
Morena Modimo wa legodimo yo o nntshitseng mo lapeng la ga rre le mo lefatsheng la ba ga etsho, yo o buileng le nna, yo o inkanetseng a re: ‘Ba losika lwa gago ke tla ba naya lefatshe le,’ ene o tla roma moengele wa gagwe gore a go etelele pele gore o batlele morwaake mosadi teng.


text:
Mme e tla re fa mosadi a gana go tla le wena, o bo o bofologile maikanong a o a inkanetseng. Fela o se ka wa busetsa morwaake teng.”


text:
Ke fa motlhanka a baya seatla sa gagwe fa tlase ga letheka la ga Aborahame, morena wa gagwe, a mo ikanela jalo ka fa mafokong ao.


text:
Motlhanka yoo a tsaya dikammele di le some mo dikammeleng tsa mongwagwe, a tloga a tshotse dithoto tsa mefutafuta tsa morena wa gagwe. A bolola a ya kwa nageng ya Mesopotamia kwa motseng wa ga Nahore.


text:
E rile a fitlha teng, a khubamisa dikammele ka fa ntle ga motse fa sedibeng sa metsi ka nako ya mantsiboa, fa basadi ba ya nokeng.


text:
A rapela a re: “Morena, Modimo wa ga Aborahame, morena wa me, a ko o dirafatse kajeno se ke se tletseng fa, o direle Aborahame, mong wa me, ka bopelotlhomogi.


text:
Jaanong a mosetsana yo ke tla mo rayang ke re: ‘A ko o sikarolole nkgo ya gago gore ke nwe;’ mme a nkaraba a re: ‘Nwaa, le dikammele tsa gago ke tla di nosa,’ a e nne ene yo ò mo laoletseng Isaka motlhanka wa gago. Mme a ke itse ka moo, fa o diretse morena wa me ka bopelotlhomogi.”


text:
Ya re a ise a fetse go bua jalo, ga tlhaga Rebeka, morwadia Bethuele, morwa Mileka, mosadi wa ga Nahore, monnawe Aborahame, a sikere nkgo mo legetleng.


text:
E ne e le mosetsana yo montle thata, e le lekgarebe le le iseng le angwe ke monna ope; a fologela motsweding, a tlatsa nkgo ya gagwe a ba a tlhatloga.


text:
A ba a akofa a tshela metsi a gagwe mo segopong, a siana gape kwa sedibeng go ga, a gelelela dikammele tsotlhe tsa gagwe.


text:
Monna yoo, o ne a mo etse tlhoko, a ntse a itidimaletse gore a tle a lemoge, fa Morena a tshegofaditse leeto la gagwe gongwe nnyaya.


text:
Jaanong ya re dikammele di sena go nwa, monna a ntsha lenyena la gouta le bokete jwa lone e leng bontlhanngwe jwa šekele, a ba a mo rwesa mefitshane e le mebedi mo mabogong e bokete jwa yona e leng dišekele di le some tsa gouta.


text:
A mmotsa a re: “O morwadia mang? A ko o mpolelele. A go na le manno mo lapeng la ga eno fa re ka lalang teng?”


text:
a re: “A go bakwe Morena, Modimo wa ga Aborahame mongwake, yo o sa tlosang bopelotlhomogi jwa gagwe le boammaaruri jwa gagwe mo go mongwake! O ntsamaisitse mo tseleng, a nkgogela lapeng la monnaa morena wa me.”


text:
Mme Rebeka a bo a na le kgaitsadie, leina la gagwe e le Labane. Labane a sianna kwa monneng yo o kwa motsweding.


text:
A dira jalo a sena go bona lenyena le mefitshane mo mabogong a ga kgaitsadie, a sena go utlwa mafoko a ga Rebeka a a reng: “Monna yole o ntheile jaana le jaana”, mme a ya kwa monneng yole, a fitlhela a eme fa dikammeleng fa motsweding.


text:
A mo raya a re: “Tsena, motshegofadiwa wa Morena! O emetseng kwa ntle? Ke baakantse ntlo le manno a dikammele.”


text:
Monna yoo a tsena mo lapeng. Mme Labane a golola dikammele, a di alela motlhaka, a di fa dijo; mme monna yoo le banna ba ba nang nae a ba tlisetsa metsi gore ba tlhape dinao.


text:
Mme ya re a fiwa dijo, a re: “Ga nkitla ke ja ke ise ke bolele se ke se romilweng.” Labane a re: “Bolela!”


text:
Morena o tshegofaditse mongwake gagolo, a nna mogolo; a mo naya dinku le dikgomo le selefera le gouta le batlhanka le malata le dikammele le diesele.


text:
Le gona Sara, mosadi wa ga mongwake, o mo tsholetse ngwana wa mosimane, a setse a tsofetse. Jaanong mongwake o abetse morwawe tsotlhe tse o nang natso.


text:
Jaanong mongwake o inkanisitse a re: ‘O se ka wa batlela morwaake mosadi mo go bomorwadia Bakanana ba ke agileng mo lefatsheng la bone,


text:
Ke fa a nthaya a re: ‘Morena yo ke sepetseng fa pele ga gagwe o tla roma moengele wa gagwe nao, a tlhogonolofatsa leeto la gago gore o batlele morwaake mosadi mo losikeng lwa ga etsho mo lapeng la ga rre.


text:
Fela o tla bo o bofologile maikanong a o a inkanetseng, fa e ka re o fitlha kwa losikeng lwa ga etsho, ba gana go go neela mosadi; foo o tla bo o bofologile maikanong a o a inkanetseng.’


text:
“Jaanong ka fitlha kajeno fa motsweding, ka rapela ka re: ‘Morena, Modimo wa ga Aborahame mongwake, fa o rata tota go tlhogonolofatsa leeto la me le ke leng mo go lone.


text:
Bona, ke eme fa motsweding wa metsi! – A go nne jaana: Lekgarebe le le tlang go ga, le e tla reng ke le raya ke re: “A ko o nnose metsinyana ka nkgo ya gago;”


text:
le ntheye le re: “Tsaya o nwe! Le dikammele tsa gago ke tla di nosa,” a e nne ene mosadi yo Morena a mo laoletseng morwa mongwake.’


text:
Jaanong ya re ke ise ke fetse go bua jalo mo pelong, ka bona Rebeka a tla, a sikere nkgo ya gagwe mo legetleng, a fologela motsweding, a ga. Ka mo raya ka re: ‘A ko o nnose!’


text:
A akofa, a sikarolola nkgo ya gagwe mo legetleng a re: ‘Tsaya o nwe! Le dikammele tsa gago ke tla di nosa.’ Ka nwa; a ba a nosa le dikammele.


text:
Ka mmotsa ka re: ‘O morwadia mang?’ A re: ‘Ke morwadia Bethuele, morwa Nahore le Mileka.’ Ke fa ke mo rwesa lenyena mo nkong ya gagwe le mefitshane mo mabogong a gagwe.


text:
Ka inama, ka obamela Morena, ka tumisa Morena, Modimo wa ga Aborahame mongwake, yo o ntsamaisitseng mo tseleng e e siameng gore ke batlele morwa mongwake morwadia morwa monnawe.


text:
“Jaanong fa lo rata go direla mongwake ka bopelotlhomogi le boammaaruri, mpoleleleng, le fa go se jalo, mpoleleleng gore ke tle ke bone kwa ke tla yang teng.”


text:
Ke fa Labane le Bethuele ba araba ba re: “Selo se, se tswa mo Moreneng. Ga re ka ke ra gana le e seng go dumela.


text:
Bona, Rebeka ke yoo fa pele ga gago; mo tsee o tsamae gore a nne mosadi wa morwa mong-wa-go, jaaka Morena a buile.”


text:
Motlhanka a ba a ntsha mekgabo ya selefera le ya gouta le diaparo, a di fa Rebeka; kgaitsadie le mmaagwe le bone a ba fa tsa tlhwatlhwa e kgolo.


text:
Ya baa gona ba jang, ene le banna ba ba nang nae, ba lala teng; ya re ba sena go tsoga ka moso, a re: “Mpheng tsela, ke boele kwa go mongwake!”


text:
Mme kgaitsadie le mmaagwe ba re: “A mosetsana a name a sa na le rona malatsinyana le fa e ka nna a le some; e be gona a ka tsamayang.”


text:
Mme a ba raya a re: “Se ntieng! Kana Morena o tlhogonolofaditse leeto la me. Mpheng tsela gore ke boele kwa go mongwake.”


text:
Ke fa ba naya Rebeka kgaitsadia-bone tsela, a na le mmelegi wa gagwe, ba tsamaya le motlhanka wa ga Aborahame le banna ba gagwe.


text:
Ba tshegofatsa Rebeka, ba mo raya ba re: “Kgaitsadia-rona, o nne mmadiketekete! A bana ba gago ba thope kgoro ya ba ba ba tlhoileng!”


text:
Rebeka a bolola le basetsana ba gagwe, ba palama dikammele, ba sala monna yole morago. Motlhanka a tsere Rebeka jalo, a tsamaya.


text:
Mme Isaka o ne a boa kwa nageng ya sediba sa “Mophedi-yo-o-mponang,” ka a ne a nna mo nageng ya borwa.


text:
Jaanong Isaka o ne a tswetse kwa nageng go akanya go le maitsiboa. Ya re a tlhatlosa matlho, a bona dikammele di tla.


text:
a botsa motlhanka a re: “Ke mang monna yole yo o tsamayang mo nageng a tla go re kgatlhantsha?” Motlhanka a re: “Ke ene mongwake.” Ke fa a tsaya lesire, a itshira ka lone.


text:
Isaka a isa Rebeka mo tenteng ya ga mmaagwe, e bong ya ga Sara, a mo tsaya, a nna mosadi wa gagwe, mme a mo rata. Isaka a gomotsega jalo morago ga loso lwa ga mmaagwe.


text:
Bomorwa Midiane e ne e le Efa le Efere le Henoge le Abita le Eletaha. Botlhe bao e ne e le bana ba ga Ketura.


text:
Fa e le bomorwa bagadingwana ba Aborahame o neng a na nabo, a ba abela dineo, a ba kgaoganya le Isaka morwawe, Aborahame a sa ntse a phela gore ba ye kwa botlhabatsatsi kwa lefatsheng le le ntlheng ya botlhabatsatsi.


text:
Aborahame a tlhokafala, a swa a tsofetse thata, e le monnamogolo, a jele lefatshe, a bilediwa kwa go borraagwe.


text:
Bomorwawe Isaka le Isemaele ba mo fitlha mo logageng lwa Makapela nageng ya ga Eferone, morwa Sohare wa Mohethe, e e lebaganyeng le Mamere.


text:
Ke naga ele e Aborahame o neng a e reka mo go Bahethe. Ke fa go fitlhilweng Aborahame le Sara, mosadi wa gagwe teng.


text:
Ya re Aborahame a sena go swa, Modimo wa tshegofatsa Isaka morwawe. Isaka a nna kwa sedibeng sa “Mophedi-yo-o-mponang.”


text:
Losika lwa ga Isemaele, morwa Aborahame, yo Hagare wa Moegepeto, lelata la ga Sara, o mo tsetseng le Aborahame, ke lo:


text:
Maina a bomorwa Isemaele, a ditshika tsa bone di bidiwang ka ona ke a: Morwa wa ntlha wa ga Isemaele e ne e le Nebayothe; a tlhomagannwa ke Ketare le Atebele le Mibesame


text:
Ke bone bomorwa Isemaele, ke ona maina a bone mo malapeng a bone le mo metsaneng ya bone ya ditente; ke dikgosana di le 12 tsa ditso tsa tsona.


text:
Dinyaga tsa bophelo jwa ga Isemaele ke di le 137. Ya baa gona a tlhokafalang, a swa, a bilediwa kwa go borraagwe.


text:
Baisemaele ba ne ba agile go simolola kwa Hawila go fitlha kwa Sure yo o mo ntlheng ya botlhabatsatsi ya Egepeto le go fitlha kwa Asiria. Ba nna mo ntlheng ya botlhabatsatsi ya bomorwa-rraabo botlhe.


text:
Isaka o ne a le dinyaga di le 40, fa a tsaya Rebeka, morwadia Bethuele wa Mosiria wa kwa Phatane-Arame, kgaitsadia Labane wa Mosiria gore a nne mosadi wa gagwe.


text:
Isaka o ne a rapela Morena ka ntlha ya mosadi wa gagwe, gonne o ne a le moopa. Morena a mo utlwa; mme Rebeka, mosadi wa gagwe, a ithwala.


text:
Mme bana ba thulana mo teng ga gagwe. Ke fa a re: “Fa go ntse jalo ke phelelang?” Mme a ya go botsa Morena.


text:
Morena a mo araba a re: “Ditšhaba tse pedi di mo teng ga gago; merafe e mebedi e tla kgaogana, e tswa mo mpeng ya gago. Morafe mongwe o tla feta o mongwe ka thata. Yo mogolo o tla direla yo mmotlana.”


text:
Morago ga moo ga tla monnawe, seatla sa gagwe se tshwere serethe sa ga Esau; ene ba mo taya leina la Jakobe. E rile fa ba tsalwa, Isaka a bo a na le dinyaga di le 60.


text:
Jaanong e rile basimane ba gola, Esau a nna motsomi yo o senatla le monna wa kwa nageng, mme Jakobe e ne e le monna yo o masisi, a nna mo gae.


text:
Ke fa Esau a raya Jakobe a re: “A ko o mphe, ke je bohibidu jo, gonne ke lapile thata.” Ke ka moo ba mo teileng leina la Etomo.


text:
Ke fa Jakobe a fa Esau senkgwe le dikgobe tse dikhibidu, a ja a nwa, a nanoga a tsamaya. Esau a nyatsa jalo botsalwapele jwa gagwe.


text:
Go kile ga tla leuba gape mo lefatsheng leo, jaaka le kile la nna teng mo malatsing a ga Aborahame. Mme Isaka a ya kwa go Abimelege, kgosi ya Bafelesita, kwa Gerara.


text:
Ke fa Morena a iponatsa mo go ene a re: “Se ye kwa Egepeto! Nna mo lefatsheng le ke tla le go bolelelang.


text:
Jaka mo lefatsheng le, ke tla nna nao, ke go tshegofatsa; gonne mafatshe aotlhe ao ke tla a naya wena le losika lwa gago. Ke tla dirafatsa maikano a ke a ikanetseng Aborahame rraago.


text:
Ke tla atisa bana ba gago, ba nna bantsi jaaka dinaledi tsa legodimo, ke naya losika lwa gago mafatshe aotlhe ao, mme ditšhaba tsotlhe tsa lefatshe di tla tshegofadiwa ka losika lwa gago.


text:
Ka gonne Aborahame o utlwile lentswe la me, a tshegetsa dikaelo tsa me le ditaolo tsa me le melao ya me le dithuto tsa me.”


text:
Jaanong ya re fa batho ba teng ba mmotsa ka ga mosadi wa gagwe, a ba raya a re: “Ke kgaitsadiake,” ka a ne a boifa go re: “Ke mosadi wa me.” A gopola gore banna ba mono ba ka mpolaya ka ntlha ya ga Rebeka; gonne o ne a le montle thata.


text:
E rile a sena go nna teng sebaka, Abimelege, kgosi ya Bafelesita, a okomela ka fenstere, a leba a bona Isaka a tshameka le Rebeka, mosadi wa gagwe.


text:
Ke fa Abimelege a bitsa Isaka a re: “Kana ke ene mosadi wa gago! O ne o buelang o re: ‘Ke ene kgaitsadio’?” Isaka a mo araba a re: “Ke buile jalo ke tshaba gore gongwe nka swa ka ntlha ya gagwe.”


text:
Mme Abimelege a re: “Ke eng se o se re diretseng? Kana go ka bo go diragetse gore mongwe wa batho ba me a itseele mosadi wa gago, mme o ka bo o re dirisitse molato.”


text:
Ke fa Abimelege a laola morafe otlhe a re: “Yo o amang monna yo le fa e le mosadi wa gagwe ruri o tla bolawa.”


text:
Isaka o ne a lema mo lefatsheng leo. Mme ka ngwaga oo kgetse ya peo ya mmusetsa di le lekgolo, ka Morena a ne a mo tshegofaditse.


text:
a na le letsomane la dinku, a na le motlhape wa dikgomo le batlhanka ba bantsi, mo Bafelesita ba bileng ba mo fufegela.


text:
Bafelesita ba katela didiba tsotlhe tse batlhanka ba ga rraagwe ba neng ba di epile mo malatsing a ga rraagwe, e bong Aborahame, ba di katela ka mmu.


text:
Isaka a katolola didiba tse ba neng ba di epile mo malatsing a ga rraagwe, e bong Aborahame, tse Bafelesita ba neng ba di katetse, fa Aborahame a sena go swa. A di bitsa ka maina a di a teilweng ke rraagwe.


text:
Mme badisa ba Gerara ba lwa le badisa ba ga Isaka ba re: “Ke metsi a rona.” Ke fa a o bitsa “Wa-kgang,” ka ba ne ba omana nae.


text:
A huduga teng, a epa sediba se sengwe; sona ba se ka ba se lwela. Ke fa a se taya leina la “Naga-e-e-atlhameng” a re: “Ruri, jaanong Morena o re file naga e e atlhameng gore re ate mo lefatsheng.”


text:
Morena a iponatsa mo go ene bosigo joo a re: “Ke nna Modimo wa ga Aborahame rraago. Se boife, gonne ke na nao! Ke tla go tshegofatsa, ke atisa losika lwa gago ka ntlha ya ga Aborahame motlhanka wa me.”


text:
Ke fa a aga aletare teng, a rapela leina la Morena, a tlhoma tente ya gagwe teng. Batlhanka ba ga Isaka ba epa sediba gona.


text:
Jaanong letsatsi le lengwe Abimelege a ya kwa go ene a tswa kwa Gerara, a na le Ahusathe, tsala ya gagwe le Phigolo molaodi wa mephato ya gagwe.


text:
Bone ba re: “Re bonye, fa Morena a na nao tota; ra re: A go ko go nne maikano fa gare ga rona, fa gare ga rona le wena, re dire kgolagano nao


text:
gore o se ka wa re direla bosula, jaaka le rona re ise re ke re go ame; jaaka re go diretse tse di molemo fela, ra go tlogela, wa tsamaya ka kagiso. Kana wena o motshegofadiwa wa Morena.”


text:
Ka lone letsatsi leo ga tla batlhanka ba ga Isaka, ba mmolelela ka ga sediba se ba se epileng, ba mo raya ba re: “Re bonye metsi.”


text:
E rile Esau a le dinyaga di le 40, a nyala Judithe, morwadia Beri wa Mohethe, le Basemathe, morwadia Elone wa Mohethe.


text:
E rile Isaka a sena go tsofala le matlho a gagwe a sena go foufala, mo a sa tlholeng a bona, a bitsa Esau morwawe yo mogolo, a mo raya a re: “Morwaaka!” A mo araba a re: “Ke fano.”


text:
Jaanong a ko o tseye dilo tsa gago tse o tsomang ka tsona le mokotlopo wa gago le bora jwa gago, o ye kwa nageng, o ye go ntsomela phologolo;


text:
o tle go ntirela dijo tse di monate tse ke di ratang, o di ntlisetse ke je gore ke tle ke go tshegofatse, ke ise ke swe.”


text:
Ya re Isaka a bua jalo le Esau morwawe, Rebeka a bo a ntse a reeditse. Jaanong Esau a ya kwa nageng go tsoma phologolo le go e tlisa.


text:
‘Ntlisetse phologolo, o ntirele dijo tse di monate gore ke je, ke tle ke go tshegofatse fa pele ga Morena, ke ise ke swe.’


text:
A ko o ye kwa letsomaneng, o ye go ntseela diphokwana tse dintle di le pedi tsa dipodi. Ke tla di apeela rraago gore e nne dijo tse di monate tse a di ratang;


text:
Jakobe a raya Rebeka mmaagwe a re: “Bona, nkgonne Esau ke monna yo o boboa, mme nna ke monna yo o borethe.


text:
E ka re gongwe rre a nkapaapa, ka nna motsietsi mo matlhong a gagwe, ka itlisetsa khutso, e seng tshegofatso.”


text:
Ke fa mmaagwe a mo raya a re: “Khutso ya gago e tla wela mo go nna, morwaaka. Utlwa lentswe la me fela, o ye o di ntseele.”


text:
A ya, a di tsaya, a di tlisetsa mmaagwe; mme mmaagwe a apaya dijo tse di monate ka fa rraagwe a di ratang ka teng.


text:
Rebeka a ba a tsaya diaparo tsa mokgabo tsa ga Esau morwawe yo mogolo, tse di neng di le mo ntlong, a di apesa Jakobe morwawe yo mmotlana.


text:
Jakobe a araba rraagwe a re: “Ke nna Esau ngwana wa ntlha wa gago. Ke dirile ka fa o ntaetseng ka teng. A ko o tsoge, o dule, o je phologolo ya me gore mowa wa gago o ntshegofatse.”


text:
Mme Isaka a botsa morwawe a re: “O e bonye jang ka pele, morwaaka?” A araba a re: “Ke ka gonne Morena a ile a e mpontsha.”


text:
Ke fa Isaka a raya Jakobe a re: “Atamela tlhe, ke go apaape morwaaka, ke lemoge fa o le morwaake Esau tota gongwe nnyaya.”


text:
Jakobe a atamela Isaka rraagwe; jaanong a mo apaapa a re: “Lentswe ke la ga Jakobe, mme mabogo ke a ga Esau.”


text:
Mme a se ka a mo lemoga, gonne mabogo a gagwe a ne a le boboa jaaka mabogo a ga Esau. Ke ka moo o neng a mo tshegofatsa.


text:
Ke fa a re: “Di ntlisetse, ke je nama ya phologolo ya ga morwaake gore mowa wa me o go tshegofatse.” A di isa fa go ene, mme a ja; a ba a mo isetsa weine, mme a nwa.


text:
A atamela, a mo atla. Ya re a utlwa monko wa diaparo tsa gagwe, a mo tshegofatsa a re: “Bona, monko wa ga morwaake o tshwana le monko wa naga e Morena o e tshegofaditseng.


text:
A Modimo o go neye monyo wa legodimo le monono wa lefatshe le letlotlo la mabele le la matute a moweine.


text:
A merafe e go direle, a ditšhaba di go ikobele, o nne morena wa bomorwa-rraago. A bomorwa-mmaago ba go ikobele. Go hutsiwe ba ba go hutsang. Go tshegofadiwe ba ba go tshegofatsang.”


text:
Jaanong ya re Isaka a sena go fetsa go tshegofatsa Jakobe e le gona fela Jakobe a kgaoganang le rraagwe, Esau mogolowe a goroga, a tswa go tsoma.


text:
A apaya dijo tse di monate le ene, a di isa kwa go rraagwe, a raya rraagwe a re: “A rre a tsoge, a je phologolo ya ga morwawe gore mowa wa gago o ntshegofatse.”


text:
Mme Isaka rraagwe a mmotsa a re: “Wena o mang?” A araba a re: “Ke nna Esau morwao yo o tsetsweng pele.”


text:
Ke fa Isaka a tshoga ka letshogo le legolo thata a re: “Ke mang ne yo o tsomileng phologolo, a e ntlisetsa, ka ja mo go tsotlhe wena o ise o tle, ka ba ka mo tshegofatsa? Le gona o tla tshegofalela ruri.”


text:
Ya re Esau a utlwa mafoko a ga rraagwe, a gala ka legalo le legolo le le galakang thata, a raya rraagwe a re: “Rra, le nna ntshegofatse!”


text:
Esau a re: “Ruri, o bidiwa Jakobe ka tshwanelo. Kana o ntsieditse gabedi: Bogolo jwa me o bo tsere; jaanong o tsere le tshegofatso ya me.” A ba a re: “A ga o a ntshadisetsa tshegofatso epe?”


text:
Isaka a araba, a raya Esau a re: “Bona, ke mo dirile morena wa gago, ka dira bomorwa-rraagwe botlhe batlhanka ba gagwe, ka mmabalela ka mabele le matute a moweine! Kana wena ke tla go naya eng, morwaaka?”


text:
Esau a botsa rraagwe a re: “Rra, a o ne o na le tshegofatso e le nngwe fela? Rra, le nna ntshegofatse!” Ke fa Esau a tsholetsa lentswe, a lela.


text:
Jaanong Isaka rraagwe a mo raya a re: “Bona, boago jwa gago bo tla nna kgakala le monono wa lefatshe le kgakala le monyo wa legodimo kwa godimo.


text:
O tla phela ka tšhaka ya gago, o direla monnao; mme e tla re o itwela thata, o role joko ya gagwe mo molaleng wa gago.”


text:
Ke fa Esau a tlhoa Jakobe ka ntlha ya tshegofatso e rraagwe a mo tshegofaditseng ka yona. Esau a akanya mo pelong a re: “Malatsi a go lelela rre a gaufi; morago ke tla bolaya nnake Jakobe.”


text:
Ya re Rebeka a begelwa mafoko a ga Esau morwawe yo mogolo, a roma, a bitsa Jakobe morwawe yo mmotlana, a mo raya a re: “Bona, Esau o rata go ipusolosetsa mo go wena ka go go bolaya.


text:
go tsamaya kgalefo ya ga mogoloo e go tlogele, a lebale tse o di mo diretseng. Foo ke tla roma, ke go tsaya teng. Kana nka tloga ka latlhegelwang ke bobedi jwa lona ka letsatsi le le lengwe fela?”


text:
Rebeka a ya, a raya Isaka a re: “Ke sulafalelwa ke bophelo jwa me ka ntlha ya bomorwadia Bahethe. Fa Jakobe a ka tsaya mosadi mo go bomorwadia Bahethe ba lefatshe leno yo o tshwanang le ba, nka phelelang?”


text:
Ke fa Isaka a bitsa Jakobe, a mo tshegofatsa, a mo laela, a mo raya a re: “O se ka wa tsaya mosadi mo go bomorwadia Kanana!


text:
Mme nanoga o ye kwa Phatane-Arame kwa lapeng la ga Bethuele rra-mmaago, o tseye mosadi mo go bomorwadia Labane malomaago.


text:
A Modimo, Rra-thata-yotlhe, o go tshegofatse, o go atise, o go ntsifatse gore o nne masomo a merafe.


text:
A o go nee tshegofatso ya ga Aborahame, wena le losika lwa gago gore o rue lefatshe le o leng moeng mo go lone, le Modimo o le neileng Aborahame.”


text:
Isaka a naya Jakobe tsela jalo, mme a ya kwa Phatane-Arame kwa go Labane, morwa Bethuele wa Mosiria, kgaitsadia Rebeka, mmaagwe Jakobe le Esau.


text:
Jaanong Esau a bona gore Isaka o tshegofaditse Jakobe, e bile a mo roma kwa Phatane-Arame go tsaya mosadi teng, a mo laela ka go mo tshegofatsa a re: “O se ka wa tsaya mosadi mo go bomorwadia Kanana;”


text:
a ya kwa go Isemaele, a tsaya Mahalathe, morwadia Isemaele, morwa Aborahame, kgaitsadia Nebayothe, a nna mosadi wa gagwe; a oketsa basadi ba gagwe jalo.


text:
a phirimelelwa felong gongwe, a lala teng, a tsaya lengwe la majwe a teng, a le sama, a robala mo felong foo.


text:
A lora, a bona sepalamo se tlhomilwe fa fatshe, se bofelelo jwa sona bo fitlhang kwa legodimong; a ba a bona baengele ba Modimo ba palama, e bile ba fologa ka sona.


text:
A bona Morena a eme mo godimo ga sona a re: “Ke nna Morena, Modimo wa ga Aborahame rraago le Isaka. Lefatshe le o robetseng mo go lone ke tla le naya wena le losika lwa gago.


text:
Losika lwa gago lo tla nna jaaka lerole la lefatshe; o tla anamela kwa bophirimatsatsi le kwa botlhabatsatsi le kwa bokone le kwa borwa. Ditshika tsotlhe tsa lefatshe di tla tshegofadiwa ka wena le ka losika lwa gago.


text:
Bona, ke na nao, ke tla go boloka gongwe le gongwe kwa o yang teng; ke tla go busetsa gape mo nageng eno. Gonne ga nkitla ke go tlogela go fitlhelela ke dire tse ke di go solofeditseng.”


text:
Jaanong ya re Jakobe a thanya mo borokong jwa gagwe a re: “Ruri, Morena o mo felong fano, mme nna ke ne ke sa itse.”


text:
A boifa a re: “Felo fano go boitshega jang! Ga se naga fela, ke Ntlo ya Modimo; ke kgoro ya legodimo.”


text:
Jakobe a phakela mo mosong, a tsaya lentswe le o neng a le samile, a le tlhoma go nna segopotso, a tshela lookwane godimo ga lone.


text:
Le gona Jakobe a ipofa ka maikano a re: “Fa Modimo o ka nna le nna, wa mpoloka mo tseleng e ke tsamayang ka yona, wa mpha bogobe go ja le diaparo go apara;


text:
Foo lentswe le ke le tlhomileng go nna segopotso e tla nna Ntlo ya Modimo. Gape tsotlhe tse o tla di nnayang ke tla go ntshetsa kabelo ya lesome ya tsona.”


text:
Ya re a lebaleba, a bona sediba mo nageng le matsomane a le mararo a bothile fa go sona. Gonne ba ne ba nosa matsomane ka go gelela mo sedibeng seo. Sediba sa bo se khurumetswe ka letlapa le legolo.


text:
E ne e tle e re fa matsomane otlhe a sena go phuthegela teng, ba pitikolole letlapa, ba le tlose mo molomong wa sediba, ba nose matsomane; morago ba busetse letlapa gape mo mannong a lone mo molomong wa sediba.


text:
A ba botsa gape a re: “A o phela sentle?” Ba re: “Ee, o phela sentle. Le gona, bona, Ragele morwadie ke yole, o tla le dinku!”


text:
Ke fa a re: “E sa le motshegare o mogolo. Ga e ise e be nako ya go phutha diruiwa. Nosang dinku, lo be lo ye lo di fudise.”


text:
Ba re: “Re a palelwa, ka go ise go phuthege matsomane otlhe; fa badisa ba le mmogo, ba kgona go pitikolola letlapa, ba le tlosa mo molomong wa sediba, ke gona re tla nosang dinku.”


text:
Mme ya re Jakobe a bona Ragele, morwadia Labane malomaagwe le dinku tsa ga Labane malomaagwe, Jakobe a atamela, a pitikolola letlapa, a le tlosa mo molomong wa sediba, a nosa dinku tsa ga Labane, malomaagwe.


text:
Jakobe a ba a bolelela Ragele gore ke ene wa losika lwa ga rraagwe le gore ke ene morwa Rebeka. Ke fa Ragele a siana, a bolelela rraagwe.


text:
Jaanong ya re Labane a utlwela Jakobe setlogolo sa gagwe, a taboga, a mo kgatlhantsha, a mo tlamparela, a mo atla, a mo isa kwa lapeng la gagwe, mme ene a bolelela Labane tsotlhe tse di mo diragaletseng.


text:
Ke fa Labane a raya Jakobe a re: “Ruri, o lesapo la me le nama ya me.” Jaanong Jakobe a nna kgwedi e le nngwe nae.


text:
Ke fa Labane a raya Jakobe a re: “Fa o le wa ga etsho, a o ka ntirela fela? Mpolelele gore tuelo ya gago e ka nna eng?”


text:
Jaanong Labane o ne a na le bomorwadie ba le babedi, leina la yo mogolo e le Lea, la yo mmotlana e le Ragele.


text:
Ya re ka Jakobe a rata Ragele, a araba a re: “Ke tla go direla dinyaga tse supa ka ntlha ya ga Ragele, morwadio yo mmotlana.”


text:
Jakobe a mo direla jalo dinyaga tse supa ka ntlha ya ga Ragele. Tsa nna mo go ene jaaka e kete ke malatsinyana fela, ka gonne o ne a mo rata.


text:
Jaanong Jakobe a raya Labane a re: “Mphe mosadi wa me, gonne malatsi a me a go direla bogadi a fedile gore ke mo nyale.”


text:
Ya re mo mosong Jakobe a fitlhela e le Lea, a raya Labane a re: “Ke eng se o se ntiretseng? A ga ke a go direla ka ntlha ya ga Ragele? O ntsieleditseng?”


text:
Fetsa beke ya moletlo le yo, foo re tla go naya yole le ene ka ntlha ya tirelo e o tla e ntirelang dinyaga tse supa tse dingwe gape.”


text:
Jakobe a dira jalo, a fetsa beke nae. Ke fa Labane a mo naya Ragele morwadie go nna mosadi wa gagwe.


text:
Jakobe a tsena le kwa go Ragele, mme a mo rata bogolo go Lea. A mo direla dinyaga tse dingwe tse supa gape.


text:
Lea a nna moimana, a tshola ngwana wa mosimane, a mo taya leina la Rubene. Gonne a re: “Morena o bonye pogisego ya me. Jaanong monna wa me o tla nthata.”


text:
A ithwala gape, a tshola ngwana wa mosimane a re: “Morena o utlwile, fa ke sa ratiwe; ke ka moo o mphileng le ene yo.” A mo taya leina la Simeone.


text:
A nna moimana gape, a tshola ngwana wa mosimane a re: “Jaanong monna wa me o tla nkgomarela, gonne ke mo tsaletse basimane ba le bararo.” Ka moo a mo taya leina la Lefi.


text:
A nna moimana gape, a tshola ngwana wa mosimane a re: “Kajeno ke tla baka Morena.” Ka moo a mmitsa Juta. Jaanong a ema go belega.


text:
E rile Ragele a bona, fa a sa tsholele Jakobe bana, Ragele a fufegela mogolowe, a raya Jakobe a re: “Mphe bana! Go seng jalo, ke tla swa.”


text:
Ragele a re: “Bileha, lelata la me, ke yo, tsena kwa go ene gore a ntsalele bana, le nna ke bone bana ka ene.”


text:
Ke fa Ragele a re: “Modimo o nkatlholetse, o bile o utlwile lentswe la me, wa mpha ngwana wa mosimane.” Ka moo a mo taya leina la Dane.


text:
Ke fa Ragele a re: “Dikampano tsa Modimo ke di kampanye le nkgonne, ka ba ka fenya.” Mme a mo taya leina la Nafetale.


text:
Jaanong ya re Lea a bona, fa a khutlile go belega, a tsaya Silepa, lelata la gagwe, a mo neela Jakobe go nna mogadingwana.


text:
Ke fa Lea a re: “A lesego la me! Jaanong basadi ba tla mpoka ba re, ke sego.” A mo taya leina la Asere.


text:
Rubene o ne a kile a tsamaya mo malatsing a thobo ya mabele, a bona maungo a meratiso mo nageng, a a tlisetsa Lea mmaagwe. Mme Ragele a raya Lea a re: “A ko o mphe mangwe a maungo a meratiso a ga morwao.”


text:
Lea a mo araba a re: “A ga o a itumela, ka o nkamogile monna wa me? A le gona o rata go nkamoga maungo a meratiso a ga morwaake?” Ragele a re: “A Jakobe a robale nao bosigo jono, fa o ka mpha maungo a meratiso a ga morwao.”


text:
Jaanong ya re Jakobe a boa kwa masimong mantsiboa Lea a ya a mo kgatlhantsha, a mo raya a re: “O tshwanetse go tla kwa go nna, gonne ke go rekile ruri ka maungo a meratiso a ga morwaake.” Mme a robala nae bosigo joo.


text:
Ke fa Lea a re: “Modimo o mphile tuelo, ka gore ke neetse monna wa me lelata la me.” Mme a mo taya leina la Isašare.


text:
Ke fa Lea a re: “Modimo o mphile mpho e ntle. Jaanong monna wa me o tla nna le nna, gonne ke mo tsaletse basimane ba barataro.” Mme a mo taya leina la Sebulone.


text:
Jaanong ya re Ragele a sena go tshola Josefa, Jakobe a raya Labane a re: “Mphe tsela, ke boele kwa ga etsho le kwa lefatsheng la ga etsho!


text:
Nthebolele basadi ba me le bana ba me ba ke go diretseng ka ntlha ya bone gore ke tsamae; gonne o itse tiro ya me ka wesi e ke e go diretseng.”


text:
Labane a mo raya a re: “A ko o ntebe ka bopelotlhomogi! Ke lemogile ka mabaka, fa Morena a ntshegofatsa ka ntlha ya gago.”


text:
A mo fetola a re: “O itse ka wesi ka fa ke go diretseng ka teng le ka fa diruiwa tsa gago di atileng ka teng, ka tlamelo ya me.


text:
Gonne ke fitlhetse o na le di se kae fela, mme jaanong di atile thata. Morena o go tshegofaditse ka se ke se dirang. Mme jaanong motse wa me ke tla o direla leng?”


text:
Labane a re: “Ke go neye eng?” Jakobe a re: “O se ka wa nnaya sepe. Fa o ka ntirela se ke se buang, ke tla fudisa letsomane la gago gape, ke le disa:


text:
Ke tla ralala letsomane lotlhe la gago kajeno, ke tlhaola tsotlhe teng tse dikgwana le tse dikgwebana, e leng dikwana tsotlhe tsa dinku tse ditlhwana, le tse dikgwana le tse dikgwebana mo dipoding: Tsona tseo e tla nna tuelo ya me.


text:
Tshiamo ya me e tla supa ka ga me ka metlha e e tlang gore ke siame, fa o tla go tlhola tuelo ya me: Tsotlhe tse di seng dikgwana le tse di seng dikgwebana mo dipoding le tse di seng ditlhwana mo dinkung di tla bo di utswitswe ke nna.”


text:
Ka lone letsatsi leo Labane a tlhaola diphoko tse dikgwana le tse dikgwebana le dipodi tsotlhe tse dikgwana le tse dikgwebana, tsotlhe tse bosweu bo leng teng mo go tsona, le tse dintsho tsotlhe mo dinkung, a di neela mo tisong ya bomorwawe.


text:
A ba a di katologanya sebaka sa malatsi a mararo le Jakobe. Mme Jakobe a disa matsomane a ga Labane a a setseng.


text:
Jaanong Jakobe a tsaya dithupa tse dinana tsa popoleri le tsa moamantele le tsa palatane, a seta methaladi mo go tsona, e nne mesweu, a bipolola bosweu jo bo mo dithupeng.


text:
A tlhoma dithupa tse a di setileng mo meseleng le mo digopong tsa metsi, fa difutshane di nwang teng fa pele ga matlho a tsona. Jaanong ya re di tla go nwa, tsa gwelwa.


text:
Difutshane tsa gwelwa di ntse di lebaganye le dithupa tseo; tsa tsala jalo tse di nang le bongolwana le bogwana le bogwebana.


text:
Difutshane tseo Jakobe a di tlhaola. A ba a lebaganya difatlhego tsa tsona le tse di nang le bongolwana le tse dintsho tsotlhe mo matsomaneng a ga Labane. A feta a itlhaolela matsomane a gagwe, a sa a kopanye le matsomane a ga Labane.


text:
Jaanong ka nako le nako, fa difutshane tse di nonofileng di gwelwa, Jakobe a tlhome dithupa mo meseleng fa pele ga matlho a tsona gore di gwelwe fa dithupeng.


text:
Mme fa difutshane di le bokoa, a se ke a di tlhome. Ka mokgwa o tse di bokoa ya nna tsa ga Labane, mme tse di nonofileng ya nna tsa ga Jakobe.


text:
Jakobe a huma jalo thata thata, a na le matsomane a magolo le malata le batlhanka le dikammele le diesele.


text:
Ke fa a utlwa dipolelo tsa bomorwa Labane ba re: “Jakobe o tsere dilo tsotlhe tse e neng e le tsa ga rraetsho. Khumo yotlhe e o e phuthile e tswa mo go tsa ga rraetsho.”


text:
Le gona Jakobe a lemoga sefatlhego sa ga Labane gore ga se tlhole se mo leba sentle jaaka maabane le maloba.


text:
Jaanong Morena a raya Jakobe a re: “Boela kwa lefatsheng la borraago le kwa go ba ga eno; ke tla nna nao.”


text:
a ba raya a re: “Ke lemoga ka sefatlhego sa ga rraeno, fa a sa tlhole a nteba jaaka maabane le maloba, mme Modimo wa ga rre o ntse o na le nna.


text:
Mme rraeno o ntsieditse, a fetola tuelo ya me gasome; mme Modimo ga o a ka wa mo leseletsa go ka ntshenyetsa.


text:
Ya re fa a re: ‘Tse dikgwebana e tla nna tuelo ya gago,’ letsomane lotlhe la tsala tse dikgwebana. Fa a re: ‘Tse dikgwana e tla nna tuelo ya gago,’ letsomane lotlhe la tsala tse dikgwana.


text:
“Ka sebaka sa go gwelwa ga difutshane, ka tlhatlosa matlho, ka bona mo torong, ka fitlhela diphelehu le diphoko tse di neng di gwela difutshane, e le tse di nang le bogwana le bongolwana le bogwebana.


text:
A ba a re: ‘A ko o tlhatlose matlho, o bone diphelehu le diphoko tsotlhe tse di gwelang difutshane, ke tse di nang le bogwana le bongolwana le bogwebana. Gonne ke bonye dilo tsotlhe tse Labane o di go direlang.


text:
Ke nna Modimo wa Bethele kwa o tloditseng lentswe la segopotso teng, kwa o inkanetseng maikano teng. Jaanong, nanoga o tlogele lefatshe leno, o boele kwa lefatsheng la ga eno!’ ”


text:
Ragele le Lea ba mo araba ba re: “A re sa ntse re na le kabelo gongwe boswa mo lapeng la ga rraetsho?


text:
Tota khumo yotlhe e Modimo o e amogileng rraetsho ke ya rona le bana ba rona. Jaanong dira tsotlhe tse Modimo o di go laetseng.”


text:
a tsaya diruiwa tsotlhe tsa gagwe le dithoto tsotlhe tse a di itiretseng le metlhape yotlhe ya gagwe e a e bapetseng kwa Phatane-Arame, a boela kwa go Isaka, rraagwe, kwa lefatsheng la Kanana.


text:
Labane o ne a sa ntse a ile go beola dinku tsa gagwe. Ke fa Ragele a utswa modimo wa seseto wa ga rraagwe.


text:
A ngwega jalo ka tsotlhe tse o nang natso, a tloga, a tshela noka ya Ferathe, a tswelela pele go ya kwa dithabeng tsa Gileate.


text:
Ke fa a tsaya bomorwa-rraagwe, a ya nabo, a mo latela a le bokgakala jwa malatsi a supa, a mo tshwara kwa dithabeng tsa Gileate.


text:
Mme Modimo wa tla kwa go Labane wa Mosiria ka toro bosigo, wa mo raya wa re: “O itise gore o se ka wa bua le Jakobe ka bosula, fa e se ka molemo.”


text:
Labane a fitlha kwa go Jakobe. Jakobe o ne a tlhomile tente ya gagwe mo thabeng nngwe, Labane le ene a tlhoma ya gagwe mo thabeng e nngwe, e bong ya Gileate, a na le bomorwa-rraagwe.


text:
Mme Labane a raya Jakobe a re: “O dirileng fa o ntobetse, wa hudusa bomorwadiake jaaka batshwarwi ba ntwa?


text:
Ke ka ntlha ya eng, fa o ngwegile, wa ntsietsa, wa se ka wa nkitsise? Kana nka bo ke go felegeditse ka boitumelo, ka difela le ka meropa le diharepa!


text:
Diatla tsa me di na le thata go ka lo direla bosula. Mme Modimo wa ga rraeno o letse o ntheile bosigo wa re: ‘Itise gore o se ka wa bua le Jakobe ka bosula, fa e se ka molemo.’


text:
“Jaanong go siame, o hudugile, gonne o ne o tlhologeletswe lelapa la ga rraago thata. Mme ke ka ntlha ya eng fa o utswile modimo wa me?”


text:
Jaanong yo o tla fitlhelang modimo wa gago mo go ene, a a se ka a phela. Mphukutse fa pele ga bomorwa-rraetsho, o o batle.” Jakobe o ne a sa itse, fa Ragele a o utswile.


text:
Ke fa Labane a batla mo tenteng ya ga Jakobe le mo go ya ga Lea le mo go ya malata a mabedi, mme a se ka a o bona. A ba a tswa mo tenteng ya ga Lea, a tsena mo go ya ga Ragele.


text:
Mme Ragele o ne a tsere modimo oo, a o beile mo seipeeletsong sa kammele, a ntse mo go ona. Labane a fukutsa tente yotlhe, mme a se ka a o bona.


text:
Ke fa Ragele a raya rraagwe a re: “A matlho a morena wa me a se ka a tuka bogale, fa ke palelwa ke go nanoga fa pele ga gago. Gonne ke na le mokgwa wa basadi.” Labane a fukutsa, mme a se ka a bona modimo oo.


text:
Mme Jakobe a tuka bogale, a omanya Labane. Jakobe a simolola go bua, a botsa Labane a re: “Ke sentseng? Ke fositse ka eng, fa o tla, o ntshetse morago ka bogale jo bo tukang?


text:
E re ka o fukuditse dithoto tsa me tsotlhe, a o ne wa bona sengwe sa dithoto tsa lapa la gago? Se bee fano fa pele ga ba ga rona gore ba atlhole fa gare ga me le wena.


text:
E setse e le dinyaga di le 20 ke ntse ke na nao. Dinku tsa gago le dipodi tsa gago ga di ise di ke di folotse. Diphelehu tsa letsomane la gago ga ke a di ja.


text:
Tse di gagotsweng ke dibata ga ke a ka ka di go tlisetsa; ke ne ke na le go di lefa, o di lopa mo diatleng tsa me, le fa di ne di utswilwe motshegare gongwe bosigo.


text:
Ke ntse dinyaga di le 20 mo lapeng la gago, ka go direla dinyaga di le 14 ka ntlha ya bomorwadio le dinyaga di le thataro ka ntlha ya letsomane la gago, mme o fetotse tuelo ya me gasome.


text:
Fa Modimo wa ga rre, Modimo wa ga Aborahame, ona o Isaka a o boifang, o ka bo o se na le nna, ruri, wena o ka bo o ntsamaisitse ke iphotlhere fela. Fela Modimo o bonye pogisego ya me le matsapa a diatla tsa me; e bile o letse o di atlhotse.”


text:
Labane a fetola Jakobe a re: “Basadi ba ke bomorwadiake le basimane ba ke bana ba me le letsomane le ke letsomane la me le tsotlhe tse o di bonang ke tsa me. Mme jaanong bomorwadiake gongwe bana ba bone ba ba ba tsetseng, nka ba tlhokofatsa jang kajeno?


text:
Jaanong Jakobe a raya bomorwa-rraagwe a re: “Kgobokanyang majwe.” Ba tsaya majwe, ba dira sefikantswe. Ba feta ba jela mmogo mo godimo ga sona.


text:
Ke fa Labane a re: “Sefikantswe se ke sesupo gare ga me le wena kajeno.” Ke ka moo se biditsweng Galete,


text:
Fa o ka bogisa bomorwadiake, gongwe fa o tsaya basadi ba bangwe kwa ntle ga bomorwadiake – le fa go se na ope fa go rona, itse gore Modimo ke mosupi fa gare ga me le wena.”


text:
Labane a raya Jakobe gape a re: “Bona, sefikantswe ke se le lentswe la segopotso ke le, ke di tlhomile fa gare ga me le wena.


text:
Sefikantswe se ke sesupo, lentswe la segopotso le ke sesupo sa gore, ke se ka ka feta sefikantswe se, ka tla kwa go wena; mme le wena o se ka wa feta sefikantswe se le lentswe la segopotso le, wa tla kwa go nna ka maikaelelo a a bosula.


text:
A Modimo wa ga Aborahame le Nahore, ona Modimo wa ga rraabo, o atlhole fa gare ga rona.” Ke fa Jakobe a ikana ka ona o o boifiwang ke Isaka rraagwe.


text:
Jakobe a ba a dira setlhabelo gona mo thabeng, a laletsa bomorwa-rraagwe, ba ja dijo mmogo, ba lala mo thabeng.


text:
Jaanong Labane a phakela mosong, a atla bomorwawe le bomorwadie, a ba tshegofatsa. Labane a ba a tloga, a boela kwa ga gabo.


text:
Jaanong Jakobe a roma barongwi go mo etelela pele go ya kwa go Esau mogolowe, kwa lefatsheng la Seire nageng ya Etomo,


text:
a ba laela a re: “Lo fete lo ree Esau morena wa me, lo re: ‘Jakobe motlhanka wa gago o bua jaana a re: Ke ne ke ile go jaka kwa go Labane, ka diega teng go fitlha nakong eno,


text:
ka bapala dikgomo le diesele le letsomane le batlhanka le malata, mme ke romile go begela morena wa me le go bona bopelotlhomogi mo go ene.’ ”


text:
Mme barongwi ba boela kwa go Jakobe ba re: “Re fitlhile kwa go Esau mogoloo; le gona o setse a le mo tseleng go go kgatlhantsha, o na le banna ba le 400.”


text:
Ke fa Jakobe a boifa thata, a tlalelwa. A ba a kgaoganya batho ba ba nang nae le letsomane le motlhape le dikammele, ya nna mathibelelo a mabedi.


text:
Gonne a re: “Fa Esau a tla kwa bothibelelong bongwe, a bo fenya, bothibelelo jo bo setseng bo ka falola.”


text:
Jaanong Jakobe a rapela a re: “Modimo wa borre, e bong Aborahame le Isaka, wena Morena yo o ntheileng wa re: ‘Boela kwa lefatsheng la ga eno le kwa go ba ga eno, ke tla go direla molemo!’


text:
Ga ke a tshwanelwa ke mautlwelo-botlhoko otlhe le boikanyo jotlhe tse o di diretseng motlhanka wa gago. Gonne ke ne ka tshela Joretane yo ke tshotse thobane ya me fela, mme jaanong ke na le meraka e mebedi.


text:
A ko o nthuse, ke phologe mo seatleng sa ga nkgonne, e bong Esau, gonne ke a mmoifa; e se re gongwe a tla, a mpolaya le bana le bommaabo.


text:
Kana wena o rile: ‘Ruri, ke tla go direla tse di molemo, ke atisa losika lwa gago jaaka motlhaba wa lewatle o o sa balweng ka ntlha ya bontsi.’ ”


text:
le dikammele tse di amusang di le 30 mmogo le bana ba tsona le dikgomo tse dinamagadi di le 40 le dipoo di le some le diesele tse dinamagadi di le 20 le dieselana di le some.


text:
A di neela batlhanka ba gagwe, setlhopha sengwe le sengwe se le sosi. A laela batlhanka ba gagwe a re: “Nketeleleng pele, mme lo ntshe dipaka fa gare ga ditlhopha.”


text:
A laela wa ntlha a re: “E re fa Esau, nkgonne, a kgatlhana nao, a go botsa a re: ‘O oora mang? O ya kae? Tse o di thibang tse ke tsa oora mang?’


text:
o re: ‘Ke tsa ga Jakobe, motlhanka wa gago; ke mpho e o e romelang Esau, morena wa me. Bona, le ene ka esi o e tla kwa morago ga rona.’ ”


text:
Le wa bobedi a mo laela jalo le wa boraro le botlhe ba ba setseng ditlhopha tsa diruiwa morago, a re: “Buang jalo le Esau, fa lo mmona.


text:
Gape lo bo lo re: ‘Bona, le ene Jakobe, motlhanka wa gago, o re setse morago.’ ” Jakobe o ne a dira jalo, ka a re: “A ke time bogale jwa gagwe ka neo e ke e eteletsang pele. Morago ga moo ke tla mmona; ka gongwe o tla nkamogela sentle.”


text:
Mme a tsoga e sa le bosigo joo, a tsaya basadi ba gagwe ka bobedi le bagadingwana ba gagwe ka bobedi le bana ba gagwe ba le 11, a tshela Jaboke fa letsibogong.


text:
Mme monna yole, ka a bona, a sa mo fenye, a mo itaya mo nokeng ya gagwe, mme Jakobe a kumoga mmasutswane, fa a ntse a sokasokana nae.


text:
Mme monna yole a re: “Ntese ke tsamae, gonne mahube a dule.” Mme Jakobe a re: “Ga nka ke ka go lesa, o ise o ntshegofatse.”


text:
A fetola a re: “Ga o nke o tlhola o bidiwa Jakobe, jaanong o tla bidiwa Iseraele; gonne o kampanye le Modimo le batho, mme o fentse.”


text:
Jakobe a botsa a re: “A ko o mpolelele leina la gago.” Yoo a re: “O boletsang leina la me?” A ba a mo tshegofatsa teng koo.


text:
Jakobe a taya felo foo leina a re: Pheniele. Gonne a re: “Ke bonye Modimo, re lebantse difatlhego, ke bile ka phologa.”


text:
Ya re a sena go feta Pheniele, letsatsi la mo tlhabela, mme a bo a tlhotsa, ka a ne a bolawa ke noka.


text:
Ke ka moo Baiseraele ba sa jeng mosifa wa noka o o mo mmasutswaneng go fitlhelela kajeno, ka a ne a iteile Jakobe mo mmasutswaneng mo mosifeng wa teng.


text:
Jaanong ya re Jakobe a tlhatlosa matlho, a bona Esau a tla a na le banna ba le 400. Ke fa a kgaoganya bana ba gagwe, a ba neela Lea le Ragele le bagadingwana ba babedi.


text:
Bagadingwana le bana ba bone a ba eteletsa pele, ba latelwa ke Lea le bana ba gagwe, Ragele le Josefa ba le kwa morago.


text:
Mme Esau a siana go mo kgatlhantsha, a mo tlamparela, a wela mo thamong ya gagwe, a mo atla, mme ba lela.


text:
Esau a tlhatlosa matlho, a bona basadi le bana, a botsa a re: “Ke bomang ba o nang nabo?” A araba a re: “Ke bana ba Modimo o tshegofaditseng motlhanka wa gago ka bone.”


text:
Ke fa a botsa a re: “O romeletseng ditlhopha tsotlhe tsele tse ke kgatlhanyeng natso?” A araba a re: “Ke go re, ke bone bopelotlhomogi mo moreneng wa me.”


text:
Jakobe a fetola a re: “Nnyaya, ka thapelo! Fa o ntebile ka bopelotlhomogi, amogela mpho e e tswang mo go nna. Gonne ke bonye sefatlhego sa gago jaaka e kete ke sa Modimo, wa nkamogela ka boitumelo.


text:
A ko o amogele mpho ya me e ke e go tletseng; gonne Modimo o di mphile ka bopelotlhomogi, ke bile ke sa na le tse dintsi.” A mo emelela jalo, ga tsamaya a di amogela.


text:
Mme a mo raya a re: “Morena wa me o a itse gore, bana ba sa le bannye; le gona ke na le difutshane le dikgomo tse di amusang. Fa ba di tsamaisa thata letsatsi le le lengwe fela, di ka swa tsotlhe.


text:
A morena wa me a etelele motlhanka wa gagwe pele. Nna ke tla tla ke iketlile ka fa diruiwa di tsamayang ka teng tse ke di gatelelang, le ka fa bana ba nonofileng ka teng, go ya go fitlhela ke goroge kwa moreneng wa me kwa Seire.”


text:
Esau a re: “Nte ke go tlogelele bangwe ba batho ba ke nang nabo!” Mme a fetola a re: “E tla bo e le ka ntlha ya eng? A ke bone bopelotlhomogi fela mo moreneng wa me.”


text:
Mme Jakobe a tloga, a ya kwa Sukothe, a ikagela ntlo teng, a agela diruiwa tsa gagwe maobo. Ke ka moo o teileng felo foo leina la Sukothe.


text:
Jakobe a ba a fitlha ka kagiso kwa motseng wa Šegeme o o mo lefatsheng la Kanana, fa a tswa go boa kwa Phatane-Arame, a thibelela mo ntlheng ya botlhabatsatsi ya motse.


text:
Sebata seo sa naga se o neng a tlhomile tente ya gagwe mo go sona a se reka mo go bomorwa Hemore, rraagwe Šegeme, ka madi a le lekgolo.


text:
ke fa Šegeme, morwa Hemore wa Mohewi, kgosi ya lefatshe leo, a mmona, a mo tshwara, a robala nae, a mo senya.


text:
Mme a kgomarela Dina, morwadia Jakobe, ka pelo yotlhe, a rata mosetsana yoo, a bua tse di kgatlhang pelo ya mosetsana yoo.


text:
Mme Jakobe a utlwa, fa Šegeme a sentse Dina, morwadie; jaanong e re ka bomorwawe ba le kwa dikgomong kwa nageng, Jakobe a didimala go fitlhelela ba be ba tla.


text:
Jaanong e rile bomorwa Jakobe ba tswa kwa nageng, ba tsena mo gae, ba utlwa dilo tseo. Mme ba utlwa botlhoko, ba tuka bogale thata, gonne o ne a dirile boatla mo go Iseraele ka go robala le morwadia Jakobe, ba re: “Se se ntseng jalo ga se a tshwanela go dirwa.”


text:
Jaanong Hemore a bua nabo a re: “Šegeme morwaake o kgomaretse morwadia-lona ka pelo yotlhe. A ko lo mo mo nee gore e nne mosadi wa gagwe.


text:
lo nne le rona. Lefatshe le tla bo le lo atlhametse. Agang, lo le ralale, lo nnele ruri mo go lone.”


text:
Le Šegeme a bua le rraagwe Dina le bokgaitsadie a re: “A ke bone bopelotlhomogi mo go lona. Se lo se batlang ke tla se ntsha.


text:
Batlang bogadi le dineo mo go nna ka fa lo ratang ka teng, ke tla di ntsha. Fela mosetsana yoo lo mo nnee, a nne mosadi wa me.”


text:
Bomorwa Jakobe ba fetola Šegeme le Hemore rraagwe – ba bua ka bolotsana, ka a sentse Dina kgaitsadia-bone –


text:
ba ba raya ba re: “Ga re ka ke ra naya monna yo o sa rupang kgaitsadia-rona; go ka re tlhabisa ditlhong.


text:
Foo re tla lo naya bomorwadia-rona, re tsaya bomorwadia-lona; re tla nna le lona, re le morafe o le mongwe fela.


text:
Lekau leo la se ka la diega go dira jalo, ka gonne le ne le rata morwadia Jakobe; le gona le ne le tlotlega bogolo go botlhe ba lelapa la ga rraalo.


text:
Jaanong Hemore le Šegeme morwawe ba ya kwa kgotleng ya motse wa bone, ba bua le banna ba motse ba re:


text:
“Batho bao ba agisanya le rona. A ba nne mo lefatsheng leno, ba le ralale. Kana lefatshe le ba atlhametse mo ntlheng tsotlhe. A re tseeng bomorwadia-bone go nna basadi ba rona; re ba neeleng bomorwadia-rona!


text:
Mme banna bao ba ka dumela go nna le rona, re nna morafe o le mongwe fela fa banna botlhe ba rona ba ka rupa jaaka bone.


text:
A ga se gore matsomane a bone le dithoto tsa bone le diruiwa tsotlhe tsa bone e tla nna tsa rona? A re dumelaneng nabo gore ba nne le rona.”


text:
Ke fa botlhe ba lekgotla la motse ba dumalelana le Hemore le Šegeme morwawe; ga rupisiwa banna botlhe ba motse.


text:
Jaanong ya re ka letsatsi la boraro, ba sa ntse ba le mo botlhokong, bomorwa Jakobe ba le babedi, e bong Simeone le Lefi, bokgaitsadia Dina, ba tsaya ditšhaka tsa bone ka bobedi jwa bone, ba tsena mo motseng o o iketlileng, ba bolaya banna botlhe.


text:
Le Hemore le Šegeme morwawe ba ba bolaya ka bogale jwa tšhaka, ba ntsha Dina mo ntlong ya ga Šegeme, ba tloga.


text:
Bomorwa Jakobe ba bangwe ba tla kwa go ba ba bolailweng, ba thukhutha motse oo, ka gonne ba ne ba sentse kgaitsadia-bone.


text:
Ba gapa matsomane a bone le matlhape a bone le diesele tsa bone le tse di mo motseng le tse di kwa masimo,


text:
le dithoto tsotlhe tsa bone; ba isa bana botlhe ba bone le basadi ba bone mo botshwarong; ba thukhutha tsotlhe tse di mo matlong.


text:
Ke fa Jakobe a raya Simeone le Lefi a re: “Lo nkisitse mo tatlhegong, lwa nnkgisa mo baaging ba lefatshe leno mo go Bakanana le mo go Baferesi, etswe ke na le banna ba se kae fela. Fa ba ka kgobokana go ntlhasela, ba ka mpolaya, ka nyelediwa nna le ba lapa la me.”


text:
Morago ga moo Modimo wa raya Jakobe wa re: “Nanoga o hudugele kwa Bethele, o nne teng, o dire aletare teng ya Modimo o o kileng wa iponatsa mo go wena, fa o tshaba Esau mogoloo.”


text:
Ke fa Jakobe a raya ba lapa la gagwe le botlhe ba ba nang nae a re: “Tlosang medimo e sele e e mo go lona, lo tlhape, lo apare diaparo di sele.


text:
A re nanogeng, re hudugele kwa Bethele gore ke dire aletare teng ya Modimo o o nkutlwileng ka letsatsi la tlalelo ya me, wa ba wa nna le nna mo tseleng e ke tsamaileng ka yona.”


text:
Ke fa ba neela Jakobe medimo e sele yotlhe e e mo diatleng tsa bone le manyena a a mo ditsebeng tsa bone. Jaanong Jakobe a di epela fa tlase ga mooka o o neng o le kwa Šegeme.


text:
Ba huduga jalo, mme therego e e tswang mo Modimong ya wela ba metse e e mo tikologong ya bone, mo ba palelwang ke go latelela bomorwa Jakobe.


text:
Jakobe a fitlha kwa Luse yo o mo lefatsheng la Kanana, e bong Bethele, ene le batho botlhe ba ba nang nae;


text:
a aga aletare, a bitsa felo foo Modimo wa Bethele; gonne Modimo o ne wa mo itshenolela teng, fa a tshaba mogolowe.


text:
Foo ga swa Debora mmelegi wa ga Rebeka, a fitlhwa ka fa ntle ga Bethele ntlheng ya tlase, fa tlase ga mooka; wa ba wa bidiwa setlhare sa selelo.


text:
E rile Jakobe a tswa go boa kwa Phatane-Arame, Modimo wa iponatsa gape mo go ene, wa mo tshegofatsa.


text:
Modimo wa mo raya wa re: “Leina la gago ke Jakobe, mme ga o ne o tlhola o bidiwa Jakobe, mme leina la gago e tla nna Iseraele.” Wa mo taya leina la Iseraele jalo.


text:
Modimo wa ba wa mo raya wa re: “Ke nna Modimo Mothatayotlhe. “Ata o ntsifale! Go tla tswa setšhaba le bontsi jwa ditšhaba mo go wena. Le dikgosi di tla tswa mo go wena.


text:
Le lefatshe le ke le neileng Aborahame le Isaka ke tla le go naya. Lefatshe leo ke tla le naya losika lwa gago sehularong sa gago.”


text:
Ke fa Jakobe a tlhoma lentswe la segopotso mo felong fa o neng o bua nae teng, e le letlapa la segopotso; a tshela tshupelo ya noo mo go lone, a ba a tshela lookwane mo go lone.


text:
Morago ga moo a huduga kwa Bethele, mme ya re ba sena go atamela Eferatha, Ragele a belega, a bona pelego e e bokete.


text:
Ya re a tlalelwa ke pelego ya gagwe, mmelegisi a mo raya a re: “Se boife, gonne o na le ngwana wa mosimane gape.”


text:
Jaanong ya re mowa wa gagwe o tswa, ka a ne a swa, a mo taya leina la Benoni, mme rraagwe a mmitsa Benyamene.


text:
Mme Jakobe a tlhoma lentswe la segopotso mo phupung ya gagwe. Ke lone lentswe la segopotso la phupu ya ga Ragele le le sa leng gona le kajeno.


text:
E rile Iseraele a ntse a agile mo lefatsheng leo, Rubene a ya a robala le Bileha mogadingwana wa ga rraagwe. Iseraele a utlwa jalo, a galefa. Bomorwa Jakobe ba bo ba le some le metso e mebedi.


text:
Bomorwa Lea e ne e le Rubene, morwa Jakobe wa ntlha, le Simeone le Lefi le Juta le Isašare le Sebulone.


text:
Bomorwa Silepa, lelata la ga Lea, e ne e le Gate le Asere. Ke bone bomorwa Jakobe ba o ba tsetseng, a le kwa Phatane-Arame.


text:
Jakobe a ba a fitlha kwa go Isaka rraagwe kwa Mamere motseng wa ga Areba o e leng Heberone, kwa Aborahame le Isaka ba kileng ba falalela teng.


text:
Ya baa gona Isaka a tlhokafalang, a swa a bilediwa kwa go borraagwe, a tsofetse, a jele lefatshe; mme bomorwawe Esau le Jakobe ba mo fitlha.


text:
Esau o ne a tsere basadi ba gagwe mo go bomorwadia Bakanana, e bong Ata, morwadia Elone wa Mohethe le Oholibama, morwadia Ana, yo e leng morwa Sibeone wa Mohewi


text:
Oholibama a belega Jeuse le Jaelame le Kora. Bona bao ke bomorwa Esau ba o ba tsaletsweng a sa le mo lefatsheng la Kanana.


text:
Mme Esau a tsaya basadi ba gagwe le bomorwawe le bomorwadie le batho botlhe ba lelapa la gagwe le letsomane la gagwe le diruiwa tsotlhe tsa gagwe le dithoto tsotlhe tsa gagwe tse o di bapetseng mo lefatsheng la Kanana, a hudugela kwa lefatsheng le sele, a kgaogana le Jakobe monnawe.


text:
Gonne diruiwa tsa bone di ne di atile thata, mo ba neng ba palelwa ke go nna mmogo. Lefatshe la majako a bone le ne le sa ba lekane ka ntlha ya bontsi jwa diruiwa tsa bone.


text:
Maina a bomorwa Esau ke a: Elifase, morwa Ata, mosadi wa ga Esau, le Rehuele, morwa Basemathe, mosadi wa ga Esau.


text:
Thimena e ne e le mogadingwana wa ga Elifase, morwa Esau, ene a tsalela Elifase Amaleke. Ke bone bomorwa Ata, mosadi wa ga Esau.


text:
Bomorwa Rehuele e ne e le Nahathe le Sera le Sama le Misa. Bao e ne e le bomorwa Basemathe, mosadi wa ga Esau.


text:
Mosadi wa ga Esau, e bong Oholibama, morwadia Ana yo e leng morwa Sibeone, a tsalela Esau bomorwawe, e bong Jeuse le Jaelame le Kora.


text:
Dikgosana mo go bomorwa Esau ke tse: Tse e leng bomorwa Elifase, morwa Esau wa ntlha, ke kgosana Themane le kgosana Omare le kgosana Sefo le kgosana Kenase


text:
le kgosana Kora le kgosana Gaethame le kgosana Amaleke. Ke tsona dikgosana tsa losika lwa ga Elifase mo lefatsheng la Etomo. Ke bone bomorwa Ata.


text:
Bomorwa Rehuele, morwa Esau ke ba, e bong kgosana Nahathe le kgosana Sera le kgosana Sama le kgosana Misa. Ke tsona dikgosana tsa losika lwa ga Rehuele mo lefatsheng la Etomo. Ke bone bomorwa Basemathe, mosadi wa ga Esau.


text:
Bomorwa Oholibama, mosadi wa ga Esau, ke ba, e bong kgosana Jeuse le kgosana Jaelame le kgosana Kora. Ke tsona dikgosana tsa ga Oholibama, morwadia Ana, mosadi wa ga Esau.


text:
Bomorwa Seire wa Mohori ba ba neng ba agile mo lefatsheng leo pele ke ba, e bong Lotane le Sobale le Sibeone le Ana


text:
le Disone le Esere le Disane. Ke tsona dikgosana tsa Bahori, ke bomorwa Seire mo lefatsheng la Etomo.


text:
Bomorwa Sibeone ke Aya le Ana. Ke ene Ana yo o kileng a bona metswedi e e bolelo mo sekakeng, fa a disa diesele tsa ga Sibeone rraagwe.


text:
le kgosana Disone le kgosana Esere le kgosana Disane. Ke tsona dikgosana tsa Bahori ka fa ditsong tsa bone mo lefatsheng la Seire.


text:
Ya re Husame a sena go swa, ga busa Hatate, morwa Betate, mo boemong jwa gagwe. Ke ene yo o fentseng Bamidiane mo nageng ya Moabe. Leina la mošate wa gagwe e ne e le Awithe.


text:
Ya re Baale-Hanane, morwa Akebore a sena go swa, ga busa Hatare mo boemong jwa gagwe; leina la mošate wa gagwe e le Phahu, leina la mosadi wa gagwe e le Mehetabele, morwadia Materedi, morwadia Mesahabe.


text:
Maina a dikgosana tsa losika lwa ga Esau ka fa ditshikeng tsa bone le ka fa mafelong a bone le ka fa maineng a bone ke a: Kgosana Thimena le kgosana Alwa le kgosana Jethethe


text:
le kgosana Magadiele le kgosana Irame. Ke tsona dikgosana tsa Etomo ka fa mannong a tsona mo lefatsheng le di neng di le ruile. Ke ene Esau, rra Baetomo.


text:
Tse di diragaletseng Jakobe ke tse: E rile Josefa a le dinyaga di le 17, a disa letsomane le bomogolowe – ene a sa le mmotlana – a na le bomorwa Bileha le Silepa, basadi ba ga rraagwe. E ne e a tle e re fa a utlwa tse di bosula ka ga bone, Josefa a di sebele rraabo.


text:
Mme Iseraele a rata Josefa bogolo go bomorwawe botlhe, ka e le ngwana wa botsofe jwa gagwe; a mo direla seaparo se seleele se se nang le mabogo.


text:
Jaanong ya re bomogolowe ba bona, fa rraabo a mo rata bogolo go bone botlhe, ba mo tlhoa, ba se ka ke ba bua nae ka kagiso.


text:
Ke lorile re bofa dingata kwa tshimong, ka bona ngata ya me e tsoga e ema, ka bona dingata tsa lona di dikanyetsa ngata ya me, di e ikobela.”


text:
Ke fa bomogolowe ba mo raya ba re: “A o a re, o tla nna kgosi ya rona? A tota o rata go re busa?” Mme letlhoo la bone la oketsega ka ntlha ya ditoro tsa gagwe le mafoko a gagwe.


text:
A boela a lora toro gape, a e bolelela bomogolowe a re: “Ke lorile toro gape, ka bona letsatsi le ngwedi le dinaledi di le 11 di nkobamela.”


text:
Ya re a bolelela rraagwe le bomogolowe jalo, rraagwe a mo kgalemela, a mo raya a re: “Toro e ke ya eng e o e lorileng? A o a re, nna le mmaago le bomogoloo re tle tota, re inamele fatshe fa pele ga gago?”


text:
Iseraele a raya Josefa a re: “A ga ke re, bomogoloo ba fudisa kwa Šegeme? Tlaya, ke go rome kwa go bone.” A mo araba a re: “Ke fano.”


text:
Jakobe a mo raya a re: “A ko o ye o bone gore bomogoloo ba phela jang, le diruiwa di phela jang; o tle o boe o mpolelele.” A mo roma jalo. Mme Josefa a tloga fa mokgatsheng wa Heberone, a ya a fitlha kwa Šegeme.


text:
Jaanong monna mongwe a mmona a ntse a kgarakgatshega mo nageng; monna yoo a mmotsa a re: “O batlang?”


text:
Monna yoo a re: “Ba tlogile fa. Ke ba utlwile ba re: ‘A re yeng kwa Dothane!’ ” Josefa a latela bomogolowe, a ba fitlhela kwa Dothane.


text:
Re tle re mmolaeng, re mo latlhele mo sedibeng sengwe. Re tla re, o jelwe ke sebata. Re tla bona gore ditoro tsa gagwe di tla dirafala jang!”


text:
Rubene a ba a ba raya a re: “Se tsholeleng madi! Mo latlheleng mo sedibeng se se mo sekakeng, mme lo se ka lwa mmolaya.” A re jalo gore a mo golole mo diatleng tsa bone, a mmusetse kwa go rraagwe.


text:
Jaanong ya re Josefa a sena go fitlha kwa go bomogolowe, ba mo apola seaparo, e bong sele se seleele se se nang le mabogo se a se apereng.


text:
Ba mo tsaya, ba mo latlhela mo sedibeng. Mme sediba seo sa bo se kgadile, go se na metsi mo go sona.


text:
Jaanong ba nna fa fatshe, ba ja. Ya re ba tlhatlosa matlho, ba bona go tla lesomo la Baisemaele, ba tswa kwa Gileate. Dikammele tsa bone tsa bo di rwele boroku le ditlhare le ditlolo tse di nkgang monate, ba di isa kwa Egepeto.


text:
Ke fa Juta a raya bomorwa-rraagwe a re: “Go tla re thusa eng, fa re bolaya monnaa-rona, re loba madi a gagwe?


text:
A re mo rekiseng mo Baisemaeleng, mme a diatla tsa rona di se ka tsa mmolaya, gonne ke monnaa-rona le nama ya rona.” Bomorwa-rraagwe ba dumalelana nae.


text:
Jaanong ya re go feta barekisi ba Bamidiane, bomogoloa Josefa ba mo goga, ba mo ntsha mo sedibeng, ba rekisa Josefa mo go Baisemaele ka diselefera di le 20; mme bone ba ya le ene kwa Egepeto.


text:
ba se romela kwa go rraabo, ba se fitlhisa mo go ene ba re: “Ke se re se thwetseng. A ko o se sekaseke, o bone gore a ke seaparo sa ga morwao gongwe nnyaya.”


text:
Ya re a se bona, a re: “Ke seaparo sa ga morwaake. Sebata se mo jele! Ee, ruri Josefa o gagogantswe!”


text:
Ke fa Jakobe a ikgagola diaparo, a apara lesela la bohutsana lethekeng, a hutsafalela morwawe malatsi a mantsi.


text:
Bomorwawe botlhe le bomorwadie botlhe ba nanoga, ba re ba mo gomotsa, mme a gana go gomotsega a re: “Nnyaya! Ke tla fologela kwa go morwaake kwa felong ga baswi ke ntse ke hutsafetse.” A mo lelela jalo.


text:
Jaanong Bamidiane ba rekisa Josefa kwa Egepeto mo go Photifare, modiredi wa ga Farao, tlhogo ya bafemedi ba kgosi.


text:
E rile ka sebaka seo Juta a huduga, a tlogela bomorwa-rraagwe, a nna fa monneng mongwe wa Adulame yo leina le gagwe e leng Hira.


text:
A boela a tshola ngwana wa mosimane gape, a mo taya leina la Sela, mme ya re a mmelega, Juta a bo a le kwa Kesibe.


text:
Mme Ere, morwa Juta yo mogolo, o ne a le bosula mo matlhong a Morena. Ka moo Morena a mo tlogela, a swa.


text:
Ke fa Juta a raya Onane a re: “Tsena kwa mosading wa ga mogoloo, o mo nyale ka fa tshwanelong ya monnaa-motho, o tsalele mogoloo.”


text:
Onane o ne a itse gore bana ga e ne e nna ba gagwe; ka moo e ne e a tle e re fa a kopana le mosadi wa ga mogolowe, a tshololele fa fatshe gore a se ka a tsalela mogolowe.


text:
Ke fa Juta a raya Thamare, ngwetsi wa gagwe, a re: “Boela kwa ga eno, o nne motlholagadi go fitlhelela Sela morwaake a gole.” O ne a akanya gore e se re gongwe le ene a swa jaaka bomogolowe. Thamare a ya go nna kwa ga gabo.


text:
Jaanong ya re malatsi a mantsi a sena go feta, Juta a swelwa ke mosadi, e bong morwadia Sua. Ya re Juta a sena go fetsa boswagadi, a ya go tlhola babeodi ba dinku tsa gagwe kwa Thimena, ene le tsala ya gagwe Hira wa Adulame.


text:
Ke fa Thamare a apola diaparo tsa gagwe tsa botlholagadi, a ipipa ka lesire, a ikhurumetsa jalo, a ya a nna fa kgorong ya Enaime yo o fa tseleng e e yang kwa Thimena. A dira jalo, gonne a bona Sela a godile, mme Thamare a sa mo neelwe go nna mosadi wa gagwe.


text:
A fapogela kwa go ene fa tseleng a re: “A re ye, ke tle kwa go wena.” A re jalo a sa itse, fa e le ngwetsi wa gagwe. Mme ene a re: “O tla mpha eng, fa ke go dumelelela?”


text:
Juta a re: “Ke tla go romela phokwana e e tswang letsomaneng.” Thamare a re: “Ee, fa o ka nneela peeletso go fitlhelela o e romela.”


text:
Juta a re: “O batla peeletso ya eng, e nka e go neelang?” A re: “Ke batla palamonwana ya gago mmogo le mogala wa yona le thobane ya gago e e mo seatleng sa gago.” A di mo neela, a ba a kopana nae, mme Thamare a ithwala ka ene.


text:
Thamare a tsoga a tsamaya, a feta a apola lesire la gagwe, a apara diaparo tsa gagwe tsa botlholagadi.


text:
Juta a mo romela phokwana ka tsala ya gagwe ya kwa Adulame gore e amogele dipeeletso mo seatleng sa mosadi yole, mme ya se ka ya mo fitlhela.


text:
Ke fa e botsa batho ba motse oo ya re: “Seaka sele se kae se se neng se le mo Enaime fa tseleng?” Ba araba ba re: “Ga go na seaka mono.”


text:
Ya boela kwa go Juta ya re: “Ga ke a se bona; le gona batho ba felo foo ba re: Ga go na seaka teng.”


text:
Juta a re: “A a nne ka tsona, e se re gongwe ra sotlega. Kana ke mo rometse phokwana e, mme ga o a ka wa mo fitlhela.”


text:
Jaanong ya re go sena go feta dikgwedi di ka ne di le tharo, Juta a bolelelwa ga twe: “Thamare, ngwetsi wa gago, o dirile boaka, e bile o moimana ka boaka.” Ke fa Juta a re: “Mo ntshetseng kwa ntle, a ye go fisiwa.”


text:
Ya re a sena go ntshediwa kwa ntle, a roma kwa go ratswalaagwe a re: “Ke moimana ka monna wa dilo tse.” A ba a re: “A ko o sekaseke gore palamonwana e le mogala o le thobane e ke tsa ga mang?”


text:
Ya re Juta a di bona, a re: “O siame bogolo go nna. Ke ka gore ga ke a mo neela Sela morwaake.” Mme a se ka a tlhola a kopana nae.


text:
Ya re a belega, mongwe a ntsha letsogo, mme mmelegisi a le tshwara, a bofelela tlhale e khibidu mo letsogong la gagwe a re: “Ke ene yo o duleng pele.”


text:
Mme ya re a sena go busa letsogo, ga tsalwa yo mongwe pele, ke fa mmelegisi a re: “O sutlhile jang, wa itirela phatlha?” Ka moo a mmitsa Pherese.


text:
E rile Josefa a sena go isiwa kwa Egepeto, Photifare, modiredi wa ga Farao, tlhogo ya bafemedi ba kgosi, monna wa Moegepeto a mo reka mo Baisemaeleng ba ba mo isitseng teng.


text:
Mme Morena o ne a na le Josefa, a nna monna yo o tlhogonolo, a nna mo ntlong ya morena wa gagwe wa Moegepeto.


text:
Jaanong ya re morena wa gagwe a bona, fa Morena a na nae, le gona tsotlhe tse a di dirang Morena a di tsweletsa pele sentle,


text:
Josefa a bona bopelotlhomogi mo go mongwagwe, a mo direla; mme Photifare a mo dira mookamedi wa lelapa la gagwe, a neela tsotlhe tse a nang natso mo taolong ya gagwe.


text:
Go tloga sebakeng seo a mo dirileng mookamedi wa lelapa la gagwe le wa tsotlhe tse a nang natso ka sona, Morena a tshegofatsa lelapa la Moegepeto ka ntlha ya ga Josefa. Tshegofatso ya Morena e ne e le mo go tsotlhe tse a nang natso mo ntlong le kwa masimo.


text:
A tlogela tsotlhe tse a di tshotseng mo taolong ya ga Josefa, a sa tshwenyege ka sepe, fa a ntse a na nae, a lebile dijo tse a di jang fela. Josefa o ne a le montle ka seemo le ka sefatlhego.


text:
Jaanong ya re morago ga dilo tseo, mosadi wa morena wa gagwe a eletsa Josefa ka matlho, a mo raya a re: “Robala le nna!”


text:
Mme a gana, a raya mosadi wa morena wa gagwe a re: “Bona, mongwake ga a tshwenyege ka sepe sa tse di mo ntlong, o ikantse nna; tsotlhe tse o nang natso o di neetse mo tisong ya me.


text:
Ga a ikae mogolo mo ntlong e bogolo go nna. Le gone ga a nkiletse sepe fa e se wena fela ka go re o mosadi wa gagwe. Kana nka dira jang bosula jo bogolo joo, ka leofela Modimo?”


text:
Jaanong ya re letsatsi le lengwe a tsena mo ntlong go dira tiro ya gagwe, go se na ope wa batho ba lelapa leo mo ntlong,


text:
mosadi a mo tshwara ka seaparo sa gagwe a re: “Robala le nna!” Mme Josefa a tlogela seaparo mo seatleng sa gagwe, a tshabela kwa ntle.


text:
a tlhabela batho ba lapa la gagwe mokgosi, a ba raya a re: “Bonang, Photifare o re tliseditse monna wa Mohebere gore a re sotle. O tlile kwa go nna a re, o robala le nna. Mme ka goa ka lentswe le legolo.


text:
Mme ya re a utlwa ke tlhatlosa lentswe, ke goa, a tlogela seaparo sa gagwe fa go nna, a tshabela kwa ntle.”


text:
a mmolelela mafoko ona ao a re: “Motlhanka yo wa Mohebere yo o mo tlisitseng fa go rona, o tlile kwa go nna go ntshotla.


text:
Jaanong ya re morena wa gagwe a utlwa mafoko a mosadi wa gagwe yo o neng a mo reile a re: “Motlhanka wa gago o ntiretse jaana le jaana,” a tuka bogale.


text:
Mme morena wa ga Josefa a mo tshwara, a mo tsenya mo ntlong ya kgolegelo felong fa bagolegwi ba kgosi ba golegelwang teng. Josefa a nna gona mo ntlong ya kgolegelo.


text:
Mme Morena o ne a na le Josefa, a mo direla ka bopelotlhomogi, a dira gore a kgatlhe mookamedi wa ntlo ya kgolegelo.


text:
Mme mookamedi wa ntlo ya kgolegelo a neela bagolegwi botlhe ba ba mo ntlong ya kgolegelo mo tisong ya ga Josefa. Tsotlhe tse di dirwang teng tsa dirwa ke ene.


text:
Mookamedi wa ntlo ya kgolegelo o ne a sa tlhole a tlhokomela sepe se se mo tisong ya ga Josefa, ka Morena a na nae. Tse a neng a di dira Morena a di tsweletsa pele sentle.


text:
Ya re morago ga dilo tseo mothokedi wa kgosi ya Egepeto le moapei ba leofela morena wa bone, kgosi ya Egepeto.


text:
Mme Farao a gakalela badiredi ba babedi bao ba gagwe, e bong mookamedi wa bathokedi le mookamedi wa baapei,


text:
a ba tsenya mo tisong kwa ntlong ya kgosana ya bafemedi ba kgosi, e bong mo ntlong ya kgolegelo mo felong fa Josefa a golegetsweng teng.


text:
Mme kgosana ya bafemedi ba kgosi ya ba neela Josefa gore a ba direle. Ba nna sebaka jalo ba disitswe.


text:
Jaanong bosigong jo bongwe mothokedi le moapei ba kgosi ya Egepeto, ba le mo ntlong ya kgolegelo, ba lora ditoro ka bobedi jwa bone, mongwe le mongwe a lora toro ya gagwe. Toro ya mongwe le mongwe e ne e na le thuto ya yona.


text:
Ke fa a botsa badiredi ba ga Farao ba ba nang nae mo tisong kwa ntlong ya morena wa gagwe a re: “Ke ka ntlha ya eng fa lo tlhontse difatlhego kajeno?”


text:
Ba mo araba ba re: “Re lorile ditoro, mme ga go na ope fano yo o ka di re tlhalosetsang.” Josefa a ba raya a re: “Ditlhaloso a ga se tsa Modimo? Fela a lo ko lo di mpolelele.”


text:
Ke fa mookamedi wa bathokedi a bolelela Josefa toro ya gagwe, a mo raya a re: “Mo torong ya me ke bonye setlhare sa moweine se le fa pele ga me;


text:
setlhare seo sa moweine se na le dikala di le tharo. Ya re e le gona se tlhogang, sa tswa dithunya, le maungo a sona a butswa.


text:
Ka bo ke tshotse senwelo sa ga Farao ka seatla, ka tsaya maungo, ka a gamolela mo senwelong sa ga Farao, ka neela senwelo mo seatleng sa gagwe.”


text:
E tla re malatsi a le mararo a sena go feta, Farao a tsholetse tlhogo ya gago, a go busetse mo tirong ya gago, mme senwelo sa ga Farao o se mo neele mo seatleng sa gagwe jaaka gale, fa o ne o ntse o le mothokedi wa gagwe.


text:
Fela a ko o nkgopole, fa o phela monate, o ntirele ka lorato, o nkumake kwa go Farao, o nthuse gore ke tswe mo ntlong e.


text:
Gonne ke utswilwe tota kwa lefatsheng la Bahebere, mme le mono ga ke a senya sepe se ba ntsentseng mo kgolegong e ka ntlha ya sona.”


text:
Jaanong ya re mookamedi wa baapei a bona, fa tlhaloso e le molemo, a raya Josefa a re: “Le nna mo torong ya me ke fitlhetse ke rwele diroto di le tharo tse di tletseng dinkgwe tse ditshweu mo tlhogong.


text:
Mo serotong se sa kwa godimo go le dijo tsa mefutafuta tsa ga Farao tse di apeilweng ke baapei. Mme dinonyane tsa di ja, tsa di ntsha mo serotong se ke se rweleng ka tlhogo.”


text:
E tla re malatsi a le mararo a sena go feta, Farao a tsholetse tlhogo ya gago, a e tlose mo go wena, a go pege mo koteng, mme dinonyane di tla ja nama ya gago, di e tlotlonya mo go wena.”


text:
Jaanong ya re ka letsatsi la boraro e le letsatsi la botsalo jwa ga Farao, a direla batlhanka botlhe ba gagwe moletlo; ke fa a tsholetsa tlhogo ya mookamedi wa bathokedi le ya mookamedi wa baapei mo gare ga batlhanka ba gagwe.


text:
A busetsa mookamedi wa bathokedi mo tirong ya gagwe ya bothokedi, mme a neela Farao senwelo gape mo seatleng sa gagwe.


text:
a bona dikgomo tse supa tse di mebele mentle tse di nonneng di tlhatloga di tswa mo nokeng ya Nile, tsa ba tsa fula mo motlhakeng.


text:
Gape a bona dikgomo tse dingwe tse supa di tlhatloga di tswa mo nokeng ya Nile, di latela tsele, tsa mebele e e maswe, di bopame; tsa tla tsa ema fa thoko ga dikgomo tse di fa losing lwa Nile.


text:
Jaanong dikgomo tsa mebele e e maswe, tse di bopameng, tsa ja dikgomo tse supa tse dintle tse di akotseng. Ke fa Farao a thanya.


text:
A boela a thulamela gape, a lora la bobedi, a bona diako tse supa di tlhoga mo letlhakeng le le lengwe di tsentse di le dintle.


text:
A ba a bona diako tse supa di tlhoga morago ga tsele, e le tse ditshesane tse di fisitsweng ke phefo ya botlhabatsatsi.


text:
Mme diako tse ditshesane tseo tsa metsa diako tsele tse di tsentseng tse di tletseng. Ke fa Farao a thanya, a fitlhela e le toro.


text:
Ya re mo mosong mowa wa gagwe wa bo o huduegile, mme a roma go bitsa baitseanape botlhe ba Egepeto le batlhalefi botlhe ba teng, a ba bolelela toro ya gagwe, mme ga bo go se ope yo o ka e tlhalosetsang Farao.


text:
Farao o ne a gakaletse batlhanka ba gagwe, a ntsenya mo tisong kwa ntlong ya kgosana ya bafemedi ba kgosi, nna le mookamedi wa baapei.


text:
Teng ra lora ditoro mo bosigong bo le bongwe, nna le ene; mongwe le mongwe a lora toro ya gagwe e e nang le thuto ya yona.


text:
Mme ga bo go le lekau la Mohebere fa go rona, e le motlhanka wa kgosana ya bafemedi ba kgosi. Ya re re sena go mmolelela, a re tlhalosetsa ditoro tsa rona, mongwe le mongwe toro ya gagwe.


text:
Mme go dirafetse jaaka a re tlhaloseditse: Nna Farao o mpuseditse mo tirong ya me, mme ene a mo pega.”


text:
Ke fa Farao a roma go ya go bitsa Josefa. Ba akofa ba mo ntsha mo kgolegong. A beolwa, a apara diaparo di sele, a tla kwa go Farao.


text:
Mme Farao a raya Josefa a re: “Ke lorile toro, mme ga go na ope yo o ka e tlhalosang. Jaanong ke utlwile ka ga gago go twe, e a re fa o utlwa toro, o e tlhalose.”


text:
Ka bona dikgomo tse supa di tlhatloga di tswa mo nokeng ya Nile, di nonne, tsa mebele e mentle; tsa ba tsa fula mo motlhakeng.


text:
Ka bona gape dikgomo tse supa tse dingwe di tlhatloga di latela tsele, di bopame, tsa mebele e e maswe thata, di otile. Ga ke ise nke ke bone sepe mo lefatsheng lotlhe la Egepeto se se tshwanang natso ka maswe.


text:
Jaanong ya re di sena go tsena mo maleng a tsona, ga bo go sa bonale gore a di tsenye mo maleng a tsona, di ntse di le mekodue fela jaaka mo tshimologong. Ke fa ke thanya.


text:
Morago ga tsona ka bona go tlhoga diako tse supa tse e leng metlhose fela, tse di se nang sepe, tse di fisitsweng ke phefo ya botlhabatsatsi.


text:
Jaanong diako tse di se nang sepe tsa metsa diako tse supa tse dintle. Ka bolelela baitseanape jalo, mme ga bo go se ope yo o ka ntlhalosetsang toro eo.”


text:
Ke fa Josefa a raya Farao a re: “Toro ya ga Farao ke e le nngwe fela. Modimo o itsisitse Farao tse o tla di dirang.


text:
Dikgomo tse supa tse dintle ke dinyaga tse supa le diako tse dintle tse supa ke dinyaga tse supa. Ke toro e le nngwe.


text:
Le dikgomo tse supa tse di bopameng tse di maswe tse di tlhatlogileng, tsa latela tsele, ke dinyaga tse supa. Le diako tse supa tse di se nang sepe tse di fisitsweng ke phefo ya botlhabatsatsi, e tla nna dinyaga tse supa tsa leuba.


text:
Mme di tla latelwa ke dinyaga tse supa tsa leuba. Foo go tla lebalwa letlotlo lotlhe lele mo lefatsheng la Egepeto. Leuba le tla senya lefatshe.


text:
Letlotlo lele ga le nke le tlhola le gopolwa mo lefatsheng ka ntlha ya leuba le le tla le latelang; gonne le tla nna makete thata.


text:
Mme fa Farao a ne a boelela, a lora toro gabedi, ke go re: Selo se, se tlhomame; Modimo o tla akofa o se dirafatsa.


text:
“Jaanong a Farao a batle monna yo o nang le tlhaloganyo, yo o botlhale, a mo dire mookamedi wa lefatshe la Egepeto.


text:
A Farao a dire jaana: A a bee balebalebi, a ba laodise lefatshe gore ba ntshise batho ba lefatshe la Egepeto palo ya botlhano ya thobo mo dinyageng tse supa tsa letlotlo.


text:
A ba phuthe dijo tsotlhe tsa dinyaga tse di molemo tseo tse di tlang jaanong, ba kgobokanye mabele, a nne mo taolong ya ga Farao; ba boloke dijo mo metseng


text:
gore dijo tseo di bolokelwe lefatshe, di tle di le thuse mo dinyageng tse supa tsa leuba tse di tla nnang teng mo lefatsheng la Egepeto gore lefatshe le se ka la nyelediwa ke tlala.”


text:
Mme Farao a raya batlhanka ba gagwe a re: “A re ka bona yo mongwe yo o tshwanang le monna yo, yo Mowa wa Modimo o leng mo go ene?”


text:
Mme Farao a raya Josefa a re: “E re ka Modimo o setse o go senoletse tsotlhe tseo ga re bone yo mongwe yo o nang le tlhaloganyo le botlhale jaaka wena.


text:
Wena o tla okamela lelapa la me; morafe otlhe wa me o tla laolwa ke molomo wa gago. Ke tla go feta fela ka sedulo sa bogosi.”


text:
Ke fa Farao a rola palamonwana e e kanang ya gagwe mo monwaneng wa gagwe, a e rwesa Josefa mo monwaneng, a mo apesa diaparo tsa masela a mantlentle, a mo kgabisa ka mhiri wa gouta mo molaleng wa gagwe.


text:
A ba a mo palamisa koloi ya bobedi ya gagwe; ba tlhaba mokgosi fa pele ga gagwe ba re: “Khubamang!” A mo dira jalo mookamedi wa lefatshe lotlhe la Egepeto.


text:
Farao a ba a raya Josefa a re: “Ke nna Farao. Mme ga go na ope yo o tla dirang ka letsogo gongwe go tsamaya ka lekoto mo lefatsheng lotlhe la Egepeto kwa ntle ga gago.”


text:
Farao a taya Josefa leina la Safenathe-Phanea, a mo neela Asenathe morwadia Photifera, moperesiti wa kwa One, go nna mosadi wa gagwe. Josefa a tloga, a photlaphotla lefatshe lotlhe la Egepeto.


text:
E rile motlhang Josefa a emang fa pele ga Farao, kgosi ya Egepeto, a bo a le dinyaga di le 30. Jaanong Josefa a tloga mo go Farao, a photlaphotla lefatshe lotlhe la Egepeto.


text:
Josefa a kgobokanya dijo tsotlhe tse di kgethilweng tsa dinyaga tse supa tsa letlotlo mo lefatsheng la Egepeto, a bolokela dijo mo metseng. Dijo tsa masimo a motse mongwe le mongwe a di phuthela mo go ona.


text:
Josefa a kgobokanya mabele a mantsintsi jalo a a kana ka motlhaba wa lewatle, go fitlhelela a lape go a bala, gonne a ne a se na palo.


text:
Josefa a tsala bana ba basimane ba le babedi, dingwaga tsa tlala di ise di tle; a ba tsala le Asenathe, morwadia Photifera, moperesiti wa kwa One.


text:
Yo o tsetsweng pele Josefa a mmitsa Manase. Gonne a re: “Modimo o ntebaditse mathata otlhe a me le legae la ga etsho.”


text:
Wa bobedi a mo taya leina la Eferaime. Gonne a re: “Modimo o nkungwisitse mo lefatsheng la pogisego ya me.”


text:
Ga simologa dinyaga tse supa tsa leuba, tsa tla jaaka Josefa a buile. Ga nna tlala mo mafatsheng aotlhe, mme mo lefatsheng lotlhe la Egepeto dijo di ne di le teng.


text:
Jaanong e rile lefatshe lotlhe la Egepeto le bolawa ke tlala, batho ba lelela dijo mo go Farao. Mme Farao a laela Baegepeto botlhe a re: “Yaang kwa go Josefa, lo dire se o tla se lo bolelelang.”


text:
Mme leuba leo le ne le le mo lefatsheng lotlhe. Ke fa Josefa a bula difala tsotlhe tsa mabele, a a rekisa mo Baegepetong. Tlala ya nna kgolo mo lefatsheng la Egepeto.


text:
Ba mafatshe aotlhe ba ne ba tla kwa Egepeto go reka mabele mo go Josefa. Gonne tlala e ne e le kgolo mo mafatsheng otlhe.


text:
A ba a re: “Bonang, ke utlwetse mabele kwa Egepeto. Yaang lo ye go re rekela mabele teng gore re se ka ra swa ka tlala.”


text:
Mme Benyamene, monnaa Josefa, Jakobe a se ka a mo roma le bomogolowe; gonne a tshaba gore e ka re gongwe kotsi ya mo wela mo tseleng.


text:
Bomorwa Iseraele ba fitlha jalo go reka mabele ba na le ba bangwe ba ba ileng teng; gonne go ne go le leuba mo lefatsheng la Kanana.


text:
Mme Josefa e ne e le molaodi mo lefatsheng, e le ene yo o rekisang mabele mo bathong botlhe ba lefatshe. Jaanong ya re bomogolowe ba fitlha, ba inamela fa fatshe fa pele ga gagwe.


text:
Mme ya re Josefa a bona bomogolowe, a ba itse, a ba itobela, a bua nabo ka bogale, a ba botsa a re: “Lo tswa kae?” Ba re: “Re tswa kwa lefatsheng la Kanana, re tsile go reka dijo.”


text:
Ke fa Josefa a gakologelwa ditoro tse a kileng a di lora ka ga bone a ba raya a re: “Lo batlhodi, lo tlile go bona fa lefatshe le sa femelwang teng.”


text:
Bone ba re: “Batlhanka ba gago ke ba le 12, re bomorwa motho, bomorwa motho a le mongwe wa kwa lefatsheng la Kanana. Yo mmotlana o setse le rraetsho, yo mongwe ga a tlhole a le teng.”


text:
Se ke tla itseng nnete ya lona ka sona ke se: Ke ikana ka Farao! Ga lo ka ke lwa tloga mono, monnaa-lona a ise a tle kwano pele.


text:
Romang mongwe wa lona, a ye go tsaya monnaa-lona, mme lona lo sale lo golegilwe, ke tle ke bone gore a lo ne lo bua nnete. Mme fa go se jalo – ruri ka Farao – lo batlhodi!”


text:
Mme ka letsatsi la boraro Josefa a ba raya a re: “Dirang jaana, foo lo tla phela – gonne ke boifa Modimo.


text:
Fa lo le batho ba nnete, a mongwe wa lona a sale a golegilwe mo ntlong ya kgolegelo e lo leng mo go yona, mme lona lo tsamae lo isetse tlala ya malapa a lona mabele.


text:
Fela lo tlise monnaa-lona kwano go nna. Foo mafoko a lona a tla itshupa, fa e le a nnete gore lo se ka lwa swa.” Mme ba utlwisisa.


text:
Ke fa ba rerisanya ba re: “Re iteelwa molato o re leofetseng monnaa-rona ka ona. Gonne re ne ra bona tlalelo ya pelo ya gagwe, fa a re rapela, mme ra se ka ra mo utlwa. Ke ka moo re dirafaletsweng ke tlalelo e.”


text:
Rubene a ba fetola a re: “A ga ke a ka ka lo bolelela ka re: ‘Se leofeleng ngwana,’ mme lwa gana go utlwa. Jaanong go batlwa madi a gagwe mo go rona.”


text:
Ke fa Josefa a ba hularela a ba tlogela, a lela; a ba a boela kwa go bone, a bua nabo, a tshwara Simeone, a mo ntsha mo go bone, a mo golega fa pele ga bone.


text:
Jaanong Josefa a laela gore dikgetse tsa bone di tladiwe mabele, mme mongwe le mongwe a tsenyediwe madi a gagwe mo kgetseng ya gagwe, mme ba fiwe mfago. Ba direlwa jalo.


text:
Mme ya re yo mongwe wa bone a bofolola kgetse ya gagwe go fa esele ya gagwe dijo ba le fa ba tla lalang teng, a fitlhela madi a gagwe a le mo molomong wa kgetse ya gagwe.


text:
A raya bomorwa-rraagwe a re: “Ba mpuseditse madi a me ke a, a mo kgetseng ya me.” Ke fa ba kgobega marapo, ba lebana, ba tshogile ba re: “Ke eng se Modimo o se re diretseng?”


text:
Jaanong ya re ba sena go goroga kwa gae kwa Kanana, ba bolelela Jakobe rraabo tsotlhe tse di ba dirafaletseng ba re:


text:
“Monna yo e leng molaodi wa lefatshe lele o buile ka bogale le rona, a re golega a re, gongwe re tsile go tlhola lefatshe lele.


text:
Re basimane ba le 12 fa lapeng, bana ba motho. Yo mongwe ga a tlhole a le teng. Yo mmotlana o setse le rraetsho kwa Kanana.’


text:
Ke fa monna yo e leng molaodi wa lefatshe lele a re raya a re: ‘Tlogelang mongwe wa lona fa go nna, lo tsamae, lo isetse tlala ya malapa a lona mabele; ke gona ke tla dumelang gore lo batho ba nnete.


text:
Lo bo lo boe lo tlise monnaa-lona kwano go nna. Foo ke tla dumela, fa lo se batlhodi, lo le batho ba nnete; mme ke tla lo busetsa morwa-rraeno gore lo tsamae mo lefatsheng le ka kgololesego.’ ”


text:
Jaanong ya re ba ntsha mabele mo dikgetseng, mongwe le mongwe a fitlhela sekgwama sa gagwe se na le madi a gagwe se le mo kgetseng. Ya re ba bona dikgwama tsa bone, ba boifa, bone le rraabo.


text:
Ke fa Jakobe rraabo a ba raya a re: “Lo nthukhutha bana. Josefa ga a tlhole a le teng. Simeone ga a tlhole a le teng. Jaanong lo rata go tsaya le Benyamene. Tsotlhe tseo di nkwela godimo.”


text:
Rubene a fetola rraagwe a re: “Mo nneele, ke tla boa nae; fa ke sa boe nae, o bolae bomorwaake ba babedi.”


text:
Mme a fetola a re: “Ga ke dumele gore morwaake a tsamae le lona. Gonne mogolowe o sule, go setse ene fela. Fa a ka welwa ke kotsi mo tseleng, lo ka folosetsa moriri o mobududu wa me kwa felong ga baswi ka botlhoko.”


text:
Jaanong e rile ba sena go fetsa mabele a ba ne ba tswa go a reka kwa Egepeto, rraabo a ba raya a re: “Yaang gape, lo ye go re rekela dijonyana.”


text:
Mme Juta a mo fetola a re: “Monna yole o ne a re tlhomamisetsa ruri a re: ‘Ga lo kitla lo bona sefatlhego sa me, fa monnaa-lona a sa tle le lona.’


text:
Fa o sa mo rome, ga re ka ke ra ya. Gonne monna yole o re reile a re: ‘Ga lo kitla lo bona sefatlhego sa me, fa monnaa-lona a sa tle le lone.’ ”


text:
Iseraele a re: “Ke ka ntlha ya eng, fa lo ntiretse bosula jalo, lwa bolelela monna yole, fa lo sa ntse lo na le monaa-lona.”


text:
Ba araba ba re: “Monna yole o ne a botsolotsa thata ka ga rona le ba ga etsho a re: ‘A rraeno o sa ntse a phela? A lo na le monaa-lona?’ Jaanong ra mmolelela ka fa go ntseng ka teng. A re ne re ka itse tota, fa a tla re: ‘Tlisang monaa-lona’?”


text:
Juta a raya Iseraele rraagwe a re: “Lesa lekau le ye le nna. Foo re tla tsamaya gore re phele, re se ka ra swa, rona le wena le bana ba rona.


text:
Ke tla rwala molato oo. O tla mmatla mo go nna. Fa nka boa ke se na nae, ke sa mmee fa pele ga gago, ke tla bo ke le molato mo go wena ka malatsi otlhe.


text:
Ke fa Iseraele rraabo a re: “Fa go ntse jalo he, dirang jaana: Tsayang maungo a a tlhophilweng a lefatshe le ka dikgetse tsa lona, lo ele monna yole dineo, e bong melemonyana le mafuranyana a dinotshe le boroku jo bo tlodiwang baswi le ditlolo tse di nkgang monate le dikgeru tsa mefuta.


text:
Tsamayang lo tshotse madi a le mabedi; le ona a a neng a busediwa mo dikgetseng tsa lona lo a busetse teng. Ka gongwe go dirafetse phoso.


text:
Mme a Modimo Mothatayotlhe o lo nee boutlwelo-botlhoko jwa monna yole gore a lo gololele morwa-rraeno yo mongwe, e bong Simeone, a boe le lona le Benyamene. Mme nna fa ke thukhuthilwe bana, ke thukhuthilwe.”


text:
Jaanong ba tsaya dineo tseo, le gona ba tsaya madi a le mabedi le Benyamene; ba ya kwa Egepeto, ba feta ba ema fa pele ga Josefa.


text:
Ya re Josefa a bona Benyamene a na nabo, a laela mookamedi wa lelapa la gagwe a re: “Isa banna bale mo ntlong, o tlhabe o etleetse dijo, gonne ba tla ja le nna motshegare.”


text:
Ya re ba isiwa mo ntlong ya ga Josefa, ba boifa ba re: “Re isiwa teng ka ntlha ya madi a maloba a a buseditsweng mo dikgetseng tsa rona gore ba re logele maano, ba re wele godimo, ba re thope le diesele tsa rona go nna batlhanka ba bone.”


text:
Jaanong e rile re fitlha felong fa go lalwang teng, re bofolela dikgetse tsa rona, ra fitlhela madi a mongwe le mongwe a le mo molomong wa kgetse ya gagwe, e le madi a rona, a na le bokete jwa ona. Jaanong re tsile gape, mme re tsile nao.


text:
Le gona re tlile le madi a mangwe gape go reka dijo. Ga re itse gore ke mang yo o neng a tsenya madi a rona mo dikgetseng tsa rona.”


text:
Mme ene a re: “Namatshegang, lo se boife! Modimo wa lona, e bong wa ga rraeno o lo file lehumo mo dikgetseng tsa lona. Madi a lona a ne a fitlha mo go nna.” Ke fa a ba ntshetsa Simeone.


text:
Jaanong monna yoo a ba isa mo ntlong ya ga Josefa. A ba gela metsi gore ba tlhape dinao. Le diesele tsa bone a di fa dijo.


text:
Bone ba baakanya dineo tsele, ba lebelela Josefa motshegare; gonne ba ne ba utlwile gore ba tla ja teng.


text:
Ya re Josefa a sena go tsena mo ntlong, ba isa dineo tse ba di tshotseng kwa go ene mo ntlong, ba inamela fa fatshe fa pele ga gagwe.


text:
Mme Josefa a ba botsa bophelo a re: “A rraeno yo o tsofetseng yo lo mo mpoleletseng o tsogile? A o sa ntse a phela?”


text:
Ba araba ba re: “Motlhanka wa gago, rraetsho o ntse a le teng, o sa ntse a phela.” Ba inama ba ikobela fa fatshe.


text:
Ke fa a tlhatlosa matlho a bona Benyamene monnawe, morwa mmaagwe, a botsa a re: “A ke ene monnaa-lona yo mmotlana yo lo mo mpoleletseng?” A ba a re: “A Modimo o nne bopelonomi le wena, morwaaka.”


text:
Jaanong Josefa a akofa a tloga, gonne pelo ya gagwe e ne e huduegile ka ntlha ya ga monnawe, a batla fa a ka lelelang teng, a tsena mo ntlwaneng ya borobalo, a lelela teng.


text:
Ba mmeela tsa gagwe go sele le tsa bone go sele le tsa Baegepeto ba ba jang nae go sele. Gonne Baegepeto ba ne ba sa tshwanela go ja le Bahebere; gonne moo e ne e le maila mo go Baegepeto.


text:
Ba nnisiwa ba lebaganye nae ka go tlhomagana ga matsalo a bone, yo mogolo ka fa bogolong jwa gagwe le yo mmotlana ka fa bobotlaneng jwa gagwe. Banna bao ba lebana ba gakgametse.


text:
Jaanong a ba abela dikabelo tsa dijo tse di fa pele ga gagwe; kabelo ya ga Benyamene ya feta dikabelo tsa bone gatlhano. Mme ba ja, ba nwa, ba itumela nae.


text:
Jaanong Josefa a laela mookamedi wa lelapa la gagwe a re: “Tlatsa dikgetse tsa banna bao mabele ka fa ba ka kgonang go belesa ka teng, o tsenye madi a mongwe le mongwe mo molomong wa kgetse ya gagwe.


text:
Mme senwelo sa me sa selefera o se tsenye mo molomong wa kgetse ya yo mmotlana mmogo le madi a mabele a gagwe.” A dira ka fa Josefa a mo laetseng ka teng.


text:
Ya re ba sena go tswa mo motseng, ba ise ba nne kgakala, Josefa a laela mookamedi wa lelapa la gagwe a re: “Tsamaya, o latelele banna bale, mme kwa o tla ba tshwarang teng, o ba ree o re: ‘Ke ka ntlha ya eng, fa lo leboga molemo ka bosula? Lo utswa senwelo sa me sa selefera?


text:
A ga se sona se morena wa me o nwang ka sona, e bile e le taola ya gagwe? Lo dirile bosula thata ka go dira jalo.’ ”


text:
Mme ba mo raya ba re: “Ke ka ntlha ya eng, fa morena wa rona a bua mafoko a a ntseng jalo? Go kgakala le batlhanka ba gago go ka dira jalo.


text:
Kana madi a re a fitlhetseng mo melomong ya dikgetse tsa rona re a buseditse kwa go wena, re tswa kwa lefatsheng la Kanana! Jaanong re ka utswa jang selefera gongwe gouta mo ntlong ya morena wa gago?


text:
Yo se tla fitlhelwang mo go ene gare ga batlhanka ba gago, a a bolawe! Le rona re tla nna batlhanka ba morena wa rona.”


text:
Ene a re: “Ee, go siame! A go dirwe jaaka lo buile, yo se tla fitlhelwang mo go ene o tla nna motlhanka wa me, mme lona lo tla bo lo se na molato.”


text:
Mookamedi a fukutsa, a simolola mo go yo mogolo, a khutla mo go yo mmotlana, mme senwelo seo sa fitlhelwa mo kgetseng ya ga Benyamene.


text:
Juta le bomorwa-rraagwe ba tsena mo ntlong ya ga Josefa – ene a sa ntse a le teng – ba wela fa fatshe fa pele ga gagwe.


text:
Josefa a ba botsa a re: “Ke tiro e e ntseng jang e lo e dirileng? A ga lo itse gore monna yo o tshwanang le nna o itse dilo ka boitseanape?”


text:
Juta a re: “Re ka raya morena wa rona ra reng? Re ka bolela eng? Re ka itshiamisa jang? Modimo o bonye molato wa batlhanka ba gago. Bona, re batlhanka ba morena wa rona, rona le ene yo senwelo se fitlhetsweng mo go ene.”


text:
Mme a fetola a re: “A go nne kgakala le nna go dira jalo. Monna yo go fitlhetsweng senwelo mo go ene, ke ene yo o tla nnang motlhanka wa me. Mme lona boelang gae kwa go rraeno ka kagiso!”


text:
Ke fa Juta a atamela kwa go ene a re: “Ka thapelo, morena wa me! A ko o letlelele motlhanka wa gago gore a bue lefoko mo ditsebeng tsa morena wa me. A bogale jwa gago bo se ka jwa tukela motlhanka wa gago! Kana o kana ka Farao.


text:
Ra araba morena wa rona ra re: ‘Re na le rraetsho yo o tsofetseng le morwawe yo mmotlana yo a mo tsaletsweng a setse a tsofetse. Mogolowe o sule, go setse ene a le esi wa ga mmaagwe, mme rraagwe o a mo rata.’


text:
Ke fa o laela rona batlhanka ba gago o re: ‘Yaang go mo tlisa kwano go nna gore ke mmone ka matlho.’


text:
Ra fetola morena wa rona ra re: ‘Mosimane yoo ga a ka ke a tlogela rraagwe. Fa a ka mo tlogela, rraagwe a ka swa.’


text:
Ke fa o raya batlhanka ba gago o re: ‘Fa monnaa-lona a sa tle le lona, ga lo kitla lo bona sefatlhego sa me gape.’


text:
Ra fetola ra re: ‘Ga re ka ke ra ya teng. Re ka ya fela, fa monnaa-rona a na le rona. Gonne ga re kitla re bona sefatlhego sa monna yole, fa monnaa-rona a se na le rona.’


text:
Ke fa motlhanka wa gago, rraetsho, a re raya a re: ‘Lo a itse ka losi, fa mosadi wa me a ntsaletse basimane ba le babedi fela.


text:
Yo mongwe o sa le a tsamaya, ke bona gore o gagogantswe ke dibata. Ga ke ise ke be ke mmone go fitlhelela jaanong.


text:
Jaanong fa lo ka tsaya le ene yoo, lwa mo tlosa mo go nna, mme a welwa ke kotsi, lo tla folosetsa moriri o mobududu wa me kwa felong ga baswi ka botlhoko.’


text:
“Jaanong fa nka fitlha kwa go rre motlhanka wa gago, mme mosimane yo a se na le rona, yo pelo ya ga rre e mo kgomaretseng;


text:
fa a bona mosimane a se yo, o tla swa. Foo batlhanka ba gago ba tla folosetsa moriri o mobududu wa ga rraetsho, motlhanka wa gago, kwa felong ga baswi ka botlhoko.


text:
Gonne nna motlhanka wa gago ke neetswe mosimane yo ke rre ke sena go ipofa go nna moemedi wa gagwe ka re: ‘Fa ke sa boele nae kwa go wena, ke tla nna molato fa pele ga rre ka malatsi otlhe.’


text:
A bogolo go sale motlhanka wa gago mo boemong jwa lekau, ke nne motlhanka wa morena wa me; mme a lekau le boele kwa gae le bomogoloa-lone.


text:
Gonne nka boela jang kwa go rre, ke se na le lekau? Nka palelwa ke go bona botlhoko jo bo tla welang mo go rre.”


text:
Ke fa Josefa a palelwa ke go itshwara fa pele ga botlhe ba ba emeng fa go ene, mme a buela godimo a re: “A botlhe ba tswele kwa ntle!” Ga bo go se ope fa go Josefa, fa a ipolelela bomorwa-rraagwe.


text:
A lela, a tlhatlositse lentswe, Baegepeto ba mo utlwa, selelo sa gagwe sa utlwala le kwa lapeng la ga Farao.


text:
Josefa a raya bomorwa-rraagwe a re: “Ke nna Josefa! A rre o sa ntse a phela?” Mme bomorwa-rraagwe ba palelwa ke go mo araba, ka ba ne ba tshogile fa pele ga gagwe.


text:
Josefa a raya bomorwa-rraagwe a re: “A lo ko lo nkatamele.” Ba atamela. A ba a re: “Ke nna Josefa, morwa-rraeno yo lo ne lwa mo rekisa, a isiwa kwa Egepeto!


text:
Mme jaanong lo se ka lwa hutsafala le e seng go inyatsa ka ntlha ya gore lo nthekisitse, ka tla kwano. Gonne Modimo o nthometse kwano gore ke lo etelele pele le go boloka maphelo a rona.


text:
E setse e le ngwaga wa bobedi go le tlala mo lefatsheng, mme go sa ntse go tla tla dinyaga di le tlhano tse go se neng go lengwa mo go tsona le e seng go roba.


text:
Modimo o nthometse kwano, ka lo etelela pele, e le go lo bolokela losika mo lefatsheng le go lo phedisa gore lo tle lo nne lesomo le legolo la baphologi.


text:
Ka moo ga se lona lo nthometseng kwano, ke Modimo. O ntirile mogakolodi wa ga Farao le morena wa lelapa lotlhe la gagwe le mmusi wa lefatshe lotlhe la Egepeto.


text:
“Itlhaganeleng he lo ye kwa go rre, lo mo ree lo re: ‘Josefa morwao o bua jaana a re: Modimo o ntirile molaodi wa lefatshe lotlhe la Egepeto. Tlaa kwano go nna, o se diege!


text:
O tla aga mo nageng ya Gosene gore o nne gaufi le nna, wena le bana ba gago le bana ba bana ba gago le matsomane a gago le metlhape ya gago le tsotlhe tse o nang natso.


text:
Ke tla go babalela teng, gonne go sa ntse go tla tla dinyaga di le tlhano tsa leuba; e se re gongwe wa humanega, wena le ba lapa la gago le tsotlhe tse o nang natso.’


text:
Bolelelang rre bogolo jotlhe jwa me mono Egepeto le tsotlhe tse lo di bonyeng, lo itlhaganele, lo tlise rre kwano.”


text:
Ke fa a wela mo molaleng wa ga Benyamene monnawe, a lela; le Benyamene a lelela mo molaleng wa gagwe.


text:
Jaanong e rile tumo e, e utlwala mo lapeng la ga Farao go twe: Go tsile bomorwa-rraagwe Josefa, Farao a itumela le batlhanka ba gagwe.


text:
Farao a laela Josefa a re: “Raya bomorwa-rraago o re: Dirang jaana: Belesang diruiwa tsa lona, lo tloge lo ye kwa lefatsheng la Kanana.


text:
Lo tsee rraeno le ba malapa a lona, lo tle kwano go nna. Ke tla lo fa sefuti sa lefatshe la Egepeto gore lo je mafura a lone.


text:
Gape ke go neela thata ya go bua o re: Dirang jaana: Tsayang dikoloi mono Egepeto, lo ye go tsaya rraeno le basadi le bana ba lona, lo ba tsise kwano.


text:
Lo se ka lwa itshwenya go tla le dithoto tsa lona; gonne tse di molemo tsa lefatshe la Egepeto lo tla di abelwa.”


text:
Bomorwa Iseraele ba dira jalo. Josefa a ba naya dikoloi ka fa taelong ya ga Farao, a ba a ba fa mefago.


text:
Le gona a naya mongwe le mongwe wa bone seaparo sa mokgabo, mme Benyamene ene a mo naya diselefera di le 300 le diaparo di le tlhano tsa mokgabo.


text:
Mme rraagwe ene a mo romela diesele di le some, di belege tse di monate tsa Egepeto le diesele tse di namagadi di le some di belege mabele le dinkgwe le mefago ya ga rraagwe.


text:
ba mmolelela ba re: “Josefa o sa ntse a phela, e bile ke ene mmusi wa lefatshe lotlhe la Egepeto.” Mme a se ka a ba dumela, ka a ne a kgobegile marapo.


text:
Mme ya re ba mmolela mafoko aotlhe a Josefa o a buileng nabo, e bile a bona dikoloi tse Josefa a di rometseng go tla go mo tsaya, mowa wa gagwe wa rula.


text:
Mme Iseraele a re: “Go lekanye! Josefa morwaake o sa ntse a phela. Ke tla ya, ke be ke mmone, ke ise ke swe.”


text:
Ke fa Iseraele a huduga, a tsaya tsotlhe tse e leng tsa gagwe. Ya re a sena go fitlha kwa Bereseba, a tlhabela Modimo wa ga Isaka rraagwe ditlhabelo.


text:
Modimo wa re: “Ke nna Modimo, e bong Modimo wa ga rraago. Se boife go hudugela kwa Egepeto; gonne ke tla go dira setšhaba se segolo teng.


text:
Nna ka nosi ke tla ya nao kwa Egepeto; le gona ke nna ke tla go ntshang teng gape. Mme Josefa o tla budulatsa matlho a gago.”


text:
Jakobe a tloga kwa Bereseba. Bomorwa Iseraele ba palamisa Jakobe rraabo le bana ba bone le basadi ba bone mo dikoloing tse Farao a di rometseng go mo hudusa ka tsona.


text:
Ba tsaya diruiwa tsa bone le dithoto tsa bone tse ba di bapetseng mo lefatsheng la Kanana, ba fitlha kwa Egepeto, Jakobe le losika lotlhe lwa gagwe nae,


text:
e bong bomorwawe le bomorwa bomorwawe le bomorwadie le bomorwadia bomorwawe; a ya le losika lotlhe lwa gagwe kwa Egepeto.


text:
Maina a bomorwa Iseraele ba ba ileng kwa Egepeto ke a, ke a ga Jakobe le bomorwawe: Motsalwapele wa ga Jakobe ke Rubene.


text:
Bomorwa Simeone ke Jemuele le Jamine le Ohate le Jagine le Sohare le Saule morwa mosadi wa Mokanana.


text:
Bomorwa Juta ke Ere le Onane le Sela le Pherese le Sera. Mme Ere le Onane ba ne ba swela mo lefatsheng la Kanana. Bomorwa Pherese e ne e le Heserone le Hamule.


text:
Ke bone bomorwa Lea ba o ba tsaletseng Jakobe kwa Phatane-Arame mmogo le Dina morwadie. Bomorwawe le bomorwadie botlhe e ne e le batho ba le 33.


text:
Bomorwa Asere ke Imena le Iswa le Iswi le Beria le Sera kgaitsadia bone. Bomorwa Beria ke Hebere le Malekhiele.


text:
Ke bone bomorwa Silepa yo Labane a mo neetseng Lea morwadie, a tsalela Jakobe bana bao, mmogo e le batho ba le 16.


text:
Mme Josefa a tsala Manase le Eferaime mo lefatsheng la Egepeto, a ba tsala le Asenathe morwadia Photifera, moperesiti wa kwa One.


text:
Bomorwa Benyamene ke Bela le Begere le Asebele le Gera le Naamane le Egi le Roše le Muphime le Huphime le Arete.


text:
Ke bone bomorwa Bileha yo Labane a mo neetseng Ragele morwadie; a tsalela Jakobe bana bao, mmogo e le batho ba supa.


text:
Batho botlhe ba ba ileng le Jakobe kwa Egepeto ba e leng bana ba mmele wa gagwe, go sa balwe basadi ba bomorwa Jakobe, mmogo ke batho ba le 66.


text:
Bomorwa Josefa ba o ba tsetseng kwa Egepeto ba bedi fela. Ba lapa la ga Jakobe botlhe ba ba ileng kwa Egepeto ba ne ba le 70.


text:
Jakobe o ne a roma Juta gore a ye kwa pele kwa go Josefa gore ene Josefa a ba baakanyetse magorogelo kwa Gosene. Ba fitlha kwa nageng ya Gosene.


text:
Ke fa Josefa a baakanya koloi ya gagwe, a bolola go kgatlhantsha Iseraele rraagwe kwa Gosene. Ya re a mmona, a wela mo molaleng wa gagwe, a lelela sebaka mo molaleng wa gagwe.


text:
Mme Iseraele a raya Josefa a re: “Jaanong nka swa ka boitumelo, ka ke bonye sefatlhego sa gago o sa ntse o phela.”


text:
Josefa a raya bomorwa-rraagwe le ba lapa la ga rraagwe a re: “Ke tla ya, ke begela Farao, ke mo raya ke re: ‘Bomorwa-rre le ba lapa la ga rre ba ba neng ba le kwa lefatsheng la Kanana, ba tlile kwano go nna.


text:
Banna bao ke badisa ba difutshane – gonne e ne e le beng ba diruiwa – ba tlile le matsomane a bone le metlhape le tsotlhe tse ba nang natso.’


text:
lo arabe lo re: ‘Batlhanka ba gago, rona le borraetsho, re sa le re nna barui ba diruiwa go tswa bonyaneng jwa rona go fitlhelela kajeno!’ gore lo tle lo letlelelwe go aga mo nageng ya Gosene.” Gonne badisa botlhe ba matsomane ba nyatsegile mo go Baegepeto.


text:
Josefa a ya kwa go Farao, a mo itsise a re: “Rre le bomorwa-rre ba gorogile ba na le matsomane a bone le metlhape ya bone le tsotlhe tse e leng tsa bone, ba tswa kwa lefatsheng la Kanana, ba gorogetse mo nageng ya Gosene.”


text:
Jaanong Farao a ba botsa a re: “Tiro ya lona ke eng?” Ba araba Farao ba re: “Rona batlhanka ba gago re badisa ba matsomane jaaka borraetsho.”


text:
Ba be ba raya Farao ba re: “Re tsile go jaka mo lefatsheng leno; gonne ga go na mafulo a matsomane a batlhanka ba gago, mme tlala e kgolo mo lefatsheng la Kanana. Jaanong ka thapelo, a batlhanka ba gago ba nne mo nageng ya Gosene.”


text:
Lefatshe la Egepeto le go atlanegetse. Rraago le bomorwa-rraago o ba bee mo nageng e e gaisang. A ba nne mo nageng ya Gosene. Mme fa go na le ba ba tlhaga mo go bone, o ba dire baokamedi ba badisa ba ga etsho.”


text:
Jakobe a araba Farao a re: “Malatsi a leeto la bophelo jwa me ke dinyaga di le 130. Mme malatsi a bophelo jwa me a ne a le mannye fela, le gona a le botlhoko. Ga a lekane le malatsi a bophelo jwa borre a ba neng ba phela ka ona.”


text:
Josefa a baya rraagwe le bomorwa-rraagwe mo lefatsheng la Egepeto mo nageng e e gaisang e e bidiwang Ramasese ka fa Farao a laetseng ka teng, a ba naya boswa jwa naga teng.


text:
Josefa a babalela rraagwe le bomorwa-rraagwe le malapa otlhe a bone ka dijo, mongwe le mongwe ka fa palong ya ba ba mo lapeng.


text:
Mme ga bo go se na dijo mo lefatsheng lotlhe, gonne tlala e ne e le kgolo thata, mo naga ya Egepeto le ya Kanana di bileng tsa felelwa ka ntlha ya yona tlala.


text:
Josefa a kgobokanya madi aotlhe a selefera a a leng mo lefatsheng la Egepeto le mo Kanana ka mabele a ba a rekang; a isa madi kwa ntlong ya ga Farao.


text:
Jaanong e rile madi a sena go fela mo lefatsheng la Egepeto le mo Kanana, Baegepeto botlhe ba tla kwa go Josefa ba re: “Re fe dijo! Kana re na le go swelang fa pele ga gago? Gonne madi a fedile.”


text:
Ke fa ba ntsha diruiwa tsa bone, ba di neela Josefa. Mme Josefa a rekisa dijo mo go bona ka dipitse le diruiwa tsa matsomane le metlhape le diesele; a ba tlamela ka dijo, ba di reka ka diruiwa tsotlhe tsa bone, ka ona ngwaga oo.


text:
Ya re ngwaga oo o sena go feta, ba tla kwa go ene ka ngwaga o o latelang, ba mo raya ba re: “Ga re kitla re lobela morena wa rona go re, ka madi a fedile le diruiwa tsa diphedi e le tsa morena wa rona, ga goa sala sepe se re ka rekang dijo ka sona mo moreneng wa rona, fa e se mebele ya rona le masimo a rona.


text:
Kana re tla bo re swelang fa pele ga gago, rona le masimo a rona? Re reke le masimo a rona ka dijo gore re nne batlhanka ba ga Farao, rona le masimo a rona. Fela re fe peo gore re phele, mme re se ka ra swa, le masimo a se ka a fetoga naga.”


text:
Josefa a rekela Farao naga yotlhe ya Egepeto, gonne Moegepeto mongwe le mongwe o ne a rekisa tshimo ya gagwe, ka tlala e ne e ba imela mo go botlhoko. Mme lefatshe ya nna la ga Farao.


text:
Fela masimo a baperesiti a se ka a a reka. Gonne baperesiti ba ne ba amogela tuelo e e tlhomameng mo go Farao, ba ja tuelo ya bone e e tlhomameng e Farao a e ba nayang. Ke ka moo ba se kang ba rekisa masimo a bone.


text:
Ke fa Josefa a raya morafe a re: “Bonang, ke lo reketse Farao kajeno le masimo a lona. Bonang, peo ya lona ke e! Jaanong yaang go jwala kwa masimo.


text:
Mme e re lo roba, lo neele Farao karolo ya botlhano. Dikarolo tse nne e tla nna tsa lona, e le peo ya masimo le dijo tsa malapa a lona.”


text:
Ba araba ba re: “O re boloketse bophelo. Fa re ka bona bopelotlhomogi fela mo matlhong a morena wa rona, re tla nna batlhanka ba ga Farao.”


text:
Go ntshetsa Farao karolo ya botlhano Josefa a go dira molao o o laolang masimo a Baegepeto go fitlha letsatsing leno. Ke masimo a baperesiti fela a e seng a ga Farao.


text:
Baiseraele ba nna mo lefatsheng la Egepeto mo nageng ya Gosene, ba e ja boswa, ba ata, ba ntsifala thata.


text:
Jakobe ene a phela dinyaga di le 17 mo lefatsheng la Egepeto. Malatsi a ga Jakobe a bophelo jwa gagwe ke dinyaga di le 147.


text:
Jaanong e rile malatsi a go swa ga Iseraele a atamela, a bitsa Josefa morwawe, a mo raya a re: “A e re fa ke bonye bopelotlhomogi mo matlhong a gago, o bee seatla sa gago fa tlase ga letheka la me, o ntirele ka lorato le boammaaruri: Ke a go rapela, se mphitlhe mono Egepeto!


text:
A e re fa ke sena go robala le borre, o ntlose mo Egepeto, o ye go mphitlha mo mabitleng a bone.” Josefa a araba a re: “Ke tla dira ka fa mafokong a gago.”


text:
E rile morago ga dilo tseo Josefa a begelwa ga twe: “Rraago o a lwala.” A tsaya bomorwawe ba babedi, Manase le Eferaime a ya nabo kwa go Jakobe.


text:
Jaanong Jakobe a bolelelwa ga twe: “Josefa morwao o e tla.” Iseraele a itsetsepela a nna mo bolaong.


text:
Jakobe a raya Josefa a re: “Modimo Mothatayotlhe o kile wa iponatsa mo go nna kwa Luse mo lefatsheng la Kanana, wa ntshegofatsa,


text:
wa nthaya wa re: ‘Bona, ke tla go atisa, ke go ntsifatsa, ke go dira bontsi jwa merafe; ke tla naya ba losika lwa gago lefatshe le sehularong sa gago go nna boswa jo bo sa khutleng.’


text:
“Jaanong he, bomorwao ba babedi ba o ba tsaletsweng mo lefatsheng la Egepeto ke ise ke tle kwano go wena mono Egepeto, ke ba me. Eferaime le Manase e tla nna ba me, fela jaaka Rubene le Simeone.


text:
Mme bana ba o ba tsetseng morago ga bone, e tla nna ba gago. Ba tla bidiwa ka maina a bomogoloa-bone mo bosweng jwa bone.


text:
Nna e rile ke boa kwa Phatane, Ragele mmaago a swa ke na nae mo tseleng mo lefatsheng la Kanana, go sa ntse go le sebakanyana sa go fitlha kwa Eferatha; ka mo fitlha gona fa tseleng e e yang kwa Eferatha mo e leng Betleheme.”


text:
Josefa a araba rraagwe a re: “Ke bomorwaake ba Modimo o ba mphileng mono.” Jakobe a re: “A ko o ba tlise kwano go nna gore ke ba tshegofatse.”


text:
Mme matlho a ga Iseraele a ne a fifetse ka tsofalo, a sa kgone go bona sentle. Jaanong ya re Josefa a sena go ba atametsa kwa go ene, a ba atla, a ba tlamparela.


text:
Iseraele a raya Josefa a re: “Ke ne ke setse ke tlhobogile go ka bona sefatlhego sa gago, mme jaana Modimo o bile o mpontshitse le bana ba gago.”


text:
Josefa a ba a ba tsaya ka bobedi jwa bone, a tsaya Eferaime ka letsogo le le jang, a mo lebanya le la molema la ga Iseraele, a tsaya Manase ka la molema, a mo lebanya le le le jang la ga Iseraele. A ba atametsa jalo kwa go ene.


text:
Mme Iseraele a ntsha letsogo le le jang, a le baya mo tlhogong ya ga Eferaime, le fa e ne e le yo mmotlana; la molema a le baya mo tlhogong ya ga Manase, a fapaanya mabogo a gagwe jalo. Kana motsalwapele e ne e le Manase.


text:
A tshegofatsa Josefa a re: “Modimo o borre Aborahame le Isaka ba sepetseng fa pele ga ona; Modimo o e neng e le Modisa wa me mo bophelong jotlhe jwa me go fitlhelela letsatsing leno;


text:
moengele yo o nkgolotseng mo masuleng otlhe, a a tshegofatse basimane ba! A leina la me le maina a borre, e bong Aborahame le Isaka, a tume ka bone; a ba ate, ba nne bantsi thata mo lefatsheng.”


text:
Ya re Josefa a bona rraagwe a beile letsogo le le jang mo tlhogong ya ga Eferaime, a se ka a itumela, a tshwara letsogo la ga rraagwe, a re o le tlosa mo tlhogong ya ga Eferaime go le baya mo tlhogong ya ga Manase.


text:
A raya rraagwe a re: “E seng jalo, rra. Gonne motsalwapele ke yo. Baya letsogo le le jang mo tlhogong ya gagwe.”


text:
Mme rraagwe a gana a re: “Ke a itse, morwaaka, ke a itse! Le ene o tla nna morafe; le ene o tla nna mogolo. Mme monnawe o tla mo feta ka bogolo; bana ba gagwe e tla nna bontsi jwa ditšhaba.”


text:
A ba tshegofatsa jalo ka letsatsi leo a re: “Baiseraele ba tla tshegofatsa ka lona ba re: ‘A Modimo o go dire jaaka Eferaime le Manase!’ ” A re jalo, a dira Eferaime mogolo mo go Manase.


text:
Iseraele a ba a raya Josefa a re: “Bona, ke a swa, mme Modimo o tla nna le lona, o lo busetsa kwa lefatsheng la borraeno.


text:
Nna ke go naya naga ya dithabana go feta bomorwa-rraago ka yona; ke e ke e gapileng mo go Baamori ka tšhaka ya me le bora.”


text:
Jaanong Jakobe a bitsa bomorwawe a re: “Phuthegang gore ke lo bolelele tse di tla lo dirafalelang mo metlheng e e tlang.


text:
Rubene, o morwaake yo mogolo, o thata ya me, o wa ntlha wa nonofo ya me. O gaisa ba bangwe ka bogolo; o phala ba bangwe ka bonatla.


text:
O huhula jaaka metsi. Ga o kitla o nna yo mogolo; ka gonne o kile wa palama mo bolaong jwa ga rraago, wa bo itshekolola. Wa palama mo marobalong a me.


text:
A mowa wa me o se ka wa tsena mo lekgotleng la bone; a tlotlo ya me e se ka ya kopana le phuthego ya bone. Gonne ba bolaile banna ka bogale jwa bone; ba golafatsa dipoo ka bomo.


text:
A go hutsiwe bogale jwa bone, ka bo tuka thata, le kgalefo ya bone, ka e le setlhogo. Ke tla ba kgaoganya mo go Jakobe, ke ba phatlalatsa mo go Iseraele.


text:
Juta ke wena, bomorwa-rraago ba tla go boka. Seatla sa gago se tla nna mo thamong tsa baba ba gago. Bomorwa-rraago ba tla ikoba fa pele ga gago.


text:
Juta ke tawana; o tlhatlogile, morwaaka, o tswa thopong. A inama, a botha jaaka tau le jaaka tau e namagadi. Ke mang yo o ka mo tshosang?


text:
Thobane ya bogosi ga e kitla e tloga mo go Juta le e seng lore lwa mmusi fa gare ga dinao tsa gagwe go fitlhelela go be go tle Silo. Ene merafe e tla mo utlwa.


text:
O bofelela eselana ya gagwe mo setlhareng sa moweine le ngwana wa esele e namagadi ya gagwe mo go sa moweine se se tlhaotsweng. Seaparo sa gagwe o se tlhatswa ka weine le kobo ya gagwe ka matute a maungo a moweine.


text:
Sebulone o tla nna fa losing lwa lewatle, ene o fa magorogelong a mekoro. Letlhakore la gagwe le kopana le naga ya Sitone.


text:
A fitlhela boikhutso bo le monate le lefatshe le le lentle; a oba legetla la gagwe go rwala, a nna motlhanka yo o kgethisiwang.


text:
A Dane a nne noga mo tseleng le mokwepa mo tselaneng o o lomang pitse diretheng gore mopalami wa yona a wele kwa morago.


text:
Josefa ke setlhare se senana se se ungwang, ke setlhare se senana se se fa motsweding. Dikala tsa sona di golela godimo ga lorako.


text:
Mme bora jwa gagwe jwa nna bo tiile, mabogo le diatla tsa gagwe di le bobebe ka thuso ya Mothata wa ga Jakobe, e e tswang mo go yo e leng Modisa wa ga Iseraele le lefika la gagwe;


text:
e e tswang mo Modimong wa ga rraago – a o go thuse! le mo go Mong-wa-thata-yotlhe – a a go tshegofatse ka ditshegofatso tsa legodimo kwa godimo, le ka ditshegofatso tsa bodiba jo bo leng kwa tlase le ka ditshegofatso tsa mabele le letsalo.


text:
Ditshegofatso tsa ga rraago di feta ditshegofatso tsa dithaba tse di sa khutleng le mokgabo wa dithabana tse di sa khutleng. A di tle mo tlhogong ya ga Josefa le mo phogong ya motlotlegi wa bomorwa-rraagwe.


text:
Botlhe bao ke bone ditso di le 12 tsa Iseraele, ke tsona tse rraabo o di ba boleletseng, fa a ba tshegofatsa mongwe le mongwe ka tshegofatso ya gagwe; a ba tshegofatsa jalo.


text:
A ba a ba laela, a ba raya a re: “E re ke sena go bilediwa kwa morafeng wa ga etsho, lo mphitlheng fa go borre mo logageng lo lo mo tshimong ya ga Eferone wa Mohethe


text:
mo logageng lo lo mo tshimong ya Makapela e e mo ntlheng ya botlhabatsatsi ya Mamere mo lefatsheng la Kanana, e bong tshimo ele e Aborahame o neng a e reka mo go Eferone wa Mohethe go nna mabitla a losika lwa gagwe.


text:
jer 4 Gona foo ba fitlhile Aborahame le Sara mosadi wa gagwe; gona foo ba fitlhile Isaka le Rebeka mosadi wa gagwe; gona foo ke fitlhile Lea


text:
Jaanong ya re Jakobe a sena go fetsa go laela bomorwawe, a busetsa maoto a gagwe mo bolaong, a swa, a bilediwa kwa bathong ba ga gabo.


text:
Josefa a ba a laola batlhanka ba gagwe ba e leng dingaka go omeletsa setoto sa ga rraagwe ka ditlhare. Dingaka tsa dira jalo,


text:
tsa fetsa morago ga malatsi a le 40; gonne go omeletsa setoto go tsaya malatsi a a kana. Baegepeto le bone ba mo lelela malatsi a le 70.


text:
Jaanong ya re malatsi a go mo lelela a sena go feta, Josefa a bua le ba lapa la ga Farao a re: “Fa ke bonye bopelotlhomogi mo go lona a nke lo bue mo ditsebeng tsa ga Farao lo re:


text:
Rre o inkanisitse a re: ‘Bona, ke a swa, o mphitlhe gona kwa lefatsheng la Kanana mo lebitleng le ke le ikepetseng.’ Jaanong a nke ke ye, ke fitlhe rre. Ke tla be ke boa.”


text:
Josefa a ya jalo go fitlha rraagwe; batlhanka botlhe ba ga Farao ba ya nae le ba bagolo ba lapa la gagwe le ba bagolo botlhe ba lefatshe la Egepeto.


text:
Le botlhe ba lelapa la ga Josefa le bomorwa-rraagwe le ba lapa la ga rraagwe ba ya nae. Ba tlogela bana ba bannye ba bone le matsomane a bone le metlhape ya bone mo lefatsheng la Gosene.


text:
Ya re ba sena go fitlha kwa seboaneng sa mitlwa se se kwa moseja ga Joretane, ba lelela moswi teng ka selelo se segolo, se se botlhoko thata. Josefa a direla rraagwe khutsafalelo ya malatsi a supa.


text:
Jaanong e rile Bakanana baagi ba lefatshe leo ba bona phitlho mo seboaneng sa mitlwa, ba re: “Selo se ke phitlho e e botlhoko ya Baegepeto.” Ke ka moo ba se teileng leina la Selelo-sa-Baegepeto se se leng kwa moseja ga Joretane.


text:
Bomorwawe ba mo isa kwa lefatsheng la Kanana, ba mo fitlha mo logageng lwa tshimo ya Makapela, yona tshimo e Aborahame o neng a e rekile mo go Eferone wa Mohethe go nna mabitla a losika lwa gagwe ntlheng ya botlhabatsatsi ya Mamere.


text:
Ya re Josefa a sena go fitlha rraagwe, a boela kwa Egepeto, ene le bomorwa-rraagwe le botlhe ba ba ileng nae go fitlha rraagwe.


text:
Jaanong e rile bomorwa-rraagwe Josefa ba bona, fa rraabo a sule, ba re: “Fa Josefa a ka re tlhoa, a re busetsa tota tse di bosula tsotlhe tse re di mo diretseng, re tla reng?”


text:
‘Rayang Josefa jaana lo re: Ka thapelo a ko o itshwarele boleo jwa bomorwa-rraago le sebe sa bone; gonne ba go diretse bosula.’ Mme jaanong a ko o itshwarele boleo jwa batlhanka ba Modimo wa ga rraago!” Mme Josefa a lela, fa ba bua jalo nae.


text:
Le gona bomorwa-rraagwe ba ya ba wela fa fatshe fa pele ga gagwe ba re: “Bona, re fano, re batlhanka ba gago.”


text:
Ke nnete, lona lo ne lo ikaeletse go ntirela bosula, mme Modimo o bo fetotse molemo gore o tle o dire jaaka go bonwa kajeno, o phedise batho ba bantsi.


text:
Jaanong ge, se boifeng! Ke tla lo babalela le bana ba lona.” A ba gomotsa jalo, a bua tse di itumedisang dipelo tsa bone.


text:
Josefa o ne a nna jalo kwa Egepeto, ene le ba lapa la ga rraagwe. Josefa a phela dinyaga di le lekgolo le lesome.


text:
Josefa a laela bomorwa-rraagwe a re: “Ke a swa; mme Modimo o tla lo babalela, o lo ntsha mo lefatsheng le, o lo isa kwa lefatsheng le o le solofeditseng Aborahame le Isaka le Jakobe.”


text:
Le gona Josefa a ikanisa bomorwa Iseraele a re: “E re Modimo o lo golola, lo ntshe marapo a me mono.”


text:
Josefa a swa a le dinyaga di le 110. Ba mo omeletsa ka ditlhare, ba mo tsenya mo letloleng kwa Egepeto.


text:
Mme botlhe ba e leng ba losika lwa ga Jakobe e ne e le batho ba le 70. Mme Josefa o ne a sa bolo go ya kwa Egepeto.


text:
bana ba bone, e bong Baiseraele ba sala ba ata, ba ntsifala, ba nna bantsi, mo ba bileng ba tlala ka lefatshe.


text:
Yona ya raya morafe wa yona ya re: “Bonang, morafe wa Baiseraele o mogolo, o tloga o nna thata bogolo go rona.


text:
Tlayang, re ba logeleng maano, e se re gongwe ba atela pele, mme ya re fa ntwa e ka tla, ba goga le baba ba rona, ba tlhabana le rona, ba tlogela lefatshe le.”


text:
Ya baa gona ba ba beelang baokamedi ba ba ba pateletsang tirong, e le go ba bogisa ka ditiro tse di bokete tsa bone. Ba agela Farao metse ya difala tse di bolokang dijo, e bong Phitome le Ramasese.


text:
Mme le fa ba ba bogisa thata, bone ba ata thata, ba anama segolo, mo Baegepeto ba bileng ba boifa Baiseraele.


text:
ba galakisa bophelo jwa bone ka tiro e e bokete letsopeng le diekaneng le ka tiro tsa mefutafuta kwa masimo; ditiro tsotlhe tsa bone ba di ba dirisa setlhogo.


text:
ya re: “Fa lo belegisa basadi ba Bahebere, lo lebalebe ngwana; fa e le mosimane, mmolaeng; fa e le mosetsana, a a phele!”


text:
Mme babelegisi ba bo ba boifa Modimo, ba se ka ba dira ka fa kgosi ya Egepeto e ba laetseng ka teng, ba leseletsa basimane go phela.


text:
Ke fa kgosi ya Egepeto e bitsa babelegisi, e ba botsa e re: “Ke ka ntlha ya eng, fa lo dirile jalo, lwa phedisa basimane?”


text:
Babelegisi ba fetola Farao ba re: “Kana basadi ba Bahebere ga ba tshwane le basadi ba Baegepeto, mme bone ba thata. E a tle e re mmelegisi a ise a fitlhe kwa go bone, ba bo ba setse ba belege.”


text:
Ke fa Farao a laela morafe otlhe wa gagwe a re: “Basimane botlhe ba Bahebere ba ba tla tsalwang lo ba latlheleng mo nokeng ya Nile, mme basetsana botlhe lo ba lese ba phele!”


text:
Mosadi yoo a ithwala, a tshola ngwana wa mosimane. Ya re a bona a le montle, a mo fitlha dikgwedi di le tharo.


text:
Ya re a sa tlhole a kgona go mo fitlha, a mo tseela seroto sa lotlhaka, a se thiba ka boroku jwa mmu le boka, a baya ngwana mo go sona, a ba a se fitlha mo motlhakeng fa losing lwa noka ya Nile.


text:
Ke fa morwadia Farao a fologela kwa nokeng ya Nile go tlhapa, basetsana ba gagwe ba ntse ba tsamaya fa losing lwa noka ya Nile. Jaanong ya re a bona seroto seo mo motlhakeng, a roma lelata la gagwe, la ya la se tsaya.


text:
Ya re a se khurumolola, a bona ngwana, a fitlhela e le mosimanyana yo o lelang, a mo tlhomogela pelo a re: “Ke ngwana mongwe wa Bahebere.”


text:
Ke fa kgaitsadie a botsa morwadia Farao a re: “A ke ye go go biletsa mosadi yo o amusang wa Bahebere gore a go amusetse ngwana yo?”


text:
Morwadia Farao a mo araba a re: “Ee, dira jalo!” Ke fa lekgarebe leo le ya, le bitsa mmaagwe ngwana.


text:
Mme morwadia Farao a mo laela a re: “Tsaya mosimanyana yo, o mo nkamusetse; ke tla go naya tuelo.” Mosadi a tsaya ngwana yo, a mo amusa.


text:
Ya re ngwana a sena go gola, a mo isa kwa go morwadia Farao, a nna morwawe, mme a mo taya leina la Moše a re: “Kana ke mo ntshitse mo metsing!”


text:
Jaanong ya re Moše a sena go nna monna, a ya kwa go ba ga gabo, a bona ditiro tse di bokete tsa bone; a bona monna wa Moegepeto a itaya monna wa ga gabo wa Mohebere.


text:
A ba a ya gape ka letsatsi la bobedi, a bona banna ba le babedi ba Bahebere ba lwa, mme a botsa yo o rumotseng a re: “O iteelang wa ga eno?”


text:
Mme ene a re: “Ke mang yo o go beileng molaodi le moatlhodi wa rona? A o rata go mpolaya jaaka o bolaile Moegepeto yole?” Ke fa Moše a tshoga a re: “Ka nnete, tiro eo e utlwetswe.”


text:
Jaanong e rile Farao a utlwela tirafalo eo, a batla go bolaya Moše, mme Moše a tshaba, a ya a nna kwa lefatsheng la Midiane, a nna fa sedibeng sengwe.


text:
Mme moperesiti wa Midiane o ne a na le bomorwadie ba supa; bone ba tla, ba ga metsi, ba tlatsa digopo go nosa letsomane la ga rraabo.


text:
Ke fa badisa ba bangwe ba tla, ba ba leleka, mme Moše a nanoga, a ba thusa, a nosa letsomane la bone.


text:
Ba re: “Monna mongwe wa Moegepeto o re namotse badisa, a ba a re gelela metsi, a nosa letsomane lotlhe.”


text:
Siphora a tshola ngwana wa mosimane, mme Moše a mo taya leina la Geresome; gonne a re: “Ke moeng mo lefatsheng le sele.”


text:
Jaanong ya re sebaka se seleele se sena go feta, kgosi ya Egepeto ya swa, mme Baiseraele ba fegelwa ka ntlha ya botlhanka, ba lelela thuso; mme selelo sa bone sa tlhatlogela kwa Modimong se tswa mo botlhankeng jwa bone.


text:
Modimo wa utlwa diphegelo tsa bone, wa gopola kgolagano ya ona e o e dirileng le Aborahame le Isaka le Jakobe.


text:
Moše o ne a ntse a disa letsomane la ga Jetoro mogwagwadiagwe, moperesiti wa Midiane. O kile a disa letsomane, a fetile sekaka, a fitlha kwa thabeng ya Modimo ya Horebe.


text:
Teng moengele wa Morena a iponatsa mo go ene a le mo kgabong ya molelo e e tswang mo setlhareng se se mitlwa. A leba, a fitlhela molelo o tuka mo setlhareng, mme se sa šwe.


text:
Ke fa Moše a re: “A nke ke atamele, ke bone kgakgamatso e kgolo e gore ke ka ntlha ya eng, fa setlhare seo se sa šwe.”


text:
Mme ya re Morena a mmona a atamela go sekaseka, Modimo wa mmitsa o le mo setlhareng seo se se mitlwa wa re: “Moše! Moše!” Mme a re: “Ke fano.”


text:
Wa re: “Se atamele kwano, rola ditlhako tsa gago; gonne felo fa o emeng teng foo ke felo fa go boitshepo.”


text:
Wa ba wa re: “Ke nna Modimo wa ga rraago, Modimo wa ga Aborahame, Modimo wa ga Isaka, Modimo wa ga Jakobe.” Ke fa Moše a ipipa sefatlhego, ka a boifa go leba Modimo.


text:
Morena a re: “Ruri, ke bonye pogisego ya morafe wa me o o mo Egepeto, ke ba utlwile ba ledisiwa ke bagobagobetsi ba bone; tota ke itse botlhoko jwa bone.


text:
Mme ke fologile go ba golola mo diatleng tsa Baegepeto le go ba ntsha mo lefatsheng leo le go ba isa kwa lefatsheng le le molemo le le atlhameng kwa lefatsheng le le elang mašwi le dinotshe, kwa dinageng tsa Bakanana le Bahethe le Baamori le Baferesi le Bahewi le Bajebusi.


text:
Jaanong, bona, selelo sa Baiseraele se fitlhile mo go nna. Le gona ke bonye kgatelelo e Baegepeto ba ba gateletseng ka yona.


text:
Modimo wa re: “Kana ke tla nna nao. Mme sesupo sa gore ke go romile ke se: E tla re o sena go ntsha morafe oo mo Egepeto, lo direle Modimo mo thabeng e.”


text:
Moše a botsa Modimo a re: “E re ke fitlha kwa Baiseraeleng, ke ba raya ke re: ‘Modimo wa borraeno o nthomile kwa go lona,’ mme ba mpotsa ba re: ‘Leina la ona ke mang?’ – foo ke ba ree ke reng?”


text:
Modimo wa raya Moše wa re: “Ke nna yo ke leng ene!” Wa ba wa re: “Raya Baiseraele jaana o re: ‘Ene ke-nna o nthomile kwano go lona.’ ”


text:
Modimo wa bua gape le Moše wa re: “O ree Baiseraele jaana o re: ‘Morena Modimo wa borraeno, Modimo wa ga Aborahame le Isaka le Jakobe, ke ona o o nthomileng kwano go lona.’ Ke lone leina la me ka bosakhutleng, ke lone le ke bidiwang ka lone ke ditshika tsotlhe.


text:
Yaa he, o phuthe bagolo ba Baiseraele, o ba ree o re: ‘Morena Modimo wa borraeno o iponaditse mo go nna; Modimo wa ga Aborahame le Isaka le Jakobe wa re: Ruri, ke lo etse tlhoko le tse lo di diretsweng mo Egepeto,


text:
ka re, ke tla lo ntsha mo pogisegong ya Egepeto, ke lo isa kwa lefatsheng la Bakanana le Bahethe le Baamori le Baferesi le Bahewi le Bajebusi kwa lefatsheng le le elang mašwi le dinotshe.’


text:
“Ba tla utlwa lentswe la gago; mme wena o ye kwa kgosing ya Egepeto, o na le bagolo ba Baiseraele, lo e ree lo re: ‘Morena Modimo wa Bahebere o kgatlhanye le rona. Jaanong ge, a ko o re letlelele go ya kwa sekakeng ka leeto la malatsi a le mararo, re ye go direla Morena Modimo wa rona ka ditlhabelo.’


text:
Fela ke itse gore kgosi ya Egepeto ga e ka ke ya lo dumelela go tsamaya, fa e sa patelediwe ka thata.


text:
Mme ke tla otlolola letsogo, ke itaya Egepeto ka dikgakgamatso tsa me tsa mefutafuta tse ke tla di dirang teng. Morago ga moo kgosi e tla lo rebola.


text:
“Le gona ke tla naya morafe o go bona bopelotlhomogi mo matlhong a Baegepeto: E tla re fa lo huduga, lo se ke lo huduge lo iphotlhere fela.


text:
Mme a mosadi mongwe le mongwe a kope dilo tsa selefera le tsa gouta le diaparo mo mosading wa Moegepeto yo o bapileng nae le mo go ene yo e leng moeng mo lapeng la Moiseraele; lo di apese bomorwa-lona le bomorwadia-lona, lo thukhuthe Baegepeto jalo.”


text:
Moše a fetola a re: “Fa ba sa ntumele, ba sa utlwe lentswe la me, ba re: ‘Morena ga a ka a iponatsa mo go wena, ke tla dirang’?”


text:
Morena a raya Moše a re: “Ntsha letsogo o e tshware ka mogatla.” A ntsha letsogo, a e tshwara, mme ya boa ya nna thobane gape mo letsogong la gagwe.


text:
“O dire jalo gore ba tle ba dumele, fa Morena Modimo wa borraabo, Modimo wa ga Aborahame le Isaka le Jakobe, o iponaditse mo go wena.”


text:
Morena a ba a mo raya a re: “A ko o tsenye seatla mo sehubeng sa gago.” A tsenya seatla mo sehubeng sa gagwe. Ya re a se ntsha, a fitlhela seatla sa gagwe se tletse lepero se le sesweu jaaka semathana.


text:
A laola a re: “Tsenya seatla gape mo kobong ya gago.” A se busetsa mo kobong ya gagwe. Ya re a se ntsha, a fitlhela se tshwana gape le nama ya gagwe.


text:
“Mme fa ba sa go dumele, ba sa utlwe thuto ya sesupo sa ntlha, ba tla dumela thuto ya sesupo sa bobedi.


text:
Mme fa ba sa dumele ditshupo tsoo pedi, ba sa utlwe lentswe la gago, o ge metsi mo nokeng ya Nile, o a tshololele fa go omileng. Foo metsi a o a gileng mo nokeng a tla fetoga madi teng foo.”


text:
Mme Moše a raya Morena a re: “Ao! Morena, ga ke itse go bua sentle, fa e sa le ke tsalwa go fitlhelela kajeno, o ntse o bua le motlhanka wa gago. Gonne ke molomo o bonya, ke loleme lo bonya.”


text:
Ke fa Morena a mmotsa a re: “Ke mang yo o fileng motho molomo, ke mang yo o dirang motho semumu gongwe sesusu gongwe mmoni gongwe sefofu? A ga se nna Morena?


text:
Ke fa Morena a tukela Moše bogale a re: “A ga ke re, Arone mogoloo wa Molefi o teng? Ke itse gore ene o itse go bua sentle. E bile o e tla, o tsile go go kgatlhantsha, mme e tla re a go bona, a itumele ka pelo yotlhe.


text:
Bua nae, o tsenye mafoko mo molomong wa gagwe, mme ke tla nna le molomo wa gago le molomo wa gagwe, ke lo ruta tse lo tla di dirang.


text:
Moše a tsamaya, a boela kwa go Jetoro mogwagwadiagwe, a mo raya a re: “A ko o ntetlelele gore ke boele kwa go ba ga etsho ba ba nnang kwa Egepeto, ke ye go bona gore a ba sa ntse ba phela.” Jetoro a raya Moše a re: “Yaa ka kagiso!”


text:
Morena a raya Moše a sa le kwa Midiane a re: “Boela kwa Egepeto, gonne banna botlhe ba ba neng ba rata go go bolaya ba sule.”


text:
Ke fa Moše a tsaya mosadi wa gagwe le bomorwawe, a ba palamisa diesele, a boela kwa lefatsheng la Egepeto. Moše a bo a tshotse thobane ya Modimo ka letsogo.


text:
Morena a laela Moše jaana a re: “E re ka o le mo tseleng go boela kwa Egepeto, o tlhokomele gore o dire dikgakgamatso fa pele ga Farao tse ke di tsentseng mo diatleng tsa gago. Fela nna ke tla thatafatsa pelo ya gagwe, mo a se neng a leseletsa morafe go ka huduga.


text:
Mme ke go laola ke re: Naya morwaake tsela gore a ye go ntirela, mme fa o ka gana go mo lesa a tsamae, ke tla bolaya morwao wa ntlha.’ ”


text:
Ke fa Siphora a tsaya thipa ya letlapa, a rupisa morwawe, a se latlhela fa dinaong tsa ga Moše a re: “Kana o mogatsaake wa madi!”


text:
Mme Morena o ne a laetse Arone a re: “Yaa o kgatlhantshe Moše kwa sekakeng.” A ya a kgatlhana nae kwa thabeng ya Modimo, a mo atla.


text:
Ke fa Moše a begela Arone mafoko otlhe a Morena o mo romileng ka ona le ditshupo tsotlhe tse o di mo laoletseng.


text:
Arone a bolela mafoko otlhe a Morena o neng a a buile le Moše, mme Moše a dira ditshupo tsele fa pele ga matlho a morafe.


text:
Morafe wa dumela. Ya re ba sena go utlwa gore Morena o etse Baiseraele tlhoko, o bonye pogisego ya bone, ba inama, ba obamela Modimo.


text:
Morago ga moo Moše le Arone ba ya kwa go Farao, ba mo raya ba re: “Morena, Modimo wa Iseraele, o bua jaana a re: ‘Lesa morafe wa me o ye go ntirela moletlo mo sekakeng!’ ”


text:
Farao a fetola a re: “Morena ke mang yo ke tshwanetseng go mo utlwa, ka naya Baiseraele tsela? Ga ke itse Morena, le gona ga nka ke ka lesa Baiseraele go tsamaya.”


text:
Bone ba re: “Modimo wa Bahebere o kgatlhanye le rona. Nte re ye kwa sekakeng ka leeto la malatsi a le mararo, re direle Morena, Modimo wa rona, ditlhabelo, e se re gongwe a re wela ka leroborobo gongwe ka tšhaka.”


text:
Kgosi ya Egepeto ya ba raya ya re: “Lona, Moše le Arone, lo dielang batho mo ditirong tsa bone? Yaang kwa ditirong tsa lona.”


text:
Farao a ba a re: “Bonang, ba setse ba atile thata mo lefatsheng la rona. Jaanong a lona lo rata go ba ikhutsisa mo ditirong tsa bone?”


text:
“Lo se ka lwa tlhola lo naya morafe lotlhaka lwa go bopa diekana jaaka pele. A ba ye ka bosi, ba ikgobokanyetse lotlhaka.


text:
Mme palo ya diekana e ba e dirileng pele lo e batle mo go bone, lo se ka lwa e fokotsa; gonne bone ke ditshwakga. Ke ka moo ba goang ba re: ‘Re lese re ye re direle Modimo wa rona ditlhabelo!’


text:
Ke fa bagobagobetsi ba morafe le baokamedi ba ona ba tswa ba raya morafe ba re: “Farao o bua jaana a re: ‘Ga nka ke ka lo naya lotlhaka.


text:
Yaang ka nosi lo ipatlele lotlhaka, kwa lo ka lo bonang teng, mme tiro ya lona ga e ne e fokodiwa ka gope.’ ”


text:
Mme bagobagobetsi ba ba potlakisa ba re: “Fetsang ditiro tsa lona tsa letsatsi ka nako ya tsona jaaka pele, fa lo sa ntse lo fiwa lotlhaka.”


text:
Baokamedi ba e leng Baiseraele ba ba neng ba beilwe ke bagobagobetsi ba ga Farao mo go bone ba itewa, ba bodiwa ga twe: “Ke ka ntlha ya eng, fa maabane le kajeno lo sa fetsa palo ya diekana e lo e laetsweng jaaka gale?”


text:
Ke fa baokamedi ba e leng Baiseraele ba ya kwa go Farao ba mo goela ba re: “Ke ka ntlha ya eng, fa o direla batlhanka ba gago jaana?


text:
Batlhanka ba gago ga ba fiwe lotlhaka, mme ba ntse ba re raya ba re: ‘Bopang diekana!’ Bona, batlhanka ba gago ba a itewa, morafe wa gago o dirwa baleofi.”


text:
Mme a fetola a re: “Ditshwakga ke lona, lo metlapa! Ke ka moo lo buang lo re: ‘Re lese re ye re direle Morena ditlhabelo!’


text:
Ke fa baokamedi ba e leng Baiseraele ba iphitlhela ba le mo bothateng ka lefoko le le reng: “Lo se ka lwa fokotsa palo ya diekana tsa lona e e beilweng ya letsatsi le letsatsi.”


text:
Ba ba raya ba re: “A Morena a lo bone, a lo atlhole; gonne lo re nkgisitse fa pele ga Farao le batlhanka ba gagwe, lwa ba lwa tsenya tšhaka mo diatleng tsa bone go re bolaya.”


text:
Moše a boela kwa Moreneng a re: “Morena, ke ka ntlha ya eng, fa o direla morafe o bosula? A o nthometse gona?


text:
Fa e sa le ke tsena kwa go Farao go bua ka leina la gago, a simolola go direla morafe o bosula. Le gona ga o ise o golole morafe wa gago gope.”


text:
Mme Morena a raya Moše a re: “Jaanong o tla bona se ke tla se direlang Farao. Gonne o tla ba naya tsela, a pateleditswe ke letsogo le le thata. Ee, o tla ba leleka mo lefatsheng la gagwe, a pateleditswe ke letsogo le le thata.”


text:
Ke iponaditse mo go Aborahame le mo go Isaka le mo go Jakobe ke le Modimo Mothatayotlhe, mme ga ke a ka ka ikitsise mo go bone ka leina la me la Morena.


text:
Le gona ke dirile kgolagano ya me nabo, ka ba solofetsa go ba naya lefatshe la Kanana, lefatshe la boeng jwa bone, le ba neng ba le baeng mo go lone.


text:
Le gona ke utlwile diphegelo tsa Baiseraele ba ba gatelelwang ke Baegepeto ka botlhanka, ka gopola kgolagano ya me.


text:
Ka moo, raya Baiseraele o re: ‘Ke nna Morena, ke tla lo ntsha mono, ke lo rola morwalo wa go direla Baegepeto, ke lo golola mo botlhankeng jwa lona, ke lo pholosa ka letsogo le le otlologileng le ka dipetso tse dikgolo.


text:
Ke tla lo tshola gore lo nne morafe wa me; ke tla nna Modimo wa lona, mme lo tla itse gore ke nna Morena Modimo wa lona yo o lo ntshang mono, a lo rola morwalo wa go direla Baegepeto.


text:
“ ‘Ke tla lo fitlhisa kwa lefatsheng lele le ke le tsholeleditseng letsogo ka ikano gore ke tla le naya Aborahame le Isaka le Jakobe. Ruri, nna Morena, ke tla le lo naya go nna boswa.’ ”


text:
Moše a bolelela Baiseraele jalo, mme ba se ka ba mo reetsa ka ntlha ya go fela pelo ka botlhanka jo bo setlhogo.


text:
Mme Moše a bua fa pele ga Morena a re: “Bona, fa Baiseraele ba sa nkutlwe, Farao ene o tla nkutlwa jang, ke le yo o sa itseng go bua sentle.”


text:
Ke fa Morena a bua le Moše le Arone, a ba laela go ya kwa Baiseraeleng le kwa go Farao, kgosi ya Egepeto, go ba bolelela gore re romilwe go ntsha Baiseraele mo lefatsheng la Egepeto.


text:
Ditlhogo tsa malapa a borraabo ke tse: Bomorwa Rubene, motsalwapele wa ga Iseraele, ke Henoge le Phalo le Heserone le Karemi. Ke tsona ditso tsa ga Rubene.


text:
Bomorwa Simeone ke Jemuele le Jamine le Ohate le Jagine le Sohare le Saule, morwa mosadi wa Mokanana. Ke tsona ditso tsa ga Simeone.


text:
Maina a bomorwa Lefi ka go tlhomagana ga bone ke a: Geresone le Kahathe le Merari. Dinyaga tsa bophelo jwa ga Lefi di ne di le 137.


text:
Bomorwa Kahathe ke Amerame le Isehare le Heberone le Usiele. Dinyaga tsa bophelo jwa ga Kahathe di ne di le 133.


text:
Amerame a tsaya Jogebete, rakgadiagwe, go nna mosadi wa gagwe; ene a mo tsalela Arone le Moše. Dinyaga tsa bophelo jwa ga Amerame di ne di le 137.


text:
Arone a tsaya Eliseba, morwadia Aminatabe, kgaitsadia Nasone, go nna mosadi wa gagwe, a tsala nae Natabe le Abihu le Eleasare le Ithamare.


text:
Eleasare, morwa Arone, a tsaya mosadi mo go bomorwadia Phutiele; a tsala Phinehase nae. Ke tsona ditlhogo tsa borra-Balefi ka fa ditsong tsa bone.


text:
Arone le Moše ke bone ba Morena o ba laetseng a re: “Ntshang Baiseraele mo lefatsheng la Egepeto, ba rulagantswe ka fa mephatong ya bone.”


text:
Ke bone ba ba buileng le Farao, kgosi ya Egepeto, go hudusa Baiseraele mo Egepeto, e bong Moše le Arone.


text:
Morena a raya Moše a re: “Ke nna Morena. Bolelela Farao, kgosi ya Egepeto, dilo tsotlhe tse ke tla di buang nao.”


text:
Morena a raya Moše a re: “Bona, ke go dirile modimo wa ga Farao, mme Arone mogoloo o tla nna moporofeti wa gago.


text:
Wena o mmolelele tsotlhe tse ke di go laelang, mme Arone mogoloo o tla di bua le Farao gore a lese Baiseraele ba huduge mo lefatsheng la gagwe.


text:
Fela nna ke tla thatafatsa pelo ya ga Farao, ke ntsifatsa ditshupo tsa me le digakgamatso tsa me mo lefatsheng la Egepeto.


text:
Farao ga a ka ke a lo utlwa, mme ke tla baya seatla sa me mo Egepeto, ke hudusa mephato ya me, e bong morafe wa me wa Baiseraele, mo lefatsheng la Egepeto ka dipetso tse dikgolo.


text:
Motlhang ke otlololelang Baegepeto letsogo la me, ke ntsha Baiseraele mo gare ga bone, foo Baegepeto ba tla lemoga gore ke nna Morena.”


text:
“Fa Farao a bua le lona a re: ‘Itshupeng ka kgakgamatso,’ o ree Arone o re: ‘Tsaya thobane ya gago, o e latlhele fa pele ga Farao; e tla fetoga noga.’ ”


text:
Ke fa Moše le Arone ba ya kwa go Farao, ba dira ka fa Morena a ba laetseng ka teng; Arone a latlhela thobane ya gagwe fa pele ga Farao le fa pele ga batlhanka ba gagwe, ya fetoga noga.


text:
Jaanong Farao a bitsa batlhalefi le baitseanape, mme dingaka tsa Egepeto le tsona tsa dira jalo ka mereo ya tsona.


text:
Mongwe le mongwe a latlhela thobane ya gagwe fa fatshe, tsa fetoga dinoga, mme thobane ya ga Arone ya metsa dithobane tsa bone.


text:
Yaa kwa go Farao ka masa – bona, o tla ya kwa nokeng – o eme fa losing lwa noka ya Nile go mo kgatlhantsha gona, o tsee thobane e e fetogileng noga ka letsogo,


text:
o mo ree o re: ‘Morena Modimo wa Bahebere o nthomile kwano go wena a re: Ke sa le ke go raya ke re: Lesa morafe wa me gore o ye go ntirela mo sekakeng! Mme bona, ga ò ise o utlwe go fitlhelela jaanong.


text:
Morena o bua jaana a re: Se o tla lemogang ka sona gore ke nna Morena, ke se: Ke tla itaya metsi a noka ka thobane e ke e tshotseng, mme a tla fetoga madi.


text:
Ditlhapi tse di mo nokeng di tla swa, noka e be e nkge sebodu; mme Baegepeto ba tla bifelwa ke go nwa metsi a noka.’ ”


text:
Morena a raya Moše a re: “Raya Arone o re: ‘Tsaya thobane ya gago, o otlolole letsogo godimo ga metsi a Baegepeto le godimo ga dinoka tsa bone le dinokana tsa bone le matsha a bone le megobe yotlhe, fa metsi a phuthegelang teng gore a fetoge madi.’ Madi a tla nna teng mo lefatsheng lotlhe la Egepeto le mo megopong ya logong le ya letsopa.”


text:
Moše le Arone ba dira ka fa Morena a laotseng ka teng: A tsholetsa thobane, a itaya metsi a a mo nokeng ya Nile, Farao le batlhanka ba gagwe ba ntse ba lebile. Ke fa metsi aotlhe a a mo nokeng ya Nile a fetoga madi.


text:
Ditlhapi tse di mo nokeng tsa swa, noka ya nkga mo Baegepeto ba bileng ba palelwa ke go nwa metsi a noka. Ga nna madi mo lefatsheng lotlhe la Egepeto.


text:
Dingaka tsa Egepeto le tsona tsa dira fela jalo ka mereo ya tsona. Mme pelo ya ga Farao ya nna ya thatafala, a se ka a ba utlwa, jaaka Morena a boletse.


text:
Baegepeto botlhe ba epa metsi a a nowang mo ditlhakoreng tsa noka, ka ba ne ba palelwa ke go nwa metsi a noka.


text:
Ke fa Morena a raya Moše a re: “Yaa kwa go Farao, o mo ree o re: ‘Morena o bua jaana a re: Lesa morafe wa me, o ye go ntirela!


text:
Noka e tla nyeula digwagwa, di tla tlhatloga, di tsena mo ntlong ya gago le mo ntlwaneng ya borobalo ya gago le mo bolaong jwa gago le mo matlong a batlhanka le a morafe wa gago le mo dipesetsong tsa gago le mo megopong ya gago ya bodubelo.


text:
Jaanong Morena a raya Moše a re: “Raya Arone o re: ‘Otlolola letsogo o tshwere thobane ya gago godimo ga dinoka le dinokana le matsha, o tlhatlosetse digwagwa mo lefatsheng la Egepeto.’ ”


text:
Arone a otlolola letsogo godimo ga metsi a Egepeto; mme digwagwa tsa tlhatloga, tsa farafara lefatshe la Egepeto.


text:
Mme dingaka le tsona tsa dira jalo ka mereo ya tsona, tsa tlhatlosetsa digwagwa mo lefatsheng la Egepeto.


text:
Ke fa Farao a bitsa Moše le Arone a re: “Nthapeleleng Morena gore a tlose digwagwa mo go nna le mo morafeng wa me. Foo ke tla naya morafe tsela gore o ye go direla Morena ditlhabelo.”


text:
Moše a fetola Farao o re: “A tlotlo e nne ya gago! A ko o mpolelele nako ya go rapelela wena le batlhanka ba gago le morafe wa gago gore digwagwa di nyelediwe leng, di tlosiwe leng mo go wena le mo malapeng a gago, di nne mo nokeng fela?”


text:
Farao a re: “A e nne kamoso!” Moše a re: “Go tla dirafala ka fa o buileng ka teng gore o tle o itse, fa go se na ope yo o tshwanang le Morena, Modimo wa rona.


text:
Digwagwa di tla tlosiwa jalo mo go wena le mo malapeng a gago le mo batlhankeng ba gago le mo morafeng wa gago, di nna mo nokeng fela.”


text:
Ya re Moše le Arone ba sena go tlogela Farao, Moše a goela kwa Moreneng ka ntlha ya digwagwa tse a di rometseng Farao.


text:
Morena a dira ka fa thapelong ya ga Moše: Digwagwa tsa swela mo matlong le mo malapeng le kwa masimo.


text:
Ya re Farao o bona fa a imologile, a boela a thatafatsa pelo ya gagwe gape, a se ka a ba utlwa, fela jaaka Morena a boleletse pele.


text:
Jaanong Morena a bua le Moše a re: “Raya Arone o re: ‘Tsholetsa thobane ya gago, o itee lerole la lefatshe gore le fetoge menang mo lefatsheng lotlhe la Egepeto.’ ”


text:
Ba dira jalo; Arone a tsholetsa letsogo a tshwere thobane ya gagwe, a itaya lerole la lefatshe. Ke fa menang e tlela batho le diruiwa. Lerole lotlhe la lefatshe la fetoga menang mo lefatsheng lotlhe la Egepeto.


text:
Dingaka le tsona tsa leka jalo ka mereo ya tsona gore di dire menang, mme tsa palelwa. Menang ya tlala mo bathong le mo diruiweng.


text:
Ke fa dingaka di raya Farao di re: “Ke tiro ya Modimo.” Mme pelo ya ga Farao ya nna e thatafetse, a se ka a ba utlwa, fela jaaka Morena a boleletse pele.


text:
Ke fa Morena a raya Moše a re: “Phakela ka masa, o eme fa pele ga Farao – bona, o tla ya kwa nokeng – o mo ree o re: ‘Morena o sa ntse a bua jalo a re: Lesa morafe wa me, o ye go ntirela!


text:
Gonne fa o sa lese morafe wa me go tsamaya, ke tla romela diboba gore di go tlhasele le batlhanka ba gago le morafe wa gago le matlo a gago. Matlo a Baegepeto a tla tlala diboba le mmu o a emeng mo go ona.


text:
Mme ka letsatsi leo ke tla tlhaola lefatshe la Gosene le morafe wa me o agileng mo go lone gore go se ka ga nna diboba teng; ke gona o tla itseng gore ke nna Morena mo lefatsheng lotlhe.


text:
Ke tla baya molelwane wa phemelo fa gare ga morafe wa me le morafe wa gago. Sesupo seo se tla dirafala kamoso.’ ”


text:
Morena a dira jalo. Diboba tsa tla ka bontsi mo ntlong ya ga Farao le mo matlong a batlhanka ba gagwe le mo lefatsheng lotlhe la Egepeto. Lefatshe la tlhokofadiwa ke diboba.


text:
Ke fa Farao a bitsa Moše le Arone a re: “Yaang lo direle Modimo wa lona ditlhabelo mo lefatsheng le.”


text:
Moše a fetola a re: “Ga go a siama go dira jalo. Gonne re tlhabela Morena Modimo wa rona tse e leng maila mo go Baegepeto. Jaanong fa re dira ditlhabelo tse e leng maila mo go Baegepeto mo matlhong a bone, a ga ba kitla ba re kgobotletsa ka majwe?


text:
Re lese re ye kwa sekakeng leeto la malatsi a mararo, re direle Morena Modimo wa rona ditlhabelo, jaaka Morena a re laetse.”


text:
Farao a re: “Ke tla lo naya tsela gore lo direle Morena Modimo wa lona ditlhabelo mo sekakeng. Fela lo se ka lwa ya kgakala thata. Le gona lo nthapelele.”


text:
Moše a re: “E tla re ke sena go go tlogela, ke rapele Morena gore diboba di tloge mo go Farao le mo batlhankeng ba gagwe le mo morafeng wa gagwe kamoso. Fela Farao a se ka a boelela tsa go fora, a gana go lesa morafe go ya go direla Morena ditlhabelo.”


text:
Mme Morena a dira ka fa thapelong ya ga Moše, a tlosa diboba mo go Farao le mo batlhankeng ba gagwe le mo morafeng wa gagwe, ga se ka ga sala seboba sepe.


text:
Ke fa Morena a raya Moše a re: “Yaa kwa go Farao, o mo ree o re: ‘Morena Modimo wa Bahebere o bua jaana a re: Lesa morafe wa me, o ye go ntirela!


text:
foo letsogo la Morena le tla itaya diruiwa tsa gago tse di mo nageng, e bong dipitse le diesele le dikammele le dikgomo le dinku ka leroborobo le le setlhogo.


text:
Mme Morena o tla farologanya diruiwa tsa Baiseraele le tsa Baegepeto: Ga go kitla go swa sepe sa dilo tsa Baiseraele.


text:
Morena a dirafatsa lefoko leo ka letsatsi la kamoso: Ga swa diruiwa tsotlhe tsa Baegepeto, mme ga se ka ga swa sepe sa diruiwa tsa Baiseraele.


text:
Ke fa Farao a romela go ya go tlhola, a fitlhela go sa swa sepe sa diruiwa tsa Baiseraele, mme pelo ya ga Farao ya nna e ntse e thatafetse, a se ka a rebola morafe go tsamaya.


text:
Jaanong Morena a raya Moše le Arone a re: “Tsayang mosidi mo leisong ka diatla tse pedi, mme a Moše a o gasetse kwa legodimong fa pele ga Farao.


text:
Mosidi oo o tla fetoga lerole le le boleta godimo ga lefatshe lotlhe la Egepeto; go tla tswa diso tse di rurugang, di direge ditlhagala tse di phunyegang mo bathong le mo diruiweng mo lefatsheng lotlhe la Egepeto.”


text:
Ba tsaya mosidi wa leiso, ba ema fa pele ga Farao, mme Moše a o gasetsa kwa godimo; ga tswa diso tse di rurugang, tsa direga ditlhagala tse di phunyegang mo bathong le mo diruiweng.


text:
Mme dingaka tsa palelwa ke go ema fa pele ga Moše ka ntlha ya ditlhagala; gonne dingaka di ne di dulwe ke ditlhagala le Baegepeto botlhe.


text:
Mme Morena a thatafatsa pelo ya ga Farao gore a se ka a ba utlwa, fela jaaka Morena a boleletse Moše.


text:
Morena a ba a raya Moše a re: “Phakela kamoso, o eme fa pele ga Farao, o mo ree o re: ‘Morena Modimo wa Bahebere o bua jaana a re: Lesa morafe wa me, o ye go ntirela!


text:
Gonne ka nako e ke tla romela dipetso tsotlhe tsa me kwa teng ga pelo ya gago le kwa batlhankeng ba gago le kwa morafeng wa gago gore o tle o itse fa go se na ope yo o tshwanang le nna mo lefatsheng lotlhe.


text:
Gonne nka bo ke ntshitse letsogo, ka go bolaya le morafe wa gago ka leroborobo, mo o ka bong o fedisitswe mo lefatsheng.


text:
Mme se ke go boloketseng bophelo ka ntlha ya sona ke go re, ke go bontshe thata ya me gore ba tumise leina la me mo lefatsheng lotlhe.


text:
Bona, kamoso go le kana ke tla nesa sefako se se boitshegang thata, se go iseng go ke go ne se se tshwanang naso mo Egepeto go tloga tshimologong ya Egepeto go fitlhelela kajeno.


text:
Jaanong he, roma o femele diruiwa tsa gago le tsotlhe tse e leng tsa gago tse di kwa nageng; gonne batho botlhe le diruiwa tse di fitlhelwang kwa nageng, di sa tshabela kwa matlong, di tla bolawa ke sefako, di swa.’ ”


text:
Jaanong yo o neng a boifa lefoko la Morena mo batlhankeng ba ga Farao, a tshabisetsa ba lapa la gagwe le diruiwa tsa gagwe mo matlong.


text:
Mme yo o neng a sa ele lefoko la Morena tlhoko ka pelo, a lesa ba gagwe le diruiwa tsa gagwe kwa nageng.


text:
Jaanong Morena a raya Moše a re: “Tsholeletsa letsogo kwa godimo gore go ne sefako mo lefatsheng lotlhe la Egepeto, se rothothe batho le diruiwa le dijwalo tsotlhe tsa masimo mo lefatsheng la Egepeto.”


text:
Moše a tsholeletsa thobane ya gagwe kwa godimo; mme Morena a dumisa maru, a nesa sefako le ditladi tsa ratha lefatshe. Morena a nesa sefako jalo mo lefatsheng la Egepeto.


text:
Sefako sa na, magadima a ntse a gadima mo gare ga sefako mo go boitshegang thata; e le sefako se se iseng se ke se ne se le kalo mo lefatsheng lotlhe la Egepeto, fa e sa le setšhaba se simolola go nna mo go lone.


text:
Mo lefatsheng lotlhe la Egepeto sefako sa bolaya dilo tsotlhe tse di neng di le kwa nageng, batho le diruiwa. Le gona sefako sa senya dijwalo tsotlhe tsa masimo, sa roba ditlhare tsotlhe tsa naga.


text:
Ke fa Farao a roma, a bitsa Moše le Arone, a ba raya a re: “Jaanong ke leofile. Morena o siame, mme nna le morafe wa me ga re a siama.


text:
Nthapeleleng Morena. Ditumo tsa maru tsa Modimo le sefako le magadima di feta tekanyo. Ke tla lo lesa gore lo tsamae; ga nke ke tlhola ke lo dia.”


text:
Moše a mo raya a re: “E tla re ke sena go tswa mo motseng, ke tsholeletse mabogo kwa Moreneng; ditumo tsa maru di tla khutla, sefako se kgaotsa gore o tle o itse fa lefatshe e le la Morena.


text:
Jaanong ya re Moše a sena go tlogela Farao le go tswa mo motseng, a tsholeletsa mabogo kwa Moreneng, a rapela; mme ditumo tsa maru le sefako tsa khutla, pula e sa tlhole e tshologela mo lefatsheng.


text:
Mme ya re Farao a bona gore pula le sefako le ditumo tsa maru di khutlile, a leofela pele, a thatafatsa pelo ya gagwe, ene le batlhanka ba gagwe.


text:
Pelo ya ga Farao ya thatafala jalo, mme a se ka a lesa Baiseraele gore ba tsamae, jaaka Morena a ne a boleletse pele ka Moše.


text:
Morena a ba a raya Moše a re: “Yaa kwa go Farao; gonne ke thatafaditse pelo ya gagwe le dipelo tsa batlhanka ba gagwe gore ke dirafatse ditshupo tsa me tseo mo gare ga bone.


text:
Le gona o bolelele bana ba gago le bana ba bana ba gago ka fa ke bonaditseng thata ya me mo go Baegepeto ka teng le ditshupo tsa me tse ke di dirileng mo go bone gore lo tle lo itse, fa e le nna Morena.”


text:
Moše le Arone ba ya kwa go Farao, ba mo raya ba re: “Morena, Modimo wa Bahebere, o bua jaana a re: ‘O tla gana goleele go le kae go ikokobetsa fa pele ga me? Lesa morafe wa me, o ye go ntirela!


text:
E tla khurumetsa lefatshe lotlhe, fa motho a tla beng a palelwe ke go bona mmu; e tla ja masalela a a setseng a lo a tlogeletsweng ke sefako, e ja ditlhare tsotlhe tse di lo ungwelang kwa nageng.


text:
E tla tlala mo matlong a gago le mo matlong a batlhanka botlhe ba gago le mo matlong a Baegepeto botlhe; e le tsie e borraago le borraago-mogolo ba iseng ba ke ba e bone, fa e sale ba nna mo lefatsheng go fitlha letsatsing la kajeno.’ ” Ke fa a retologa, a tswa, a tlogela Farao.


text:
Batlhanka ba ga Farao ba sala ba mo raya ba re: “Monna yo, o tla re isa mo tatlhegong goleele go le kae? Lesa batho bao ba direle Morena, Modimo wa bone! A ga o ise o lemoge gore Egepeto o tla wela mo tatlhegong?”


text:
Moše le Arone ba busediwa gape kwa go Farao, mme a ba raya a re: “Yaang lo direle Morena Modimo wa lona! Mme go tla tsamaya bomang?”


text:
Moše a araba a re: “Re tla tsamaya le bana ba rona le batsofe ba rona, re tsamaya le bomorwaa-rona le bomorwadia-rona, re na le matsomane a rona le metlhape ya rona; gonne ke moletlo wa Morena mo go rona.”


text:
Farao a ba raya a re: “A Morena a nne le lona, fa nka lo lesa go tsamaya, lona le bana ba lona! Itiseng, lo ikaeletse go dira bosula!


text:
Legoka! A go tsamae lona banna fela, lo direle Morena; gonne ke sona se lo se eleditseng.” Mme ba lelekwa fa pele ga Farao.


text:
Morena a raya Moše a re: “Tsholeletsa lefatshe la Egepeto letsogo gore tsie e tle mo go lone, e je dimela tsotlhe tsa lefatshe tse sefako se di sadisitseng.”


text:
Moše a tsholeletsa lefatshe la Egepeto thobane ya gagwe; ke fa Morena a fokisa phefo ya botlhabatsatsi mo lefatsheng ka letsatsi leo le bosigo jotlhe. Ya re bo sa, phefo ya botlhabatsatsi ya tlisa tsie.


text:
Tsie ya tlala ka lefatshe lotlhe la Egepeto, ya nna mo nageng yotlhe eo, e le segopa se segolo thata, se pele ga sona go iseng go ke go tle tsie e e kana ka yona; le gona morago ga sona ga e kitla e tlhola e tla gape e le kalo.


text:
Ya khurumetsa lefatshe lotlhe, mo lefatshe le se kang la tlhola le bonala; ya ja dimela tsotlhe tsa lefatshe le maungo otlhe a ditlhare tse di sadisitsweng ke sefako; ga se ka ga sala botala bope mo ditlhareng le mo go tse di medileng tsa naga mo lefatsheng lotlhe la Egepeto.


text:
Ke fa Farao a bitsa Moše le Arone ka potlako a re: “Ke leofetse Morena, Modimo wa lona, le lona ke lo leofetse.


text:
Mme jaanong a ko lo itshwarele boleo jwa me gangwe fela e le la bofelo, lo rapele Morena Modimo wa lona gore a tlose loso loo mo go nna.”


text:
Mme Morena a sokolola phefo, a fokisa phefo e kgolo thata ya bophirimatsatsi; ya tsaya tsie, ya e latlhela kwa Lewatleng la Motlhaka, ga se ka ga sala tsie epe mo nageng yotlhe ya Egepeto.


text:
Morena a ba a raya Moše a re: “Tsholeletsa letsogo kwa godimo gore go nne lefifi mo lefatsheng la Egepeto le e keteng motho a ka le tshwara ka seatla.”


text:
Moše a tsholeletsa letsogo kwa godimo, ga nna lefifi le lentshontsho mo lefatsheng lotlhe la Egepeto malatsi a le mararo.


text:
Batho ba bo ba sa bonane; motho a se ka a nanoga fa a ntseng teng malatsi a le mararo. Mme Baiseraele bone ba ntse ba na le lesedi fa ba agileng teng.


text:
Jaanong Farao a bitsa Moše a re: “Yaang lo direle Morena. Fela dinku tsa lona le dikgomo tsa lona lo di tlogele. A bana ba lona ba tsamae le lona.”


text:
Moše a gana a re: “Tota le wena o tshwanetse go re naya diruiwa tsa ditlhabelo tsa tebogo le phiso gore di ye le rona, re tle re direle Morena, Modimo wa rona, ka tsona.


text:
Gape, diruiwa tsa rona le tsona di tshwanetse go ya le rona, go se ka ga sala le e seng e le nngwe fela. Gonne re tlhola mo go tsona tse re tla direlang Morena Modimo wa rona ka tsona. Kana rona ga re itse tse re tshwanetseng go direla Morena ka tsona, re ise re fitlhe teng.”


text:
Farao a mo raya a re: “Tsamaya o ntlogele, o itise gore o se ka wa bona sefatlhego sa me gape; gonne ka letsatsi le o bonang sefatlhego sa me ka lone, o tla swa.”


text:
Jaanong Morena a raya Moše a re: “Ke tla tlisa petso e nngwe gape e ke tla watlhayang Farao le Baegepeto ka yona; morago ga moo o tla lo naya tsela gore lo tloge mono; e bile o tla lo leleka ka thata mogang a lo lesang go huduga gotlhe.


text:
A ko o bolele mo ditsebeng tsa morafe gore monna mongwe le mongwe a lope dilo tsa selefera le tsa gouta mo go yo o bapileng nae; le mosadi mongwe le mongwe a di lope jalo mo mosading yo o bapileng nae.”


text:
Mme Morena a naya morafe go bona bopelotlhomogi mo go Baegepeto. Le monna yoo, e bong Moše, a kaiwa mogolo thata ke batlhanka ba ga Farao le morafe otlhe.


text:
Moše a raya Farao a re: “Morena o bua jaana a re: ‘Gare ga bosigo ke tla photlaphotla lefatshe la Egepeto.


text:
Mme go tla swa bana ba maitibolo botlhe mo lefatsheng la Egepeto, go simolola ka morwa Farao wa ntlha yo o tla nnang mo sedulong sa gagwe sa bogosi, go ya ngwaneng wa ntlha wa lelata le le fa morago ga lelwala le maitibolo otlhe a diruiwa.


text:
Foo go tla nna selelo se segolo mo lefatsheng lotlhe la Egepeto se se iseng se ke se nne teng ka gope se le kalo, le gona se se se kitlang se tlhola se nna teng ka motlha ope se le kalo.


text:
Mme mo go Baiseraele botlhe ga go kitla go nna le ntšwa e e dumang, e bogola motho gongwe seruiwa gore lo itse, fa Morena a farologanya Baegepeto le Baiseraele.’


text:
Foo batlhanka botlhe bao ba gago ba tla tla kwa go nna ka boikokobetso, ba nkhubamela ba re: ‘Huduga, wena le morafe otlhe o o go salang morago!’ Morago ga moo ke tla huduga.” Ke fa Moše a tswa, a tlogela Farao ka bogale jo bo tukang.


text:
Mme Morena a raya Moše a re: “Farao ga a kitla a lo utlwa, mme e le gore dikgakgamatso tsa me di ntsifale mo lefatsheng la Egepeto.”


text:
Moše le Arone ba ne ba dira dikgakgamatso tsotlhe tseo fa pele ga Farao, mme Morena a thatafatsa pelo ya ga Farao mo a sa kgoneng go lesa Baiseraele go huduga mo lefatsheng la gagwe.


text:
“A kgwedi eno e nne tshimologo ya dikgwedi mo go lona; a e nne ya ntlha ya dikgwedi tsa ngwaga mo go lona.


text:
Bolelelang phuthego yotlhe ya Baiseraele lo re: A mong wa lapa mongwe le mongwe a tsee kwanyana ka la lesome la kgwedi e. Kwana e nne nngwe fela mo lapeng.


text:
Mme fa ba lapa lengwe ba sa lekane go ka fetsa kwanyana yotlhe, foo a a e tsee mmogo le yo o bapileng nae yo o gaufi le ntlo ya gagwe ka fa palong ya batho; lo batlele kwanyana batho ba ba lekanyeng go ka e fetsa.


text:
Kwanyana a e nne e tonanyana e e itekanetseng ya ngwaga o le mongwe, lo e tsee mo dinkung gongwe mo dipoding.


text:
E tlhatlheleng go be go fitlhe letsatsi la 14 la kgwedi eno; foo bontsi jotlhe jwa phuthego ya Baiseraele ba e tlhabe mantsiboa ka lotlatlana.


text:
A ba tsee madi a yona, ba a tshase mo dintlheng tsoo pedi tsa mojako le mo mophakaregong mo matlong a ba e jelang mo go ona.


text:
Nama ya yona a ba e je bosigo joo e besitswe mo molelong; ba e je le dinkgwe tse di sa bedisiwang le merogo e e galakang.


text:
Lo se ka lwa e ja e le tala; le gona a e se ka ya apewa ka metsi, mme a e besiwe ka molelo, le tlhogo le memomo le mateng a yona mmogo.


text:
Lo se ka lwa sadisa sepe sa yona go ya mosong. Fa go setse sengwe sa yona, sa selwa, lo se fise ka molelo.


text:
E jeng jaana: Lo e je lo itlamile matheka, lo rwele ditlhako mo dinaong tsa lona, lo tshotse dithobane tsa lona ka mabogo; lo e je ka potlako. Ke yona Tlolaganyo ya Morena.


text:
“Gonne ke tla photlaphotla lefatshe la Egepeto bosigo joo, ke bolaya maitibolo otlhe a batho le a diruiwa mo lefatsheng la Egepeto. Ke tla dirafatsa katlholo le petso jalo mo medimong yotlhe ya Egepeto, nna Morena.


text:
Mme madi ao e tla nna sesupo sa lona mo matlong a lo leng mo go ona. Fa ke bona madi ao, ke tla lo feta gore kwatlhao e e bolayang e se ka ya lo wela, fa ke itaya lefatshe la Egepeto.


text:
Letsatsi leo a e nne la segopotso mo go lona, lo le tshegetse, e nne moletlo wa Morena; lo le tshegetse jalo mo ditsong tsotlhe tsa lona, e nne molao o o sa khutleng.


text:
“Lo je dinkgwe tse di sa bedisiwang malatsi a supa. Lo tlose letlhabego mo matlong a lona ka letsatsi la ntlha. Gonne mongwe le mongwe yo o jang dinkgwe tse di bedisitsweng go tloga letsatsing la ntlha go ya tsatsing la bosupa o tshwanetse go nyelediwa mo go Iseraele.


text:
Ka letsatsi la ntlha lo kgobokane go nna phuthego e e boitshepo, le ka letsatsi la bosupa lo dire jalo. A go se ka ga dirwa tiro epe ka malatsi ao. Fela se se jewang, ke sona fela lo ka se baakanyang.


text:
“Tshegetsang moletlo wa dinkgwe tse di sa bedisiwang; gonne ka lone letsatsi leo ke ntshitse mephato ya lona mo lefatsheng la Egepeto. Letsatsi leo lo le tshegetse mo ditsong tsotlhe tsa lona, e nne molao o o sa khutleng.


text:
Lo je dinkgwe tse di sa bedisiwang ka mantsiboa a letsatsi la 14 la kgwedi ya ntlha go ya mantsiboeng a letsatsi la 21 la kgwedi yona eo.


text:
A go se ka ga fitlhelwa letlhabego mo matlong a lona ka malatsi a supang. Gonne mongwe le mongwe yo o tla jang dinkgwe tse di bedisitsweng ka ona o tshwanetse go nyelediwa mo phuthegong ya Iseraele, le fa e le moeng gongwe wa mo gae.


text:
Lo se ka lwa ja sepe se se bedisitsweng. Lo je dinkgwe tse di sa bedisiwang fela gongwe le gongwe fa lo nnang teng.”


text:
Ke fa Moše a bitsa banna bagolo botlhe ba Iseraele, a ba raya a re: “Yaang lo tlhaolele lelapa lengwe le lengwe la lona kwanyana e le nngwe, lo tlhabe kwanyana ya Tlolaganyo.


text:
Gape tsayang ngatana ya mosiama, lo e ine mo mading a a mo mogopong, lo tshase mophakarego le dintlha tsoo pedi tsa mojako ka madi a a mo mogopong, mme a go se ka ga tswa motho ope wa lona ka mojako wa ntlo ya gagwe go fitlha mosong.


text:
Gonne Morena o tla photlaphotla lefatshe go bolaya Baegepeto, mme e tla re fa a bona madi a a mo mophakaregong le mo dintlheng tsoo pedi tsa mojako, a fete mojako oo, a se ke a dumelele mosenyi go ka tsena mo matlong a lona go lo bolaya.


text:
Mme e re lo sena go fitlha mo lefatsheng le Morena o tla le lo nayang, jaaka a lo solofeditse, lo tshegetse tirelo e.


text:
lo re: ‘Ke setlhabelo sa Tlolaganyo ya Morena yo o kileng a feta matlo a Baiseraele kwa Egepeto motlhang a bolayang Baegepeto, mme a rekegela matlo a rona.’ ” Ke fa batho ba inama, ba obamela Morena.


text:
Jaanong ya re gare ga bosigo Morena a bolaya maitibolo otlhe mo lefatsheng la Egepeto, a simolola ka ngwana wa ntlha wa ga Farao yo o tla nnang mo sedulong sa gagwe sa bogosi, a fetsa ka ngwana wa ntlha wa mogolegwi yo o mo ntlong ya kgolegelo le maitibolo otlhe a diruiwa.


text:
Ke fa Farao a tsoga bosigo, ene le batlhanka botlhe ba gagwe le Baegepeto botlhe; ga nna selelo se segolo mo Egepeto; gonne go ne go se ntlo epe e go seng moswi mo go yona.


text:
Mme a bitsa Moše le Arone bosigo, a ba raya a re: “Nanogang lo tswe mo morafeng wa me, lona le Baiseraele. Yaang lo direle Morena jaaka lo kopile.


text:
Le gona lo ye le dinku tsa lona le dikgomo tsa lona, jaaka lo buile. Le nna, lo ye lo nkopele tshegofatso.”


text:
Mme Baegepeto ba potlakisa morafe gore ba o ntshe mo lefatsheng ka pele; gonne ba re: “Re ka swa rotlhe.”


text:
Baiseraele ba tsaya bupe jo bo dubilweng jo bo iseng bo bedisiwe, bo le mo megopong e e dubelang, ba e sikara mo magetleng, e phuthetswe ka dikobo tsa bone.


text:
Le gona Baiseraele ba ne ba dirile, jaaka Moše a ba laetse: Ba lopile Baegepeto dilo tsa selefera le tsa gouta le diaparo.


text:
Mme Morena a naya batho tsalano mo Baegepetong, ba newa se ba se kopang. Ba thukhutha Baegepeto jalo.


text:
Baiseraele ba huduga jalo kwa Ramasese, ba ya kwa Sukothe; e ne e ka nna banna ba le 600 000 ba ba sepelang ka dinao, go sa balwe bana.


text:
Jaanong ba besa dinkgwe tse di sa bedisiwang ka bupe jole jo bo dubilweng jo ba duleng najo kwa Egepeto; gonne bo ne bo sa bedisiwa, ka ba lelekwa mo Egepeto, ba sa kgone go diega. Le gona ba ne ba sa itirela mefago.


text:
Ya re dinyaga tseo tse di 430 di sena go feta, mephato yotlhe ya Morena ya tswa mo lefatsheng la Egepeto ka lone letsatsi leo.


text:
E ne e le bosigo jwa go letela Morena gore a ba ntshe mo lefatsheng la Egepeto. Ke jona bosigo jwa Morena jo e leng jwa moletlo wa Baiseraele botlhe go ya ditshikatshikeng tsotlhe tsa bone.


text:
Le gona Morena a raya Moše le Arone a re: “Molao wa Tlolaganyo ke o: A e se ka ya jewa ke ope wa setšhaba se sele!


text:
A e jelwe mo ntlong e le nngwe. O se ka wa ntshetsa sepe sa nama ya yona kwa ntle ga ntlo. Lo se ka lwa roba lesapo lepe la yona.


text:
Jaanong fa moeng yo o go agetseng a rata go direla Morena Tlolaganyo, a banna botlhe le basimane ba lelapa la gagwe ba rupisiwe; morago ga moo a a atamele go e dira; a tshwane fela le wa mo gae. A e se ka ya jewa ke ope yo o sa rupang.


text:
Morena o ne a ntsha Baiseraele jalo mo lefatsheng la Egepeto ka thulaganyo ya mephato ya bone ka lone letsatsi leo.


text:
“Ntlhaolele maitibolo otlhe; sengwe le sengwe se mmaaso a itibolang ka sona, ke sa me mo bathong le mo diruiweng.”


text:
Mme Moše a raya morafe a re: “Gakologelwang letsatsi le lo duleng mo Egepeto mo ntlong ya botlhanka ka lone. Gonne Morena o lo ntshitse mono ka letsogo le le tiileng. Ka moo a go se ka ga jewa tse di bedisitsweng.


text:
Mme e re fa Morena a sena go lo fitlhisa mo lefatsheng la Bakanana le Bahethe le Baamori le Bahewi le Bajebusi le o le ikanetseng borraeno a re, o tla le lo naya, e le lefatshe le le elang mašwi le dinotshe, foo lo tshware tirelo e ka kgwedi e.


text:
Lo je dinkgwe tse di sa bedisiwang ka malatsi a supa; mme letsatsi la bosupa e nne la moletlo wa Morena.


text:
A go jewe dinkgwe tse di sa bedisiwang ka malatsi a supa. A go se ka ga bonwa tse di bedisitsweng mo go lona; le gona a go se ka ga bonwa letlhabego lepe mo lefatsheng lotlhe la lona.


text:
Lo bolelele bomorwa-lona ka letsatsi leo lo re: ‘Ke ka ntlha ya tsona tse Morena o di re diretseng jale fa re huduga kwa Egepeto.’


text:
A moletlo o e nne sesupo sa lona mo diatleng tsa lona, le segopotso fa gare ga matlho a lona gore molao wa Morena o nne mo melomong ya lona; gonne Morena o lo ntshitse mo Egepeto ka letsogo le le thata.


text:
“Jaanong e re Morena a se na go lo fitlhisa mo lefatsheng la Bakanana jaaka a lo ikanetse le borraeno, le go le lo naya,


text:
lo neele Morena sengwe le sengwe se mmaaso a itibolang ka sona. Ditsalwapele tsotlhe tsa diruiwa tse e leng tsa gago tse ditonanyana ke tsa Morena.


text:
Leitibolo lengwe le lengwe la esele lo le rekolole ka kwana; mme fa lo sa rate go le rekolola, lo le robe molala. Mme lo rekolole le maitibolo otlhe a batho, e bong bomorwaa-lona ba ntlha.


text:
Jaanong e re fa bomorwaa-lona ba lo botsa ka moso ba re: ‘Ke go reng?’ lo ba ree lo re: ‘Morena o re ntshitse ka letsogo le le tiileng mo Egepeto mo ntlong ya botlhanka.


text:
Gonne e rile Farao a le peloethata, a gana go re naya tsela, Morena a bolaya maitibolo otlhe mo lefatsheng la Egepeto, e bong a batho le a diruiwa. Ke ka moo re tlhabelang Morena maitibolo otlhe a tse di ditonanyana, mme re rekolola bomorwaa-rona ba ntlha botlhe.


text:
A mokgwa o e nne sesupo mo diatleng tsa lona le letshwao fa gare ga matlho a lona. Gonne Morena o re ntshitse mo Egepeto ka letsogo le le thata.’ ”


text:
E rile Farao a sena go naya morafe tsela, Modimo wa se ka wa ba tlhamalaletsa kwa lefatsheng la Bafelesita, le fa tsela e e gaufi e le yona. Gonne Modimo o dirile jalo gore e se re gongwe fa batho ba bona tlhabano, ba ikwatlhaya, ba boela kwa Egepeto.


text:
Ke ka moo Modimo o neng wa faposetsa morafe tseleng e e yang kwa sekakeng kwa Lewatleng la Motlhaka. Baiseraele ba bolotse mo lefatsheng la Egepeto ba ipaakanyeditse tlhabano.


text:
Moše a huduga a rwele marapo a ga Josefa, gonne ene o ne a ikanisitse Baiseraele thata a re: “E re bofelong fa Modimo o lo ela tlhoko, lo tloge mono lo tshotse marapo a me.”


text:
Morena o ne a ba etelela pele ka pinagare ya leru motshegare go ba goga mo tseleng le ka pinagare ya molelo bosigo go ba bonegela gore ba itse go tswelela pele bosigo le motshegare.


text:
“Bolelela Baiseraele gore ba fapoge tsela, ba thibelele ka fa ntle ga Phihagirothe fa gare ga Migetole le lewatle. Thibelelang fa lewatleng go lebagana le Baale-Sefone.


text:
Mme ke tla thatafatsa pelo ya Farao gore a ba latele. Ke tla ikgalaletsa ka Farao le ka mephato yotlhe ya gagwe. Baegepeto ba tla lemoga jalo, fa ke le Morena.” Baiseraele ba dira jalo.


text:
Jaanong e rile kgosi ya Egepeto e begelwa gore morafe oo o tshabile, Farao le batlhanka ba gagwe ba tlhanoga, ba galefela morafe oo ba re: “Kana re dirileng, fa re lesitse Baiseraele ba tsamaya, mme ba tlogela go re direla.”


text:
A tlhaola dikoloi tsa ntwa di le 600, a ba a tsaya dikoloi tsotlhe tsa ntwa tsa Egepeto, tsotlhe di palangwe ke bagale.


text:
Mme Morena o ne a foufaditse pelo ya Farao, kgosi ya Egepeto, gore a latele Baiseraele, a sa bone gore Baiseraele ba hudugile ka letsogo la Morena le le tsholetsegileng.


text:
Baegepeto ba ba latela – e le dipitse le dikoloi tsotlhe tsa ntwa tsa Farao le bapalami ba tsona le mephato yotlhe ya gagwe – ba ba tshwara ba thibeletse fa lewatleng kwa Phihagirothe gaufi le Baale-Sefone.


text:
Ya re Farao a atamela, Baiseraele ba tlhatlosa matlho, ba bona Baegepeto ba ba latetse. Ke fa ba tshwarwa ke poifo, ba goela Moreneng,


text:
ba raya Moše ba re: “A go ne go se na mabitla kwa Egepeto, fa o re huduseditse go tla go swela mo sekakeng? O ne o re ntshetsang kwa Egepeto?


text:
A ga re a go bolelela kwa Egepeto ra re: ‘Re lese re direle Baegepeto!’ Gonne go botoka mo go rona go direla Baegepeto bogolo go go swela mo sekakeng.”


text:
Mme Moše a raya morafe a re: “Se boifeng, emang lo tiile, lo tle lo bone pholoso ya Morena e o tla e lo direlang kajeno. Gonne Baegepeto ba lo ba bonang kajeno ba, ga lo kitla lo tlhola lo ba bona gape ka bosakhutleng.


text:
Mme wena o tsholetse thobane ya gago, o otlololele lewatle letsogo, o le kgaoganye gore Baiseraele ba tsene ba le tshele fa go omileng.


text:
Bona, ke tla thatafatsa dipelo tsa Baegepeto gore le bone ba tsene ba lo setse morago. Ke tla ikgalaletsa jalo ka Farao le ka mephato yotlhe ya gagwe le ka dikoloi tsa ntwa tsa gagwe le ka bapalami ba tsona.


text:
Mme e tla re fa ke ikgalaletsa ka Farao le ka dikoloi tsa ntwa tsa gagwe le ka bapalami ba tsona, ke gona Baegepeto ba tla lemogang gore ke nna Morena.”


text:
Ke fa moengele wa Modimo yo o etelelang mephato ya Baiseraele pele, a tloga a ya kwa morago ga bone; pinagare ya leru le yona ya tloga fa pele ga bone, ya ya ya ema fa morago ga bone.


text:
Ya tsena fa gare ga mephato ya Baegepeto le ya Baiseraele. Mme leru leo la bo le le lentsho ntlheng ya Baegepeto, le bonesa bosigo ntlheng ya Baiseraele. Ka moo ba palelwa ke go atamelana bosigo jotlhe.


text:
Jaanong Moše a otlololela lewatle letsogo, mme Morena a tlosa metsi a lewatle ka phefo e e thata ya botlhabatsatsi bosigo jotlhe, a fetola lewatle naga e e omileng, metsi a kgaogana.


text:
Mme Baiseraele ba tsena mo gare ga lewatle, ba le tshela fa go omileng. Metsi a nna jaaka dipota mo go bone mo ntlheng tsoo pedi.


text:
Baegepeto ba ba latela, ba tsena mo gare ga lewatle ba ba setse morago ka dipitse tsotlhe tsa ga Farao le dikoloi tsa ntwa tsa gagwe le bapalami ba tsona.


text:
Ya re ka masa Morena a okomela mephato ya Baegepeto a le mo pinagareng ya molelo le ya leru, a raraanya mephato ya Baegepeto.


text:
A somola maotwana a dikoloi tsa ntwa tsa bone, a di tsamaisa ka bothata. Ke fa Baegepeto ba re: “A re tshabeng Baiseraele; gonne Morena o a ba tlhabanela, o tlhabana le rona Baegepeto.”


text:
Jaanong Morena a raya Moše a re: “Otlololela lewatle letsogo gore metsi a boe, a khurumetse Baegepeto le dikoloi tsa ntwa tsa bone le bapalami ba tsona.”


text:
Ya re Moše a otlololela lewatle letsogo, metsi a lewatle a boela mo mannong a ona ka mahube a moso, mme Baegepeto ba tshaba ba tlhabaganye nao. Morena a nwetsa Baegepeto jalo mo gare ga lewatle.


text:
Metsi a boa, a khurumetsa dikoloi tsa ntwa le bapalami le mephato yotlhe ya ga Farao ba ba neng ba tsenye mo lewatleng ba setse Baiseraele morago; ga se ka ga falola ope wa bone, le e seng a le mongwe fela.


text:
Mme Baiseraele ba ne ba tsamaile fa go omileng, fa ba tshela lewatle; metsi e ne e le lobota mo go bone mo ntlheng tsoo pedi.


text:
Ka letsatsi leo Morena o namoletse Baiseraele jalo mo diatleng tsa Baegepeto, mme Baiseraele ba bona ditoto tsa Baegepeto fa losing lwa lewatle.


text:
Jaanong ya re Baiseraele ba lemoga tiro e kgolo e Morena o e dirileng mo go Baegepeto, ba boifa Morena, ba dumela mo Moreneng le mo go Moše, motlhanka wa gagwe.


text:
Ka sebaka seo Moše le Baiseraele ba opelela Morena sefela, ke se, ba se tlhaba ba re: “A nke ke opelele Morena, gonne o mogolo thata. Dipitse o di latlhetse mo lewatleng le bapalami ba tsona.


text:
Morena ke thata ya me le sefela sa me; ene e ne e le thuso ya me. Ke ene Modimo wa me, ke tla mo tumisa; ke Modimo wa ga rre, ke tla mo godisa.


text:
O digetse dikoloi tsa ga Farao le mephato ya gagwe mo lewatleng; bagale ba ba tlhaotsweng ba gagwe o ba nweditse mo Lewatleng la Motlhaka.


text:
Morena, letsogo le le jang la gago le galaleditswe ka thata; Morena, letsogo le le jang la gago le tšhwetlakanya baba.


text:
Ba ba go tsogelang o ba diga ka borena jo bogolo jwa gago; o tukisa bogale jwa gago, bo ba ja jaaka dirite.


text:
Metsi a ne a kgobokanngwa ka pudulo ya dinko tsa gago, dintelo tsa ema jaaka lobota; madiba a thema mo gare ga lewatle.


text:
Mmaba a re: ‘Ke tla ba latela, ke ba tshwara, ke aba thopo, ke kgorisa keletso ya me ka bone; ke tla somola tšhaka, ke ba nyeletsa ka letsogo la me.’


text:
Mme ya re o budula ka phefo ya gago, lewatle la ba khurumetsa; ba rôrômela mo metsing a magolo jaaka tshipi.


text:
Morena, ke mang mo medimong yo o tshwanang le wena? Ke mang yo o galaleditsweng ka boitshepo, yo o boitshegang ka ditiro tse di bokwang, yo o dirang dikgakgamatso jaaka wena?


text:
Ka bopelotlhomogi jwa gago o gogile morafe o ò o rekolotseng, wa o isa kwa felong fa go boitshepo ga gago, ka thata ya gago.


text:
Foo dikgosana tsa Etomo tsa tshoga, teteselo ya wela beng ba thata ba Moabe; baagi botlhe ba Kanana ba roroma.


text:
Poifo ya ba wela le therego, ba tlhoka puo jaaka lefika ka ntlha ya bogolo jwa letsogo la gago; go fitlhelela morafe wa gago o fete, Morena; go fitlhelela morafe o ò o rekolotseng o fete.


text:
O tla ba fitlhisa, o ba baya mo thabeng e e leng ya gago, Morena, mo felong fa o go ipaakanyeditseng go nna gona; mo felong fa go boitshepo, fa go etleeditsweng ke diatla tsa gago, Morena.


text:
Gonne go tsenye dipitse tsa ga Farao le dikoloi tsa gagwe le bapalami ba tsona mo lewatleng, mme Morena a busa metsi a lewatle; ona a ba khurumetsa. Mme Baiseraele ba tsamaya fa go omeletseng, fa ba tshela lewatle.


text:
Le Miriame, moporofeti wa sesadi, kgaitsadia Arone, a tsaya moropana ka letsogo; basadi botlhe ba tswa, ba mo sala morago ba tshotse meropana, ba ntse ba bina.


text:
Mme Miriame a ba tlhabela sefela a re: “A re bakeng Morena, gonne o mogolo thata. O digetse dipitse le bapalami ba tsona mo lewatleng.”


text:
Jaanong Moše a tsweletsa Baiseraele pele, ba tloga kwa Lewatleng la Motlhaka ba ya kwa sekakeng sa Sure; ba sepela malatsi a le mararo ba sa bone metsi.


text:
Ya re ba fitlha kwa Mara, ba palelwa ke go nwa metsi a teng; gonne a ne a galaka. Ke ka moo leina la felo foo go tweng Mara.


text:
Jaanong ya re ene a goela kwa Moreneng, Morena a mo supetsa setlhatshana sengwe; ya re a sena go se latlhela mo metsing, metsi a nna monate. Gona foo a ba beela melao le dikaelo, foo a ba leka


text:
a re: “Fa ò utlwa lentswe la Morena Modimo wa gago ka boikanyo, o dira tse di siameng mo matlhong a gagwe, o sekegela ditaolo tsa gagwe tsebe, o tshegetsa melao yotlhe ya gagwe, ga nkitla ke go bolaisa bolwetse bope jo ke watlhaileng Baegepeto ka jona. Gonne nna Morena ke tla nna ngaka ya gago.”


text:
Morago ga moo ba fitlha kwa Elime, fa go neng go le metswedi e le 12 le ditlhare tsa mekolane di le 70. Ba thibelela teng fa metsing.


text:
Ba tloga kwa Elime, mme morafe otlhe wa Baiseraele wa fitlha kwa sekakeng sa Sine se se fa gare ga Elime le Sinai ka letsatsi la 15 la kgwedi ya bobedi, ba sena go huduga mo lefatsheng la Egepeto.


text:
Baiseraele ba ba raya ba re: “Ao! Bogolo re ka bo re swetse kwa lefatsheng la Egepeto ka seatla sa Morena metlheng ele fa re sa ntse re le fa dipitseng tsa dinama, re ja bogobe, re kgora. Jaanong lo re tsisitse kwano mo sekakeng se gore lo bolae morafe otlhe o ka tlala.”


text:
Ke fa Morena a raya Moše a re: “Bona, ke tla lo nesetsa bogobe jo bo tswang kwa legodimong, mme a batho ba tswe go sela jo bo lekanyeng letsatsi le le lengwe ka malatsi otlhe gore ke ba leke, ke bone gore a ba tla sepela ka fa molaong wa me gongwe nnyaya.


text:
Jaanong Moše le Arone ba raya Baiseraele botlhe ba re: “Maitsiboa a kajeno lo tla lemoga gore ke Morena yo o lo ntshitseng kwa lefatsheng la Egepeto.


text:
Kamoso lo tla tsoga lo bona kgalalelo ya Morena. Gonne o utlwile dingongorego tsa lona tsa go mo ngongoregela. Kana rona re eng, fa lo ngongoregela rona?”


text:
Moše a ba a re: “Go tla dirafala jalo, fa Morena a lo naya nama maitsiboa gore lo je, le bogobe mo mosong gore lo kgore. Gonne Morena o utlwile dingongorego tsa lona tse lo mo ngongoregetseng ka tsona. Rona re eng? Ga lo ngongoregele rona, lo ngongoregela Morena.”


text:
Jaanong Moše a laela Arone a re: “Raya morafe otlhe wa Iseraele o re: ‘Atamelang fa pele ga Morena! Gonne o utlwile dingongorego tsa lona.’ ”


text:
Ya re Arone a bua jalo le morafe otlhe wa Baiseraele, bone ba leba kwa sekakeng, ba bona kgalalelo ya Morena e bonala mo lerung.


text:
“Ke utlwile dingongorego tsa Baiseraele. Ba ree o re: ‘Maitsiboa lo tla ja nama, kamoso lo tla tsoga lo kgora bogobe. Lo tla lemoga jalo, fa ke le Morena, Modimo wa lona.’ ”


text:
Ya re maitsiboa ga tla maphurrwana, a tlalatlala mo bothibelelong. Mo mosong monyo wa bo o koame mo tikologong ya bothibelelo.


text:
Ya re monyo o sena go phaphalala, ba fitlhela go tletsetletse fa fatshe go le dipapetlana jaaka kgogotshwane.


text:
Fa Baiseraele ba di bona, ba botsana ba re: “Dilo tse ke eng?” Gonne ba ne ba sa di itse. Moše a ba araba a re: “Ke jona bogobe jo Morena o bo lo nayang go nna dijo tsa lona.


text:
Jaanong se Morena o se laolang ka ga tsona ke se: ‘Di seleng, mongwe le mongwe ka fa a ka jang ka teng; e bong gomere e le nngwe ka fa palong ya batho ba lona. Mongwe le mongwe a selele ba lapa la gagwe.’ ”


text:
Mme ya re ba di lekanya ka gomere, ba fitlhela yo o phuthileng tse dintsi a se ka a fetisa selekanyo, le yo o sedileng go le gonnye a se ka a tlhaetsa: Mongwe le mongwe a sedile ka fa a ka kgorang ka teng.


text:
Mme ba se ka ba reetsa Moše. Banna bangwe ba di bolokela kamoso, mme tsa tswa diboko, tsa nkga. Ke fa Moše a ba omanya thata.


text:
Ba di sela mo mesong yotlhe, mongwe le mongwe ka fa a ka jang ka teng. E ne ya re fa letsatsi le fisa, di gakologe.


text:
Mme ka letsatsi la borataro ba sela dijo tsa malatsi a le mabedi, e bong dikgamelo di le pedi, tlhogo ya motho. Ke fa bagolo botlhe ba morafe ba tla, ba begela Moše jalo.


text:
Ene a ba raya a re: “Se Morena o se buileng ke se: ‘Kamoso ke la go ikhutsa, ke Sabata yo o boitshepo wa Morena. Tse lo ratang go di besa di beseng; tse lo ratang go di apaya di apeyeng. Lo ipolokele tsotlhe tse di setseng, lo di sadisetse kamoso.’ ”


text:
Moše a ba raya a re: “Di jeng kajeno, gonne kajeno ke Sabata wa Morena. Kajeno ga lo kitla lo di fitlhela kwa nageng.


text:
Lo ka di sela ka malatsi a marataro. Mme ka letsatsi la bosupa ke Sabata. Di tla bo di se yo ka lone.”


text:
Ke fa Morena a raya Moše a re: “Lo tla gana goleele go le kae go tshegetsa ditaolo tsa me le melao ya me?


text:
Bonang, e re ka Morena a lo file Sabata, ke ka moo a lo nayang dijo tsa malatsi a le mabedi ka letsatsi la borataro. A mongwe le mongwe a nne mo gae, mme a go se nne ope yo o tlogang mo felong ga gagwe ka letsatsi la bosupa.”


text:
Dijo tseo Baiseraele ba ne ba di bitsa Mmana. Tsa bo di tshwana le peo ya koriantere di le ditshweu; moutlwalo wa tsona o tshwana le wa dinkgwe tse di nang le mafura a dinotshe.


text:
Gape Moše a re: “Se Morena o se laotseng ke se: ‘A kgamelo e e tletseng Mmana e bolokelwe ditso tsa lona tse di tla tlang gore ba bone dijo tse ke di lo jesitseng mo sekakeng, fa ke lo ntsha mo lefatsheng la Egepeto.’ ”


text:
Mme Moše a raya Arone a re: “Tsaya sejana, o tshele Mmana o tletse kgamelo mo go sona, o se beye fa pele ga Morena gore Mmana o bolokelwe ditso tsa lona tse di tla tlang.”


text:
Baiseraele ba ne ba ja Mmana dinyaga di le 40, ga tsamaya ba fitlha mo lefatsheng le batho ba agileng mo go lone; ba ja Mmana go fitlha fa molelwaneng wa lefatshe la Kanana.


text:
Jaanong morafe otlhe wa Baiseraele wa tloga kwa sekakeng sa Sine, wa tsamaya o thibelela ka fa taolong ya Morena go ya go fitlha kwa Rafidime. Ba feta ba tlhoka metsi a a nowang.


text:
Mme morafe wa lwa le Moše wa re: “Re fe metsi re nwe.” Mme Moše a ba raya a re: “Lo lwelang le nna? Ke ka ntlha ya eng fa lo leka Morena?”


text:
Batho ba nyorelwa metsi gona; batho ba ngongoregela Moše ba re: “Ke ka ntlha ya eng, fa o re ntshitse kwa Egepeto gore o re bolae le bana ba rona le diruiwa tsa rona ka lenyora?”


text:
Mme Moše a goela Moreneng a re: “Nka dira eng ka batho ba? Ba setse ba le gaufi le go nkgobotletsa ka majwe.”


text:
Morena a raya Moše a re: “Fetela kwa pele ga morafe, o ye le bangwe ba bagolo ba Baiseraele, o tshotse thobane ya gago e o ne wa itaya noka ka yona, o sepele.


text:
Bona, ke tla ema fa pele ga gago teng mo Horebe fa lefikeng. E tla re fa o itaya lefika, le tswe metsi gore morafe o nwe.” Moše a dira jalo fa pele ga bagolo ba Baiseraele.


text:
Felo foo a go taya leina la Masa le Meriba; gonne Baiseraele ba ne ba lole, ba leka Morena ba re: “A Morena o teng mo gare ga rona gongwe nnyaya?”


text:
Ke fa Moše a laela Jošua a re: “Re tlhaolele banna, o tsoge o bolole kamoso, o tlhabane le Baamaleke. Nna ke tla ema mo setlhoeng sa thabana ke tshotse thobane ya Modimo ka letsogo.”


text:
Jošua a dira ka fa Moše a mo laetseng ka teng, a bolola go tlhabana le Baamaleke. Mme Moše le Arone le Hure ba tlhatlogela kwa setlhoeng sa thabana.


text:
E ne ya re fa Moše a tsholetsa mabogo, Baiseraele ba fenye; mme fa a diga mabogo, go fenye Baamaleke.


text:
Mme Moše a simolola go lapa mabogo, a nna bokete. Jaanong ba tsaya lentswe, ba le baya ka fa tlase ga gagwe, a nna mo go lone; Arone le Hure ba ntse ba tshegeditse mabogo a gagwe, mongwe ka fa le yo mongwe ka fa; ba tiisa mabogo a gagwe jalo, ga tsamaya letsatsi la phirima.


text:
Ke fa Morena a raya Moše a re: “Tseo di kwale mo lokwalong gore di se lebalwe, o di tsenye mo tsebeng tsa ga Jošua go re: Ruri, ke tla tlosa go gopola Amaleke gotlhe fa tlase ga letsatsi.”


text:
A ba a re: “A seatla se tshware sefoka sa Morena; Morena o tla lwa le Baamaleke go tswa losikeng go ya losikeng.”


text:
Jetoro moperesiti wa kwa Midiane, mogwagwadia Moše, o ne a utlwetse dilo tsotlhe tse Modimo o di diretseng Moše le Baiseraele morafe wa ona le gore Morena o ntshitse Baiseraele mo Egepeto.


text:
Jaanong Jetoro, mogwagwadia Moše, a tsaya Siphora, mosadi wa ga Moše, yo a neng a mmuseditse kwa ga gabo


text:
le bomorwawe ba babedi; leina la mongwe e ne e le Geresome, gonne o ne a re: “Ke moeng mo lefatsheng le sele.”


text:
Leina la yo mongwe e ne e le Eliesere; gonne o ne a re: “Modimo wa ga rre ke thuso ya me, o mpholositse mo tšhakeng ya ga Farao.”


text:
Jaanong Jetoro, mogwagwadia Moše, a tla kwa go Moše a na le mosadi wa ga Moše le bomorwawe; a tla kwa sekakeng kwa Moše a neng a thibeletse teng kwa thabeng ya Modimo.


text:
A itsise Moše a re: “Nna Jetoro mogwagwadiago ke tla koo go wena, ke na le mosadi wa gago le bomorwao ba babedi ba na nae.”


text:
Ke fa Moše a tswa go kgatlhantsha mogwagwadiagwe, a inama fa pele ga gagwe, a mo atla; mme ya re ba sena go botsana bophelo, ba tsena mo tenteng.


text:
Moše a bolelela mogwagwadiagwe tsotlhe tse Morena o di diretseng Farao le Baegepeto ka ntlha ya Baiseraele le tlalelo yotlhe e e ba wetseng mo tseleng le ka fa Morena a ba namoletseng ka teng.


text:
Mme Jetoro a itumelela tse di molemo tsotlhe tse Morena o di diretseng Baiseraele, fa a ba golola mo diatleng tsa Baegepeto.


text:
Jetoro a boka a re: “A go bakwe Morena yo o lo golotseng mo diatleng tsa Baegepeto le mo diatleng tsa ga Farao; yo o namoletseng morafe o mo kgatelelong ya Baegepeto!


text:
Jaanong ke lemogile gore Morena o mogolo bogolo go medimo yotlhe; dilo tse Baegepeto ba di diretseng Baiseraele ka boikgantsho di digetse Baegepeto mo tatlhegong.”


text:
Morago ga moo Jetoro, mogwagwadia Moše, a ntshetsa Modimo setlhabelo se se fisiwang le ditlhabelo tsa tebogo; ga tla Arone le bagolo botlhe ba Baiseraele go ja dijo le mogwagwadia Moše fa pele ga Modimo.


text:
Ka letsatsi la ka moso Moše a nna mo lekgotleng go atlhola batho. Batho ba bo ba dikanyeditse Moše go tswa mosong go fitlha maitsiboeng.


text:
E rile mogwagwadia Moše a bona tsotlhe tse a di direlang morafe, a botsa a re: “Ke go reng, fa o direla morafe ka mokgwa o? O nnelang o le nosi, mme morafe otlhe o tlhola o eme fa go wena go tswa mosong go ya mantsiboeng?”


text:
E a re fa ba na le kgang, ba tle kwa go nna gore ke seke kgang ya motho le mongwe-ka-ene, ke be ke ba itsise ditaelo tsa Modimo le melao ya ona.”


text:
O tla fela thata wena le batho bao ba o nang nabo; gonne tiro e e ntseng jalo e a go palela; ga o kgone go e dira o le wesi.


text:
Jaanong utlwa mafoko a me, ke tla go gakolola, mme Modimo o tla nna nao. Wena o emele morafe fa pele ga Modimo, o ise mafoko a bone kwa Modimong;


text:
o ba tlhalosetse ditaolo le melao, o ba itsise tsela e ba tshwanetseng go sepela mo go yona le tiro e ba tshwanetseng go e dira.


text:
Mme o itlhophele banna ba ba nonofileng mo morafeng otlhe ba ba boifang Modimo, banna ba nnete, ba ba ilang kgwebo ya tshiamololo, o ba dire baokamedi ba morafe; bangwe e nne ba ba okamelang ba le sekete, ba bangwe ba okamele lekgolo, ba bangwe 50, ba bangwe lesome


text:
gore bone ba seke batho ka metlha yotlhe. A ba tlise mafoko a magolo otlhe kwa go wena, mme a ba atlhole mafoko otlhe a mabotlana ka bosi. Fokotsa tiro ya gago jalo, mme a ba go rwadise.


text:
Fa o ka dira jalo, e le ka fa thatong ya Modimo, o tla kgona go itshoka; le gona batho botlhe ba, ba tla boela kwa gae ka kagiso.”


text:
Moše a tlhopha banna ba ba nonofileng mo Baiseraeleng botlhe, a ba dira ditlhogo tsa morafe, ya nna baokamedi ba dikete le baokamedi ba makgolo le baokamedi ba 50 le baokamedi ba masome.


text:
Bone ba seka morafe ka metlha yotlhe. Mafoko a a thata ba a isa kwa go Moše, mme mafoko otlhe a mabotlana ba a atlhola ka bosi.


text:
E rile ka kgwedi ya boraro, Baiseraele ba fitlha kwa sekakeng sa Sinai ka letsatsi la kgwedi le ba hudugileng mo lefatsheng la Egepeto ka lone.


text:
Ba ne ba tlogile kwa Rafidime, ba fitlha sekakeng sa Sinai, ba thibelela mo sekakeng. Baiseraele ba thibelela gona go lebagana le thaba.


text:
Moše a tlhatlogela kwa Modimong, mme Morena a mmitsa a le mo thabeng a re: “Bua jaana le Bajakobe, o ree Baiseraele o re:


text:
‘Lo bonye ka nosi tse ke di diretseng Baegepeto, mme lona ka lo belega ka diphuka tsa bontswi, ka lo tlisa go nna.


text:
Jaanong fa lo utlwa se ke se lo bolelelang, lo se dira, lo tshegetsa kgolagano ya me, foo lo tla nna ba me go feta merafe yotlhe; gonne lefatshe lotlhe ke la me.


text:
Mme lona lo tla nna morafe wa me wa baperesiti le setšhaba se se boitshepo.’ Ke ona mafoko a o tla a bolelelang Baiseraele.”


text:
Morafe otlhe wa araba mmogo wa re: “Tsotlhe tse Morena o di buileng re tla di dira.” Moše a busetsa Morena karabo ya morafe.


text:
Morena a raya Moše a re: “Bona, ke tla tla koo go wena ke le mo lerung le le kimakima gore morafe o nkutlwe ke bua le wena, mme ba go dumele ka bosakhutleng.” Moše a begela Morena mafoko a morafe.


text:
Morena a laela Moše a re: “Yaa kwa morafeng, o ba itshepise kajeno le kamoso; a ba tlhatswe diaparo tsa bone.


text:
A ba etleetsegele letsatsi la boraro. Gonne ka letsatsi la boraro Morena o tla fologela mo thabeng ya Sinai fa pele ga matlho a morafe otlhe.


text:
Le gona beela morafe molelwane mo tikologong ya thaba, o ba ree o re: ‘Itiseng gore lo se palame mo thabeng, le e seng go e ama kwa tlase. Mongwe le mongwe yo o amang thaba e o tshwanetse go bolawa.


text:
A e se ka ya amiwa ka diatla, gonne yo o e amang o tshwanetse go kgobotlediwa ka majwe gongwe go thuntshiwa ka metswi. Le fa e le seruiwa, a se bolawe, gongwe motho a a se ka a phela! Mme fa lonaka lo lela sebaka, ba ka tlhatlogela mo thabeng.’ ”


text:
Jaanong e rile bo sa ka letsatsi la boraro, ga nna ditumo tsa maru le dikgadima le maru a mantsho mo godimo ga thaba; le gona lonaka lwa kgelebetega ka thata e kgolo. Ke fa morafe otlhe o o mo bothibelelong o tshoga.


text:
Jaanong Moše a ntsha morafe mo bothibelelong gore o kgatlhantshe Modimo; ba ya ba ema fa tlase ga thaba.


text:
Thaba yotlhe ya Sinai ya kua musi ka gore Morena o ne a fologela mo go yona a le mo molelong; musi wa yona wa tlhatloga jaaka musi wa leiso. Mme thaba yotlhe ya roroma thata.


text:
E rile Morena a sena go fologela mo setlhoeng sa thaba ya Sinai Morena a biletsa Moše teng, mme Moše a tlhatloga.


text:
Morena a raya Moše a re: “Fologa o laele morafe, e se re gongwe ba sutlhela kwa Moreneng go leba, ba tloga ba swa ka bontsi.


text:
Le gona a baperesiti ba ba atamelang Morena ba itshole bophepa, e se re gongwe Morena a ba tlhasela a gaketse.”


text:
Mme Moše a raya Morena a re: “Morafe o palelwa ke go tlhatlogela mo thabeng ya Sinai; gonne o re laetse thata ka wesi wa re: ‘Agelela thaba ka logora, o e itshepise.’ ”


text:
Morena a mo fetola a re: “Tsamaya o fologe, mme o boe o tlhatloge gape o na le Arone; mme a baperesiti le morafe ba se ka ba sutlha go tlhatlogela kwa Moreneng, e se re gongwe a ba tlhasela a gaketse.”


text:
“O se ka wa itirela modimo wa seseto, le fa e le setshwantsho sepe sa tse di kwa godimo mo legodimong, le fa e le sa tse di mo lefatsheng, gongwe sa tse di mo metsing a a kwa tlase ga lefatshe.


text:
O se ka wa e obamela le e seng go e direla. Gonne nna Morena, Modimo wa gago, ke Modimo o o lefufa, o ke beletsang bana tshiamololo ya borraabo go ya losikeng lwa boraro le lwa bone lwa bona ba ba ntlhoang.


text:
Mme ba tshika di le dikete ba ba nthatang le go tshegetsa ditaolo tsa me, ke ba direla ka bopelotlhomogi.


text:
“O se ka wa bolela leina la Morena, Modimo wa gago, mo go sa tshwanelang; gonne yo o bolelang leina la gagwe mo go sa tshwanelang, Morena ga a kitla a mo lesa a sa mo otle.


text:
mme letsatsi la bosupa ke Sabata wa Morena, Modimo wa gago. Se dire tiro epe ka lone, wena le morwao le morwadio le motlhanka wa gago le lelata la gago le seruiwa sa gago le moeng wa gago yo o mo dikgorong tsa gago.


text:
Ka gonne Morena o dirile legodimo le lefatshe le lewatle le tsotlhe tse di mo go tsona ka malatsi a le marataro, mme a ikhutsa ka letsatsi la bosupa. Ke ka moo Morena a tshegofaditseng letsatsi la Sabata, a le itshepisa.


text:
“Tlotla rraago le mmaago gore malatsi a gago a nne mantsi mo lefatsheng le Morena, Modimo wa gago, o tla le go nayang.


text:
“O se ka wa eletsa ntlo ya mongwe-ka-wena. O se ka wa eletsa mosadi wa mongwe-ka-wena, le e seng motlhanka wa gagwe, le e seng lelata la gagwe, le e seng kgomo ya gagwe, le e seng esele ya gagwe, le e seng sepe se e leng sa mongwe-ka-wena.”


text:
Jaanong e rile batho botlhe ba utlwa ditumo tsa maru le go kgelebetega ga lonaka, e bile ba bona dikgadima le thaba e kua musi, batho ba boifa, ba roroma, ba emela kgakala.


text:
Ba raya Moše ba re: “A e nne wena o buang le rona, re tla utlwa; mme a Modimo o se ka wa bua le rona, e se re gongwe ra swa.”


text:
Mme Moše a raya morafe a re: “Se boifeng, gonne Modimo o tlile go lo leka gore lo nne lo o boife ka metlha, mme lo se ka lwa leofa.”


text:
Mme morafe wa emela kgakala, Moše ene a atamela leru le le kwenneng le Modimo o neng o le mo go lone.


text:
Ke fa Morena a laela Moše a re: “Bua jaana le Baiseraele o re: ‘Lo bonye ka losi, fa ke bua le lona ke le kwa legodimong.


text:
O ntirele aletare ya mmu, o ntlhabele ditlhabelo tsa gago tsa phiso le ditlhabelo tsa gago tsa tebogo le dinku tsa gago le dikgomo tsa gago mo go yona. Ke tla tla kwa go wena, ke go tshegofatsa mo felong gongwe le gongwe kwa ke go gopodisang leina la me teng.


text:
Mme fa o ntirela aletare ya matlapa, o se ka wa e aga ka majwe a a betlilweng. Gonne fa o kgadikanya sediri sa tshipi sa gago godimo ga ona, o a itshepolola.


text:
Le gona o se ka wa palamela kwa aletareng ya me ka mapalamo gore bosaikatega jwa gago bo se ka jwa senolwa fa pele ga yona.’


text:
Fa o reka lekgoba la Mohebere, a le go direle dinyaga di le thataro, mme ka ngwaga wa bosupa a le gololwe le tsamae, le sa ithekolole ka sepe.


text:
Fa le tlile le le losi a le gololwe le le losi; fa le tlile le mosadi, a le gololwe le mosadi wa lone.


text:
Mme fa morena wa lone a le naya mosadi yo o le belegelang bomorwa gongwe bomorwadi, mosadi yoo le bana ba gagwe ke ba morena wa lone. Monna a gololwe a le esi fela.


text:
Mme fa lekgoba le bolela ka pelotshweu le re: ‘Ke rata morena wa me le mosadi wa me le bana ba me, ga ke rate go gololwa ka tsamaya,’


text:
foo morena wa lone a a le tlise fa pele ga baatlhodi, a le atametse lobati gongwe kota ya lone, mme morena wa lone a a le phunye tsebe ka thoko, e le gore le nne lekgoba la gagwe ka metlha yotlhe.


text:
“Mme fa motho a rekisa morwadie gore a nne lekgoba, lone le se ka la gololwa jaaka lekgoba la monna.


text:
Fa le sa kgatlhe morena wa lone ntlheng ya bosadi, a a le lese le rekololwe. Mme ga a na thata go le rekisa mo morafeng o sele, gonne o le diretse ka boikanyologo.


text:
Fa a tsaya mosadi yo mongwe, a se ka a fokotsa dijo tsa lone le diaparo tsa lone le tshwanelo ya lone ya nyalo.


text:
Mme fa a sa dira ka bomo, mme Modimo o iteisa seatla sa gagwe, foo ke tla go bontsha felo kwa a ka tshabelang teng.


text:
Mme fa monna a tlhasela mongwe-ka-ene ka bomo gore a mmolae ka bolotsana, ene lo mo tlose, le fa a le fa aletareng ya me gore a swe.


text:
“Fa banna ba lwa, mme mongwe a itaya yo mongwe ka lentswe gongwe ka letswele, mme e se mo a ka swang, mme a robala a ikoka.


text:
Jaanong fa a tsoga gape, a itsamaela kwa ntle ka thobane ya gagwe, foo yo o mo iteileng a se ka a otlwa; fela a mo lefele ditshenyegelo tsa go lwala ga gagwe le dikalafo go ya a be a fole.


text:
“Fa monna a itaya motlhanka wa gagwe gongwe lelata la gagwe ka thobane gore a be a swele mo diatleng tsa gagwe, o tshwanetse go bediwa.


text:
“Fa banna ba lwa, mme ba thula mosadi yo moimana, mme a senyegelwa go se na bogole jo bongwe, moitei o tshwanetse go lefisiwa ka fa monna wa mosadi yoo a mo lefisang ka teng. Go lefiwe fa pele ga baatlhodi.


text:
“Fa monna a itaya motlhanka wa gagwe gongwe lelata la gagwe mo leitlhong, a le senya, a a mo lese a tsamae, a mo golole ka ntlha ya leitlho la gagwe.


text:
Gongwe fa a kgola motlhanka wa gagwe gongwe lelata la gagwe leino, a a mo lese a tsamae, a mo golole ka ntlha ya leino la gagwe.


text:
“Fa kgomo e tlhaba monna gongwe mosadi gore a be a swe, foo kgomo e tshwanetse go kgobotlediwa ka majwe, nama ya yona e se ka ya jewa, mme mong wa yona ga a bediwe.


text:
Mme fa e le kgomo e e sa bolong go tlhaba, mme mong wa yona a ntse a begelwa, mme a sa e dise, fa yona e bolaya monna gongwe mosadi, gona kgomo eo e kgobotlediwe, mme mong wa yona le ene a bolawe.


text:
Fa a lefisiwa madi a boitshwarelo, a a lefe tsotlhe tse a di lefisiwang gore a rekolole bophelo jwa gagwe.


text:
Fa kgomo eo e tlhaba motlhanka gongwe lelata, mong wa yona o tshwanetse go ntshetsa morena wa gagwe selefera ya dišekele di le 30, mme kgomo eo e kgobotlediwe ka majwe.


text:
“Fa monna a khurumolola sediba gongwe fa monna a epile sediba, a sa se khurumele, mme go wela kgomo gongwe esele mo go sona,


text:
Fa kgomo ya motho e tlhaba kgomo ya mongwe-ka-ene, e be e swa, foo a ba rekise kgomo e e phelang, ba kgaogane tlhwatlhwa ya yona; le e e suleng ba e kgaogane.


text:
Gongwe fa go itsiwe gore kgomo ga e bolo go tlhaba, mme mong wa yona a sa e dise, foo o tshwanetse go lefa kgomo ka kgomo, mme e e suleng e nne ya gagwe.


text:
“Fa monna a utswa kgomo gongwe nku, a e tlhaba gongwe a e rekisa, foo a a lefe kgomo eo ka dikgomo di le tlhano le nku eo ka dinku di le nne.


text:
Fa letsatsi le setse le le tlhabetse, foo ke molato wa polao. Legodu le tshwanetse go lefa; fa le se na sepe, a le rekisiwe ka ntlha ya bogodu jwa lone.


text:
Fa se le se utswitseng se fitlhelwa mo diatleng tsa lone se sa phela, le fa e le kgomo gongwe esele kampo nku, foo a le lefe ka tse pedi.


text:
“Fa monna a fudisa mo tshimong gongwe mo tshimong ya moweine, mme a lesa diruiwa tsa gagwe di itaola ka go fula mo tshimong ya yo mongwe, foo a a lefe ka tse dintle tsa tshimo ya gagwe le ka tse dintle tsa tshimo ya moweine ya gagwe.


text:
“Fa molelo o ka fetela pele, wa fisa matlhaku, ga šwa mabele a a kgobokantsweng gongwe a a mo letlhakeng gongwe naga, foo yo o tshubileng molelo o tshwanetse go lefa tshenyo yotlhe.


text:
“Fa monna a neela mongwe-ka-ene madi gongwe dithoto gore a di mmolokele, mme di utswiwa mo ntlong ya monna yoo: Foo legodu, fa le tshwarwa, le tshwanetse go lefa gabedi.


text:
Fa legodu le sa tshwarwe, a mong wa ntlo a atamele fa pele ga baatlhodi, go tlhotlhomisiwe gore a ga se ene o tsereng dithoto tsa mongwe-ka-ene.


text:
“Ka gale, fa go le kganetsanyo ka ga molato wa kgomo gongwe wa esele gongwe wa sefutshane gongwe wa kobo gongwe wa se sengwe se se timetseng, fa yo o latlhegetsweng a re: ‘Ke sa me!’ A kgang ya ba babedi bao e tle fa pele ga baatlhodi. Mme yo baatlhodi ba mmonang molato, a a lefe mongwe-ka-ene gabedi.


text:
“Fa monna a neela mongwe-ka-ene esele gongwe kgomo gongwe sefutshane gongwe seruiwa se sengwe gore se nne lefisa, mme se swa gongwe se robega gongwe se thopiwa, go sa bone ope:


text:
Foo a go ikana ka Morena go fedise kgang ya ba babedi bao ya go re, a ga se ene yo o jeleng seruiwa sa mongwe-ka-ene; a mong wa sona a dumele gona, mme yole a se ka a lefa.


text:
“Fa motho a adima sengwe mo go mongwe-ka-ene, mme se robega gongwe se swa, mong wa sona a se yo, foo moadimi o tshwanetse go se lefa.


text:
Fa mong wa sona a ne a le fa go sona a se ka a lefa. Fa se adimilwe ka madi, tuelo ya kadimo ke yona tefa.


text:
“Fa monna a raela lekgarebe le le iseng le beelelwe, a robala nalo, a a le ntshetse bogadi jo bo tletseng, e nne mosadi wa gagwe.


text:
“Lo se ka lwa gatelela moeng le e seng go mo pitlaganya; gonne lo ne lo le baeng kwa lefatsheng la Egepeto.


text:
Le gona ke tla tuka bogale, ke lo bolaisa tšhaka gore basadi ba lona ba nne batlholagadi, le bana ba lona ba nne masiela.


text:
“Fa o adima mongwe-ka-wena yo o humanegileng wa morafe wa me madi, o se ka wa a tsadisa. Se batleng koketso mo go ene.


text:
Gonne ke yona fela e a e aparang, ke yona seaparo sa mmele wa gagwe. Fa e se yo, o ka robala ka eng? Go seng jalo, o tla goela go nna, mme ke tla mo utlwa, gonne ke bopelotlhomogi.


text:
“Se diege go ntsha kabelo ya thobo yotlhe le ya matute a segatelo sa gago; o nkabele morwao wa ntlha.


text:
Dira fela jalo le ka maitibolo a dikgomo tsa gago le a dinku tsa gago. A di nne le bommaatso malatsi a supa; mme e re ka letsatsi la borobedi ò di ntsisetse.


text:
“Lo nne batho ba me ba ba boitshepo. Lo se ka lwa ja nama ya se se gagotsweng mo nageng; lo e latlhele dintšwa.


text:
Se latele bontsi mo bosuleng. Le gona o se ka wa supa mo tshekong ka go faposiwa ke bontsi go sokamisa tshiamo.


text:
Fa o bona esele ya yo o go tlhoileng e robaditswe ke morwalo wa yona, o se ka wa mo tlhokomologa fela, nnyaya, mo thuse go e belesolola.


text:
Katogana le kgang ya maaka. Se bolae yo o se nang molato yo o siameng. Gonne ga nkitla ke atlholela moikepi.


text:
Ò se ka wa amogela thelesetso. Gonne thelesetso e foufatsa ba ba bonang; e sokamisa mafoko a basiami.


text:
“Le gona o se ka wa gatelela moeng. Kana lo itse maikutlo a moeng ka losi; gonne lo ne lo le baeng kwa lefatsheng la Egepeto.


text:
Mme ka ngwaga wa bosupa o e latse, e nne fela e sa lengwe gore badidi ba morafe wa gago ba je. Tse ba di tlogelang di jewe ke diphologolo tsa naga. Le tshimo ya gago ya moweine le ditlhare tsa gago tsa olefa o dire jalo ka tsona.


text:
“Dira ditiro tsa gago ka malatsi a marataro, mme o ikhutse ka letsatsi la bosupa gore kgomo ya gago le esele ya gago di ikhutse; le gore morwa lelata la gago le moeng ba lapologe.


text:
“Itiseng mo go tsotlhe tse ke di lo boleletseng. Lo se ka lwa boka maina a medimo e sele. A a se ka a umakiwa ke melomo ya lona.


text:
Dirang moletlo wa dinkgwe tse di sa bedisiwang, lo je dinkgwe tse di sa bedisiwang malatsi a supa ka sebaka sa kgwedi ya Abibi jaaka ke lo laetse; gonne lo hudugile kwa Egepeto ka yona. Mme lo se ka lwa bonala fa pele ga me lo iphotlhere fela.


text:
“Lo be lo dire moletlo wa thobo wa mabutswapele a dijwalo tsa lona tse di mo tshimong; le moletlo wa go fula maungo ka bofelo jwa ngwaga, fa lo kgobokanya maungo a lona mo tshimong.


text:
“Se tliseng madi a setlhabelo sa me mmogo le tse di bedisitsweng; le gona a mafura a moletlo wa me a se ka a salela kamoso.


text:
“Tse dintle tsa mabutswapele a lona di iseng kwa ntlong ya Morena Modimo wa lona. Se apeeng potsane ka mašwi a mmaayo.


text:
“Bona, ke roma moengele gore a lo etelele pele, a tle a lo boloke mo tseleng, a lo fitlhise kwa felong fa ke go baakantseng.


text:
Itiseng mo go ene, lo utlwe lentswe la gagwe; se mo ganetseng, gonne o ka gana go itshwarela ditlolo tsa lona; kana nna ka nosi ke iponatsa ka ene.


text:
Mme e tla re fa lo utlwa lentswe la gagwe, lo dira tsotlhe tse ke di lo laelang, foo ke nne mmaba wa baba ba lona, ke ganetse ba ba lo ganetsang.


text:
Ruri, moengele wa me o tla lo etelela pele, a lo fitlhisa kwa go Baamori le Bahethe le Baferesi le Bakanana le Bahewi le Bajebusi, mme ke tla ba fedisa.


text:
Lo se ka lwa obamela medimo ya bone le e seng go e direla le e seng go dira jaaka bone ba dira, mme lo e digele ruri, lo pšhwetlakanye mafika a bone a a betlilweng motloutlo.


text:
“Direlang Morena Modimo wa lona, foo o tla tshegofatsa dijo tsa lona le metsi a lona. Ke tla tlosa malwetse mo go lona.


text:
Ga go ne go nna le mosadi ope yo o senyegelwang le yo o ka nnang moopa mo lefatsheng la lona. Ke tla lo tlaletsa palo ya malatsi.


text:
“Ke tla romela theregiso ya me go lo etelela pele; ke tla silofatsa morafe mongwe le mongwe o lo tla fitlhang kwa go ona. Ke tla tshabisa baba botlhe ba lona pele ga lona.


text:
Ke tla romela mefukgomo go lo etelela pele gore e leleke Bahewi le Bakanana le Bahethe pele ga lona.


text:
Ga nkitla ke ba leleka fa pele ga lona ka ngwaga o le mongwe, e se re gongwe lefatshe la fetoga sekaka, le dibata tsa naga tsa lo ntsifalela.


text:
Ke tla ba leleka ke iketlile ka go latelana ga bone go ya go fitlhelela lo ate, lo je lefatshe lotlhe boswa.


text:
“Ke tla sega molelwane wa lona go tswa Lewatleng la Motlhaka go fitlha lewatleng la Bafelesita le go tswa kwa sekakeng go fitlha kwa nokeng ya Ferathe. Gonne ke tla neela baagi ba lefatshe leo mo diatleng tsa lona gore lo ba leleke fa pele ga lona.


text:
A ba se ka ba nna mo lefatsheng la lona, e se re gongwe ba lo nteofisetsa. Gonne fa lo ka direla medimo ya bone, ruri, e tla nna seru mo go lona.”


text:
Morena a raya Moše a re: “Tlhatlogela kwano Moreneng, wena le Arone le Natabe le Abihu le bagolo ba le 70 ba Baiseraele, lo mo obamele lo le kgakala.


text:
Mme a Moše a atamele Morena a le esi, bale ba se ka ba atamela; le morafe o se ka wa tlhatloga nae.”


text:
Ya re Moše a sena go tla, a bolelela morafe mafoko otlhe a Morena le melao yotlhe. Ke fa morafe otlhe o araba ka lentswe le le lengwe o re: “Mafoko otlhe a Morena o a buileng re tla a dirisa.”


text:
Moše a kwala mafoko aotlhe a Morena, a ba a phakela mo mosong, a aga aletare fa tlase ga thaba, a tlhoma majwe a a motloutlo a le 12 ka fa ditsong di le 12 tsa Baiseraele.


text:
A roma makau a Baiseraele go direla Modimo ditlhabelo tsa phiso, a tlhabela Morena dipoo, e le ditlhabelo tsa tebogo.


text:
Jaanong Moše a tsaya bontlhanngwe jwa madi, a a tshela mo megopong; a ba a kgatsha bontlhanngwe jwa madi mo aletareng.


text:
A ba a tsaya lokwalo lwa kgolagano, a le buisa mo ditsebeng tsa morafe. Mme wa re: “Tsotlhe tse Morena o di buileng, re tla di dira le go di utlwa.”


text:
Ke fa Moše a tsaya madi ale, a kgatsha morafe ka ona a re: “Bonang, ke madi a kgolagano e Morena o e dirileng le lona ka mafoko otlhe ao.”


text:
ba bona Modimo wa Baiseraele; ka fa tlase ga dinao tsa ona e kete go tlhatlaganye matlapa a mawebu a safire, go galalela jaaka legodimo.


text:
Mme wa se ka wa tsholeletsa batlotlegi ba Baiseraele letsogo; ya re ba sena go bona Modimo, ba ja, ba nwa.


text:
Morena a raya Moše a re: “Tlhatlogela kwano go nna mo thabeng, o nne teng. Ke tla go naya matlapa a maboti le molao le ditaolo tse ke di kwadileng go di ba ruta.”


text:
a laela a re: “Re leteleng fa go fitlhelela re boele kwano go lona. Bonang, Arone le Hure ba na le lona. Yo o nang le dikgang, a a tle kwa go bone.”


text:
kgalalelo ya Morena ya bo e le mo godimo ga thaba ya Sinai; leru la e khurumetsa malatsi a marataro, mme a bitsa Moše ka letsatsi la bosupa a le mo teng ga leru.


text:
Kgalalelo ya Morena e Baiseraele ba e bonyeng e ne e tshwana le molelo o o tukang mo setlhoeng sa thaba.


text:
Moše a tsena mo teng ga leru, a tlhatlogela kwa thabeng. Moše a nna mo thabeng malatsi a le 40 le masigo a ona.


text:
“Bolelela Baiseraele gore ba nntshetse dikabelo; phuthang dikabelo mo go mongwe le mongwe yo pelo ya gagwe e ratang jalo.


text:
le masela a mabududu le a bohibidu jwa bofifadu le a bohibidu jwa madi le a masweu le boboa jwa dipodi;


text:
le mafura a setlhomo sa dipone le makga a a monate a lookwane lwa tlotso le a maswalo a a nkgang monate;


text:
le majwe a a tlhokegang a šohama le majwe a a tlhokegang a rokelelwang mo khibeng ya boperesiti le mo pataneng ya yona.


text:
Tempelana eo le dilwana tsa yona di direng gotlhe ka fa setshwantshong sa Tempelana le ka fa setshwantshong sa dilwana tsa yona se ke tla se go bontshang.


text:
“Le gona a ba ntirele Letlole ka dipati tsa mokwa. Boleele jwa lone e nne mabogo a le mabedi le bontlhanngwe; bophara jwa lone e nne letsogo le bontlhanngwe; bogodimo jwa lone e nne letsogo le bontlhanngwe.


text:
Le manege gouta e e sa pekwang, o le manege ka fa teng le ka fa ntle; o le gaole ka gouta mo tikologong.


text:
O le bopele melepo e le mene ya gouta, o e gokelele mo maotong a mane a lone; e le mebedi e nne mo lotlhakoreng longwe lwa lone, e mebedi e mengwe e nne mo lotlhakoreng lo longwe lwa lone.


text:
O somele dithobane tseo mo melepong e e mo ditlhakoreng tsa Letlole gore Letlole le sikarwe ka tsona.


text:
“Le gona o dire sekhurumelo sa thuanyo sa lone ka gouta e e sa pekwang. Boleele jwa sona e nne mabogo a le mabedi le bontlhanngwe; bophara jwa sona e nne letsogo le bontlhanngwe.


text:
Le gona o dire boKerubime ba le babedi ba gouta, o ba thule ka gouta e e kwenneng mo ntlheng tse pedi tsa sekhurumelo.


text:
Dira Kerubime mongwe mo ntlheng eno le Kerubime yo mongwe mo ntlheng ele. O dire boKerubime mo ntlheng tse pedi tsa sekhurumelo sa thuanyo, bone ba direlelelwe mo go sona ka gouta e le nngwe.


text:
BoKerubime a e nne ba ba tsharololetseng diphuka kwa godimo, ba ba okameng sekhurumelo sa thuanyo ka diphuka tsa bone. A ba lebane ka difatlhego. A difatlhego tsa boKerubime e nne tse di lebileng sekhurumelo sa thuanyo.


text:
Sekhurumelo sa thuanyo o se beye mo godimo ga Letlole, o tsenye tshupo ya molao e ke tla e go neelang mo letloleng.


text:
Ke tla kopana nao gona foo, ke bua nao ke le mo godimo ga sekhurumelo sa thuanyo, fa gare ga boKerubime ba babedi ba ba mo godimo ga Letlole la Tshupo, ke go bolelela tsotlhe tse ke tla di go laelang gore o di begele Baiseraele.


text:
“Le gona o dire lomati lwa bojelo ka dipati tsa mokwa. Boleele jwa lone e nne mabogo a le mabedi; bophara jwa lone e nne letsogo; bogodimo jwa lone e nne letsogo le bontlhanngwe.


text:
O be o lo direle losi ka logong lwa bophara jwa seatla mo tikologong; losi loo lwa lone o lo gaole ka gouta mo tikologong.


text:
“Le gona o dire megopo ya lone le dijana tsa lone le dinkgwana tsa lone le digo tsa lone tse di dirisiwang mo tshupelong ya noo, o di dire ka gouta e e sa pekwang.


text:
“Le gona o dire setlhomo sa dipone sa gouta e e sa pekwang; setlhomo seo le matshego a sona le kutu ya sona di dirwe ka gouta e e thudilweng. Dikgolokwane tsa sona le dinoko tsa sona le dithunya tsa sona a di direlelwe mo go sona ka gouta e le nngwe.


text:
Jaanong a go tswe dikala di le thataro mo ditlhakoreng tsa sona; dikala di le tharo tsa setlhomo mo lotlhakoreng longwe lwa sona le dikala tse tharo tse dingwe tsa setlhomo mo lotlhakoreng lwa bobedi lwa sona.


text:
Kala nngwe le nngwe e nne le dikgolokwane tse tharo tse e keteng ke dithunya tsa moamantele, e le noko le sethunya; go nne jalo mo dikaleng tse thataro tsa setlhomo.


text:
Kutu ya setlhomo e nne le dikgolokwane di le nne, tse di tshwanang le dithunya tsa moamantele, e le dinoko tsa yona le dithunya tsa yona.


text:
Go nne le noko kwa godimo; gape go nne le noko fa tlase ga dikala tsa ntlha tsa sona; gape go nne le noko fa tlase ga dikala tsa bobedi tsa sona; gape go nne le noko fa tlase ga dikala tsa boraro tsa sona. Go nne jalo mo dikaleng tse thataro tsa setlhomo.


text:
Dinoko tsa tsona le dikala tsa sona mmogo le kutu e nne gouta e le nngwe; tsotlhe e nne selo se le sengwe se se thudilweng sa gouta e e sa pekwang.


text:
“Tempelana o e dire ka masela a le some, e le a masweu a a ditlhale-pedi le a mabududu le a bohibidu jwa bofifadu le a bohibidu jwa madi; o logele boKerubime mo go ona jaaka setswerere.


text:
Boleele jwa lesela lengwe le lengwe e nne mabogo a le 28; bophara jwa lone e nne mabogo a le mane; masela otlhe a nne selekanyo se le sengwe fela.


text:
Jaanong o dire digole ka lesela le lebududu fa mafelelong a lesela le le fa thoko ga masela a a rokagantsweng; o dire jalo gape fa mafelelong a lesela la bofelo la thokaganyo ya bobedi.


text:
O dire digole di le 50 mo leseleng lengwe, o be o dire digole di le 50 gape fa mafelelong a lesela le le mo thokaganyong ya bobedi. A digole di lebagane.


text:
Le gona o dire dikgogetso di le 50 tsa gouta, o tshwaraganye masela a mabedi ao ka dikgogetso tseo gore e nne moago o le mongwe.


text:
“Gape o dire masela a boboa jwa dipodi go nna thulelo ya tente godimo ga Tempelana. Dira masela a a ntseng jalo a le 11.


text:
Boleele jwa lesela lengwe e nne mabogo a le 30; bophara jwa lone e nne mabogo a le mane; masela a le 11 a nne selekanyo se le sengwe fela.


text:
O rokaganye masela a le matlhano go sele le masela a marataro a mangwe go sele. Mme lesela la borataro o le mene fa pele ga tente.


text:
Le gona o dire digole di le 50 fa mafelelong a lesela la bofelo la thokaganyo ya ntlha le digole di le 50 fa mafelelong a lesela la bofelo la thokaganyo ya bobedi.


text:
Gape o dire dikgogetso tsa kgotlho di le 50, o tsenye dikgogetso mo digoleng, o tshwaraganye thulelo ya tente jalo gore e nne e le nngwe fela.


text:
Fa e le dikarolo tsa masela tse di fetang tekanyo ya tente, a di lepelele fela; bontlhanngwe jwa lesela le le fetang tekanyo o bo lepeletse ka fa morago ga Tempelana.


text:
Boleele jwa masela bo fete bophara jwa Tempelana ka letsogo ka ntlha nngwe le ka ntlha e nngwe; a a lepelediwe mo ditlhakoreng tsa Tempelana go e bipa.


text:
“O be o direle tente thulelo ya matlalo a diphelehu a a hubiditsweng, mme mo godimo ga yona go nne thulelo ya matlalo a dintšwa tsa lewatle.


text:
Boleele jwa lobati longwe le longwe e nne mabogo a le some; bophara jwa lone e nne letsogo le bontlhanngwe.


text:
A lobati longwe le longwe lo nne le malomelo a le mabedi a a lebaganyeng. O a direle dipati tsotlhe tsa Tempelana.


text:
Le gona o direle dipati di le 20 tseo ditlhako tsa selefera di le 40; o direle malomelo a mabedi a lobati longwe le longwe ditlhako di le pedi.


text:
le ditlhako di le 40 tsa tsona tsa selefera, ditlhako di le pedi ka fa tlase ga lobati longwe le longwe.


text:
A di nne di patagane go tswa kwa tlase di nne mmogo, di patagane go ya kwa godimo go fitlha molepong wa ntlha. A go nne jalo mo dikhutlong tsoo pedi. A tsona di bope dikhutlo tse pedi.


text:
E tla nna dipati di le 8 le ditlhako tsa tsona tsa selefera, e bong ditlhako di le 16; ditlhako di le pedi ka fa tlase ga lobati longwe le longwe.


text:
“Le gona o dire mephakarego ka dikota tsa morukuru, e le metlhano ya dipati tsa lotlhakore longwe lwa Tempelana


text:
le mephakarego e le metlhano ya dipati tsa lotlhakore lwa bobedi lwa Tempelana le mephakarego e le metlhano ya dipati tsa morago wa Tempelana o o hularetseng bophirimatsatsi.


text:
O manege dipati gouta, o dire melepo ya tsona ka gouta, mephakarego e somelwe mo go yona; le mephakarego o e manege gouta.


text:
“Le gona o dire lesire ka masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi. O logele boKerubime mo go lone jaaka setswerere.


text:
O le pege mo maotwaneng a le mane a mokgwa a a manegilweng gouta, a dikgoge tsa ona e leng tsa gouta a a tlhomilweng mo ditlhakong di le nne tsa selefera.


text:
O pege lesire mo dikgogeng, o tsenye Letlole la Tshupo gona ka fa teng ga lesire; mme a lesire le kgaoganyetse Felo-ga-Boitshepo le Felo-ga-Boitshepo-jwa-Maitshepo.


text:
Lomati lwa bojelo lone o lo bee ka fa ntle ga lesire fa lotlhakoreng lwa bokone lwa Tempelana; setlhomo sa dipone sone o se bee fa lotlhakoreng lwa borwa, se lebane le lomati lwa bojelo.


text:
“Le gona o direle mojako wa tente sebipo ka masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi, se logilwe ke mologi wa masela a a marabata.


text:
Sebipo seo o se direle maotwana a le matlhano a mokwa, o a manege gouta; dikgoge tsa ona e nne tsa gouta; o a bopele ditlhako di le tlhano tsa kgotlho.


text:
“Le gona o dire aletare ka dipati tsa mokgwa. Boleele le bophara e nne mabogo a le matlhano. Aletare a e lekalekane ka dikhutlo tse nne tsa yona. Bogodimo jwa yona e nne mabogo a le mararo.


text:
O dire dinaka tsa yona mo dikhutlong tse nne tsa yona; dikgong tsa dinaka di fetele kwa tlase go nna maoto a yona. O e manege kgotlho.


text:
Le gona o dire diolola-melora tsa yona le digopa-melora tsa yona le megopo ya yona le ditlhaba-nama tsa yona le digokolelo tsa yona. Didiri tsotlhe tsa yona o di dire ka kgotlho.


text:
O tswale fa gare ga maoto a yona ka letloa la kgotlho; o dire melepo e le mene ya kgotlho mo letloeng leo mo dikhutlong tse nne tsa yona.


text:
O e tswale ka lone ka fa tlase ga maemo a aletare; letloa leo le simologe fa fatshe go kgaola aletare ka bogare.


text:
Dithobane tseo tsa yona di somelwe mo melepong ya yona gore dithobane di nne mo ditlhakoreng tse pedi tsa aletare, fa e sikarwa.


text:
“Le gona o dire lelapa la Tempelana eo. Mo ntlheng ya borwa lelapa le nne le masela a a lepeletseng a masweu a a ditlhale-pedi. Boleele jwa lotlhakore lo le longwe e nne mabogo a le lekgolo.


text:
Maotwana a lone a nne masome a mabedi le ditlhako tsa ona tsa kgotlho di nne masome a mabedi. Dimapo tsa maotwana le dikgoge tsa ona e nne tsa selefera.


text:
Le mo lotlhakoreng lwa bokone lo lo mabogo a lekgolo go nne masela a a lepeletseng le maotwana a le 20 le ditlhako tsa ona di le 20 tsa kgotlho; dimapo tsa maotwana le dikgoge tsa ona e nne tsa selefera.


text:
Le bophara jwa lelapa jo bo ntlheng ya bophirimatsatsi bo nne le masela a a lepeletseng a mabogo a le 50 le maotwana a ona a le some le ditlhako tsa ona di le some.


text:
Go nne masela a a lepeletseng a mabogo a le 15 ka fa, a nne le maotwana a ona a le mararo le ditlhako tsa ona di le tharo;


text:
le ka fa go nne masela a a lepeletseng a mabogo a le 15, a nne le maotwana a ona a le mararo le ditlhako tsa ona di le tharo.


text:
“Mme kgoro ya lelapa e e fa gare e nne le sebipo sa mabogo a le 20 sa masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi, e le tiro ya mologi wa masela a a marabata. Maotwana a ona a e nne a mane le ditlhako tsa ona e nne tse nne.


text:
Maotwana otlhe mo tikologong ya lelapa a nne le dikgoge tsa selefera; dimapo tsa ona e nne tsa selefera; ditlhako tsa ona e nne tsa kgotlho.


text:
Boleele jwa lelapa e nne mabogo a le lekgolo; bophara e nne mabogo a le 50; bogodimo jwa legora la lone e nne mabogo a le matlhano e le la masela a masweu a a ditlhale-pedi. Ditlhako tsa ona e nne tsa kgotlho.


text:
Didiri tsotlhe tsa Tempelana eo tsa tirelo yotlhe ya yona le dimapo tsotlhe tsa yona le dimapo tsotlhe tsa lelapa, e nne tsa kgotlho.


text:
“Mme o laele Baiseraele gore ba go tlisetse lookwane lo lo sa pekwang lwa diolefa tse di thugilweng gore e nne lwa setlhomo, go tle go nne lobone lo lo tukang ka gale.


text:
A Arone le bomorwawe ba lo baakanye mo Tempelaneng ya Boipontsho ka fa ntle ga lesire le le sireleditseng Letlole la Tshupo gore lo tuke go tloga mantsiboana go ya mo mosong fa pele ga Morena. Selo se ke molao o o nnetseng ruri wa Baiseraele le wa ditshika tsa bone.


text:
“Foo o atametse Arone mogoloo le bomorwawe nae kwa go wena, o ba ntshe mo Baiseraeleng gore a ntirele e le moperesiti, ene Arone le Natabe le Abihu le Eleasare le Ithamare, bomorwa Arone.


text:
O bue le botlhe ba ba botlhale ba ke ba tladitseng mowa wa botswerere gore ba direle Arone diaparo gore a itshepisediwe go nna moperesiti wa me.


text:
Diaparo tse ba tshwanetseng go di dira ke tse: Kgwatlhana ya sehuba le khiba le kobo e kgolo le hempe e e logilweng ka botswerere le serwalo le moitlamo. A ba direle Arone mogoloo le bomorwawe diaparo tse di boitshepo jalo gore a ntirele e le moperesiti.


text:
“A ba tsee gouta le masela a mabududu le a bohibidu jwa bofifadu le a bohibidu jwa madi le a masweu,


text:
ba dire khiba ka gouta le ka masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi a a logilweng ka botswerere.


text:
A e nne le dibata tse pedi tsa magetla tse di tshwaragantsweng. A e kopanngwe natso fa dintlheng tse pedi tsa yona.


text:
A moitlamo wa yona o segwe ka masela a yona, e nne wa gouta le wa masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi.


text:
maina a le marataro a bone mo lentswaneng lengwe le a marataro a a setseng mo lentswaneng la bobedi ka fa ba tlhomaganang ka teng.


text:
O gwae maina a bomorwa Iseraele mo majwaneng a mabedi ao; e le tiro ya ba ba gabang mafika, ba ba gwayang sekano; o a tsenye mo khuparelong ya gouta.


text:
O gokelele majwana a mabedi ao mo dibateng tsa magetla tsa khiba, e le mafikana a a thusang gore Baiseraele ba gopolwe. A Arone a sikare maina a bone fa pele ga Morena mo magetleng a mabedi a gagwe gore Morena a ba gopole.


text:
le dikeetane di le pedi tsa gouta e e sa pekwang; o di dire ka go di tshopha jaaka megala; o gokelele dikeetane tse di tshophilweng mo dikhuparelong tsele.


text:
“Le gona o dire kgwatlhana ya katlholo e logiwe ka botswerere; o e dire jaaka go dirilwe khiba; o e dire ka gouta le ka masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi.


text:
Gokelela dikhuparelo tse di nang le majwana mo go yona; o dire methalo e le mene ya majwana. Mo mothalong wa ntlha go tlhomagane majwana a kareneole le topase le semarage.


text:
A majwana ao a nne lesome le bobedi ka fa maineng a bomorwa Iseraele. Lentswana lengwe le lengwe le nne le leina la lotso longwe lwa ditso tse di lesome le bobedi le kwadilwe ka go gwaiwa jaaka sekano.


text:
“O dire dikeetane tse di tshophilweng mo kgwatlhaneng ya sehuba; di tshophilwe jaaka megala, e le tsa gouta e e sa pekwang.


text:
Dira mefitshane e le mebedi ya gouta mo kgwatlhaneng; o gokelele mefitshane e mebedi eo mo dikhutlong tse pedi tse di kwa godimo tsa kgwatlhana.


text:
Jaanong o gokelele dikeetane tse pedi tsa gouta mo mefitshaneng e mebedi eo fa dikhutlong tsa kgwatlhana.


text:
Mme dintlha tse pedi tse dingwe tsa dikeetane tse pedi tseo o di gokelele mo dikhuparelong tse pedi tsele; mme tsone o di bofelele mo dibateng tsa khiba ka fa pele ga yona.


text:
“Gape o dire mefitshane e le mebedi e mengwe ya gouta, o e gokelele mo dikhutlong tse pedi tse di kwa tlase tsa kgwatlhana fa mafelelong a yona a a potileng ka fa khibeng, ka fa teng.


text:
O dire mefitshane ya gouta e le mebedi gape, o e gokelele mo dibateng tse pedi tsa magetla tsa khiba ka fa pele fa tlase fa khiba e tshwaragantsweng teng le dibata tsa magetla fa godimo ga moitlamo wa khiba.


text:
A go gokelelwe kgwatlhana ka mogala o mobududu o o tswang mefitshaneng ya yona, o ya kwa mefitshaneng ya khiba gore kgwatlhana e pote ka fa godimo ga moitlamo wa khiba, mme e se ka ya suta, le e seng go tloga mo khibeng.


text:
“Arone a rwale maina a bomorwa Iseraele jalo mo kgwatlhaneng ya katlholo fa pelong ya gagwe, fa a tsena mo Felong-ga-Boitshepo fa pele ga Morena gore a tle a ba gopole ka gale.


text:
Gape dira ditengwa tse di bidiwang Lesedi le Tshiamo, o di tsenye mo kgwatlhaneng ya katlholo gore di nne fa pelong ya ga Arone, fa a tsena go ema fa pele ga Morena. Arone o tla rwala katlholo ya Baiseraele jalo fa pelong ya gagwe fa pele ga Morena ka gale.


text:
A go nne phatlha ya go somela tlhogo mo go yona; phatlha ya yona e nne le momeno mo molaleng o logilwe. A e nne phatlha e e tshwanang le ya seaparo sa tshipi sa motlhabani gore e se ka ya gagoga.


text:
Le gona o dire digaranata mo mafelelong a kobo ka masela a mabududu le a bohibidu jwa bofifadu le a bohibidu jwa madi, di nne mo mafelelong a yona go e potologa yotlhe kwa tlase. Mme a ditshipinyana tse di lelang tsa gouta di tlhabakane natso go potologa kobo yotlhe.


text:
A Arone a e apare, fa a ya go ntirela gore go lela ga ditshipinyana go utlwale, fa a tsena mo Felong-ga-Boitshepo fa pele ga Morena, le fa a tswa gore a se ka a swa.


text:
“Le gona o dire papetlana ya gouta e e sa pekwang, o gwae mo go yona jaaka go gwaiwa sekano o re: ‘O itshepetse Morena.’


text:
Gape o gokelele mogala wa lesela le lebududu mo go yona gore e bofelelwe mo serwalong; a e nne fa pele ga serwalo fa phatleng.


text:
A e nne mo phatleng ya ga Arone gore Arone a rwale melato ya Baiseraele ya go fosetsa tse di boitshepo tse ba di itshepisang, e bong dineo tsotlhe tse ba di kgethelang Felo-ga-Boitshepo. A e nne mo phatleng ya ga Arone ka gale gore ba tle ba kgatlhe Morena.


text:
“Le gona o loge hempe ka lesela le le marabata, o dire serwalo ka lesela le lesweu, o dire moitlamo ka mokgwa wa go loga marabata.


text:
O di apese Arone mogoloo le bomorwawe nae, o ba tlotse, o tlatse diatla tsa bone, o ba itshepise gore ba ntirele e le baperesiti.


text:
O ba direle marokgwe a lesela le lesweu go bipa bosaikatega; a simologe fa lethekeng go fitlha mo diropeng.


text:
A Arone le bomorwawe ba a apare, fa ba tsena mo Tempelaneng ya Boipontsho, gongwe fa ba atamela kwa aletareng go direla mo Felong-ga-Boitshepo gore ba se ka ba ithwesa molato, ba swa. Se ke molao o o sa khutleng wa gagwe le wa losika lwa gagwe sehularong sa gagwe.


text:
“Se o tshwanetseng go se ba direla go ba itshepisa gore ba ntirele e le baperesiti ke se: Tsaya poana e le nngwe le diphelehu di le pedi tse di se nang bogole


text:
le dinkgwe tse di sa bedisiwang le dinkgwenyana tse di sa bedisiwang tse di dubilweng ka lookwane le dinkgwenyana tsa dipapetla tse di tshasitsweng lookwane; o di dire ka bupe jo bo boleta jwa korong.


text:
O di bee mo serotong se le sengwe, o be o di tlise ka seroto mmogo le poana ele le diphelehu tse pedi.


text:
O be o tsee diaparo, o apese Arone hempe le kobo e kgolo ya khiba le khiba le kgwatlhana ya sehuba, o mo tlame ka moitlamo wa khiba.


text:
o ba tlame ka meitlamo, Arone le bomorwawe, o ba rwese ditlhoro gore ba amogele boperesiti ka molao o o sa khutleng; o tlatse diatla tsa ga Arone le tsa bomorwawe.


text:
“O ise poana fa pele ga Tempelana ya Boipontsho; jaanong a Arone le bomorwawe ba bee diatla mo tlhogong ya poana.


text:
O be o tsee madi mangwe a poana, o a tshase mo dinakeng tsa aletare ka monwana wa gago, mme madi otlhe a a setseng o a tshololele fa maotong a aletare.


text:
“Jaanong o tsee lomipi lotlhe lo lo apesitseng mogodu le mafura a a mo sebeteng le diphilo tse pedi le matlhaname a tsona, o di fisetse mo aletareng.


text:
Mme nama ya poana le letlalo la yona le moswang wa yona o di fise ka molelo ka kwa ntle ga bothibelelo. Ke setlhabelo sa boleo.


text:
O be o kgaoganye phelehu, o tlhatswe mateng a yona le memomo ya yona, o di bee fa dinameng tsa yona le fa tlhogong ya yona.


text:
O fisetse phelehu yotlhe mo aletareng. Ke setlhabelo sa phiso sa Morena, ke monko o o nkgang monate. Ke setlhabelo sa molelo sa Morena.


text:
E nne gona o tlhabang phelehu eo, o tsee madi mangwe a yona, o a tshase mo tsebeng e e jang ya ga Arone le mo ditsebeng tse di jang tsa bomorwawe le mo menwaneng e megolo ya diatla tsa bone tse di jang le mo menwaneng e megolo ya dinao tsa bone tse di jang. O be o kgatshe madi a a setseng mo ditlhakoreng tsotlhe tsa aletare.


text:
O be o tsee madi mangwe a a mo aletareng le lookwane longwe lwa tlotso, mme o di kgatshe mo go Arone le mo diaparong tsa gagwe le mo go bomorwawe le mo diaparong tsa bomorwawe nae. Ene o tla itshepa jalo le diaparo tsa gagwe le bomorwawe le diaparo tsa bone.


text:
“Jaanong mo phelehung eo o tsee mafura le mogatla o o mafura le lomipi lo lo apesitseng mogodu le mafura a sebete le diphilo tse pedi le matlhaname a tsona le serope se se jang – gonne ke phelehu ya go tlhoma moperesiti–


text:
le senkgwe se le sengwe le senkgwenyana se le sengwe sa lookwane le senkgwenyana se sepapetla se le sengwe, o di ntshe mo serotong sa tse di sa bedisiwang se se fa pele ga Morena.


text:
Tsotlhe tseo o di bee mo diatleng tsa ga Arone le mo diatleng tsa bomorwawe, o di kgadikanye e le tshupelo ya kgadikanyo fa pele ga Morena.


text:
O be o di tsee gape mo diatleng tsa bone, o di fisetse mo aletareng mo godimo ga setlhabelo sele sa phiso, e le monko o o nkgang monate fa pele ga Morena. Ke setlhabelo sa molelo sa Morena.


text:
“Jaanong o tsee sehuba sa phelehu ya go tlhoma moperesiti e e leng ya ga Arone, o se kgadikanye fa pele ga Morena. Sona e be kabelo ya gago.


text:
“Jaanong o itshepise sehuba seo sa setlhabelo sa kgadikanyo se se kgadikantsweng le serope sele sa seabe se se abetsweng baperesiti tse e leng tsa phelehu ya go tsenya Arone le bomorwawe mo tirong ya boperesiti


text:
gore e nne tsa ga Arone le tsa bomorwawe, e le tshiamelo ya bone ka bosakhutleng, di ntshiwe ke Baiseraele. Gonne ke seabe; ke seabe se se ntshiwang ke Baiseraele, e le karolo ya ditlhabelo tsa bone tsa tebogo. Ke seabe sa bone se ba se abelang Morena.


text:
“Diaparo tse di boitshepo tsa ga Arone e tla nna tsa bomorwawe sehularong sa gagwe gore ba tlodiwe ba di apere, ba tsenngwe tirong ya boperesiti ba di apere.


text:
Morwawe yo o tla nnang moperesiti mo boemong jwa gagwe, yo o tla tsenang mo Tempelaneng ya Boipontsho go direla mo Felong-ga-Boitshepo, a a di apare malatsi a supa.


text:
“Wena o tsee phelehu ya go ba tsenya mo tirong ya boperesiti, o apee nama ya yona mo Felong-ga-Boitshepo.


text:
Jaanong a Arone le bomorwawe ba je nama ya phelehu eo le senkgwe se se mo serotong fa mojakong wa Tempelana ya Boipontsho.


text:
A ba di je tse ba batletsweng boitshwarelo ka tsona, fa ba tsenngwa mo tirong ya boperesiti e go itshepisiwa. Mme o sele a se ka a di ja, gonne di boitshepo.


text:
Fa go ka sala nama ya go tlhoma moperesiti gongwe senkgwe go fitlhela kamoso, o fise tse di setseng ka molelo; a di se ka tsa jewa, gonne di boitshepo.


text:
“O direle Arone le bomorwawe jalo fela jaaka ke go laetse. Tiro ya go ba tsenya mo tirong ya boperesiti e tsee malatsi a supa.


text:
Le gona o tlhabe poana ya setlhabelo sa boleo ka letsatsi lengwe le lengwe go nna thuanyo; o tlose boleo mo aletareng ka go batla boitshwarelo mo godimo ga yona; o e tlotse go e itshepisa.


text:
O dire tsa go batla boitshwarelo malatsi a supa mo godimo ga aletare; o e itshepise jalo. Foo aletare e tla nna boitshepo thata. Mongwe le mongwe yo o e amang o tla itshepa.


text:
“Se o tshwanetseng go se dira mo aletareng ka letsatsi lengwe le lengwe ke setlhabelo sa phiso sa ka metlha sa dikwana di le pedi tse di ngwaga o le mongwe.


text:
Mme o tlise karolo ya lesome ya efa ya bupe jo bo boleta jo bo dubilweng ka karolo ya bone ya hina ya lookwane lo lo thugilweng le tshupelo ya noo ya karolo ya bone ya hina ya weine mmogo le kwana ya ntlha.


text:
Kwana ya bobedi o e dire setlhabelo mantsiboa, o e dire le tshupelo ya dijo le tshupelo ya noo ya yona jaaka mo mosong go nna monko o o nkgang monate. Ke setlhabelo sa molelo sa Morena.


text:
“Ke sona setlhabelo sa phiso sa metlha yotlhe mo ditshikeng tsa lona fa mojakong wa Tempelana ya Boipontsho fa pele ga Morena; ke kwa ke tla kopanang le lona teng gore ke bue nao gona.


text:
Ke tla itshepisa Tempelana ya Boipontsho le aletare jalo. Ke tla itshepisa Arone le bomorwawe gore ba ntirele e le baperesiti.


text:
Ba tla lemoga jalo, fa ke le Morena Modimo wa bone yo ke ba ntshitseng mo lefatsheng la Egepeto gore ke age mo gare ga bone ke le Morena, Modimo wa bone.


text:
Boleele jwa yona e nne letsogo le boatlhamo jwa yona e nne letsogo; e nne le dikhutlo di le nne; bogodimo jwa yona e nne mabogo a le mabedi. Dinaka tsa yona di fetele kwa tlase go nna maoto.


text:
O e manege gouta e e sa pekwang, e bong bophaphathi jwa yona le dithoko tsa yona tsotlhe le dinaka tsa yona. O e gaole ka gouta mo tikologong.


text:
O e direle melepo e le mebedi ya gouta, e nne fa tlase ga segaolo mo ntlheng tse pedi; o e gokelele mo ditlhakoreng tse pedi tsa yona gore go somelwe dithobane mo go yona go e sikara.


text:
O e bee ka fa ntle ga lesire le le sirileng Letlole la Tshupo, e lebaganye le sekhurumelo sa thuanyo se se mo godimo ga tshupo ya molao kwa ke tla kopanang nao teng.


text:
“A Arone a tshubele maswalo a a nkgang monate mo go yona; a a tshube mo mosong mongwe le mongwe, fa a baakanya dipone.


text:
E ne e re fa Arone a tshuba dipone mantsiboa a a tshuba; a go kuisiwe musi jalo ka gale fa pele ga Morena mo ditshikeng tsa lona.


text:
Lo se ka lwa tshuba maswalo a sele mo go yona le e seng setlhabelo sa phiso le fa e le tshupelo ya dijo; le tshupelo ya noo lo se ka lwa e tshela mo go yona.


text:
A Arone a dire tsa thuanyo mo dinakeng tsa yona gangwe ka ngwaga; a a dire tsa thuanyo mo go yona ka madi a setlhabelo sa boleo gangwe ka ngwaga. A go nne jalo mo ditshikeng tsotlhe tsa lona. E boitshepotshepo mo Moreneng.”


text:
“E re fa o bala Baiseraele ba mephato e e kuiwang, a mongwe le mongwe yo o kuiwang a ntshetse Morena segololo sa bophelo jwa gagwe gore kotlo e se ka ya ba wela, fa ba balwa.


text:
Se mongwe le mongwe wa mephato e e kuiwang a tshwanetseng go se ntsha ke bontlhanngwe jwa šekele ya Felo-ga-Boitshepo e e leng digera di le 20. Bontlhanngwe joo jwa šekele a e nne lekgetho la Morena.


text:
Mongwe le mongwe wa mephato e e kuiwang yo o dinyaga di le 20 le go feta foo a a ntshe lekgetho la Morena.


text:
E ne e re fa lo ntshetsa Morena lekgetho le e leng segololo sa maphelo a lona mohumi a se ke a oketsa, modidi a se ke a tlhaetsa bontlhanngwe jwa šekele.


text:
Madi ao a thuanyo o a tsee mo Baiseraeleng, o a beele tirelo ya Tempelana ya Boipontsho gore Baiseraele ba gopolwe fa pele ga Morena, mme lo tle lo fiwe boitshwarelo.”


text:
“Le gona o dire mogopo o o tlhapelang wa kgotlho le lekoto la ona la kgotlho. O o bee fa gare ga Tempelana ya Boipontsho le aletare, o tshele metsi mo go ona


text:
E ne e re fa ba tsena mo Tempelaneng ya Boipontsho ba tlhapa ka metsi gore ba se ka ba swa; gongwe fa ba atamela fa aletareng go direla Morena ka go mo tshubela setlhabelo sa molelo


text:
a ba tlhape diatla le dinao, e se re gongwe ba swa. A selo se e nne molao o o sa khutleng mo go bone; mo go ene le mo baneng ba gagwe le go ya pele.”


text:
“Tsaya ditswaiso tse di molemolemo, e bong boroku jwa mera jo bo nkgang monatenate jwa dišekele di le 500 le bontlhanngwe jwa selekanyo seo jwa makwati a kinamone a a nkgang monate, e bong dišekele di le 250 le lotlhaka lo lo tswaisang lwa dišekele di le 250


text:
le makwati a kasia a dišekele di le 500 tsa šekele ya Felo-ga-Boitshepo le hina ya lookwane lwa setlhare sa olefa.


text:
O dire lookwane lwa tlotso lo lo boitshepo ka tsona, e nne setlolo sa lookwane se se tlhakantsweng ka ditswaiso tseo, e nne tiro ya go tlhakanya ka botswerere. A e nne lone lookwane lwa tlotso lo lo boitshepo.


text:
le lomati lwa dinkgwe tsa tshupo le didiri tsotlhe tsa lone le setlhomo sa dipone le didiri tsa sona le aletare ya go tshubela maswalo;


text:
le aletare ya setlhabelo sa phiso le didiri tsotlhe tsa yona le mogopo o o tlhapelang le lekoto la ona.


text:
Mme o bolelele Baiseraele o re: ‘Ke lone lookwane lwa me lwa tlotso lo lo tshwanetseng go kaiwa boitshepo ke ditshika tsotlhe tsa lona.


text:
Lo se ka lwa tshelwa mo mmeleng wa motho o sele; lo se ka lwa dira setlolo se se tlhakantsweng jalo. Se boitshepo. Lo se kae boitshepo!


text:
Mongwe le mongwe yo o ka tlhakanyang se se ntseng jalo, gongwe a se naya motho o sele, o tshwanetse go bolawa le go tlosiwa jalo mo morafeng wa ga gabo.’ ”


text:
Morena a ba a raya Moše a re: “Tsaya tse di nkgang monate, e bong boroku jwa setlhare sa Storakese le kgetla ya lewatle le boroku jwa Galabano, e le makga a a monate le matlhare a leswalo a a sa pekwang; a di tsewe ka go lekalekana ga tsona.


text:
O dire tse di kuisang musi ka tsona di tlhakantswe ka botswerere di lokilwe ka letswai, di le phepa, di le boitshepo.


text:
Tsaya go gongwe ga tsona, o sile, e nne bupe; o bo bee fa pele ga Letlole la Tshupo mo Tempelaneng ya Boipontsho kwa ke tla kopanang nao teng. A bo kaiwe boitshepotshepo ke lona.


text:
Jaanong fa lo itirela tse di kuisang musi, lo se ka lwa di tlhakanya jaaka tseo. A tseo e nne tse di boitshepo tsa Morena mo go lona.


text:
Mongwe le mongwe yo o dirang tse di ntseng jalo go dupa monate wa tsona, a a bolawe, a kumolwe mo morafeng wa ga gabo.”


text:
Ke mo tladitse Mowa wa Modimo le botlhale le tlhaloganyo le kitso le botswerere ditirong tsa mefutafuta


text:
“Gape bona, ke dirile Oholiabe, morwa Ahisamage wa lotso lwa Dane mothusi wa gagwe. Ke tsentse botlhale mo dipelong tsa botlhe ba ba tlhalefileng gore ba dire tsotlhe tse ke di go laetseng,


text:
e bong Tempelana ya Boipontsho le Letlole la Tshupo le sekhurumelo sa thuanyo se se mo godimo ga lone le dilo tsotlhe tsa Tempelana eo;


text:
le lomati lwa dinkgwe tsa tshupo le didiri tsa lone; le setlhomo sa dipone sa gouta e e sa pekwang le didiri tsotlhe tsa sona le aletare ya go tshuba maswalo;


text:
le aletare ya ditlhabelo tsa phiso le didiri tsotlhe tsa yona le mogopo o o tlhapelang le lekoto la ona;


text:
le diaparo tse di rokilweng ka botswerere; le diaparo tse di boitshepo tsa ga Arone moperesiti; le diaparo tsa bomorwawe tsa boperesiti;


text:
le lookwane lwa tlotso; le tse di nkgang monate tsa go kuisa musi tsa Felo-ga-Boitshepo: Ba tla dira tsotlhe tseo ka fa ke go laetseng ka teng.”


text:
“Raya Baiseraele o re: ‘Tlhokomelang go tlotla boSabata ba me ka botlalo; gonne ke sesupo sa kgolagano fa gare ga me le lona mo ditshikeng tsa lona gore lo itse, fa e le nna Morena yo ke lo itshepisang.


text:
Ka moo tshegetsang letsatsi la Sabata, gonne le boitshepo mo go lona. Yo o le itshepololang o tshwanetse go bolawa. Ruri, mongwe le mongwe yo o dirang tiro ka lone o na le go tlosiwa ka polao mo morafeng wa ga gabo.


text:
“ ‘A tiro e dirwe ka malatsi a marataro, mme letsatsi la bosupa ke la Sabata la boikhutso, le itshepetse Morena. Mongwe le mongwe yo o dirang tiro ka letsatsi la Sabata o tshwanetse go bolawa.


text:
Ka moo a Baiseraele ba tshegetse letsatsi la Sabata ka go le tlhokomela mo ditshikeng tsotlhe tsa bone; e nne kgolagano e e sa khutleng.


text:
Ke lone sesupo fa gare ga me le Baiseraele ka bosakhutleng. Gonne Morena o dirile legodimo le lefatshe ka malatsi a marataro, mme ka letsatsi la bosupa a ikhutsa, a lapologa.’ ”


text:
E rile Morena a sena go fetsa go bua le Moše kwa thabeng ya Sinai, a mo neela matlapa a mabedi a molao, e le matlapa a maboti a a kwadilweng ke monwana wa Modimo.


text:
E rile batho ba bona Moše a diega go fologa mo thabeng, ba kgobokanela kwa go Arone, ba mo raya ba re: “Nanoga o re direle modimo o o tla re etelelang pele; gonne ga re itse se se dirafaletseng Moše, monna yole yo o re ntshitseng kwa lefatsheng la Egepeto.”


text:
Arone a ba raya a re: “Rolang manyena a gouta a a mo ditsebeng tsa basadi ba lona le tsa bomorwa-lona le tsa bomorwadia-lona, lo a tlise kwano go nna.”


text:
Ene a a amogela mo diatleng tsa bone, a seta ka seseti, a dira namane, a e bopa ka ona. Ke fa ba re: “Ke ona modimo wa lona Baiseraele, o o lo ntshitseng kwa lefatsheng la Egepeto.”


text:
Ya re Arone a bona jalo, a aga aletare fa pele ga yona; Arone a ba a tlhaba mokgosi a re: “Kamoso go tla nna moletlo wa Morena.”


text:
Jaanong ya re kamoso ba phakela, ba tlhaba ditlhabelo tsa phiso, ba tlisa ditlhabelo tsa tebogo. Morago ga moo batho ba nnela go ja le go nwa, ba tloga ba nanoga go tshameka.


text:
Ke fa Morena a raya Moše a re: “Yaa o fologe, gonne morafe wa gago o ò o ntshitseng kwa lefatsheng la Egepeto o sentse.


text:
Ba fapogile ka pele mo tseleng e ke e ba laetseng, ba itiretse namane e e bopilweng, ba e obamela, ba e tlhabela ditlhabelo ba re: ‘Ke ona modimo wa lona Baiseraele, o o lo ntshitseng kwa lefatsheng la Egepeto.’ ”


text:
Mme jaanong nte bogale jwa me bo ba tukele, ke ba nyeletse, mme wena ke go dire setšhaba se segolo!”


text:
Mme Moše a kopa bopelotlhomogi mo Moreneng, Modimo wa gagwe, a re: “Morena, morafe wa gago o ò o ntshitseng kwa lefatsheng la Egepeto ka thata e kgolo le ka letsogo le le tiileng, bogale jwa gago bo tla o tukelelang?


text:
A Baegepeto ba se ka ba bua ba re: ‘O ba hudusitse ka maikaelelo a a bosula gore o tle o ba bolaele mo dithabeng le go ba nyeletsa mo lefatsheng!’ Boa mo bogaleng jo bo tukang jwa gago, o buse pelo, o se digele morafe wa gago mo tatlhegong.


text:
Gopola Aborahame le Isaka le Iseraele, batlhanka ba gago, ba o ba ikanetseng ka wena, wa ba solofetsa wa re: ‘Ke tla ntsifatsa bana ba lona jaaka dinaledi tsa legodimo, ke naya bana ba lona lefatshe lotlhe leo ke buileng ka ga lone gore ba le rue ka bosakhutleng.’ ”


text:
Jaanong Moše a hulara, a fologa mo thabeng, a tshotse matlapa a mabedi a molao, e le matlapa a a kwadilweng ka ntlha tsotlhe.


text:
Matlapa ao a ne a dirilwe ke Modimo, le mokwalo e ne e le mokwalo wa Modimo, o gwailwe mo matlapeng.


text:
Jaanong ya re Jošua a utlwa modumo wa morafe o o duduetsang, a raya Moše a re: “Go leratla la ntwa mo bothibelelong.”


text:
Mme ene a fetola a re: “Ga se modumo wa ba ba opelelang moepelane; le gona ga se selelo sa ba ba fentsweng; ke utlwa modumo wa ba ba opelang fela.”


text:
Ya re a atamela bothibelelo, a bona namane le dipina; ke fa Moše a tuka bogale, a latlha matlapa a o neng a a tshotse, a a thubaganya fa tlase ga thaba.


text:
A ba a tsaya namane e ba e dirileng, a e fisa ka molelo, a e notetsa ga tsamaya e nna lerole, a le gasa mo metsing, a a nosa Baiseraele.


text:
Ba ntheile ba re: ‘Re direle modimo o o ka re etelelang pele; gonne ga re itse se se dirafaletseng Moše, monna yole yo o re ntshitseng kwa lefatsheng la Egepeto.’


text:
Ka ba raya ka re: ‘Yo o nang le gouta, a a e role.’ Ba e nneela. Ka e latlhela mo molelong, ga tswa namane e.”


text:
Jaanong Moše a bona morafe o latlhile botho jotlhe; gonne Arone o ne a o bo latlhisitse, mo o bileng o sotlega mo babeng ba ona.


text:
Ka moo Moše a ema mo kgorong ya bothibelo, a kua a re: “Yo e leng wa Morena a a tle kwano go nna!” Ke fa bomorwa Lefi botlhe ba kgobokanela kwa go ene.


text:
Mme a ba raya a re: “Morena Modimo wa Iseraele o bua jaana o a re: ‘A mongwe le mongwe a tlame tšhaka ya gagwe mo lethekeng la gagwe, lo boaboele mo bothibelelong go tswa kgorong go ya kgorong, mme a mongwe le mongwe a bolae morwa-rraagwe le tsala ya gagwe le wa ga gabo.’ ”


text:
Bomorwa Lefi ba dira ka fa Moše a ba laetseng ka teng; ga bolawa batho ba e ka nnang dikete tse tharo mo morafeng ka letsatsi leo.


text:
Ke fa Moše a re: “Ineeleng Morena kajeno go nna baperesiti ba gagwe gore a tle a lo nee tshegofatso; gonne mongwe le mongwe o bolaile morwawe le morwa-rraagwe.”


text:
Ya re kamoso Moše a raya morafe a re: “Le leofile boleo jo bogolo. Mme ke tla tlhatlogela kwa Moreneng. Motlha mongwe nka bonela boleo jwa lona boitshwarelo.”


text:
Moše a boela kwa Moreneng a re: “Ka thapelo, Morena! Morafe o, o leofile boleo jo bogolo, wa itirela modimo wa gouta.


text:
Mme jaanong fa o ka ba itshwarela boleo jwa bone – ba itshwarele! Mme fa go sa nna jalo o mphimole mo lokwalong lwa gago lo o lo kwadileng.”


text:
Tsamaya jaanong o ise morafe o kwa felong fa ke go go boleletseng. Bona, moengele wa me o tla go etelela pele, mme ke tla ba beletsa boleo jwa bone ka letsatsi le ke tla betsang ka lone.”


text:
Jaanong Morena a bua le Moše a re: “Tloga o huduge mono, wena le morafe o ò o ntshitseng kwa lefatsheng la Egepeto, lo ye kwa lefatsheng le ke le ikanetseng Aborahame le Isaka le Jakobe ka re: ‘Ke tla le naya losika lwa gago.’


text:
Ke tla roma moengele gore a go etelele pele; ke tla leleka Bakanana le Baamori le Bahethe le Baferesi le Bahewi le Bajebusi


text:
gore a go ise kwa lefatsheng le le elang mašwi le dinotshe. Gonne ga nka ke ka ya le lona, ka lo le morafe wa dithamo tse di gagametseng, e ka re gongwe ka lo fedisa mo tseleng.”


text:
E rile batho ba utlwa lefoko le le botlhoko le, ba hutsafala; ga se ka ga nna ope yo o rwalang mokgabo wa gagwe.


text:
Mme Morena a raya Moše a re: “Raya Baiseraele o re: ‘Lona lo morafe wa dithamo tse di gagametseng. Fa nka ya le lona sebakanyana fela, ke ne ke tla lo fedisa. Jaanong rolang mekgabo ya lona. Foo ke tla akanya se nka se lo direlang.’ ”


text:
Jaanong Moše a tsaya Tempelana ya Tente, a e tlhoma ka kwa ntle ga bothibelelo, kgakala le jona, a e bitsa Tente ya Boipontsho. Jaanong e ne ya re fa go le mongwe yo o ratang go botsa Morena, a tswele kwa Tenteng ya Boipontsho e e neng e le ka kwa ntle ga bothibelelo.


text:
Jaanong e ne e tle e re fa Moše a tswela kwa Tenteng, batho botlhe ba nanoge ba eme mongwe le mongwe fa mojakong wa tente ya gagwe, ba lebe Moše a ba hularetse go ya a tsene mo Tenteng.


text:
Mme e ne ya re fa Moše a tsena mo Tenteng pinagare ya leru e fologe e eme fa mojakong wa Tente, mme Morena a bue le Moše.


text:
Jaanong e ne ya re fa batho botlhe ba bona pinagare ya leru e eme fa mojakong wa Tente, batho botlhe ba nanoge, ba ikobe mongwe le mongwe fa mojakong wa tente ya gagwe.


text:
Morena o ne a bua le Moše ba lebanye ka difatlhego jaaka motho a bua le tsala ya gagwe. Mme fa a boela kwa bothibelelong, modiredi wa gagwe wa lekau, Jošua morwa Nune, o ne a se ke a tlogela Tente.


text:
Jaanong Moše a raya Morena a re: “Bona, o ntaetse wa re: ‘Hudusa morafe o,’ mme ga o a ka wa nkitsise gore o tla roma mang le nna, le fa o buile wa re: ‘Ke go itse ka leina; le gona o bonye bopelotlhomogi mo matlhong a me.’


text:
Jaanong he, fa ruri ke bonye bopelotlhomogi mo matlhong a gago, a ko o nkitsise tsela ya gago gore ke go itse, ke lemoge, fa ke setse ke bonye bopelotlhomogi mo matlhong a gago. Mme o lebe setšhaba se jaaka morafe wa gago.”


text:
Kana go tla itsiwe ka eng, fa ke bonye bopelotlhomogi mo matlhong a gago, nna le morafe wa gago, fa e se ka go ya ga gago le rona le ka go tlhaolwa jalo mo merafeng yotlhe e e mo lefatsheng, nna le morafe wa gago?”


text:
Ke fa Morena a raya Moše a re: “Le selo se o se kopileng jaanong ke tla se dira; gonne o bonye bopelotlhomogi mo matlhong a me; e bile ke go itse ka leina.”


text:
Mme Morena a re: “Ke tla fetisa bontle jotlhe jwa me fa pele ga gago, ke kua leina la Morena fa pele ga gago. Ke tla tlhomogela pelo yo ke mo tlhomogelang pelo; ke utlwela botlhoko yo ke mo utlwelang botlhoko.”


text:
A ba a re: “O tla palelwa ke go bona sefatlhego sa me; gonne motho ga a ka ke ya re a mponye a phela.”


text:
Jaanong e tla re kgalalelo ya me e feta, ke go tsenye mo lofarong lwa lefika, ke go sireletse ka seatla sa me go ya ke be ke fete.


text:
Mme e tla re ke sena go tlosa seatla sa me, o mpone ke go hularetse. Fela sefatlhego sa me ga se ka ke sa bonwa.”


text:
Morago ga moo Morena a raya Moše a re: “Ipetlele matlapa a le mabedi a maboti a a tshwanang le ale a pele gore ke kwale mafoko mo matlapeng ao, a a neng a le mo matlapeng a pele, a o a thubagantseng.


text:
Kamoso o bo o ipaakantse, o tlhatlogele phakela mo thabeng ya Sinai, o eme fa go nna teng mo godimo ga thaba.


text:
A go se ka ga tlhatloga ope nao; le gona a go se ka ga bonwa ope mo thabeng yotlhe e; le difutshane le dikgomo di se ka tsa atamela thaba e, fa di fula.”


text:
Moše a betla matlapa a le mabedi a maboti a a tshwanang le a pele, a phakela mo mosong, a tlhatlogela mo thabeng ya Sinai jaaka Morena a mo laetse, a tshotse matlapa a mabedi a maboti ka diatla.


text:
Jaanong Morena a feta fa pele ga gagwe, a kua a re: “Morena! Morena! Ke Modimo o o boutlwelo-botlhoko le boitshwarelo, o o sa feleng pelo, o o letlotlo la bopelotlhomogi le boikanyego;


text:
o o bolokelang ba le dikete bopelotlhomogi; o o itshwarelang molato le tlolo le boleo, mme o sa lese ope fela o sa mmetse, mme o beletsa bana le bana ba bana tshiamololo ya borraabo go ya losikeng lwa boraro le lwa bone.”


text:
a re: “Fa ruri ke bonye bopelotlhomogi mo matlhong a gago, Morena, a Morena a ke a ye le rona – gonne ke morafe wa dithamo tse di gagametseng – mme o re itshwarele molato wa rona le boleo jwa rona, o re tshole, re nne ba gago.”


text:
Ke fa Morena a araba a re: “Bona, ke tla dira kgolagano ya go re: Fa pele ga morafe otlhe wa gago ke tla dira dilo tse di gakgamatsang tse di iseng di ke di dirwe mo lefatsheng lotlhe le mo ditšhabeng tsotlhe. Mme morafe otlhe o ò leng mo gare ga ona o tla bona tiro ya Morena. Gonne di a boitshega tse ke tla di dirang ke na nao.


text:
Fela tshegetsang tse ke di lo laelang kajeno. Bonang, ke tla lo etelela pele, ke leleka Baamori le Bakanana le Bahethe le Baferesi le Bahewi le Bajebusi.


text:
Itiseng gore lo se ka lwa dira kgolagano le baagi ba lefatshe le lo tla tsenang mo go lone, e se re gongwe ba lo fetogela seru ba le mo gare ga lona.


text:
Mme lo dige dialetare tsa bone, lo thubaganye majwe a a motloutlo a bone, lo reme medimako ya bone ya Ašera.


text:
“Gonne ga lo a tshwanela go obamela modimo o sele. Gonne Morena yo leina la gagwe e leng Mofufegedi ke Modimo o o lefufa.


text:
Lo se ka lwa dira kgolagano le baagi ba lefatshe leo, e se re gongwe fa ba dira boaka ka go latela medimo ya bone ba e direla ditlhabelo, ba lo laletsa, mme lwa ja ditlhabelo tsa bone;


text:
e se re gongwe lwa batlela bomorwaa-lona bomorwadia-bone, mme ya re fa bomorwadia-bone ba dira boaka ka go latela medimo ya bone, ba dirisa bomorwaa-lona boaka ka go ba latedisa medimo ya bone.


text:
“Tshegetsang moletlo wa dinkgwe tse di sa bedisiwang, lo je dinkgwe tse di sa bedisiwang malatsi a supa ka sebaka sa kgwedi ya Abibi jaaka ke lo laetse. Gonne lo hudugile kwa Egepeto ka kgwedi ya Abibi.


text:
“Sengwe le sengwe se mmaaso a itibolang ka sona ke sa me, e bong tse ditonanyana tsotlhe tsa maitibolo a diruiwa tsa lona a dikgomo le a difutshane.


text:
Mme leitibolo la esele lo le rekolole ka kwana; mme fa lo sa le rekolole, lo le robe molala. Lo rekolole maitibolo otlhe a bomorwaa-lona. A go se nne ope yo o bonalang fa pele ga me a iphotlhere fela.


text:
“Dirang ditiro tsa lona ka malatsi a marataro, mme ka letsatsi la bosupa lo ikhutse; le fa go lemiwa gongwe go kotulwa lo ikhutse.


text:
“Le moletlo wa dibeke lo o tshegetse, e nne wa mabutswapele a kotulo ya mabele a korong le moletlo wa go fula maungo ka bofelo jwa ngwaga.


text:
E tla re fa ke se na go lo etelela pele le go leleka ditšhaba le go atlhamolosa naga ya lona, go se ke go nne ope yo o ka eletsang lefatshe la lona, fa lo ya go bonala fa pele ga Morena Modimo wa lona, gararo ka ngwaga.


text:
“Se tliseng madi a setlhabelo sa me mmogo le tse di bedisitsweng. A setlhabelo sa Tlolaganyo se se ka sa salela ka moso.


text:
“Tse di molemo tsa mabutswapele a masimo a lona lo di ise kwa Ntlong ya Morena, Modimo wa lona. Lo se ka lwa apaya potsane ka mašwi a mmaayo.”


text:
Jaanong Morena a raya Moše a re: “Kwala mafoko a; gonne ke dirile kgolagano nao le Baiseraele ka fa mafokong a.”


text:
Moše o ne a nna teng a na le Morena malatsi a le 40 le masigo a le 40, a sa je dijo a sa nwe metsi. Mme a kwala mafoko a kgolagano a le some mo matlapeng ale.


text:
E rile Moše a fologa mo thabeng ya Sinai a bo a tshotse matlapa a molao ka diatla, mme Moše a bo a sa itse gore a letlalo la sefatlhego sa gagwe le a phatsima, ka a buile le Ona.


text:
Jaanong ya re Arone le Baiseraele botlhe ba leba Moše, ba fitlhela letlalo la sefatlhego sa gagwe le phatsima; ka moo ba boifa go mo atamela.


text:
Mme Moše a ba bitsa; ke fa Arone le bagolo botlhe ba phuthego ba ya kwa go ene, mme Moše a bua nabo.


text:
Morago ga moo Baiseraele botlhe ba atamela, mme a ba laela tsotlhe tse Morena o di buileng nae kwa thabeng ya Sinai.


text:
Mme e ne ya re fa Moše a tsena fa pele ga Morena go bua nae, a tlose lesire go fitlhelela a be a tswe; jaanong fa a sena go tswa, a bolelele Baiseraele tse a di laetsweng.


text:
Ke fa Baiseraele ba bona sefatlhego sa ga Moše, ba fitlhela letlalo la sefatlhego sa ga Moše le phatsima, mme Moše a busetsa lesire mo sefatlhegong sa gagwe, go ya a be a tsene gape go bua nae.


text:
Jaanong Moše a kgobokanya phuthego yotlhe ya Baiseraele, a ba raya a re: “Dilo tse Morena o di laotseng gore di dirwe ke tse:


text:
A tiro e dirwe ka malatsi a marataro, mme la bosupa e nne letsatsi le le boitshepo mo go lona, e nne la Sabata la boikhutso la Morena. Mongwe le mongwe yo o dirang tiro ka lone a a bolawe.


text:
Ntshetsang Morena kabelo ya di-tsa-lona. A mongwe le mongwe yo o pelotshweu a e tlise. Kabelo eo ya Morena e ka nna gouta gongwe selefera gongwe kgotlho;


text:
gongwe masela a mabududu le a bohibidu jwa bofifadu le a bohibidu jwa madi le a masweu le boboa jwa dipodi;


text:
gongwe matlalo a diphelehu a a hubiditsweng le matlalo a dintšwa tsa lewatle gongwe dipati tsa mokgwa;


text:
gongwe mafura a setlhomo sa dipone gongwe makga a a monate a lookwane lwa tlotso le a maswalo a a nkgang monate;


text:
gongwe majwe a a tlhokegang a šohama le majwe a a tlhokegang a a gokelelwang mo khibeng ya moperesiti le mo kgwatlhaneng ya sehuba.


text:
“Jaanong a mongwe le mongwe yo o setswerere mo go lona a tle a dire tsotlhe tse Morena o di laotseng,


text:
e bong Tempelana le tente ya yona le thulelo ya yona le dikgogetso tsa yona le dipati tsa yona le mephakarego ya yona le maotwana a yona le ditlhako tsa yona;


text:
le lomati lwa dinkgwe tsa tshupo le dithobane tsa lone le didiri tsotlhe tsa lone le dinkgwe tsa tshupo;


text:
le aletare ya go tshuba maswalo le dithobane tsa yona le lookwane lwa tlotso le maswalo a a nkgang monate le sebipo sa mojako wa Tempelana;


text:
le aletare ya ditlhabelo tsa phiso le letloa la kgotlho la yona le dithobane tsa yona le didiri tsotlhe tsa yona; le mogopo o o tlhapelang le lekoto la ona;


text:
le legora lwa masela lwa lelapa le maotwana a lone le ditlhako tsa ona le sebipo sa kgoro ya lelapa;


text:
le diaparo tsa maatlametlo tsa go direla Modimo mo Felong-ga-Boitshepo, e bong diaparo tse di boitshepo tsa ga Arone moperesiti; le diaparo tsa bomorwawe go dira tiro ya boperesiti.”


text:
Mme ba boa, mongwe le mongwe yo pelo ya gagwe e ratang, mongwe le mongwe yo mowa wa gagwe o utlwisisang, ba tlisa kabelo ya Morena ya go aga Tempelana ya Boipontsho le ya tirelo yotlhe ya yona le ya diaparo tse di boitshepo.


text:
Ga tla banna le basadi, botlhe ba ba peloditshweu ba tlisa dikgokelo le manyena le dipalamonwana le dibaga, e le dilo tsa mefutafuta tsa gouta; le botlhe ba ba nayang Morena gouta ka go e kgadikanya,


text:
le botlhe ba ba nang le masela a mabududu le a bohibidu jwa bofifadu le a bohibidu jwa madi le a masweu le boboa jwa dipodi le matlalo a diphelehu a a hubiditsweng le matlalo a dintšwa tsa lewatle, ba di tlisa.


text:
Mongwe le mongwe yo o ratang go ntsha kabelo ya selefera le ya kgotlho a tlisa kabelo eo ya Morena; mongwe le mongwe yo o nang le dipati tsa mokgwa tse di batlegang mo tirong yotlhe ya kago a di tlisa.


text:
Mosadi mongwe le mongwe yo o setswerere a otlha ka diatla, a tlisa tse a di otlhileng, e bong masela a mabududu le a bohibidu jwa bofifadu le a bohibidu jwa madi le a masweu.


text:
Dikgosana tsone tsa tlisa majwe a a tlhokegang a šohama le majwe a a tlhokegang a a gokelelwang mo khibeng ya moperesiti le mo kgwatlhaneng ya yona


text:
le makga a a monate le mafura a setlhomo sa dipone le lookwane lwa tlotso le maswalo a a nkgang monate.


text:
Banna botlhe le basadi botlhe ba Baiseraele ba ba neng ba ikaeletse go tlisa tse di batlegang mo tirong yotlhe e Morena a e laotseng ka Moše gore e dirwe, ba tlisetsa Morena dineo tsa bopelotshweu.


text:
Mme Moše a raya Baiseraele a re: “Bonang, Morena o biditse Besalele ka leina; ke morwa Uri, morwa Hure, wa lotso lwa Juta.


text:
O mo tladitse Mowa wa Modimo o o itshupang ka botlhale le ka tlhaloganyo le ka kitso le ka botswerere mo tirong nngwe le nngwe


text:
le ka go seta majwe le go a tlapisa le ka go betla dikgong le go dira tiro nngwe le nngwe e e batlang botswerere.


text:
Le gona o tsentse neo mo pelong ya gagwe ya go ruta ba bangwe, ene le Oholiabe, morwa Ahisamage, wa lotso lwa Dane.


text:
Bao o ba tladitse botlhale jwa pelo gore ba itse go dira ditiro tsotlhe tsa go seta le tsa go loga masela a a ditshwantsho le masela a a mebalabala le masela a mabududu le a bohibidu jwa bofifadu le a bohibidu jwa madi le a masweu le tsa go loga masela a mangwe. Ba tla dira ditiro tsotlhe, ba loga maano a maatlametlo.


text:
“Jaanong a Besalele le Oholiabe le banna botlhe ba ba tlhalefileng pelo, ba Morena o ba fileng botlhale le tlhaloganyo gore ba itse go dira tiro yotlhe ya go aga Ntlo e e Boitshepo, a ba e dire fela jaaka Morena a laetse.”


text:
Mme Moše a bitsa Besalele le Oholiabe le banna botlhe ba ba botlhale ba Morena o tsentseng botlhale mo dipelong tsa bone, botlhe ba ba ikaeletseng go ya tirong le go e dira.


text:
Ba amogela mo go Moše kabelo tsotlhe tse Baiseraele ba di ntsheditseng tiro ya go aga Ntlo e e Boitshepo gore e dirwe ka tsona. Mme batho ba nna ba tlisa dineo kwa go ene mo mosong mongwe le mongwe ka bopelotshweu.


text:
Ke fa batlhalefi botlhe ba ba dirang tiro yotlhe ya Ntlo e e Boitshepo ba tla, mongwe le mongwe a tswa kwa tirong e a e tshwereng,


text:
ba raya Moše ba re: “Batho ba tlisa tse dintsi go feta tse di batlegang mo tirong ya kago e Morena o laotseng gore e dirwe.”


text:
Jaanong Moše a laola gore go opiwe mokgosi mo bothibelelong o o reng: “A banna le basadi ba se tlhole ba dira sepe sa go oketsa kabelo ya Ntlo e e Boitshepo.” Ke fa batho ba khutla go tlisa.


text:
Botlhe ba ba pelo-di-tlhalefileng mo go ba ba tshwereng tiro, ba aga Tempelana ka masela a le some, e le a masweu a a ditlhale-pedi le a mabududu le a bohibidu jwa bofifadu le a bohibidu jwa madi. Oholiabe a loga masela a a nang le ditshwantsho tsa boKerubime ka botswerere.


text:
Lesela lengwe le lengwe la bo le na le boleele jwa mabogo a le 28 le bophara jwa mabogo a le mane; masela otlhe a na le selekanyo se le sengwe fela.


text:
A dira digole tsa lesela le lebududu fa mafelelong a lesela lengwe le le fa thoko ga thokaganyo ya ntlha; a dira jalo gape fa mafelelong a lesela la bofelo la thokaganyo ya bobedi.


text:
A dira digole di le 50 mo leseleng la ntlha, a dira digole di le 50 gape fa mafelelong a lesela le le mo thokaganyong ya bobedi, digole di lebanye.


text:
Le gona a dira dikgogetso tsa gouta di le 50, a tshwaraganya masela a mabedi ao ka dikgogetso tseo. Moago wa nna o le mongwe jalo.


text:
Gape a dira masela a boboa jwa dipodi gore e nne thulelo ya tente godimo ga Tempelana. A dira masela a le 11 a a ntseng jalo.


text:
Lesela lengwe le lengwe la bo le na le boleele jwa mabogo a le 30 le bophara jwa mabogo a le mane. Masela a le 11 ao a ne a lekalekana.


text:
A dira digole di le 50 fa mafelelong a lesela la bofelo la thokaganyo ya ntlha; a ba a dira digole di le 50 fa mafelelong a lesela la bofela la thokaganyo ya bobedi.


text:
Le gona a dira dikgogetso tsa kgotlho di le 50 go tshwaraganya tente ka tsona gore e nne nngwe fela.


text:
Le gona a direla Tempelana thulelo ya matlalo a diphelehu a a hubiditsweng le thulelo gape ya matlalo a dintšwa tsa lewatle ka fa godimo ga yona.


text:
Lobati longwe le longwe lo ne lo na le boleele jwa mabogo a le some le bophara jwa letsogo le bontlhanngwe jwa lone.


text:
Lobati longwe le longwe lo ne lo na le malomelo a le mabedi a a lebaganyeng; a a direla dipati tsotlhe tsa Tempelana.


text:
Dipati tse di 20 tseo a di direla ditlhako tsa selefera di le 40; a direla malomelo a mabedi a lobati longwe le longwe ditlhako di le pedi.


text:
Tsa bo di pataganye go tswa kwa tlase di le mmogo, di pataganye go ya kwa godimo go fitlha molepong wa ntlha. A direla tsoo pedi jalo, e bong dikhutlo tse pedi.


text:
E ne e le dipati di le 8, ditlhako tsa tsona tsa selefera e le ditlhako di le 16, ditlhako di le pedi fa tlase ga lobati longwe le longwe.


text:
Le gona a dira mephakarego ka dikota tsa morukuru, e le metlhano ya dipati tsa lotlhakore longwe lwa Tempelana,


text:
le mephakarego e le metlhano ya dipati tsa lotlhakore lwa bobedi lwa Tempelana, le mephakarego e le metlhano ya dipati tsa morago wa Tempelana o o hularetseng bophirimatsatsi.


text:
Jaanong a dira mophakarego o o fa gare gore a kgabaganye dipati ka bogare go tswa ka fa go ya ka fa.


text:
A manega dipati gouta, a dira melepo ya tsona ka gouta go somela mephakarego mo go yona. Le mephakarego a e manega gouta.


text:
Le gona a dira lesire ka masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi; a logela boKerubime mo go lone jaaka setswerere.


text:
A le direla maotwana a le mane a mokgwa, a a manega gouta; dikgoge tsa ona e le tsa gouta; a a bopela ditlhako di le nne tsa selefera.


text:
Le mojako wa Tempelana a o direla sebipo ka masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi, se logilwe ke mologi wa masela a a marabata;


text:
le maotwana a le matlhano a sona le dikgoge tsa ona. A manega ditlhogo tsa ona le melepo ya ona gouta, ditlhako tse tlhano tsa ona e le tsa kgotlho.


text:
Mme Besalele a dira Letlole ka dipati tsa mokgwa; boleele jwa lone e le mabogo a le mabedi le bontlhanngwe; bophara jwa lone e le letsogo le bontlhanngwe; bogodimo jwa lone e le letsogo le bontlhanngwe.


text:
A le bopela melepo e le mene ya gouta mo maotwaneng a mane a lone; e le mebedi mo lotlhakoreng longwe lwa lone, e mebedi e mengwe mo lotlhakoreng lwa bobedi lwa lone.


text:
Le gona a dira sekhurumelo sa thuanyo sa lone ka gouta e e sa pekwang, boleele jwa sona e le mabogo a le mabedi le bontlhanngwe, bophara jwa sona e le letsogo le bontlhanngwe.


text:
A ba a dira boKerubime ba le babedi ba gouta, a ba thula ka gouta e e kwenneng mo ntlheng tse pedi tsa sekhurumelo;


text:
Kerubime mongwe a le mo ntlheng eno, Kerubime yo mongwe a le mo ntlheng ele; a dira boKerubime mo ntlheng tse pedi tsa sekhurumelo sa thuanyo; bone ba bo ba direleletswe mo go sona ka gouta e le nngwe.


text:
BoKerubime ba bo ba tsharololetse diphuka kwa godimo, ba okame sekhurumelo sa thuanyo ka diphuka tsa bone. Difatlhego tsa bone tsa bo di lebanye. Difatlhego tsa boKerubime tsa bo di lebile sekhurumelo sa thuanyo.


text:
Le gona a dira lomati lwa bojelo ka dipati tsa mokgwa; boleele jwa lone e le mabogo a le mabedi; bophara jwa lone e le letsogo; bogodimo jwa lone e le letsogo le bontlhanngwe.


text:
A lo direla losi ka logong lwa bophara jwa seatla mo tikologong; a gaola losi loo ka gouta mo tikologong.


text:
Le gona a dira didiri tse di mo lomating, e bong megopo ya lone le dijana tsa lone le digo tsa lone le dinkgwana tse di dirisiwang mo tshupelong ya noo; a di dira ka gouta e e sa pekwang.


text:
Le gona a dira setlhomo sa dipone sa gouta e e sa pekwang. A dira setlhomo le matshego a sona le kutu ya sona ka gouta e e thudilweng. Dikgolokwane tsa sona, e bong dinoko tsa sona le dithunya tsa sona tsa bo di direleletswe mo go sona ka gouta e le nngwe.


text:
Jaanong go tswa dikala di le thataro mo ditlhakoreng tsa sona; dikala di le tharo tsa setlhomo mo lotlhakoreng longwe lwa sona le dikala tse tharo tsa setlhomo mo lotlhakoreng lwa bobedi lwa sona.


text:
Kala nngwe le nngwe e ne e na le dikgolokwane tse tharo tse e kete ke dithunya tsa moamantele, e le noko le sethunya; dikala tse thataro tsa setlhomo di ne di ntse jalo.


text:
Mo kutung ya setlhomo go ne go le dikgolokwane di le nne tse e kete ke dithunya tsa moamantele, e le dinoko tsa sona le dithunya tsa sona:


text:
Go ne go le noko kwa godimo; gape go le noko fa tlase ga dikala tse pedi tsa ntlha tsa sona; gape go le noko fa tlase ga dikala tse pedi tsa bobedi tsa sona; gape go le noko fa tlase ga dikala tse pedi tsa boraro tsa sona. Go ne go le jalo mo dikaleng tse thataro tsa sona.


text:
Dinoko tsa tsona le dikala e ne e le tsa gouta e le nngwe fela mmogo le kutu; setlhomo sotlhe e ne e le gouta e le nngwe e e thudilweng e e sa pekwang.


text:
Le gona a dira dipone tse supa tsa sona le dipomo tsa sona le dipomelo tsa sona ka gouta e e sa pekwang.


text:
Le gona a dira aletare ya go tshuba maswalo ka dipati tsa mokgwa; boleele jwa yona e le letsogo, le bophara jwa yona e le letsogo; e na le dikhutlo tse nne; bogodimo jwa yona e le mabogo a le mabedi. Dinaka tsa yona tsa fetela kwa tlase go nna maoto.


text:
A e manega gouta e e sa pekwang, e bong bophaphathi jwa yona le dithoko tsotlhe tsa yona le dinaka tsa yona; a e gaola ka gouta mo tikologong.


text:
A e direla melepo e le mebedi ya gouta fa tlase ga segaolo mo ntlheng tse pedi mo ditlhakoreng tse pedi tsa yona, e le masomelo a dithobane tse e sikarwang ka tsona.


text:
Le gona a dira lookwane lwa tlotso lo lo boitshepo le tse di nkgang monate tse di sa pekwang tsa go kuisa musi, jaaka go dira motlhakanyi wa ditswaiso le ditlôlô.


text:
Le gona a dira aletare ya ditlhabelo tsa phiso ka dipati tsa mokwa; boleele jwa yona le bophara jwa yona e le mabogo a le matlhano; e lekalekana ka dikhutlo tse nne tsa yona; bogodimo jwa yona e le mabogo a le mararo.


text:
A ba a dira didiri tsotlhe tsa aletare, e bong diolola-melora le digopa-melora le megopo le ditlhaba-nama le digokolelo. Didiri tsotlhe tsa yona a di dira ka kgotlho.


text:
A tswala aletare fa gare ga maoto a yona ka letloa la kgotlho; le le fa tlase ga maemo a yona go simolola fa fatshe go e kgaola ka bogare.


text:
A ba a somela dithobane mo melepong e e mo ditlhakoreng tsa aletare gore e sikarwe ka tsona. A e dira ka dipati, ya nna logapa ka mo teng.


text:
Le gona a dira mogopo o o tlhapelang wa kgotlho le lekoto la ona la kgotlho ka diiponi tsa basadi ba ba tshwereng tiro fa mojakong wa Tempelana ya Boipontsho.


text:
Le gona a dira lelapa: Lotlhakore lo lo mo ntlheng ya borwa lo ne lo na le logora lwa masela a masweu a a ditlhale-pedi a a lepeletseng a mabogo a le 100.


text:
Maotwana a ona a ne a le 20 le ditlhako tsa ona tsa kgotlho di ne di le 20; dikgoge tsa maotwana le melepo ya ona e ne e le tsa selefera.


text:
Le lotlhakore lwa bokone lo ne lo na le masela a mabogo a le 100, maotwana a ona a le 20 le ditlhako tsa ona tsa kgotlho di le 20; dikgoge tsa maotwana le melepo ya ona e le tsa selefera.


text:
Le morago o o hularetseng bophirimatsatsi a o direla masela a a lepeletseng a mabogo a le 50; maotwana a ona a le 10 le ditlhako tsa ona tsa kgotlho di le 10. Dikgoge tsa maotwana le melepo ya ona e le tsa selefera.


text:
a le direla masela a a lepeletseng a mabogo a le 15 mo ntlheng nngwe ya kgoro; maotwana a ona a le mararo le ditlhako tsa ona di le tharo.


text:
Gape a le direla masela a a lepeletseng a mabogo a le 15 mo ntlheng ya bobedi ya kgoro ya lelapa go le jalo mo ntlheng tsoo pedi. Maotwana a ona a le mararo le ditlhako tsa ona di le tharo.


text:
Ditlhako tsa maotwana e le tsa kgotlho. Dikgoge tsa maotwana le melepo ya ona e le tsa selefera. Manego ya ditlhogo tsa ona e le ya selefera. Maotwana otlhe a lelapa a na le mephakarego ya selefera.


text:
Sebipo sa kgoro ya lelapa se ne se logilwe ka masela a a marabata; e le sa masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi. Boleele jwa sona e le mabogo a le 20, bogodimo jwa sona e le mabogo a le 5 go lekana le bophara jwa masela a a lepeletseng a lelapa.


text:
Maotwana a sona a ne a le mane le ditlhako tsa ona tsa kgotlho di le nne; dikgoge tsa ona e le tsa selefera le manego ya ditlhogo tsa ona le mephakarego ya ona e le tsa selefera.


text:
Fano go bolelwa palo ya ditshenyegelo tsa go aga Tempelana, Tempelana ya Tshupo, tse di badilweng ke Balefi ka taelo ya ga Moše, ba okametswe ke Ithamare, morwa Arone, moperesiti.


text:
Oholiabe, morwa Ahisamage, wa lotso lwa Dane, a na nae, e le moseti le mologi wa masela a a ditshwantsho le a a mebalabala a mabududu le a bohibidu jwa bofifadu le a bohibidu jwa madi le a masweu.


text:
Gouta yotlhe e e dirisitsweng mo tirong yotlhe ya go aga Ntlo e e Boitshepo e ne e le gouta ya dikabelo tsa ditalente di le 29 le ya dišekele di le 730, e le dišekele tsa Felo-ga-Boitshepo.


text:
Mme selefera e e ntshitsweng ke ba ba badilweng ba phuthego e ne e le ditalente di le 100 le dišekele di le 1 775, e le dišekele tsa Felo-ga-Boitshepo.


text:
Beka e le nngwe ya ntshiwa ke tlhogo ya motho, ke bontlhanngwe jwa šekele, jwa šekele ya Felo-ga-Boitshepo; ya ntshiwa ke mongwe le mongwe yo o ileng a balwa go simolola ka ba ba dinyaga di le 20 le go feta foo, ke ba le 603 550.


text:
Ditalente di le 100 tsa selefera ke tsona tse go bopilweng ditlhako tsa Tempelana le ditlhako tsa lesire la yona ka tsona. Ditalente di le 100 tsa dira ditlhako di le 100. Talente e le nngwe ya dira setlhako.


text:
Mme o ne a dira dikgoge tsa maotwana, a manega ditlhogo tsa ona, a a direla mephakarego ka selefera ya dišekele di le 1 775.


text:
Ka yona Besalele a dira ditlhako tsa mojako wa Tempelana ya Boipontsho le aletare ya kgotlho le letloa la kgotlho la yona le didiri tsotlhe tsa aletare


text:
le ditlhako tsa lelapa tikologong le ditlhako tsa kgoro ya lelapa le dimapo tsotlhe tsa Tempelana le dimapo tsotlhe tsa lelapa mo tikologong.


text:
Le gona ba ne ba dira diaparo tse di logilweng sentle tsa go direla mo Tempelaneng ka masela a mabududu le a bohibidu jwa bofifadu le a bohibidu jwa madi; ba dira diaparo tse di boitshepo tsa ga Arone jaaka Morena a laetse Moše.


text:
Ba dira khiba ka gouta le masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi.


text:
Ba papetla gouta ya nna letsatsanyana, ba e sega ditlhale go di logela mo maseleng a mabududu le a bohibidu jwa bofifadu le a bohibidu jwa madi le a masweu, e le tiro ya mologi wa masela a a ditshwantsho.


text:
Khiba ba e direla dibata tsa magetla tse di tshwaragantsweng; tsa gokelelwa mo go yona mo dintlheng tse pedi.


text:
Moitlamo wa yona e ne e le wa lesela le le lengwe nayo, o dirilwe jaaka yona ka gouta le masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi, jaaka Morena a laetse Moše.


text:
Le gona ba betla majwana a a tlhokegang a šohama, a tsenngwa mo khuparelong ya gouta, a gwaiwa maina a bomorwa Iseraele jaaka go gwaiwa sekano.


text:
Ba a gokelela mo dibateng tsa magetla tsa khiba, e le majwana a go gopola Baiseraele, jaaka Morena a laetse Moše.


text:
Le gona ba dira kgwatlhana ya sehuba, e le tiro ya setswerere e logilwe jaaka khiba ka gouta le masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi.


text:
E ne e na le dikhutlo di le nne; ba dira kgwatlhana e pataganye; boleele le bophara jwa yona bo ne bo lekana le seatla, e menagantswe.


text:
Ba e goma ka methalo e mene ya majwana a a tlhokegang; mo mothalong wa ntlha go tlhomaganye majwana a kareneole le topase le semarage.


text:
Majwana ao a ne a le some le bobedi ka fa maineng a bomorwa Iseraele; lentswana lengwe le lengwe la bo le na le leina la lotso longwe lwa ditso tse di 12, le kwadilwe ka go gwaiwa jaaka sekano.


text:
Le gona ba dira dikeetane tse di tshophilweng tsa gouta e e sa pekwang mo kgwatlhaneng, di tshophilwe jaaka megala.


text:
Ba ne ba dira matshwaro a mabedi a gouta le mefitshane e mebedi ya gouta; ba gokelela mefitshane e mebedi mo dikhutlong tse pedi tsa kgwatlhana tse di kwa godimo.


text:
Mme dintlha tse pedi tse dingwe tsa dikeetane tse pedi tseo ba di gokelela mo matshwarong a a gokeletsweng mo dibateng tsa khiba fa pele ga yona.


text:
Ba dira mefitshane e le mebedi ya gouta gape, ba e gokelela mo dikhutlong tse pedi tse di kwa tlase tsa kgwatlhana fa mafelelong a yona a a potileng ka fa khibeng ka fa teng.


text:
Ba dira mefitshane e le mebedi ya gouta gape, ba e gokelela mo dibateng tse pedi tsa magetla tsa khiba ka fa pele fa tlase, fa e tshwaragantsweng natso teng fa godimo ga moitlamo wa khiba.


text:
Ba gokelela kgwatlhana ka mogala o mobududu o o tswang mo mefitshaneng ya yona, o ya kwa mefitshaneng ya khiba gore kgwatlhana e pote ka fa godimo ga moitlamo wa khiba, mme e se ka ya suta, le fa e le go tloga mo khibeng, jaaka Morena a laetse Moše.


text:
Le gona ba dira kobo e kgolo e e ka fa teng ga khiba, e le tiro ya mologi, e le ya lesela le lebududu gotlhe.


text:
Ba dira phatlha ya go tsenya tlhogo mo kobong e kgolo e e tshwanang le phatlha ya seaparo sa tshipi sa motlhabani. Phatlha ya yona e ne e na le momeno gore e se ka ya gagoga.


text:
Le gona ba dira digaranata tsa lesela le lebududu le la bohibidu jwa bofifadu le la bohibidu jwa madi le le lesweu le le ditlhale-pedi mo mafelelong a kobo e kgolo kwa tlase.


text:
Gape ba dira ditshipinyana tse di lelang tsa gouta e e sa pekwang, ba tlhabakanya ditshipinyana le digaranata fa mafelelong a kobo e kgolo kwa tlase go potologa kobo yotlhe.


text:
Tshipinyana nngwe le nngwe e ne e bapile le garanata di ntse di tlhabakana mo mafelelong a a kwa tlase a kobo e kgolo, di dikologa jalo; e le tsa go direla mo Tempelaneng jaaka Morena a laetse Moše.


text:
le serwalo sa lesela le lesweu le ditlhoro tsa mokgabo tsa lesela le lesweu; le marokgwe a lesela le lesweu le le ditlhale-pedi;


text:
le moitlamo wa masela a masweu a a ditlhale-pedi le a mobududu le a bohibidu jwa bofifadu le a bohibidu jwa madi, ka mokgwa wa go loga marabata, jaaka Morena a laetse Moše.


text:
Le gona ba dira papetlana ya serwalo se se boitshepo ka gouta e e sa pekwang, ba kwala mo go yona jaaka go gwaiwa sekano ba re: “O itshepetse Morena!”


text:
Ba gokelela mogala o mobududu mo go yona gore e tshegediwe kwa godimo mo serwalong jaaka Morena a laetse Moše.


text:
Tiro yotlhe ya Tempelana ya Tente ya Boipontsho ya fediwa jalo. Baiseraele ba e dirile fela jaaka Morena a laetse Moše, ba e dira jalo.


text:
Jaanong ba tlisa Tempelana kwa go Moše, e le tente le dilo tsotlhe tsa yona, e bong dikgogetso tsa yona le dipati tsa yona le mephakarego ya yona le maotwana a yona le ditlhako tsa yona;


text:
le thulelo ya matlalo a diphelehu a a hubiditsweng le thulelo ya matlalo a dintšwa tsa lewatle le lesire le le sirang;


text:
le setlhomo sa dipone sa gouta e e sa pekwang le dipone tsa sona, dipone di rulagantswe, le didiri tsotlhe tsa sona le mafura a setlhomo;


text:
le aletare ya gouta le lookwane lwa tlotso le maswalo a tse di nkgang monate le sebipo sa mojako wa Tempelana;


text:
le aletare ya kgotlho le letloa la kgotlho la yona le dithobane tsa yona le didiri tsotlhe tsa yona le mogopo o o tlhapelang le lekoto la ona;


text:
le masela a a lepeletseng a lelapa le maotwana a lone le ditlhako tsa ona le sebipo sa kgoro ya lelapa le dithapo tsa lone le dimapo tsa lone le dilo tsotlhe tsa tirelo ya Tempelana ya Tente ya Boipontsho;


text:
le diaparo tse di logilweng sentle tsa go direla mo Ntlong e e Boitshepo, e bong diaparo tse di boitshepo tsa ga Arone, moperesiti, le diaparo tsa bomorwawe tsa go direla e le baperesiti.


text:
Jaanong Moše a leba tiro yotlhe, a fitlhela ba e dirile ka fa Morena a laetseng ka teng; ba e dirile fela jalo. Ke fa Moše a ba tshegofatsa.


text:
O ise lomati mo teng, o rulaganye tse di tshwanetseng mo go lone; o ise setlhomo sa dipone mo teng, o tlhome dipone tsa sona.


text:
O bee aletare ya gouta ya maswalo fa pele ga Letlole la Tshupo, o pege sebipo sa mojako wa Tempelana.


text:
Mogopo o o tlhapelang o o bee fa gare ga Tempelana ya Boipontsho le aletare eo, o tshele metsi mo go ona.


text:
“O be o tsee lookwane lwa tlotso, o tlotse Tempelana le tsotlhe tse di mo go yona, o e itshepise jalo le dilo tsotlhe tsa yona gore e nne boitshepo.


text:
O tlotse aletare ya ditlhabelo tsa phiso le didiri tsotlhe tsa yona, o itshepise aletare gore aletare e nne boitshepotshepo.


text:
O apese Arone diaparo tse di boitshepo, o mo tlotse, o mo itshepise jalo gore a ntirele e le moperesiti.


text:
o ba tlotse jaaka o tloditse rraabo gore ba ntirele e le baperesiti. Mme go tlodiwa ga bone go tla fetisetsa boperesiti jo bo sa khutleng mo ditshikeng tsa bone.”


text:
Moše a tlhoma Tempelana, a baya ditlhako tsa yona, a emisa dipati tsa yona, a tsenya mephakarego ya tsona, a tlhoma maotwana a yona.


text:
A tsharolola thulelo ya tente mo godimo ga Tempelana, a baya matlalo a thulelo ya tente mo godimo ga yona jaaka Morena a laetse Moše.


text:
A ba a tsaya matlapa a molao, a a tsenya mo Letloleng, a somela dithobane mo melepong ya Letlole, a khurumela Letlole ka sekhurumelo sa thuanyo.


text:
A isa Letlole mo teng ga Tempelana, a pega lesire la masela, a sira Letlole la Tshupo jaaka Morena a laetse Moše.


text:
A baya lomati mo Tempelaneng ya Boipontsho mo lotlhakoreng lwa bokone lwa moago ka fa ntle ga lesire.


text:
A baya setlhomo sa dipone mo Tempelaneng ya Boipontsho, sa lebana le lomati, se le mo lotlhakoreng lwa borwa lwa moago.


text:
Mme aletare ya ditlhabelo tsa phiso a e baya ka fa ntle ga mojako wa moago, mo lapeng la Tempelana ya Boipontsho, a dira setlhabelo se se fisiwang le tshupelo ya dijo mo go yona jaaka Morena a laetse Moše.


text:
Mogopo o o tlhapelang a o baya fa gare ga Tempelana ya Boipontsho le aletare, a tshela metsi a go tlhapa mo go ona.


text:
E ne ya re fa ba tsena mo Tempelaneng ya Boipontsho gongwe ba atamela aletare, ba tlhape jaaka Morena a laetse Moše.


text:
A aga logora lwa lelapa mo tikologong ya Tempelana mmogo le aletare, a pega sebipo sa kgoro ya lelapa. Moše a fetsa tiro yotlhe jalo.


text:
Mme Moše a palelwa ke go tsena mo Tempelaneng ya Boipontsho, ka gonne leru le ne le le mo godimo go yona le kgalalelo ya Morena e tletse ka moago.


text:
E ne ya re fa leru le tlhatloga mo moagong, Baiseraele ba bothologe ba tsene mo mesepelong yotlhe ya bone.


text:
Mme fa leru le sa tlhatloge, ba se ke ba tloge, go fitlhelela letsatsing le, le tlhatlogang ka lone.


text:
Gonne leru la Morena le ne le le mo godimo ga moago motshegare, mme bosigo go le molelo mo go lone fa pele ga matlho a Baiseraele botlhe mo mesepelong yotlhe ya bone.


text:
“Bua le Baiseraele o ba ree o re: ‘E re fa mongwe wa lona a rata go tlisetsa Morena neo ya tlhabelo, gona lo tlise neo tsa tlhabelo tsa lona tse di tswang mo diruiweng, e bong mo dikgomong gongwe mo difutshaneng.


text:
Fa neo ya gagwe e le setlhabelo sa kgomo, a a tlise poo e e se nang bogole; a e ise kwa mojakong wa Tente ya Boipontsho gore a tle a natefele Morena.


text:
A be a bee letsogo mo tlhogong ya setlhabelo sa phiso; foo se tla lejwa ke Modimo ka kgatlhego mo boemong jwa gagwe, e le se se mmatlelang boitshwarelo.


text:
Jaanong a tlhabe poo fa pele ga Morena, mme bomorwa Arone, baperesiti, ba tlise madi, ba a kgatshe mo aletareng tikologong e e fa mojakong wa Tente ya Boipontsho.


text:
Bomorwa Arone baperesiti ba be ba rulaganye dirwe le tlhogo le lomipi mo godimo ga dikgong tse di mo molelong o o mo aletareng.


text:
Mme mala a yona le memomo ya yona a a di tlhatswe ka metsi, mme moperesiti a di fise tsotlhe mo aletareng, e le setlhabelo sa phiso, sa molelo, sa monko o o monate mo Moreneng.


text:
“ ‘Mme fa neo ya gagwe ya setlhabelo sa phiso e le ya difutshane, le fa e le ya dinku gongwe ya dipodi, a a tlise e tonanyana e e se nang bogole.


text:
A be a e tlhabe fa thoko ga aletare ntlheng ya bokone fa pele ga Morena, mme bomorwa Arone, baperesiti, ba kgatshe madi a yona mo aletareng tikologong.


text:
A be a e kgaoganye dirwe, mme moperesiti a di rulaganye mmogo le tlhogo ya yona le lomipi lwa yona mo godimo ga dikgong tse di mo molelong o o mo aletareng.


text:
Mme mala le memomo a a di tlhatswe ka metsi, mme a moperesiti a di tlise tsotlhe, a di fise mo aletareng, e le setlhabelo sa phiso sa molelo, sa monko o o monate mo Moreneng.


text:
“ ‘Mme fa neo ya gagwe ya setlhabelo sa phiso sa Morena e le ya dinonyane, gona a a tlise neo ya gagwe e le ya maphoi gongwe ya maebana.


text:
A moperesiti a e ise kwa aletareng, a e soke tlhogo, a e fise mo aletareng, mme madi a yona a a gamolele mo lotlhakoreng lwa aletare.


text:
A a tlose sejelo sa yona le diphafa tsa teng, a di latlhele fa thoko ga aletare ntlheng ya botlhabatsatsi mo felong ga molora.


text:
Jaanong a a e robe diphuka, mme a se ka a di kgaola, mme moperesiti a e fise mo aletareng mo godimo ga dikgong tse di mo molelong, e le setlhabelo sa phiso, sa molelo, sa monko o o monate mo Moreneng.


text:
“ ‘Fa motho a tlisetsa Morena neo ya tshupelo ya dijo, a neo ya gagwe e nne bupe jo bo boleta, a tshele lookwane mo go jona, a be a bee tse di nkgang monate mo go jona.


text:
A be a e ise kwa go bomorwa Arone, baperesiti, jaanong moperesiti a tabole tse di fisiwang mo go tsona, e bong bupe bo tletse seatla le lookwane lwa teng mmogo le tse di nkgang monate tsotlhe tsa teng, a di fise mo aletareng, e le tshupelo ya molelo ya monko o o monate mo Moreneng.


text:
Mme tse di setseng tsa tshupelo ya dijo ke tsa ga Arone le bomorwawe; ke tse di boitshepotshepo tsa ditshupelo tsa molelo tsa Morena.


text:
“ ‘Mme fa o tlisa neo ya tshupelo ya dijo ya tse di besitsweng mo sebesong a e nne tsa bupe jo bo boleta, e ka nna dinkgwe tse di sa bedisiwang di dubilwe ka lookwane, gongwe dinkgwana tse dipapetla tse di sa bedisiwang di tshasitswe lookwane.


text:
“ ‘Mme fa neo ya gago e le tshupelo ya dijo tse di gadikilweng mo paneng, a e nne tsa bupe jo bo boleta, bo dubilwe ka lookwane di sa bedisiwa.


text:
“ ‘Mme fa neo ya gago e le tshupelo ya dijo tse di apeilweng mo pitseng, a di dirwe ka bupe jo bo boleta le lookwane.


text:
Tshupelo ya dijo e e dirilweng ka tseo o e tlisetse Morena, e neelwe moperesiti, mme ene a e ise kwa aletareng.


text:
Jaanong a moperesiti a tsee tse di fisiwang tsa tshupelo ya dijo, a di fise mo aletareng, e le tshupelo ya molelo ya monko o o monate mo Moreneng.


text:
Tse di setseng tsa tshupelo ya dijo ke tsa ga Arone le bomorwawe; ke tse di boitshepotshepo tsa melelo ya Morena.


text:
“ ‘A go se nne tshupelo epe ya dijo e lo e tlisetsang Morena e e dirwang ka tse di bedisitsweng. Lo se ka lwa fisa sepe sa letlhabego le e seng sepe sa mafura a dinotshe go nna tshupelo ya molelo ya Morena.


text:
Tsona lo ka di tlisetsa Morena e le neo ya mabutswapele, fela di se ka tsa tla mo aletareng go nna monko o o monate.


text:
Neo nngwe le nngwe ya tshupelo ya dijo ya gago o e loke ka letswai. O se ka wa tlhokisa tshupelo ya dijo ya gago letswai la kgolagano ya Modimo wa gago. Tlisa letswai mmogo le tshupelo nngwe le nngwe ya gago.


text:
Mme fa o tlisetsa Morena tshupelo ya dijo ya mabutswapele, o tlise diako tse di besitsweng ka molelo gongwe mabele a mašwa a a somotsweng, e le tshupelo ya dijo ya mabutswapele a gago.


text:
Fela o tshele lookwane mo go yona, o be o bee tse di nkgang monate mo go yona. Le tseo ke tshupelo ya dijo.


text:
Mme tse di fisiwang tsa yona tsa mabele a a somotsweng le lookwane lwa teng a moperesiti a di fise mmogo le tse di nkgang monate tsotlhe. Tseo ke tshupelo ya molelo ya Morena.


text:
“ ‘Fa neo ya motho e le setlhabelo sa tebogo se a se ntshang mo dikgomong e tonanyana gongwe e namagadi, a a tlise e e se nang bogole fa pele ga Morena.


text:
A be a bee letsogo mo tlhogong ya neo ya tlhabelo ya gagwe, a e tlhabe fa mojakong wa Tente ya Boipontsho, mme bomorwa Arone baperesiti ba kgatshe madi mo aletareng tikologong.


text:
A be a tlise tse dingwe tsa setlhabelo sa tebogo tsa molelo wa Morena, e bong lomipi lo lo apesang mogodu le mafura otlhe a a mo maleng,


text:
le diphilo tsoo pedi le matlhaname a tsona a a mo dinokeng le mafura a a bapileng le sebete, a a tlose fa diphilong.


text:
A bomorwa Arone ba di fise mo aletareng mo godimo ga setlhabelo sa phiso se se mo godimo ga dikgong tse di mo molelong; ke setlhabelo sa molelo sa monko o o monate mo Moreneng.


text:
“ ‘Mme fa neo ya gagwe ya setlhabelo sa tebogo e le ya difutshane, a a tlise e e se nang bogole, e tonanyana gongwe e namagadi.


text:
a bee letsogo mo tlhogong ya setlhabelo sa gagwe, a se tlhabe fa pele ga Tente ya Boipontsho, mme a bomorwa Arone ba kgatshe madi a sona mo aletareng tikologong.


text:
A be a tlise tse dingwe tsa setlhabelo sa tebogo tsa molelo wa Morena, e bong mogatla otlhe wa yona o o mafura, a o kgaole fa thitong, le lomipi lo lo apesitseng mogodu le mafura otlhe a a mo maleng


text:
a bee letsogo mo tlhogong ya yona a e tlhabe fa pele ga Tente ya Boipontsho, mme a bomorwa Arone ba kgatshe madi a yona mo aletareng tikologong.


text:
A be a tlise tse dingwe tsa yona e le neo ya tlhabelo ya gagwe ya molelo wa Morena, e bong lomipi lo lo apesitseng mogodu le mafura otlhe a a mo maleng


text:
Jaanong a moperesiti a di fise mo aletareng, e le dijo tsa molelo tsa monko o o monate mo Moreneng. Mafura otlhe ke a Morena .


text:
Ke molao o o sa khutleng wa ditshika tsa lona mo meagong yotlhe ya lona gore lo se ka lwa ja mafura ape le e seng madi ape.’ ”


text:
“Raya Baiseraele o re: ‘Fa motho a leofela nngwe ya ditaolo tsa Morena ka go sa itse, a dira sengwe sa dilo tse di sa tshwanelang go dirwa – go nne jaana:


text:
“ ‘Fa moperesiti yo o tloditsweng a leofa, a rwesa morafe molato jalo, a a tlisetse Morena poana e e se nang bogole ka ntlha ya boleo jwa gagwe jo o bo dirileng go nna setlhabelo sa boleo;


text:
a tlise poana kwa mojakong wa Tente ya Boipontsho fa pele ga Morena, a bee letsogo mo tlhogong ya poana, a e tlhabe fa pele ga Morena.


text:
Jaanong a moperesiti yo o tloditsweng a tsee madi mangwe a poana, a a ise mo teng ga Tente ya Boipontsho.


text:
Moperesiti a be a ine monwana wa gagwe mo mading, a kgatshe madi mangwe gasupa fa pele ga Morena, fa pele ga lesire la Felo-ga-Boitshepotshepo.


text:
Moperesiti a be a tshase madi mangwe mo dinakeng tsa aletare ya maswalo a a nkgang monate fa pele ga Morena e e mo Tenteng ya Boipontsho, a be a tshololele madi otlhe a a setseng a poana mo motheong wa aletare ya ditlhabelo tsa phiso e e fa mojakong wa Tente ya Boipontsho.


text:
“ ‘Mme mafura otlhe a poana ya setlhabelo sa boleo a a tlose mo go yona, e bong lomipi lo lo apesitseng mogodu le mafura otlhe a a mo maleng


text:
le diphilo tsoo pedi le matlhaname a tsona a a mo dinokeng le mafura a a bapileng le sebete, a a tlose fa diphilong,


text:
jaaka a tlosiwa mo kgomong ya setlhabelo sa tebogo, mme a moperesiti a di fise mo aletareng ya setlhabelo sa phiso.


text:
Mme fa e le letlalo la poana le nama yotlhe ya yona le tlhogo ya yona le memomo ya yona le mala a yona le moswang wa yona


text:
a a ntshetse poana yotlhe kwa ntle ga bothibelelo kwa felong fa go phepa kwa molora o olelelwang teng, a e fise teng mo godimo ga dikgong ka molelo; e fisiwe kwa thutubudung ya molora.


text:
“ ‘Mme fa phuthego yotlhe ya Iseraele e leofa ka go sa itse, mme phuthego e sa itemoge molato; fa ba dira sengwe sa go tlola taolo nngwe ya Morena se se sa tshwanelang go dirwa, ba nna molato;


text:
a e re motlhang go lemogiwang boleo jo ba bo dirileng, phuthego e tsise poana go nna setlhabelo sa boleo; a ba e tlise fa pele ga Tente ya Boipontsho,


text:
mme a bagolo ba phuthego ba bee mabogo mo tlhogong ya poana eo fa pele ga Morena, poana e be e tlhajwe fa pele ga Morena.


text:
“ ‘Jaanong a moperesiti yo o tloditsweng a ise madi mangwe a poana eo kwa teng ga Tente ya Boipontsho;


text:
moperesiti a be a ine monwana wa gagwe mo mading, a a kgatshe gasupa fa pele ga Morena, fa pele ga lesire.


text:
A be a tshase madi mangwe mo dinakeng tsa aletare e e fa pele ga Morena mo Tenteng ya Boipontsho; a be a tshololele madi otlhe a a setseng mo motheong wa aletare ya ditlhabelo tsa phiso e e fa mojakong wa Tente ya Boipontsho.


text:
A a dire ka poana jaaka a dirile ka poana ya setlhabelo sa boleo sa moperesiti, a dire fela jalo. A moperesiti a ba ruanye jalo le Modimo, foo ba tla itshwarelwa.


text:
A be a ntshetse poana kwa ntle ga bothibelelo, a e fise jaaka a fisitse poana ya ntlha. Ke sona setlhabelo sa boleo sa phuthego.


text:
“ ‘Fa moeteledipele wa morafe a leofa, a dira sengwe sa go tlola nngwe ya ditaolo tsa Morena, Modimo wa gagwe, se se sa tshwanelang go dirwa ka go sa itse, a nna molato,


text:
mme morago a itemoga boleo jo o bo dirileng, a a tsise neo ya tlhabelo ya gagwe e bong phoko e e se nang bogole,


text:
a bee letsogo mo tlhogong ya phoko, a e tlhabe mo felong fa go tlhajwang setlhabelo sa phiso teng fa pele ga Morena. Ke setlhabelo sa boleo.


text:
Jaanong a moperesiti a tsee madi mangwe a setlhabelo sa boleo ka monwana wa gagwe, a a tshase mo dinakeng tsa aletare ya ditlhabelo tsa phiso, mme a tshololele madi a a setseng a yona mo motheong wa aletare ya ditlhabelo tsa phiso.


text:
A be a fise mafura otlhe a yona mo aletareng jaaka mafura a setlhabelo sa tebogo. A moperesiti a mo ruanye jalo le Modimo ka ntlha ya boleo jwa gagwe; foo o tla itshwarelwa.


text:
“ ‘Mme fa motho fela wa morafe a leofa ka go sa itse ka go dira sengwe sa go tlola nngwe ya ditaolo tsa Morena se se sa tshwanelang go dirwa, a nna molato;


text:
mme morago a itemoga boleo jo a bo dirileng, a a tsise neo ya tlhabelo ya gagwe, e bong podi e namagadi e e se nang bogole ka ntlha ya boleo jwa gagwe jo o bo dirileng;


text:
Jaanong a moperesiti a tsee madi mangwe a yona ka monwana wa gagwe, a a tshase mo dinakeng tsa aletare ya ditlhabelo tsa phiso, a be a tshololele madi otlhe a a setseng a yona mo motheong wa aletare eo.


text:
Mme a a tlose mafura otlhe a yona jaaka go tlosiwa mafura mo setlhabelong sa tebogo. A moperesiti a a fise mo aletareng go nna monko o o monate mo Moreneng. A moperesiti a mo ruanye jalo le Modimo; foo o tla itshwarelwa.


text:
“ ‘Mme fa a tsisa kwana e le neo ya tlhabelo ya gagwe go nna setlhabelo sa boleo, gona a a tsise e namagadi e e itekanetseng,


text:
a bee letsogo mo tlhogong ya setlhabelo sa boleo, a se tlhabe go na setlhabelo sa boleo mo felong fa go tlhajwang ditlhabelo tsa phiso teng.


text:
Jaanong a moperesiti a tsee madi mangwe a setlhabelo sa boleo ka monwana wa gagwe, a a tshase mo dinakeng tsa aletare ya ditlhabelo tsa phiso, mme madi otlhe a a setseng a yona a a tshololele mo motheong wa aletare eo.


text:
A be a tlose mafura otlhe a yona jaaka go tlosiwa mafura a kwana ya setlhabelo sa tebogo. Moperesiti a be a a fise mo aletareng mo godimo ga ditlhabelo tsa molelo tsa Morena. A moperesiti a mo ruanye jalo le Modimo ka ntlha ya boleo jwa gagwe jo a bo dirileng; foo o tla itshwarelwa.


text:
“ ‘Fa motho a leofa, ka a utlwa go hutsiwa mosenyi yo o sa itsiweng, mme ene e le mosupi, ka a bonye molato gongwe a o lemoga, mme a sa o bege, a itsenya jalo mo molatong;


text:
“ ‘gongwe fa motho a ama sengwe se se sa itshekang, le fa e le setoto sa phologolo e e sa itshekang gongwe setoto sa seruiwa se se sa itshekang gongwe setoto sa segagabi se se sa itshekang, mme go mo fitlhegetse a itshekologa, a nna molato;


text:
“ ‘gongwe fa a ama sengwe sa itshekologo ya motho, le fa e le itshekologo efe e motho o ka itshekologang ka yona, mme go mo fitlhegetse, fela morago a lemoga, fa a le molato;


text:
“ ‘gongwe fa motho a ikana ka go bua fela a sa ikakanya mo go tse a reng o tla di dira tsa bosula kampo tsa molemo, le fa e le eng se motho o ka se buang ka maikano, a sa ikakanya, mme go mo fitlhegetse, fela morago a lemoga gore o molato ka sengwe sa dilo tse di ntseng jalo:


text:
a be a tlisetse Morena tefo ya boikwatlhao jwa gagwe ka ntlha ya boleo jwa gagwe jo o bo dirileng, e bong kwana e namagadi ya letsomane gongwe podi e namagadi go nna setlhabelo sa boleo, mme a moperesiti a mo ruanye le Modimo ka ntlha ya boleo jwa gagwe.


text:
“ ‘Mme fa a tlhoka sefutshane, a a tlisetse Morena tefo ya boleo jwa gagwe, e bong maphoi a le mabedi gongwe maebana a le mabedi; le lengwe e nne la setlhabelo sa boleo, le lengwe e nne la setlhabelo sa phiso.


text:
A a a tlise kwa go moperesiti, mme ene a atametse le e leng la setlhabelo sa boleo pele, a le soke tlhogo fa molaleng, mme a se ka a e kgaola.


text:
A be a kgatshe madi mangwe a setlhabelo sa boleo mo lotlhakoreng lwa aletare, mme a gamolele madi a a setseng mo motheong wa aletare; ke setlhabelo sa boleo.


text:
Mme la bobedi a a le dire setlhabelo sa phiso ka fa molaong wa teng, mme moperesiti a mo ruanye jalo le Modimo ka ntlha ya boleo jwa gagwe jo o bo dirileng; foo o tla itshwarelwa.


text:
“ ‘Mme fa a tlhoka maphoi a le mabedi gongwe maebana a le mabedi, a a tlise tshupelo go nna tefo ya boleo jwa gagwe, e bong karolo ya lesome ya efa ya bupe jo bo boleta go nna tshupelo ya boleo. A se ka a tshela lookwane mo go jona le e seng go baya tse di nkgang monate mo go jona; gonne ke tshupelo ya boleo.


text:
A a bo tlise kwa go moperesiti, mme moperesiti a bo tabole bo tletse seatla, e le jo bo fisiwang, a bo fise mo aletareng mo godimo ga ditshupelo tsa molelo tsa Morena; ke tshupelo ya boleo.


text:
A moperesiti a mo ruanye jalo le Modimo ka ntlha ya boleo jwa gagwe jo o bo dirileng e le jwa sengwe sa dilo tseo; foo o tla itshwarelwa. Mme bupe jo bo setseng e tla nna jwa moperesiti jaaka tshupelo ya dijo.’ ”


text:
“Fa motho a dira ka boikanyologo, a leofa ntlheng ya dineo tse di boitshepo tsa Morena ka go sa itse, a a tlisetse Morena setlhabelo sa molato wa gagwe, e bong phelehu e e se nang bogole jwa letsomane, ka fa o e bonang e lekanye dišekele tsa selefera ka teng, e le dišekele tse di tletseng tsa Felo-ga-Boitshepo, go nna setlhabelo sa molato.


text:
Mme tse o di senyeditseng dineo tse di boitshepo a a di lefe, a be a di okeletse karolo ya botlhano ya tsona, a di neele moperesiti, mme moperesiti a mo ruanye le Modimo ka phelehu ya setlhabelo sa molato; foo o tla itshwarelwa.


text:
Mme fa motho a leofa, a dira sengwe sa go leofela ditaolo tsa Morena se se sa tshwanelang go dirwa a sa itse, mme a nna molato jalo, a itsenya mo molatong,


text:
foo a a tlise phelehu ya letsomane la gagwe e e se nang bogole kwa go moperesiti e o e bonang e lekanye tshenyo go nna setlhabelo sa molato, mme a moperesiti a mo ruanye le Modimo ka ntlha ya tshenyo ya gagwe e o e dirileng e se ka bomo a sa itse, foo o tla itshwarelwa.


text:
“Fa Motho a leofa, a direla Morena ka boikanyologo, a latolela mongwe-ka-ene tse o neng a di mmoloketse gongwe tsa peeletso gongwe tse di amogileng, gongwe a patika mongwe-ka-ene;


text:
gongwe fa a thwetse sengwe se se latlhegileng, mme a se latola, gongwe a ikana ka maaka ka ntlha ya sengwe le sengwe se batho ba tleng ba leofe ka sona;


text:
fa a leofa jalo a nna molato, gona a a buse tse o di amogileng gongwe tse o di bonyeng ka kgatelelo gongwe tse o di neetsweng go di boloka fa go ene, gongwe tse o di thwetseng di latlhegile;


text:
le fa e le sengwe le sengwe se o ikanneng ka maaka ka ntlha ya sona: A a se buse ka botlalo, a ba a se oketse ka karolo ya botlhano ya sona; a se nee mong wa sona ka letsatsi la setlhabelo sa molato sa gagwe.


text:
A be a tlisetse Morena tefo ya boikwatlhao jwa gagwe, e bong phelehu ya letsomane la gagwe e e se nang bogole e o e bonang e lekanye tshenyo, go nna setlhabelo sa molato, a e ise kwa go moperesiti.


text:
Mme a moperesiti a mo ruanye fa pele ga Morena, foo o tla itshwarelwa sengwe le sengwe se motho o ka se dirang, a nna molato ka sona.”


text:
“Laela Arone le bomorwawe o re: ‘Molao wa setlhabelo sa phiso ke o: A sona setlhabelo sa phiso se lale mo leisong mo aletareng bosigo jotlhe go ya mosong gore molelo wa aletare o tukele ruri ka sona.


text:
Jaanong a moperesiti a apare kobo ya gagwe ya letseta, a be a apare borokgwe jwa letseta mo mmeleng wa gagwe, a olele molora fa molelo o fisitseng setlhabelo sa phiso teng mo aletareng, a o tshololele fa thoko ga aletare.


text:
A be a apole diaparo tseo tsa gagwe, a apare diaparo tse dingwe, a ntshetse molora kwa ntle ga bothibelelo kwa felong fa go phepa.


text:
Mme a molelo o tukele ruri ka setlhabelo mo aletareng, o se ka wa tima ka gope, mme moperesiti a bese molelo ka dikgong mo go yona mo mosong mongwe le mongwe, a be a rulaganye setlhabelo sa phiso mo go ona, a fise mafura a ditlhabelo tsa tebogo mo godimo ga sona.


text:
Moperesiti a be a tabole mo go yona ka seatla se tletse, e bong mo bupeng jo bo boleta jwa tshupelo ya dijo jo bo nang le lookwane le tse di nkgang monate tsotlhe tse di mo godimo ga tshupelo ya dijo, mme tse di fisiwang tseo a di fise mo aletareng e le monko o o monate mo Moreneng.


text:
Mme se se setseng sa yona a Arone le bomorwawe ba se je; a se jewe mo Felong-fa-go-Boitshepo se sa bedisiwa; a ba se je mo lapeng la Tente ya Boipontsho.


text:
A se besiwe, se sa bedisiwa. Ke se ba abetse se tswa mo ditshupelong tsa me tsa molelo; ke se se boitshepotshepo jaaka setlhabelo sa boleo le sa molato.


text:
A ba batonanyana botlhe ba bana ba ga Arone ba se je. Ke tshiamelo ya ditshika tsa lona mo ditshupelong tsa molelo tsa Morena go ya go ileng. Mongwe le mongwe yo o se amang o tla itshepa.’ ”


text:
“Neo ya tshupelo ya ga Arone le bomorwawe e ba tshwanetseng go e tlisetsa Morena ka letsatsi le mongwe wa bone a tlodiwang ka lone ke karolo ya lesome ya efa ya bupe jo bo boleta jwa tshupelo ya dijo ya ka gale, bontlhanngwe jwa yona mo mosong le bontlhanngwe maitsiboa.


text:
A e gadikwe ka lookwane mo paneng, o e tlise e dubilwe, gongwe o tlise tshupelo ya dijo e le dithathana tse di besitsweng go nna monko o o monate mo Moreneng.


text:
A moperesiti yo o tloditsweng mo boemong jwa gagwe e le mongwe wa bomorwawe a e baakanye. Ke molao o o sa khutleng wa Morena. A e fisiwe yotlhe.


text:
“Raya Arone le bomorwawe o re: ‘Molao wa setlhabelo sa boleo ke o: A setlhabelo sa boleo se tlhajwe fa pele ga Morena mo felong fa setlhabelo sa phiso se tlhabelwang teng: ke se se boitshepotshepo.


text:
Moperesiti yo o dirang setlhabelo sa boleo a a se je; a se jelwe mo Felong-fa-go-Boitshepo mo lapeng la Tente ya Boipontsho.


text:
Mongwe le mongwe yo o amang nama ya sona o tla itshepa. Mme fa madi mangwe a sona a phatšhegela mo seaparong, seaparo se se phatšhegetsweng o se tlhatswetse mo Felong-fa-go-Boitshepo.


text:
Mme a pitsa ya letsopa e se apeilweng ka yona e thubiwe; mme fa se apeilwe ka pitsa ya kgotlho a e gotlhiwe, e tsokodiwe ka metsi.


text:
Mme setlhabelo sengwe le sengwe sa boleo se madi mangwe a sona a isiwang kwa teng ga Tente ya Boipontsho go dira thuanyo mo Felong-fa-go-Boitshepo, sona se se ka sa jewa, mme se fisiwe sotlhe ka molelo.


text:
A setlhabelo sa molato se tlhabelwe mo felong fa setlhabelo sa phiso se tlhabelwang teng. A moperesiti a kgatshe madi a sona mo ditlhakoreng tsotlhe tsa aletare.


text:
le diphilo tsoo pedi le matlhaname a tsona a a fa dinokeng le mafura a a bapileng le sebete, a a tlose fa diphilong.


text:
Jaanong a moperesiti a a fise mo aletareng go nna tshupelo ya molelo ya Morena; ke sona setlhabelo sa molato.


text:
Ba batonanyana botlhe ba baperesiti ba ka se ja; se jelwe mo Felong-fa-go-Boitshepo; ke se se boitshepotshepo.


text:
“ ‘Setlhabelo sa boleo le sa molato di a tshwana, di na le molao o le mongwe fela. Ke tsa moperesiti yo o ruanyang ka tsona.


text:
Moperesiti yo o direlang motho ka setlhabelo sa phiso, letlalo la setlhabelo sa phiso se a se dirileng e tla bo e le la gagwe.


text:
Le ditshupelo tsotlhe tsa dijo tse di besiwang mo sebesong le tsotlhe tse di baakanngwang mo pitseng gongwe mo paneng e tla nna tsa moperesiti yo o di fisang.


text:
Mme ditshupelo tsotlhe tsa dijo tse di tlhakantsweng le lookwane le tse di omeletseng e tla bo e le tsa bomorwa Arone botlhe ka go tshwana.


text:
Fa motho a tlisa sa pako, a a oketse setlhabelo sa pako ka dinkgwe tse di sa bedisiwang tse di dubilweng ka lookwane le dinkgwana tse dipapetla tse di sa bedisiwang tse di tshasitsweng lookwane, le bupe jo bo boleta jo bo dubilweng, ke go re, dinkgwe tse di tlhakantsweng le lookwane.


text:
A a tlise neo ya tlhabelo ya gagwe mmogo le dikuku tsa senkgwe se se bedisitsweng gore e nne setlhabelo sa pako le sa tebogo.


text:
A a ntshe kuku e le nngwe mo neong nngwe le nngwe e le lekgetho la Morena; lone e tla nna la moperesiti yo o kgatshang madi a setlhabelo sa tebogo.


text:
A nama ya setlhabelo sa pako le sa tebogo e jewe ka letsatsi le se tlisiwang ka lone; go se ka ga sadisiwa sepe sa yona go ya mo mosong.


text:
“ ‘Mme fa neo ya gagwe e le setlhabelo sa maikano gongwe sa boitumelo, a se jewe ka letsatsi le a tlisang setlhabelo sa gagwe ka lone. Le gale fa go ka sala sengwe sa sona se ka jewa kamoso.


text:
Mme fa nama ya setlhabelo sa tebogo sa gagwe e ka jewa ka letsatsi la boraro, gona yo o se tlisitseng ga a kitla a itumelelwa; ga se ne se kaiwa tebogo mo go ene. Ke nama e e ilegang. Motho yo o e jang o tla bo a le molato.


text:
Le nama e e amilweng ke sengwe se se itshekologileng e se ka ya jewa, mme e fisiwe ka molelo. Nama e ka jewa ke mongwe le mongwe yo o itshekileng.


text:
Mme motho yo o sa itshekang, fa a ka ja nama ya setlhabelo sa tebogo se e leng sa Morena, motho yoo o tla tlosiwa ka loso mo morafeng wa ga gabo.


text:
Gape fa motho a ka ama sengwe se se sa itshekang, e ka nna itshekologo ya motho gongwe seruiwa se se sa itshekang gongwe maila a mefutafuta a a ilegang, mme a ja nama ya setlhabelo sa tebogo se e leng sa Morena, motho yoo o tla bolawa mo morafeng wa ga gabo.’ ”


text:
Mafura a se se suleng ka bosona le mafura a seruiwa se se gagotsweng ke sebata a ka dirisiwa mo tirong nngwe le nngwe, fela lo se ka lwa a ja.


text:
Gonne mongwe le mongwe yo o jang mafura a diruiwa tse di a tleng di tlhabelwe Morena o tla bolawa mo morafeng wa ga gabo.


text:
Le gona lo se ka lwa ja madi ape a dinonyane gongwe a diruiwa gongwe le gongwe kwa lo tla nnang teng.


text:
“Bua le Baiseraele o re: ‘Yo o tsisetsang Morena setlhabelo sa tebogo sa gagwe, a a tlisetse Morena tse di mo tshwanetseng tsa setlhabelo sa tebogo sa gagwe.


text:
A a tlise tsa melelo ya Morena ka mabogo a gagwe; a tlise mafura le sehuba; sehuba se na le go kgadikanngwa go nna tshupelo ya kgadikanyo fa pele ga Morena.


text:
Ene wa bomorwa Arone yo o isang madi a setlhabelo sa tebogo le mafura mo aletareng a a newe serope sa le le jang, e nne kabelo ya gagwe.


text:
Gonne sehuba sa kgadikanyo le serope sa seabe ke di tsere mo Baiseraeleng mo ditlhabelong tsa tebogo tsa bone ka di naya moperesiti Arone le bomorwawe go nna tshwanelo e e sa khutleng ya Baiseraele.’ ”


text:
Ke yona kabelo ya ga Arone le bomorwawe ya ditlhabelo tsa molelo tsa Morena go tloga ka letsatsi le Moše o ba atameditseng mo aletareng ka lone go nna baperesiti ba Morena.


text:
Ka letsatsi le Morena o neng a ba tlotsa ka lone a laela gore ba e newe ke Baiseraele. Ke molao o o sa khutleng wa ditshika tsa bone.


text:
Ke ona molao wa setlhabelo sa phiso le wa tshupelo ya dijo le wa setlhabelo sa boleo le wa setlhabelo sa molato le wa setlhabelo sa tlhomamiso ya baperesiti le wa setlhabelo sa tebogo


text:
o Morena a o laetseng Moše kwa thabeng ya Sinai ka letsatsi le o laetseng Baiseraele ka lone kwa sekakeng sa Sinai gore ba tlisetse Morena ditlhabelo le ditshupelo tsa bone.


text:
“Tsaya Arone le bomorwawe nae le diaparo le lookwane lwa tlotso le poo ya setlhabelo sa boleo le diphelehu di le pedi le seroto sa dinkgwe tse di sa bedisiwang


text:
Moše a dira jaaka Morena a mo laetse, mme phuthego ya phuthegela kwa mojakong wa Tente ya Boipontsho.


text:
A ba a mo apesa hempe, a mo gatlha ka moikgatlho, a mo apesa kobo e kgolo le khiba ya boperesiti, a mo gatlha ka moikgatlho wa khiba wa boperesiti jo bogolo, a e bofelela mo go ene ka ona,


text:
a ba a gokelela kgwatlhana ya sehuba mo go yona, a tsenya ditengwa tsa Lesedi le Tshiamo mo kgwatlhaneng eo


text:
a ba a mo rwesa serwalo sa boperesiti jo bogolo mo tlhogong, a baya papetlana ya gouta, e bong mokgabo o o boitshepo, mo serwalong fa phatleng jaaka Morena a laetse Moše.


text:
Jaanong Moše a tsaya lookwane lwa tlotso, a tlotsa Taberenakele le tsotlhe tse di mo go yona, a di itshepisa.


text:
A ba a kgatsha aletare ka lone gasupa, a tlotsa aletare le didiri tsotlhe tsa yona le mogopo le lekoto la ona, a di itshepisa.


text:
Ke fa jaanong Moše a atametsa bomorwa Arone, a ba apesa dikobo tsa letseta, a ba gatlha ka meikgatlho, a ba rwesa ditlhoro tsa boperesiti jaaka Morena a mo laetse.


text:
Moše a ba a atametsa poo ya setlhabelo sa boleo, mme Arone le bomorwawe ba baya mabogo mo tlhogong ya yona.


text:
Ya baa gona Moše a e tlhabang, a tsaya madi, a a tshasa mo dinakeng tsa aletare tikologong ka monwana wa gagwe, a leofolola aletare, a ba a tshololela madi a mangwe fa motheong wa aletare, a e itshepisa ka go e ruanya.


text:
Moše a ba a tsaya lomipi lotlhe lo lo apesitseng mogodu le mafura a a bapileng le sebete le diphilo tsoo pedi le matlhaname a tsona, a di fisa mo aletareng.


text:
Mme poo le letlalo la yona le nama ya yona le moswang wa yona, Moše a di fisetsa ka kwa ntle ga bothibelelo jaaka Morena a mo laetse.


text:
A ba a atametsa phelehu ya ntlha ya setlhabelo sa phiso, mme Arone le bomorwawe ba baya mabogo mo tlhogong ya phelehu.


text:
A ba a tlhatswa mateng le memomo ka metsi. Moše a fisa phelehu yotlhe mo aletareng. Ke setlhabelo sa phiso sa monko o o monate le tlhabelo ya molelo ya Morena jaaka Morena a mo laetse.


text:
A ba a atametsa phelehu ya bobedi, phelehu ya tlhomamiso ya baperesiti, mme Arone le bomorwawe ba baya mabogo mo tlhogong ya phelehu.


text:
Ya baa gona Moše a e tlhabang, a kgotla madi a yona, a a tshasa mo lereteng la tsebe e e jang ya ga Arone le mo monwaneng wa kgonotšwe wa seatla sa gagwe se se jang le mo monwaneng wa kgonotšwe wa lonao lwa gagwe lo lo jang.


text:
Jaanong Moše a atametsa bomorwa Arone, a tshasa madi mo mareteng a ditsebe tse di jang tsa bone le mo menwaneng ya kgonotšwe ya diatla tsa bone tse di jang le mo menwaneng ya kgonotšwe ya dinao tsa bone tse di jang. Moše a ba a kgatsha madi a a setseng mo ditlhakoreng tsotlhe tsa aletare.


text:
A ba a tsaya mafura, e bong mogatla o o mafura le lomipi lotlhe lo lo apesitseng mogodu le mafura a a bapileng le sebete le diphilo tsoo pedi le matlhaname a tsona le serope se se jang.


text:
Mo serotong sa dinkgwe tse di sa bedisiwang se se neng se le fa pele ga Morena, a ntsha kuku e le nngwe e e sa bedisiwang le kuku ya senkgwe sa lookwane e le nngwe le senkgwana se sepapetla se le sengwe, a di baya mo mafureng le mo seropeng se se jang.


text:
A ba a neela tsotlhe mo diatleng tsa ga Arone le mo diatleng tsa bomorwawe, a di kgadikanya go nna tshupelo ya kgadikanyo fa pele ga Morena.


text:
Moše a ba a di tsaya mo mabogong a bone, a di fisetsa mo aletareng mo godimo ga setlhabelo sa phiso go nna tshupelo ya go tlhoma baperesiti ya monko o o monate wa tshupelo ya molelo ya Morena.


text:
Moše a ba a tsaya sehuba, a se kgadikanya go nna tshupelo ya kgadikanyo fa pele ga Morena, e le sa phelehu ya go tlhoma baperesiti; ya ba ya nna kabelo ya ga Moše jaaka Morena a mo laetse.


text:
Moše a ba a tsaya lookwane lwa tlotso le madi mangwe a a mo aletareng, a kgatsha Arone ka ona le diaparo tsa gagwe le bomorwawe le diaparo tsa bone, a itshepisa Arone le diaparo tsa gagwe le bomorwawe le diaparo tsa bone.


text:
Jaanong Moše a raya Arone le bomorwawe a re: “Apayang nama fa mojakong wa Tente ya Boipontsho, lo e je gona le senkgwe se se mo serotong sa go tlhoma baperesiti jaaka ke laetswe gore Arone le bomorwawe ba di je!


text:
Mme lo se ka lwa tloga fa mojakong wa Tente ya Boipontsho malatsi a supa go fitlha letsatsing le malatsi a go lo tlhoma boperesiting a felang ka lone. Gonne lo tla tlhongwa mo boperesiting malatsi a supa


text:
Lo nne fa mojakong wa Tente ya Boipontsho malatsi a supa bosigo le motshegare, lo tlhokomele thulaganyo ya Morena gore lo se ka lwa swa. Gonne ke laetswe jalo.”


text:
a raya Arone a re: “Tsaya poana ya setlhabelo sa boleo le phelehu ya setlhabelo sa phiso tse di itekanetseng, o di tlise fa pele ga Morena.


text:
O be o ree Baiseraele o re: ‘Tsayang phoko ya setlhabelo sa boleo le namane le kwana tsa ngwaga o le mongwe tse di se nang bogole tsa setlhabelo sa phiso


text:
le poo le phelehu tsa ditlhabelo tsa tebogo go di tlhabela Morena, le tshupelo ya bupe jo bo dubilweng ka lookwane. Gonne Morena o tla iponatsa mo go lona kajeno.’ ”


text:
Ke fa ba tsaya tse Moše o di ba laetseng ba di tsisa fa pele ga Tente ya Boipontsho, mme phuthego yotlhe ya atamela, ya ema fa pele ga Morena.


text:
Jaanong Moše a re: “Tiro e ke e Morena o e lo laetseng go e dira gore kgalalelo ya Morena e tle e bonale mo go lona.”


text:
Moše a ba a raya Arone a re: “Atamela kwa aletareng, o dire setlhabelo sa boleo sa gago le setlhabelo sa phiso sa gago, o ithuanye le Modimo, o be o ruanye ba lapa la gago; o be o baakanye neo ya tlhabelo ya morafe, o o batlele thuanyo jaaka Morena a laetse.”


text:
Mme bomorwa Arone ba isa madi kwa go ene, a ba a ina monwana wa gagwe mo mading, a a tshasa mo dinakeng tsa aletare, a ba a tshololela madi a a setseng mo motheong wa aletare.


text:
Mme mafura a setlhabelo sa boleo le diphilo le mafura a a bapileng le sebete a di fisa mo aletareng jaaka Morena a laetse Moše.


text:
Jaanong a tlhaba setlhabelo sa phiso, mme bomorwa Arone ba isa madi kwa go ene, a a kgatsha mo ditlhakoreng tsotlhe tsa aletare.


text:
Ba be ba isa setlhabelo sa phiso kwa go ene ka fa dirweng tsa sona le tlhogo, mme a di fisa mo aletareng.


text:
Morago ga moo a tsisa neo ya tlhabelo ya morafe: A tsaya phoko ya setlhabelo sa boleo se e leng sa morafe, a e tlhaba, a e dira setlhabelo sa boleo jaaka sa pele.


text:
A ba a tsisa tshupelo ya dijo, a tabola go tletse seatla, a e fisa mo aletareng – kwa ntle ga setlhabelo sa phiso sa mo mosong.


text:
A ba a tlhaba poo le phelehu tsa ditlhabelo tsa tebogo tsa morafe, mme bomorwa Arone ba isa madi kwa go ene, a ba a a kgatsha mo ditlhakoreng tsotlhe tsa aletare.


text:
Mme mafura a poo le a mogatla wa phelehu le lomipi lo lo apesitseng mogodu le diphilo le mafura a a bapileng le sebete,


text:
Mme dihuba le serope se se jang Arone a di kgadikanya go nna tshupelo ya kgadikanyo fa pele ga Morena jaaka Moše a laetse.


text:
Jaanong Arone a tsholeletsa morafe mabogo a o tshegofatsa; a ba a fologa a sena go dira setlhabelo sa boleo le sa phiso le sa tebogo.


text:
Mme Moše le Arone ba tsena mo Tenteng ya Boipontsho; ya re ba sena go tswa, ba tshegofatsa morafe. Ke fa kgalalelo ya Morena e bonatsegela morafe otlhe.


text:
Molelo wa tswa kwa Moreneng, wa ja setlhabelo sa phiso le mafura mo aletareng. Ya re morafe otlhe o bona jalo, wa duduetsa, wa wela fa fatshe ka difatlhego.


text:
Mme bomorwa Arone, Natabe le Abihu, ba tsaya maiswana a bone, ba tsenya molelo mo go ona, ba baya maswalo godimo ga ona, ba tlisa molelo o sele fa pele ga Morena, o a sa o ba laelang.


text:
Jaanong Moše a raya Arone a re: “Ke sona se Morena o se buileng a re: ‘Ke tla itshupa ke le boitshepo mo go ba ba nkatamelang; ke tla ikgalaletsa fa pele ga morafe otlhe!’ ” Mme Arone a didimala.


text:
Mme Moše a bitsa Mišaele le Elesafane, bomorwa Usiele, rrangwanaagwe Arone, a ba raya a re: “Atamelang lo tlose ba ga lona fa pele ga Felo-fa-go-Boitshepo, lo ba ntshetse kwa ntle ga bothibelelo.”


text:
Ba atamela, ba ba ntshetsa kwa ntle ga bothibelelo ba ntse ba apere dikobo tsa letseta tsa boperesiti jaaka Moše a buile.


text:
Moše a ba a raya Arone le Eleasare le Ithamare bomorwawe a re: “A meriri ya tlhogo tsa lona e se ka ya lepelela ka botlhaswa, lo se ka lwa ikgagola diaparo, e se re gongwe lwa swa mme bogale jwa wela mo phuthegong yotlhe. A Baiseraele botlhe ba ga lona e nne bone ba ba lelelang phiso e Morena e e dirileng.


text:
Le gona lo se ka lwa tloga mojakong wa Tente ya Boipontsho, e se re gongwe lwa swa; gonne lookwane lwa tlotso lwa Morena lo mo go lona.” Mme ba dira ka fa lefokong la ga Moše.


text:
“E ne e re fa wena le bomorwao lo tsena mo Tenteng ya Boipontsho, lo se ke la nwa weine le fa e le dino tse di tagang gore lo se ka lwa swa. Ke molao o o sa khutleng wa ditshika tsa lona


text:
gore lo tle lo itse go farologanya tse di boitshepo le tse di seng boitshepo le tse di sa itshekang le tse di itshekileng


text:
Moše a ba a raya Arone le Eleasare le Ithamare bomorwawe ba ba setseng a re: “Tsayang tshupelo ya dijo, e bong tse di setseng tsa ditshupelo tsa molelo tsa Morena, lo di jele fa thoko ga aletare di sa bedisiwa; gonne di boitshepotshepo.


text:
Ka moo lo di jele mo Felong-fa-go-Boitshepo; gonne ke kabelo e e go tshwanetseng le bomorwao e tswa mo ditshupelong tsa molelo tsa Morena; gonne ke laetswe jalo.


text:
Mme sehuba sa kgadikanyo le serope sa seabe lo di jele mo felong fa go phepa, wena le bomorwao le bomorwadio; gonne di ntshitswe mo ditlhabelong tsa tebogo tsa Baiseraele e le tse di go tshwanetseng le bomorwao.


text:
Ba tshwanetse go tlisa serope sa seabe le sehuba sa kgadikanyo mmogo le ditshupelo tsa molelo tsa mafura go di kgadikanya go nna tshupelo ya kgadikanyo fa pele ga Morena, mme e tla nna tsa gago le bomorwao e le tshiamelo e e sa khutleng jaaka Morena a laetse.”


text:
Jaanong ya re Moše a batlabatla phoko ya setlhabelo sa boleo, a fitlhela e fisitswe. Ke fa a galefela Eleasare le Ithamare, bomorwa Arone ba ba setseng, a re:


text:
“Ke ka ntlha ya eng lo se ka lwa ja setlhabelo sa boleo mo Felong-fa-go-Boitshepo? Kana se boitshepotshepo; Morena o se lo neile go tlosa molato wa phuthego le go ba direla thuanyo fa pele ga Morena.


text:
Kana madi a sona ga a ka a isiwa kwa teng ga Tempelana e e Boitshepo! Lo ne lo tshwanetse go se jela mo Felong-fa-go-Boitshepo jaaka ke laetse.”


text:
Mme Arone a fetola Moše a re: “Bona, kajeno ba tlisitse setlhabelo sa bone sa boleo le setlhabelo sa bone sa phiso fa pele ga Morena, mme nna ke dirafaletswe ke tse di ntseng jalo. Jaanong a nka ja setlhabelo sa boleo kajeno go kgatlha Morena?”


text:
“Rayang Baiseraele lo re: ‘Ditshedi tsotlhe tsa lefatshe tse di maoto-mane tse lo ka di jang ke tse:


text:
Ke tsotlhe tse di ditlhako di maphata, di le maphata tota, le gona di otla. Ke tsona tse lo ka di jang.


text:
Fela tse dingwe tse di otlang gongwe tse dingwe tse di ditlhako di maphata lo se ka lwa di ja: E bong kammele; gonne e a otla, mme ga e ditlhako di maphata, e lo itshekologetse;


text:
“ ‘Tse di mo metsing tse lo ka di jang ke tse: Ke tsotlhe tse di nang le diphuka le makape mo metsing, e bong mo mawatleng le mo dinokeng; tsona lo ka di ja.


text:
Mme tsotlhe tse di se nang diphuka le makape mo mawatleng le mo dinokeng e bong mefutafuta ya ditshedi tse di nyeulang mo metsing, tsona lo di ile.


text:
“ ‘Tse lo tshwanetseng go di ila mo dinonyaneng di sa tshwanela go jewa e le maila, ke tse: Ke ntswi le makgwane le lenong le lentsho


text:
Fela tse lo ka di jang tsa ditshedinyana tsotlhe tse di diphuka, di tsamaya ka maoto a mane, ke tse di nang le memomo e mebedi godimo ga dinao tsa tsona go tlola ka yona mo lefatsheng jaaka tsie.


text:
Tse lo ka di jang mo go tsona ke tse: Ke boijane ka fa mefuteng ya jona le segongwane ka fa mefuteng ya sona le molome ka fa mefuteng ya ona le tlorongtlope ka fa mefuteng ya yona.


text:
Mme ditshedinyana tsotlhe tse dingwe tse di diphuka tse di nang le maoto a mane ke maila mo go lona.


text:
“ ‘Tse lo itshekologang ka tsona ke ditshedi tse: Mongwe le mongwe yo o amang ditoto tsa tsona o tla bo a itshekologile go ya maitsiboeng;


text:
gape, mongwe le mongwe yo o rwalang sengwe sa ditoto tsa tsona a a tlhatswe diaparo tsa gagwe, mme o tla bo a itshekologile go ya maitsiboeng.


text:
Ke ditshedi tsotlhe tse di ditlhako di maphata, mme di se maphata tota, le gona di sa otle, tsona di lo itshekologetse. Mongwe le mongwe yo o di amang o tla bo a itshekologile.


text:
Le tsotlhe tse di maroo mo ditsheding tsotlhe tse di tsamayang ka maoto a mane di lo itshekologetse. Mongwe le mongwe yo a amang ditoto tsa tsona o tla bo a itshekologile go ya maitsiboeng.


text:
Yo o rwalang setoto sa tsona a a tlhatswe diaparo tsa gagwe, mme o tla bo a itshekologile go ya maitsiboeng. Tsona di lo itshekologetse.


text:
“ ‘Tse le tsona di lo itshekologetseng mo digagabing tse di gagabang fa fatshe ke serunya le peba le motitswane ka fa mefuteng ya ona


text:
Ke tsona tse di lo itshekologetseng mo digagabing tsotlhe; moo le mongwe yo o di amang di sule o tla bo a itshekologile go ya maitsiboeng.


text:
Le se se welwang ke sengwe sa tsona se sule se tla itshekologa, le fa e le selo sa logong gongwe seaparo gongwe letlalo gongwe kgetse, e bong didiri tsotlhe tse go dirwang tiro ka tsona; a di tsenngwe mo metsing, ka di tla bo di itshekologile go ya maitsiboeng; foo di tla itsheka gape.


text:
Le selo sengwe le sengwe sa letsopa, fa sengwe sa tseo se ka wela mo teng ga sona, go tla itshekologa tsotlhe tse di mo go sona, mme sona lo se thube.


text:
Mo pitseng nngwe le nngwe e e ntseng jalo dijo tsotlhe tse di jewang tse di apewang ka metsi di tla bo di itshekologile; le dino tsotlhe tse di nowang tse di mo nkgwaneng e e ntseng jalo di tla bo di itshekologile.


text:
Tsotlhe tse di welwang ke setoto sa tsona di tla bo di itshekologile; le fa e le sebeso gongwe matshego a pitsa a di thubiwe; di itshekologile, lo di kaye tse di sa itshekang.


text:
Mme motswedi le sediba le gopo ya metsi ga di ne di itshekologa ka gope; fela yo o amang setoto se se mo go tsona, ke ene yo o tla itshekologang.


text:
Gape, fa sengwe sa ditoto tsa tsona se ka wela mo peong efe le efe e e jwalwang yona e tla nna e itshekile.


text:
Mme fa go tshetswe metsi mo peong, mme go wela sengwe sa ditoto tsa tsona mo go yona, gona e lo itshekologetse.


text:
“ ‘Jaanong fa go swa sengwe sa diruiwa tse lo di jang, yo o amang setoto sa sona o tla bo a itshekologile go ya maitsiboeng.


text:
Yo o jang nama ya setoto sa sona, a a tlhatswe diaparo tsa gagwe; o tla bo a itshekologile go ya maitsiboeng; le yo o rwalang setoto sa sona, a a tlhatswe diaparo tsa gagwe; o tla bo a itshekologile go ya maitsiboeng.


text:
E bong tsotlhe tse di gwapang ka mpa le tse di maoto-mane, le fa e le a mantsi e bong tsotlhe tse di gagabang fa fatshe, lo se ka lwa di ja; gonne ke maila.


text:
Lo se ka lwa itira kilego ka sepe se se gagabang; lo se ka lwa ikgotlela ka tsona, lo ka tla lwa itshekologa.


text:
Gonne ke nna Morena Modimo wa lona. Itshupeng lo le boitshepo, lo nne ba ba boitshepo; gonne nna ke yo o boitshepo. Lo se ka lwa iitshekolola ka sepe se se gagabang fa fatshe.


text:
Gonne ke nna Morena ke lo ntshitseng kwa lefatsheng la Egepeto gore ke nne Modimo wa lona. Ka moo nnang boitshepo, gonne nna ke boitshepo.


text:
“ ‘Ke ona molao ka ga ditshedi le dinonyane le tsotlhe tse di phelang, di nyeula mo metsing le ditshedinyana tsotlhe tse di gagabang fa fatshe


text:
gore lo tle lo itse go farologanya tse di sa itshekang le tse di itshekileng le ditshedi tse di ka jewang le tse di sa tshwanelang go jewa.’ ”


text:
“Bua le Baiseraele o re: ‘E ne e re fa mosadi a ithwala, a ba a tshola mosimane, a nna a itshekologile malatsi a supa; ga a itsheka jaaka ka malatsi a mosese, fa a ipona.


text:
Mme a mosadi a nne mo ntlong malatsi a le 33 a le mo mading a botsetsi, a se ka a ama sepe se se boitshepo le e seng go tla kwa Felong-ga-Boitshepo go ya go be go fete malatsi a phepafalo ya gagwe.


text:
“ ‘Mme fa a tshola mosetsana, o tla bo a itshekologile beke di le pedi jaaka mo malatsing a mosese; a be a nne mo ntlong malatsi a le 66 a le mo mading a botsetsi.


text:
“ ‘Mme e re malatsi a phepafalo ya gagwe a sena go feta, le fa e le a mosimane gongwe a mosetsana, a a tlise kwana ya ngwaga o le mongwe ya setlhabelo sa phiso le leebana gongwe lephoi la setlhabelo sa boleo, a di tlise kwa mojakong wa Tente ya Boipontsho go moperesiti.


text:
Jaanong a moperesiti a di tlhabele Morena, a direle mosadi thuanyo; foo o tla itsheka mading a botsetsi. Ke ona molao wa motsetsi, fa a tshotse mosimane gongwe mosetsana.


text:
“ ‘Mme fa a palelwa ke go tlisa kwana a a tsee maphoi a le mabedi gongwe maebana a le mabedi, lengwe e nne la setlhabelo sa phiso, le lengwe e nne la setlhabelo sa boleo; foo moperesiti o tla mo direla thuanyo, mme a itsheka.’ ”


text:
“Fa motho a na le thurugo gongwe motshwa gongwe tshubaba e tshweu mo letlalong la gagwe, mme go fetoga go nna sebata sa lepero mo go lone, a a isiwe kwa go moperesiti Arone gongwe kwa go mongwe wa bomorwawe ba baperesiti.


text:
Jaanong a moperesiti a tlhatlhobe sebata mo letlalong la nama, mme fa boboa mo sebateng bo sweufetse, mme sebata se bonala se wetse mo letlalong la gagwe, e tla bo e le lepero. Fa moperesiti a se bona jalo, a a re: ‘O itshekologile!’


text:
“Mme fa go le sebata se sesweu mo letlalong la gagwe, mme se sa wela mo go lone, le boboa bo sa sweufala, gona a moperesiti a tswalele molwetse yoo malatsi a supa.


text:
Jaanong fa moperesiti a mo tlhatlhoba ka letsatsi la bosupa, a fitlhela sebata se ntse se tshwana le pele ka fa a bonang ka teng se sa ikala mo letlalong, gona a moperesiti a boele a mo tswalele gape malatsi a supa.


text:
Jaanong fa moperesiti a mo tlhatlhoba gape ka letsatsi la bosupa a fitlhela sebata se boela morago se sa ikala mo letlalong, gona a moperesiti a re: ‘O itshekile.’ Ke motshwa fela. A a tlhatswe diaparo tsa gagwe, foo o tla bo a itshekile.


text:
Mme fa motshwa o ikala mo letlalong, a sena go itshupetsa moperesiti gore a tle a itsheke, a a itshupetse moperesiti gape.


text:
Jaanong fa moperesiti a mo tlhatlhoba, a fitlhela motshwa o ikadile mo letlalong, gona a moperesiti a re: ‘O itshekologile!’ E tla bo e le lepero.


text:
Mme fa moperesiti a sekaseka, a fitlhela go le thurugo e tshweu mo letlalong e e sweufaditseng boboa, e bile nama e botologile mo nthong,


text:
e tla bo e le lepero le le topegetseng mo nameng ya gagwe, mme a moperesiti a mo ree a re: ‘O itshekologile!’ A se ka a mo tswalela, gonne o itshekologile.


text:
Mme fa lepero le tswela kwa ntle sentle mo letlalong le setoga mo letlalong lotlhe la molwetse go tswa tlhogong go fitlha dinaong gongwe le gongwe fa matlho a moperesiti a go sekasekileng,


text:
mme moperesiti a mo tlhatlhoba, a fitlhela lepero le setogile mo mmeleng wa gagwe, gona a a re: ‘Molwetse o itshekile!’ O sweufetse gotlhe, o itshekile tota.


text:
Jaanong fa moperesiti a bona nama e e ntseng jalo, a a mo ree a re: ‘O itshekologile!’ Nama eo ga e a itsheka, ke lepero.


text:
mme fa e ne e le teng go tswa thurugo e tshweu gongwe sebata sa bosweu jo bo tlhakanyeng le bohibidu, gona a a itshupetse moperesiti.


text:
Jaanong fa moperesiti a mmona, a fitlhela felo foo go wetse mo letlalong le boboa jwa teng bo sweufetse, gona a moperesiti a mo ree a re: ‘O itshekologile!’ Ke bolwetse jwa lepero. Bo simologile ka tlhagala.


text:
Mme fa moperesiti a leba, a fitlhela go se boboa jo bosweu gona, go bile go sa wela mo letlalong, go boela morago, a moperesiti a mo tswalele malatsi a supa.


text:
Jaanong fa go ikala mo letlalong, a moperesiti a mo ree a re: ‘O itshekologile!’ E tla bo e le lepero.


text:
Fela fa sebata se sesweu se ntse fela ka mokgwa o le mongwe se sa ikala, ke lobadi lwa tlhagala. A moperesiti a mo ree a re: ‘O itshekile!’


text:
“Gongwe fa motho a na le ntho ya molelo mo mmeleng wa gagwe, mme nama e ntšhwa mo nthong ya molelo e le ya bosweu jo bo tlhakanyeng le bohibidu, gongwe e le tshweu fela,


text:
mme e re moperesiti a e sekaseka, a fitlhela boboa bo sweufetse mo sebateng se sesweu, mme se bonala sentle gore se wetse mo letlalong, foo e tla bo e le lepero le le simologileng mo nthong ya molelo. Jaanong a moperesiti a mo ree a re: ‘O itshekologile!’ Ke bolwetse jwa lepero.


text:
Mme fa moperesiti a e sekaseka, a fitlhela go se na boboa jo bosweu mo sebateng se sesweu, se bile se sa wela mo letlalong, mme se le leoto fela, gona a moperesiti a mo tswalele malatsi a supa.


text:
A moperesiti a mo tlhatlhobe gape ka letsatsi la bosupa. Fa a fitlhela go ikadile mo letlalong, a moperesiti a mo ree a re: ‘O itshekologile!’ Ke bolwetse jwa lepero.


text:
Mme fa sebata se sesweu se ntse fela ka mokgwa o le mongwe, se sa ikala mo letlalong, mme se le leoto fela, gona e tla bo e le thurugo ya ntho ya molelo fela. A moperesiti a mo kae yo o itshekileng. Gonne e tla bo e le lobadi lwa ntho ya molelo fela.


text:
mme e re moperesiti a se sekaseka, a fitlhela se wetse mo letlalong, go bile go le moriri o mosetlhanyana o mosesane mo go sona, gongwe ditedu tse di ntseng jalo, gona a moperesiti a mo ree a re: ‘O itshekologile!’ Ke seromo se se bosula, e bong lepero la tlhogo gongwe la seledu.


text:
Mme fa moperesiti a sekaseka seromo se se bosula, a fitlhela se sa wela mo letlalong, mme go se na moriri o montsho mo go sona, gona a moperesiti a tswalele molwetse yo o nang le seromo seo malatsi a supa.


text:
Ka letsatsi la bosupa a moperesiti a tlhatlhobe sebata se se thunyang gape. Jaanong fa a fitlhela seromo se sa ikala, go se moriri o mosetlhanyana mo go sona, mme seromo se sa wela mo letlalong,


text:
gona a molwetse a ipeole, mme a se ka a beola fa go leng seromo, mme a moperesiti a tswalele yo o nang le seromo malatsi a supa gape.


text:
Jaanong ka letsatsi la bosupa, fa moperesiti a sekaseka seromo, a fitlhela se sa ikala mo letlalong, e bile se sa wela mo go lone, gone a moperesiti a mo kaye yo o itshekileng. Jaanong a molwetse a tlhatswe diaparo tsa gagwe; foo o tla bo a itshekile.


text:
a moperesiti a mo tlhatlhobe gape. Fa a fitlhela seromo se ikadile mo letlalong, foo a moperesiti a se ka a tlhola a sekaseka moriri, fa o le mosetlhanyana; o itshekologile.


text:
Mme fa seromo se ntse jaaka pele ka fa a bonang ka teng, mme moriri o montsho o tlhogile mo go sona, gona seromo se tla bo se fodile, motho a itshekile. A moperesiti a mo ree a re: ‘O itshekile!’


text:
mme e re moperesiti a sekaseka, a fitlhela mo letlalong la gagwe go le dibata tse ditshweu tse di leoto fela, gona e tla bo e le motshwa fela o o duleng mo letlalong; motho o itshekile.


text:
Mme fa go le sebata sa bosweu jo bo tlhakanyeng le bohibidu mo lefatleng la morago gongwe la pele, gona ke lepero le le simologang mo lefatleng la gagwe la morago gongwe la pele.


text:
Jaanong fa moperesiti a mo sekaseka, a fitlhela thurugo ya sebata e le bosweu bo tlhakanye le bohibidu mo lefatleng la gagwe la morago gongwe la pele, e bonala jaaka lepero la letlalo la mmele,


text:
“Jaanong molepero yo o nang le bolwetse joo, a diaparo tsa gagwe e nne tse di gagotsweng, mme moriri wa gagwe o nne malepelepe ka botlhaswa; a be a bipe ditedu tsa molomo, a goe a re: ‘Ke itshekologile! Ke itshekologile!’


text:
O tla nna a itshekologile ka malatsi otlhe a bolwetse jwa gagwe. O itshekologile, a a nne a le esi, bonno jwa gagwe bo nne ka kwa ntle ga bothibelelo.


text:
le fa bo le mo ditlhaleng tse di tlhamalalang gongwe mo go tse di kgabaganyang tsa letseta gongwe tsa boboa; le fa bo le mo kobong ya letlalo gongwe mo go se sengwe se se dirilweng ka letlalo;


text:
fa sebata seo se le botala jo bo tlhakanyeng le bosetlha gongwe se le sehibidu; le fa se le mo seaparong gongwe mo letlalong, le fa se le mo ditlhaleng tse di tlhamalalang gongwe mo go tse di kgabaganyang, le fa se le mo go eng se se dirilweng ka letlalo, ke sebata sa lepero. A se supediwe moperesiti.


text:
Jaanong fa a bona sebata ka letsatsi la bosupa, a fitlhela sebata se ikadile mo seaparong gongwe mo ditlhaleng tse di tlhamalalang gongwe mo go tse di kgabaganyang gongwe mo letlalong le fa e le mo go eng se se dirilweng ka letlalo; sebata seo ke lepero le le bosula. Selo seo se tla bo se itshekologile.


text:
Ka moo, fa e le seaparo gongwe ditlhale tse di tlhamalalang gongwe ditlhale tse di kgabaganyang tsa boboa gongwe tsa letseta, le fa e le eng sa letlalo se sebata se leng mo go sona, a a se fise. Gonne ke lepero le le bosula. A se fisiwe ka molelo.


text:
“Mme fa moperesiti a se sekaseka, a fitlhela sebata se sa ikala mo seaparong gongwe mo ditlhaleng tse di tlhamalalang gongwe mo go tse di kgabaganyang le fa e le mo go eng se e leng sa letlalo


text:
foo a moperesiti a laele gore ba tlhatswe selo se sebata seo se leng mo go sona, a be a se tswalele gape malatsi a supa.


text:
Jaanong fa moperesiti a sekaseka sebata se sena go tlhatswiwa, a fitlhela se ntse se tshwana le pele, le fa se sa ikala, gona se itshekologile, o se fise ka molelo. Se jegile ka fa ntle gongwe ka fa teng.


text:
Mme fa moperesiti a sekaseka, a fitlhela sebata se le leoto fela se sena go tlhatswiwa, a a se gagole mo seaparong gongwe mo letlalong gongwe mo ditlhaleng tse di tlhamalalang gongwe mo go tse di kgabaganyang.


text:
Fela fa se bonala gape mo seaparong gongwe mo ditlhaleng tse di tlhamalalang gongwe mo go tse di kgabaganyang, le fa e le mo go eng se e leng sa letlalo, gona ke lepero le le butsologileng, mme selo se sebata seo se leng mo go sona o se fise ka molelo.


text:
Mme seaparo gongwe ditlhale tse di tlhamalalang gongwe tse di kgabaganyang le fa e le eng se e leng sa letlalo se sebata se tlogileng mo go sona fa o sena go se tlhatswa, a se tlhatswiwe gape; foo se tla bo se itshekile.


text:
“Ke ona molao wa sebata sa lepero sa seaparo sa boboa gongwe sa letseta, gongwe sebata sa ditlhale tse di tlhamalalang gongwe tse di kgabaganyang, le fa e le sa eng se e leng sa letlalo, go re se itshekile, gongwe go re se itshekologile.”


text:
“Molao o o tshwanetseng molepero ka letsatsi le a bonwang a itshekile ka lone ke o: A a isiwe kwa go moperesiti.


text:
Mme a moperesiti a tswele kwa ntle ga bothibelelo. Jaanong fa moperesiti a mo tlhatlhoba, a fitlhela bolwetse jwa lepero bo fodile mo go ene,


text:
foo a moperesiti a laele gore yo o itshekisiwang a tsisediwe dinonyane di le pedi tse di phelang tse di itshekileng le logong lwa mosetere le lesela la bohibidu jwa madi le mosiama.


text:
Moperesiti a be a laele gore nonyane e nngwe e tlhabelwe mo mogotšwaneng wa letsopa o o nang le metsi a motswedi.


text:
A be a tsee nonyane e e phelang le logong lwa mosetere le lesela la bohibidu jwa madi le mosiama, a di ine mmogo le nonyane e e phelang mo mading a nonyane e e tlhabilweng godimo ga metsi a motswedi a a mo mogotšwaneng;


text:
a be a kgatshe yo o itshekisiwang lepero gasupa, a mo itshekise jalo, a be a lese nonyane e e phelang e fofele kwa nageng.


text:
Mme yo o itshekisiwang a a tlhatswe diaparo tsa gagwe, a ipeole moriri otlhe, a tlhape mmele otlhe; foo o tla bo a itshekile. Morago go moo a ka tsena mo bothibelelong. Fela a a nne ka fa ntle ga tente ya gagwe malatsi a supa.


text:
Jaanong ka letsatsi la bosupa a ipeole tlhogo le ditedu le dintshi tsa matlho; a ipeole, a be a tlhatswe diaparo tsa gagwe, a tlhape mmele ka metsi; foo o tla bo a itshekile.


text:
Mme ka letsatsi la robedi a tsee dikwana tse ditonanyana di le pedi tse di se nang bogole le kwana e namagadi e le nngwe ya ngwaga o le mongwe e e se nang bogole le dikarolo di le tharo tsa lesome tsa efa ya bupe jo bo boleta jwa tshupelo ya dijo bo tlhakantswe le lookwane, le modutwana o le mongwe wa lookwane.


text:
Moperesiti yo o itshekisang a be a emise monna yo o itshekisiwang le dilo tseo fa pele ga Morena fa mojakong wa Tente ya Boipontsho.


text:
Moperesiti a be a tsee kwana e tonanyana nngwe, a e tsise go nna setlhabelo sa molato mmogo le modutwana wa lookwane, a di kgadikanye, e nne tshupelo ya kgadikanyo fa pele ga Morena;


text:
a be a tlhabele kwana mo felong fa go tlhabelwang setlhabelo sa boleo le sa phiso teng mo Felong-fa-go-Boitshepo. Gonne setlhabelo sa molato ke sa moperesiti jaaka sa boleo; ke tse di boitshepotshepo.


text:
Moperesiti a be a tsee madi mangwe a setlhabelo sa molato, a a tshase mo lereteng la tsebe e e jang ya yo o itshekisiwang le mo monwaneng wa kgonotšwe wa seatla sa gagwe se se jang le mo monwaneng wa kgonotšwe wa lonao lwa gagwe lo lo jang.


text:
Moperesiti a be a ine monwana wa seatla se se jang mo lookwaneng lo lo mo seatleng sa gagwe sa molema, a kgatshe lookwane longwe ka monwana wa gagwe gasupa fa pele ga Morena.


text:
Moperesiti a be a tsee lookwane longwe lo lo mo seatleng sa gagwe, a lo tshase mo lereteng la tsebe e e jang ya yo o itshekisiwang le mo monwaneng wa kgonotšwe wa seatla sa gagwe se se jang le mo monwaneng wa kgonotšwe wa lonao lwa gagwe lo lo jang fa o neng a tshasa madi a setlhabelo sa molato teng.


text:
Mme lookwane lo lo setseng mo seatleng sa gagwe a a lo tshele mo tlhogong ya yo o itshekisiwang. A moperesiti a mo ruanye jalo fa pele ga Morena.


text:
“Moperesiti a be a dire setlhabelo sa boleo, a ruanye yo o itshekisiwang ka ntlha ya itshekologo ya gagwe; morago ga moo a tlhabe setlhabelo sa phiso.


text:
Jaanong a moperesiti a dire setlhabelo sa phiso le tshupelo ya dijo mo aletareng, a mo direle thuanyo jalo; foo o tla bo a itshekile.


text:
“Mme fa a humanegile, a sa kgone go ntsha tse di kalo, a a tsee kwana e tonanyana e le nngwe e le ya setlhabelo sa molato sa kgadikanyo sa go mo ruanya, le karolo ya lesome ya efa ya bupe jo bo boleta bo tlhakantswe le lookwane go nna tshupelo ya dijo le modutwana wa lookwane


text:
le maphoi a le mabedi gongwe maebana a le mabedi ka fa a kgonang ka teng; lengwe e nne la setlhabelo sa boleo, le lengwe e nne la setlhabelo sa phiso.


text:
Ka letsatsi la robedi la itshekiso ya gagwe a di ise kwa go moperesiti fa mojakong wa Tente ya Boipontsho fa pele ga Morena.


text:
Jaanong a moperesiti a tsee kwana ya setlhabelo sa molato le modutwana wa lookwane, a be a di kgadikanye, e nne tshupelo ya kgadikanyo fa pele ga Morena.


text:
Jaanong a go tlhajwe kwana ya setlhabelo sa molato, mme moperesiti a tsee madi mangwe a setlhabelo sa molato, a a tshase mo lereteng la tsebe e e jang ya yo o itshekisiwang le mo monwaneng wa kgonotšwe wa seatla sa gagwe se se jang le mo monwaneng wa kgonotšwe wa lonao lwa gagwe lo lo jang.


text:
Moperesiti a be a tsee lookwane longwe lo lo mo seatleng sa gagwe sa molema ka monwana wa seatla se se jang, a lo kgatshe gasupa fa pele ga Morena.


text:
Le gona a moperesiti a tshase lookwane longwe lo lo mo seatleng sa gagwe mo lereteng la tsebe e e jang ya yo o itshekisiwang le mo monwaneng wa kgonotšwe wa seatla sa gagwe se se jang le mo monwaneng wa kgonotšwe wa lonao lwa gagwe lo lo jang fa o neng a tshasa madi a setlhabelo sa molato teng.


text:
Mme lookwane lo lo setseng mo seatleng sa gagwe, a a lo tshele mo tlhogong ya yo o itshekisiwang go mo ruanya fa pele ga Morena.


text:
Jaanong a a baakanye lengwe la maphoi gongwe lengwe la maebana ka fa moitshekisiwi a kgonang ka teng;


text:
le lengwe e nne la setlhabelo sa boleo, le lengwe e nne la setlhabelo sa phiso mmogo le tshupelo ya dijo. A moperesiti a ruanye yo o itshekisiwang jalo fa pele ga Morena.


text:
Ke ona molao wa yo o neng a na le bolwetse jwa lepero yo o tlhokang tse di lekanyeng itshekiso ya gagwe.”


text:
“E re lo sena go tsena mo lefatsheng la Kanana le ke tla le lo nayang go nna la lona, mme ke dira sebata sa lepero mo ntlong nngwe ya lefatshe la boswa jwa lona,


text:
foo mong wa ntlo eo a tle, a begele moperesiti a re: ‘Go itshupa se e keteng ke sebata sa lepero mo ntlong ya me.’


text:
Jaanong a moperesiti a laele gore ba ntshe dilo tsotlhe mo ntlong, moperesiti a ise a tsene go sekaseka sebata sa lepero gore go se ka ga itshekologa sepe sa tse di mo ntlong; morago ga moo moperesiti a tsene go sekaseka ntlo.


text:
Jaanong fa a sekaseka sebata, a fitlhela sebata se le mo dipoteng tsa ntlo, mme go le dikhutinyana tse ditalana gongwe tse dikhibitswana, mme go bonala fa di epaepile mo loboteng,


text:
Jaanong a moperesiti a boele teng ka letsatsi la bosupa. Fa a fitlhela sebata se keketse mo dipoteng tsa ntlo,


text:
a a laele gore ba ntshe diekana tse sebata se leng mo go tsona, ba di latlhele kwa ntle ga motse kwa felong fa go sa itshekang.


text:
Mme ntlo ba e fale ka fa teng tikologong, ba be ba tshololele momaro o ba o fadileng kwa ntle ga motse kwa felong fa go sa itshekang.


text:
Ba be ba tsee diekana tse dingwe, ba di tsenye mo boemong jwa diekana tsa pele, gape ba tsee mmu o sele, ba dile ntlo sešwa.


text:
Mme fa sebata se boela se simologa gape mo ntlong ba sena go ntsha diekana le go fala ntlo le go e dila,


text:
a moperesiti a tsene; jaanong fa a e sekaseka, mme a fitlhela sebata se keketse mo ntlong, gona ke lepero le le bosula mo ntlong e; e itshekologile.


text:
Ka moo a ba dige ntlo, e bong diekana le dikgong tsa yona le mmu otlhe wa yona, ba di ntshetse kwa ntle ga motse kwa felong fa go sa itshekang.


text:
Mme yo o ka tsenang mo ntlong eo malatsing otlhe a e lotletsweng ka ona, o tla bo a itshekologile go ya maitsiboeng.


text:
Yo o robalang mo ntlong eo, a a tlhatswe diaparo tsa gagwe; le yo o jelang mo go yona, a a tlhatswe diaparo tsa gagwe.


text:
“Mme fa moperesiti a tsena, a sekaseka, a fitlhela sebata se sa kekela mo ntlong, ntlo e sena go dilwa, gona a moperesiti a re: ‘Ntlo e itshekile!’ Gonne fa go neng go lwala go alafegile.


text:
Jaanong a a tsee dinonyane di le pedi le logong lwa mosetere le lesela la bohibidu jwa madi le mosiama go leofolola ntlo.


text:
A be a tsee logong lwa mosetere le mosiama le lesela la bohibidu jwa madi le nonyane e e phelang, a di ine mo mading a nonyane e e tlhabilweng le mo metsing a motswedi, a kgatshe ntlo gasupa.


text:
A tlhatswe ntlo boleo ka madi a nonyane le ka metsi a motswedi le ka nonyane e e phelang le ka logong lwa mosetere le ka mosiama le ka lesela la bohibidu jwa madi.


text:
Jaanong a lese nonyane e e phelang e fofele kwa ntle ga motse kwa nageng, a ruanye ntlo jalo; foo e tla bo e itshekile.


text:
e le go ruta gore selo fa se itshekologile se ntse jang; le fa se itshekile se ntse jang. Ke ona molao wa lepero.”


text:
“Buang le Baiseraele lo ba ree lo re: ‘Monna mongwe le mongwe yo o ntseng a tshologa madi a bonna mo mmeleng wa gagwe, tshologo eo ya gagwe e itshekologile.


text:
Itshekologo ya gagwe ka ntlha ya tshologo ya gagwe e tla nna jaana: A mmele wa gagwe o tswa tshologo ya gagwe gongwe o thibegile o sa tshologe, e ntse e le itshekologo ya gagwe.


text:
Bolao bongwe le bongwe jo motshologi a robalang mo go jona bo tla itshekologa; le sengwe le sengwe se a nnang mo go sona se tla itshekologa.


text:
Le fa e le mang yo o amang bolao jwa gagwe, a a tlhatswe diaparo tsa gagwe, a be a tlhape; o tla bo a itshekologile go ya maitsiboeng.


text:
Le yo o nnang mo go sengwe se motshologi o neng a ntse mo go sona, a a tlhatswe diaparo tsa gagwe, a be a tlhape; o tla bo a itshekologile go ya maitsiboeng.


text:
Le yo o amang mmele wa motshologi, a a tlhatswe diaparo tsa gagwe, a be a tlhape; o tla bo a itshekologile go ya maitsiboeng.


text:
Mme fa yo o itshekileng a kgwelwa ke motshologi mathe, a a tlhatswe diaparo tsa gagwe, a be a tlhape; o tla bo a itshekologile go ya maitsiboeng.


text:
Le fa e le mang yo o amang sengwe le fa e le eng se se fa tlase ga gagwe, o tla bo a itshekologile go ya maitsiboeng; le yo o se rwalang, a a tlhatswe diaparo tsa gagwe, a be a tlhape; o tla bo a itshekologile go ya maitsiboeng.


text:
Le yo o ka angwang ke motshologi a sa tlhapa diatla, a a tlhatswe diaparo tsa gagwe, a be a tlhape; o tla bo a itshekologile go ya maitsiboeng.


text:
Selo sa letsopa se motshologi a se amang a se thujwe; mme tsa logong tsona, fa a di amile a di tlhatswiwe ka metsi.


text:
“ ‘Fa motshologi a ka itsheka a sa tlhole a tshologa, a a bale malatsi a supa go tloga itshekong ya gagwe; morago ga moo a tlhatswe diaparo tsa gagwe, a tlhape mmele ka metsi a motswedi; foo o tla bo a itshekile.


text:
Mme ka letsatsi la robedi a tsee maphoi a le mabedi gongwe maebana a le mabedi, a tle fa pele ga Morena fa mojakong wa Tente ya Boipontsho, a a neele moperesiti.


text:
“ ‘Jaanong a moperesiti a a baakanye, le lengwe e nne la setlhabelo sa boleo, le lengwe e nne la setlhabelo sa phiso; moperesiti a mo ruanye jalo fa pele ga Morena ka ntlha ya tshologo ya gagwe.


text:
“ ‘E re fa monna a tshologa peo e se ka bolwetse, a a tlhape mmele otlhe, a nne a itshekologile go ya maitsiboeng.


text:
Seaparo sengwe le sengwe le kobo nngwe le nngwe tse peo e tshologetseng mo go tsona a di tlhatswiwe ka metsi, di nne di itshekologile go ya maitsiboeng.


text:
E re fa monna a robala le mosadi a tshologa peo, a ba tlhape, ba nne ba itshekologile go ya maitsiboeng.


text:
“ ‘E re fa mosadi a bonye mosese, a tswa madi mo mmeleng, a a nne a itshekologile malatsi a supa, mme mongwe le mongwe yo o mo amang o tla bo a itshekologile go ya maitsiboeng.


text:
Le sengwe le sengwe se a robalang mo go sona a le mo itshekologong ya gagwe se tla itshekologa; le sengwe le sengwe se a nnang mo go sona se tla itshekologa.


text:
Le fa e le mang yo o amang bolao jwa gagwe, a a tlhatswe diaparo tsa gagwe, a be a tlhape, a nne a itshekologile go ya maitsiboeng.


text:
Le mongwe le mongwe yo o amang se sengwe, le fa e le eng se a nnang mo go sona, a a tlhatswe diaparo tsa gagwe, a be a tlhape, a nne a itshekologile go ya maitsiboeng.


text:
Fa mongwe a ama se se mo bolaong gongwe mo go se sengwe se mosadi a nnang mo go sona, o tla bo a itshekologile go ya maitsiboeng.


text:
Mme fa monna a robala nae, mme itshekologo ya go ipona ga mosadi e tla mo go ene, foo le monna o tla bo a itshekologile malatsi a supa; le bolao bongwe le bongwe jo monna a robalang mo go jona bo tla itshekologa.


text:
“ ‘Mme fa mosadi a ka bona mosese malatsi a mantsi, e se sebaka sa ona, gongwe a o bona go feta sebaka sa ona, foo malatsi otlhe a itshekologo ya gagwe a tla tshwana le malatsi a mosese wa gale, ke go re: O ntse a itshekologile.


text:
Bolao bongwe le bongwe jo o robalang mo go jona a ntse a bolawa ke mosese bo tla tshwana le bolao jwa mosese wa gale; le sengwe le sengwe se a nnang mo go sona se tla itshekologa jaaka itshekologong ya go ipona ga gagwe.


text:
Mongwe le mongwe yo o amang dilo tseo o tla itshekologa; a a tlhatswe diaparo tsa gagwe, a be a tlhape, a nne a itshekologile go ya maitsiboeng.


text:
Mme fa mosadi a sena go itsheka a sa tlhole a ela madi, a a bale malatsi a supa; morago ga moo o tla bo a itshekile.


text:
Mme ka letsatsi la robedi a mosadi a tsee maphoi a le mabedi gongwe maebana a le mabedi, a a ise kwa go moperesiti fa mojakong wa Tente ya Boipontsho.


text:
Jaanong a moperesiti a a baakanye, le lengwe e nne la setlhabelo sa boleo, le lengwe e nne la setlhabelo sa phiso. A moperesiti a ruanye mosadi jalo fa pele ga Morena ka ntlha ya itshekologo ya gagwe.


text:
“ ‘Lo tlhagise Baiseraele jalo ka ntlha ya itshekologo ya bone gore ba se ka ba itshekolola Taberenakele ya me e e mo gare ga bone; foo ba ka tloga ba swa ka ntlha ya itshekologo ya bone.


text:
le wa mosadi yo o itshekologileng ka mosese le wa yo o nang le tshologo, le fa e le monna gongwe mosadi le wa monna yo o robalang le mosadi yo o itshekologileng.’ ”


text:
Morena o ne a bua le Moše morago ga loso lwa bomorwa Arone ba babedi jale fa ba atamela fa pele ga Morena ka molelo o sele mo ba bileng ba swa.


text:
Morena a raya Moše a re: “Raya Arone mogoloo o re, a se ka a tsena ka nako nngwe le nngwe mo Felong-fa-go-Boitshepotshepo ka fa teng ga lesire fa pele ga sekhurumelo sa thuanyo se se khurumelang Letlole gore a se swe; gonne ke iponatsa ke le mo lerung godimo ga sekhurumelo sa thuanyo.


text:
Arone a ka tsena fela mo Felong-fa-go-Boitshepotshepo ka go tlhaba poana ya setlhabelo sa boleo le phelehu ya setlhabelo sa phiso;


text:
a apare hempe e e boitshepo ya letseta le borokgwe jwa letseta, a bo tswale mo mmeleng wa gagwe, a ikgatlhe ka moikgatlho wa letseta, a rwale serwalo sa letseta; ke tsona diaparo tse di boitshepo. A a tlhape mmele, a di apare.


text:
“Mo phuthegong ya Baiseraele a tsee diphoko di le pedi tsa setlhabelo sa boleo le phelehu e le nngwe ya setlhabelo sa phiso.


text:
Arone a be a tlhamele diphoko tse pedi ditengwa, tengwa e nngwe e nne ya Morena, tengwa e nngwe e nne ya ga Asasele.


text:
Mme phoko e tengwa ya ga Asasele e wetseng mo go yona, a e emisiwe fa pele ga Morena e ntse e phela go dira tsa thuanyo mo go yona le go e lelekela go Asasele kwa sekakeng.


text:
“Ke go re: Arone a tsise poana ya setlhabelo sa boleo sa gagwe, a e tlhabe, a itirele thuanyo le ba lapa la gagwe;


text:
a be a tsee leiswana le tletse magala a a tswang mo aletareng fa pele ga Morena le bupe jwa matlhare a a nkgang monate bo tletse magofi a mabedi, a di ise ka fa teng ga lesire.


text:
A ba a tshele tsa maswalo ao mo molelong fa pele ga Morena gore musi wa maswalo o bipe sekhurumelo sa thuanyo se se khurumelang Letlole la Tshupo gore a se swe.


text:
A be a tsee madi mangwe a poana, a a kgatshe ka monwana wa gagwe mo sekhurumelong sa thuanyo ntlheng ya botlhabatsatsi, a be a kgatshe madi mangwe ka monwana wa gagwe gasupa fa pele ga sekhurumelo sa thuanyo.


text:
“A be a tlhabe phoko ya setlhabelo sa boleo sa morafe, a be a ise madi mangwe a yona ka fa teng ga lesire, a dire ka madi a yona jaaka a dirile ka madi a poana, a a kgatshe mo sekhurumelong sa thuanyo le fa pele ga sona.


text:
A direle Felo-fa-go-Boitshepotshepo thuanyo jalo ka ntlha ya maitshekologo a Baiseraele le ka ntlha ya ditlolo tsa bone ka fa maleong a bone a mefutafuta, le Tente ya Boipontsho e e nang nabo mo gare ga maitshekologo a bone a e direle jalo.


text:
A go se nne motho ope mo Tenteng ya Boipontsho fa Arone a tsena go dira tsa thuanyo mo Felong-fa-go-Boitshepotshepo go ya a ba a tswe. A a ipatlele boitshwarelo jalo le ba lapa la gagwe le phuthego yotlhe ya Iseraele.


text:
Jaanong a a tswele kwa aletareng e e fa pele ga Morena, a e direle thuanyo, a tsee madi mangwe a poana le a phoko, a a tshase mo dinakeng tsa aletare tikologong.


text:
A be a kgatshe madi mangwe mo go yona gasupa ka monwana wa gagwe, a e itshekise, a e itshepise go tlosa maitshekologo a Baiseraele.


text:
“A e re a sena go ruanya Felo-fa-go-Boitshepotshepo le Tente ya Boipontsho le aletare a atametse phoko e e phelang.


text:
Arone a bee mabogo a mabedi mo tlhogong ya phoko e e phelang, mme mo godimo ga yona a ipobole melato yotlhe ya Baiseraele le ditlolo tsotlhe tsa bone ka fa dibeng tsotlhe tsa bone, a di bee mo tlhogong ya phoko, a be a e kgweeletse kwa sekakeng ka monna yo o laetsweng tiro e.


text:
A phoko e rwale melato yotlhe ya bone jalo, e e tlosetse kwa lefatsheng le le senya; a kgweeletse phoko kwa sekakeng.


text:
“Jaanong Arone a tsene mo Tenteng ya Boipontsho, a apole diaparo tsa letseta tse o neng a di apere, fa a tsena mo Felong-fa-go-Boitshepotshepo, a di tlogele teng.


text:
A be a tlhape mmele mo Felong-fa-go-Boitshepo ka metsi, a apare diaparo tsa gagwe; a be a tswe a dire setlhabelo sa phiso sa gagwe le setlhabelo sa phiso sa morafe, a itirele thuanyo le go e direla morafe.


text:
Mme monna yo o kgweeditseng phoko ya ga Asasele, a tlhatswe diaparo tsa gagwe, a tlhape mmele ka metsi; morago ga moo a ka tsena mo bothibelelong.


text:
Fa e le poana ya setlhabelo sa boleo le phoko ya setlhabelo sa boleo tse madi a tsona a tsetsweng go dira thuanyo mo Felong-fa-go-Boitshepotshepo, a ba di ntshetse kwa ntle ga bothibelelo, ba fise matlalo a tsona le dinama tsa tsona le meswang ka molelo.


text:
Mme yo o di fisitseng, a a tlhatswe diaparo tsa gagwe, a tlhape mmele ka metsi; morago ga moo a ka tsena mo bothibelelong.


text:
“A go re jalo e nne molao o o sa khutleng wa lona: Ka kgwedi ya bosupa e le some lo ikokobetse; lo se ka lwa dira tiro epe, le fa e le motho wa mo gae gongwe moeng yo o lo agetseng.


text:
Gonne ka letsatsi leo lo direlwa thuanyo go lo itshekisa, e le gore lo tlhapisiwe maleo otlhe a lona fa pele ga Morena.


text:
A e nne letsatsi le legolo la boikhutso mo go lona, mme lo ikokobetse ka lone; ke molao o o sa khutleng.


text:
Thuanyo e tla tshwanela go dirwa ke moperesiti yo mogolo yo o tla bong a tloditswe, a tlhomamisitswe mo tirong ya boperesiti mo boemong jwa ga rraagwe, mme a apare diaparo tsa letseta tse di boitshepo.


text:
A ruanye Felo-fa-go-Boitshepotshepo, a be a ruanye Tente ya Boipontsho le aletare; a be a direle baperesiti le batho botlhe ba phuthego thuanyo.


text:
A go re jalo e nne molao o o sa khutleng mo go lona go direla Baiseraele thuanyo ka ntlha ya dibe tsotlhe tsa bone gangwe ka ngwaga.” Mme Arone a dira jaaka Morena a laetse Moše.


text:
Mongwe le mongwe wa Baiseraele yo o tlhabang kgomo gongwe kwana gongwe podi mo bothibelelong gongwe kwa ntle ga jona,


text:
a sa e tlise kwa mojakong wa Tente ya Boipontsho go e atametsa go nna setlhabelo sa Morena fa pele ga Taberenakele ya Morena: Monna yoo o tla kaiwa mmolai, o tsholotse madi; monna yoo o tshwanetse go bolawa mo morafeng wa ga gabo.


text:
Ke go re: Baiseraele ba tlise ditlhabelo tse di jewang, tse ba tleng ba di tlhabele kwa ntle kwa nageng, ba di tlisetse Morena kwa mojakong wa Tente ya Boipontsho kwa go moperesiti, ba di tlhabele Morena jaaka ditlhabelo tsa tebogo.


text:
A moperesiti a kgatshe madi mo aletareng ya Morena kwa mojakong wa Tente ya Boipontsho, a fise mafura go nna monko o o monate mo Moreneng.


text:
Ditlhabelo tsa bone tse di jewang a ba se tlhole ba di tlhabela didimo tsa sekaka tse ba di setseng morago ka boikepo. A seo se e nne molao go ya go ileng mo go bone mo ditshikeng tsa bone ka metlha.’


text:
“O ba ree o re: ‘Mongwe le mongwe wa Baiseraele le wa baeng ba ba lo agetseng yo o dirang setlhabelo sa phiso gongwe se se tlhabelwang go jewa,


text:
mme a sa se tlise kwa mojakong wa Tente ya Boipontsho go se direla Morena, a monna yoo a bolawe mo morafeng wa ga gabo.


text:
“ ‘Mongwe le mongwe wa Baiseraele le wa baeng ba ba lo agetseng yo o ka jang madi ke tla mo lebisa sefatlhego sa me ka bogale, ke mmolaya mo morafeng wa ga gabo.


text:
Gonne botshelo jwa mmele bo mo mading; ke lo dumeletse go a dirisa mo aletareng fela gore lo direlwe thuanyo. Gonne madi ke ona a a ruanyang ka botshelo jo bo mo go ona.


text:
Ke ka moo ke reileng Baiseraele ka re: A go se nne motho ope mo go lona yo o jang madi; le moeng yo o lo agetseng a se ka a a ja.


text:
“ ‘Mongwe le mongwe wa Baiseraele, le fa e le wa baeng ba ba ba agetseng yo o tsomang phologolo gongwe nonyane e e jewang, a a tsholole madi a yona, a a tshelele ka mmu.


text:
Gonne botshelo jwa mmele mongwe le mongwe ke madi a ona. Ke ka moo ke reileng Baiseraele ka re: Lo se ka lwa ja madi a mmele ope; gonne botshelo jwa mmele mongwe le mongwe ke madi a ona. Mongwe le mongwe yo o a jang a a bolawe.


text:
“ ‘Mme motho mongwe le mongwe, le fa e le wa mo gae gongwe moeng, yo o ka jang se se suleng gongwe se se gagotsweng ke sebata, a a tlhatswe diaparo tsa gagwe, a tlhape ka metsi, a nne a itshekologile go ya maitsiboeng; foo o tla bo a itshekile.


text:
Lo se ka lwa dira jaaka go dirwa kwa lefatsheng la Egepeto le lo neng lo agile mo go lone; lo se ka lwa dira jaaka go dirwa kwa lefatsheng la Kanana le ke tla lo isang kwa go lone; lo se ka lwa sepela ka fa mekgweng ya bone;


text:
mme lo dire ka fa ditshiamelong tsa me, lo tlhokomele melao ya me go sepela ka yona. Ke nna Morena, Modimo wa lona.


text:
Tlhokomelang he melao ya me le ditshiamelo tsa me; motho yo o dirang ka fa tsona o tla phela ka tsona; ke nna Morena .


text:
O se ka wa nyala kgaitsadio yo e leng morwadia rraago gongwe morwadia mmaago, le fa a tsaletswe mo gae gongwe go sele; ga o na go kopana nae ka mmele.


text:
O se ka wa nyala morwadia mosadi wa ga rraago yo o tsetsweng ke rraago yo e leng kgaitsadio; ga o na go kopana nae ka mmele.


text:
O se ka wa nyala mosadi le morwadie; o se ka wa mo tsaya le morwadia morwawe gongwe morwadia morwadie go kopana nabo ka mmele; ke ba losika lwa gagwe. Go re jalo ke tiro e e maswe thata.


text:
Le gona o se ka wa nyala bana ba motho lefufa go kopana le wa bobedi ka mmele, wa ntlha a sa ntse a phela.


text:
O se ka wa ntsha ope wa bana ba gago go mo neela Mologe ka go mo ralatsa molelo, e se re gongwe wa itshepolola leina la Modimo wa gago. Ke nna Morena.


text:
O se ka wa ikopanya le seruiwa sepe go itshekologa ka sona; le mosadi a se ka a ema fa pele ga seruiwa go kopana naso. Ke tlhakanyo e e boitshegang.


text:
“ ‘Lo se ka lwa iitshekolola ka sepe sa dilo tseo; gonne baheitane ba ke tla ba lelekang fa pele ga lona ba iitshekolotse ka tsotlhe tseo.


text:
Lefatshe le bile le itshekologile, mme ke tla le beletsa tshiamololo ya lone gore lefatshe le tlhatse beng ba lone.


text:
Mme lona lo tlhokomele melao ya me le ditshiamelo tsa me; lo se ka lwa dira sepe sa maila ao, lona ba lo tsaletsweng mo gae le fa e le moeng yo o lo agetseng.


text:
Gonne batho ba lefatshe ba ba neng ba le teng pele ga lona ba dirile maila otlhe ao, mo lefatshe le bileng la itshekologa.


text:
Lefatshe le ka tloga la lo tlhatsa, fa lo le itshekolola, jaaka le tlhatsitse baheitane ba ba neng ba le teng pele ga lona.


text:
“ ‘Tlhokomelang he tse di beilweng ke nna gore lo se dire sepe sa mekgwa ya maila a batho ba a dirileng pele ga lona, le e seng go iitshekolola ka ona. Ke nna Morena, Modimo wa lona.’ ”


text:
“Bua le phuthego yotlhe ya Baiseraele, o ba ree o re: ‘Nnang boitshepo, gonne nna Morena Modimo wa lona ke boitshepo.


text:
A mongwe le mongwe a boife mmaagwe le rraagwe, lo tlhokomele boSabata ba me; ke nna Morena Modimo wa lona.


text:
“ ‘Lo se ka lwa ineela medimo ya boithamako le e seng go itirela medimo e e bopilweng; ke nna Morena Modimo wa lona.


